
južnoistočnom poluotoku živu dan današnji četiri plemena 
^slo vj enska, na ime Slovenci, Hrvati, Srbi i Bugari. 
Prema njihovoj braći, što su na sjeveroistoku od Evrope, zovu ih 
. obično jedniem imenom: južni Slovjeni, razumievajući cjelovitu 
gromilu od preko 13 milijuna duša. Nego ova rieč južni Slovjeni 
uzima se čas u širem, čas u užem pače i najužem značenju. U 
širem su značenju južni Slovjeni sva četiri plemena zajedno; 
ali počem su već od negda pak sve do danas Bugari odieljeni i u 
historijskom i u književnom pogledu od ostalih grana jugoslovjen- 
skih, dok nesvane i na Balkanu zora bolje budućnosti, uzima se 
rieč južni Slovjeni obično u užem značenju tako, da odbivši Bugare, 
ostaju Slovenci, Hrvati i Srbi. Napokon u najužem značenju zovu 
kad i kad već same Hrvate i Srbe jedniem imenom južnih Slovjena, 
ali taj se naziv ničim nepreporuča. U ovoj se knjizi razumievaju 
pod imenom južnih Slovjena niti u najširem niti u najužem zna¬ 
čenju, ova tri plemena: Slovenci, Hrvati i Srbi; gdje se pak na¬ 
pose govori o dviem posljednjima, zvat će se svojim pravim ime¬ 
nom Hrvati i Srbi, a jezik im jezikom hrvatskim i srbskim 
ili kadgod u kraće: jezikom hrvatsko-srbskim. 

Zemlja, u kojoj živu južni Slovjeni u najširem značenju rieči, 
proteže se, uzevši obćenito, od **zapada prema istoku, od rieke 
Soče i jadranskoga mora do. crnoga mora, a od sjevera prema jugu, 
od rieka: Drave, Mure i Dunava do Bojane, Šare planine, blizu 
k Archipelagu i k rieci Ardi u Traciji. Na tome prostoru stano¬ 
vaše negda, koliko se danas zna, dielovi velikoga naroda tračko- 
ilirskoga, koji je zauzimao skoro čitav današnji balkanski polu¬ 
otok te dosegao daleko prema zapadu u krajeve alpinske. U četvr¬ 
tom vieku pr. Iskr. pridružiše im se Celti, posjedavši medju 
Ilirima u krajevih alpskih i posavskih, od prilike gdje danas sjede 
Slovenci i Hrvati. Medju njimi održaše se može biti nekoliki 

ostanci naroda slovjenskoga, koji se je prije dolazka Celta 
pružao preko Panonije čak do blizu mora jadranskoga. U doba 
tako zvane seobe naroda opustješe ove zemlje strašno. Na njihovoj 
istočnoj strani počeše oko g. 500. posl. Iskr. prelaziti preko Du¬ 
nava mnoge čete onoga naroda slovjenskoga, koji je kasnije pro¬ 
zvan bugarskim; oni dodjoše iz Ruske na Dunav te posjedoše 
staru Meziju, Maceđoniju i Traciju, dapače pojedini ogranci sadjoše 
čak do današnje Albanije, Tesalije i do prave Grčke i Moreje, 
tako da su se oko god. 1000 Grci tužili, da im je skoro čitava 
istočna rimska država poslovenjena. Zapadne krajeve staroga Ili¬ 
rika, opustošene i obladane malo prije od Avara, zauzeše tečajem 
šestoga i u sedmom vieku medju 600 — 640 zatatranski Slo- 
vjeni, i to: krajeve alpinske Slovenci, krajeve posavske i dal- • 
matinske Hrvati, a oviem na istoku i jugu krajeve na rieci Mo- 
ravi, Drini i Neretvi Srbi. Oviem Slovjenom, premda su si veoma 
srodni bili, nepodje ipak za rukom, da se u toj novoj domovini 
udruže u jednu ili barem đvie državne cjeline; nego zapadni Jugo- 
slovjeni, na ime Slovenci, postađoše u brzo plienom Niemaca, od 
kojih se tek jedva i s teškim naporom odbraniše Hrvati; istočni, 
na ime Bugari, utemeljiše doista mogućnu državu na poluotoku 
balkanskom, ali moradoše bez prestanka ratove voditi sa zavist- 
nimi Grci; napokon Srbi razdrobljeni u malene dielove, neisko- 
paše se za dugo iz svoje slabosti. U poviesti južnih Slovjena sjaju 
doduše imena: Simeun bugarski, Petar Krešimir hrvatski, Stjepan 
Nemanja srbski, Ivan H. Asenj bugarski i Stjepan Dušan srbski 
ali nijedan od ovieh vladalaca nedospje da bi sabio pod jedno 
žezlo barem veću Čest južnih Slovjena, nego rastrgani na mnogo 
komada, poizgubiše redom skoro svi svoju samostalnost i slobodu, 
padši u vlast Niemaca, Talijana, Magjara, Grka i Turaka. Istom 
u najnovije doba okreće se njihovo stanje na bolje; rodila se misao 
jugoslovjenske uzajamnosti, koja za danas u knjizi živi, a za ne¬ 
dugo očito vat će se i u daljih sferah narodnoga života. 

Zadatak je ove knjige, da pripovieda o duševnom životu na¬ 
roda hrvatskoga i srbskoga, kako se je počamši od prvih 
vremena sve do danas poglavito u književnosti pokazivao, koja 
ako i nije jedina, ali je svakojako najznamenitija strana narodnje 
eksistencije. Ali kako se u jednoga čovjeka hoće mnogo priprave, 
dok uzvriedi pisati knjigu, tako se i Čitavi narodi dugo priprav¬ 
ljaju do života književnoga: zato poviest književnosti negovori 

samo o pojedinih knjigah, već treba da uzme na ura svekolike 
uvjete, o kojih visi razvitak, cvjetanje i propast književnosti, treba 
da iz cjelokupnoga života narodnjega crpe onaj plemeniti nagon 
duha ljudskoga, koji se očituje u radnji književnoj. I ova će knjiga 
tiem pravcem poći, koliko joj dopusta tiesni prostor djela, koje je 
ponajviše mladeži namienjeno, za tiem današnje stanje ove još po- 
svem neobradjene nauke. 

I. Ime i obseg naroda. 

Historijska je istina, uz koju pristaju svi učeni ljudi našega 
i drugieh naroda, da su Hrvati i Srbi od vieka dva najbliža i naj- 
srodnija plemena jednoga te istoga naroda, ali da je razlikost na- 
božnoga i državnoga života tečajem viekova raskidala uda istoga 
tiela i brata bratu otudjila. Historija priznaje samo dva narodna 
imena: hrvatsko i srbsko, koja su iz prva za cielo jedina na¬ 
rodu poznata bila i u njegovim ustima živjela, dok se s rascjep¬ 
kanosti političke neuvukoše pokrajinske rieči, uzajmljene od Dal¬ 
macije, Dubrovnika, Bosne, Slavonije i t. d., a domaći i tudji 
književnici uvedose još obćenitija imena: slovinsko i iliričko. Ipak 
trebaše više viekova, da se dodje do onolike smetnje, kolika vlada 
u knjigah prošloga vieka. Na priliku prije tri do četiri stotine go¬ 
dina življaše jošter i u Dubrovniku, premda je već odavna odru- 
žen bio od ostale Dalmacije i politički tako prozvane Hrvatske, 
pravo narodno ime hrvatsko, uz koje zavlada, a do skora i 
mah preote ono drugo „učeno 44 ime slovinsko (u latinskom prie- 
vodu: lingua illyrica). Upravo naopako u tako zvanoj provinci¬ 
jalnoj Hrvatskoj znadoše negda za svoje pravo narodno ime „slo- 
vensko u , kasnije pako zaraieniše ga državnim „hrvatskim 4 *. 

K tolikoj pociepanosti državnoj pridruži se jošter i vjera, 
koja je kod sljedbenika istočne crkve uzko skopčana s narod¬ 
no š ću. Srbska patrijaršija u Peći (Ipek) i samosvojna crkva „srb- 
ska u sačuvaše se vazda u spomeni naroda kao najveća svetinja, 
pokle je već odavna propala i državna i vjerska samostalnost; ne¬ 
sretnomu narodu bijaše ovo sveto ime još jedini štit i zaklon toli 
od islama koli od tudjega navaljivanja na njegovu narodnost. 

Dok je ovako jedno ime (srbsko) i preko svojih narodnih 
granica zavladalo u značenju nabožnom za savkolik „narod pravo¬ 
slavni 44 , pridržavahu sljedbenici zapadne crkve pod uplivom reli- 

gioznoga kosmopolitisma ono, sto je bliže očima i ušima, to su 
pokrajinski političko-geografski izrazi, kano ti: dubrovački, dalma¬ 
tinski , bosanski, slavonski i t. d.; pače žalostno je ali će istina 
biti, što Hilferding o Bosni pripovieda, da se ondje katolici mje¬ 
stimice i sami zovu r latinima w ; n. pr. u gradu Jajcu odgovoriše 
mu na pitanje: „u nas neima nijednoga Srbina, mi smo svi Latini u . 
Teško tome, ko za tudjom pameti ide! 

U sedmom vieku poslije Isukr. stanovaše narod hrvatski i 
srbski u ovih krajevih: na sjeverozapadu u današnjoj Dalmaciji i 
Hrvatskoj s dalm. hrv. otoci i Istrom do Labina i Raše; zatim či- 
njaše granicu prema Slovencem Kupa po prilici do Metljike i Krka 
do Save, odavle do utoka Sutle, a odanle crta povučena prema 
Ptuju. Sa sjevera bješe granicom Drava, ispod koje se pruža da¬ 
našnja Slavonija, prema istoku do Dunava. Na istoku i jugu za¬ 
okružuje Bosnu, Srbiju s Metohijom, Hercegovinu i Crnu goru crta 
povučena od Biograda naporedo s Moravom, a protegnuta duž rieke 
Ibra i Mitrovice i odavle vijugajući se krivuđasto nad jezero ska- 
darsko i Bojanu. U taj se prostor naseliše oba pomenuta plemena 
tako, da nad Savom i Vrbasom, zatim idući Neretvom k jugu do 
Dubrovnika, svuda što je k zapadu, posjedaše Hrvati, a što je od 
istih granica na jugu ili istoku, svuda posjedaše Srbi.. Ovako u 
sedmom vieku, sliedeći ali ponešto i ispravljajući poviest cara Kon- 
stantina Porfirogenete. (Sr. Šafar. Starož. H. č. IV. §. 32.; č. V. 
§. 34. Rački Odlomci 13— 19.) Ispravak se tiče južne granice, 
koja je od rieke Cetine pomaknuta dalje na jug do ispod Dubrov¬ 
nika; zašto su još u XV. vieku naši stari pjesnici, rodom Dubrov¬ 
čani, pjevali narječjem čakavskim, a jezik zvali hrvatskim. 

Usporedi li se ovomu naseljenju sedmoga vieka naš današnji 
položaj, to ćemo negledeći na seobu po Ugarskoj i Austriji, ove 
od prilike razlikosti pronaći: U Dalmaciji oblada hrvaština i onimi 
gradovi i otoci, koji se na početku kao rimski potomci nehtjedoše 
miešati s nadošlicami barbarskimi. Takova su mjesta: Dubrovnik, 
Spljet, Trogir, Zadar, Rab i Osor i još nekoji otoci. Dubrovnik 
bi pohrvaćen već u desetom vieku, nešto malo kasnije Spljet, Trogir 
i Zadar. Sto neki misle, da su Dubrovčani već u XI. vieku upo¬ 
trebljavali slovjenski jezik, to se za cielo neima misliti na upotreb- 
ljavanje pismeno, već ustmeno u društvenom životu. Isto se tako 
raširi narodnost hrvatska po Istri na zapad i preko granica Kon- 
stantinovih, na ime preko Labina i Raše, tako da se sada smatra 

pravom granicom crta, povučena od čičkih gora niz dolinu, kojom 
teče Dragonja sve do Perana i odavle na istok. 

Na istoku i jugu pomenutih granica đogođiše se ove znatnije 
promjene. Zna se, da je župan Nemanja koncem XII. vieka raširio 
vlast srbsku u bugarske krajeve, gdje bjehu na jugu gradovi: Pri¬ 
ština i Prizren, na istoku Niš i Pomoravlje. Tomu pridobiše nje¬ 
govi nasljednici istočni kraj Morave do Timoka. Razlučiti valja 
doista političke osnove srbskih vladalaca, kojih očevidna nakana 
bješe, da šireći vlast svoju prema jugu združe priestol srbski s bi¬ 
zantskim — od snošenja narodnih te bi se lako prevario, tko bi 
pomislio, da je svuda dokle dopre državna vlast srbska, umah već 
i narodnost srbska zavladala. Toliko je ipak istine, da se je na¬ 
rodnost srbska pružila na zapadu do Negotina i Timoka, što je 
danas granicom kneževine srbske — ali skoro čitav kraj s onu 
stranu Morave do Dunava i Timoka, naseljen je narodom vlaš¬ 
kim. Glasn. srb. slov. IX. 201. —; na jugu pako, kamo je srbska 
politika prenesla i priestol carstva (Prizren) i središte crkve (Peć), 
kuda su se dizale ponosite zadušbine kraljeva i careva srbskih — 
onuda življaše zbilja u XHI. — XV. vieku cviet naroda srbskoga, 
što nam najočitije svjedoči kobni prielaz od preko 40 hiljada fami¬ 
lija srbskih u Austriju g. 1690., sa dosta malena prostora. Toga 
radi opustješe ovi krajevi sasvim te ih većinom posjedoše Arba¬ 
nasi. Ipak se najnovija istraživanja učenih putnika (Hilferdinga, 
Lejeana, Hahna) o tih južnih granicah srbske narodnosti ni malo 
neslažu niti medju sobom niti sa starijim označenjem Safarikovim. 

Osim ovih promjena na granicah hrvatsko-srbske narodnosti 
spomena su vriedni neki nutrnji dogodjaji. Život našega naroda, 
premda je skroz mirovite naravi, bijaše ipak u razno doba silno 
uznemirivan; nigda gore nego li od XV. do XVIII. vieka, kada 
biesni Turci ne jedanput pregaziše čitavu našu domovinu, plieneći 
je i pustošeći, a velik njen diel skučiše upravo pod jaram svoga 
okrutnoga gospodstva, u kojem mnogo naše braće još i danas 
stenje. Tada nasta na čitavom jugu veliko komešanje; jadni narod 
naš po Bosni, Hercegovini i Staroj Srbiji, nemogav odoljeti tolikim 
biedam i nevoljam, poče se razbjegavati na sve krajeve, tražeći 
utočišta i nove domovine ponajprije medju braćom na zapadu i 
sjeveru: Evropa doživje novu seobu naroda, a to nesretnoga naroda 
našega. Na uspomenu onieh burnih vremena govori se narodna po¬ 
slovica: „Hercegovina sve zemlje naseli a sebe ne raseli. u Poslje- 

dak toga narodnoga gibanja i seljenja bijaše taj, da se je malo 
ne čitavo lice naše domovine skroz izmienilo. Mnoštvo staro¬ 
sjedilaca hrvatskih ispod Kupe i Une preseli se što dalje na sjever 
medju Savu i Dravu, što izvan granica domovine po sjevero-za- 
padnoj Ugarskoj i po Austriji; njihova mjesta zauzeše za tiem bje¬ 
gunci i uskoci srbski, naseljujući se po sjevernoj Dalmaciji, po 
današnjoj hrvatskoj krajini i primorju, u tako zvanom distriktu 
žumberačkom, u tadašnjoj gornjoj Slavoniji (današnjem provinci¬ 
jalu hrvatskom i tako zvanoj varaždinskoj krajini) oko Koprivnice, 
Križevaca i Ivanića, napokon po Slavoniji, osobito u distriktu po¬ 
žeškom (negdašnjoj maloj Valachiji) i u Sriemu. Potanje pripo- 
viedanje o teškoj sudbini hrvatsko-srbske emigracije XVI. i XVII. 
vieka nespada ovamo; dovoljno je priznati istinu, da je ovo go¬ 
lemo iseljivanje više štete nego li koristi donielo razvitku našega 
narodnoga života. One bo mnoge hiljade porodica hrvatskih, koje 
se naseliše po sjeverozapadnoj Ugarskoj (ima ih po mošonjskoj, 
šopronskoj, željeznoj i požunskoj županiji preko stotina sela, go¬ 
vore čakavski, te se dielomice još i danas zovu bosanski Hr¬ 
vati) ili kojih sudbina otište čak u Austriju i Moravsku (bit će ih 
još i danas oko 8000 duša), ođkinuti od svoje matere domovine 
te odasvud okruženi narodom tudjim (njemačkim i magjarskim) 
neće se za cielo nigda razviti do višega duševnoga života a da 
sačuvaju narodnost. Jednako se čuje tužba i za Srbe u južnoj 
Ugarskoj, da ginu i propadaju, gdje ih god sukobi Niemac ili 
Vlah (Rumunj). I zbilja njihov današnji broj po Bačkoj i Banatu 
i uzduž Dunava do Budima, računa ih se zajedno s Bunjevcima 
na 400 hiljada, strašno je malen prema onomu, koliko se iz histo¬ 
rije zna da ih je razno doba prelazilo u Ugarsku. Na jednoj dakle 
strani nedobismo skoro ništa, a na drugoj izgubismo One krasne 
krajeve (staru Srbiju), koji su negdašnju Zetu, današnju Crnu Goru, 
spajali sa Srbijom. Isto su tako za uviek izgubljene za narodni 
život one tisuće Srba, koji se god. 1751.— 1753. preseliše u južnu 
Rusku, te već do sada skoro posvem izmieniše svoju narodnost u 
rusku. To se isto dogodi i oniem Hrvatom, koji se koncem XV. 
(m. 1467.— 1494.) vieka naseliše u Apuliji; do danas sačuvaše 
svoju narodnost samo dva sela: Acquaviva (Voda Živa) sa 1823 
duše i San Felice Slavo sa 2208 duša. Lakše će se valjda održati 
srbske naseobe, što ih ima medju Arbanasi i Bugari, osobito oko 
ohridskoga jezera (Lejean). 

Napram ovomu dosta znatnomu gubitku naše narodnosti izvan 
granica stare domovine, pokazuje se u tome njezina velika životna 
snaga, što je doslije kadra bila progutati svaki zalogaj tudjega 
naroda, koji bi se ma gdjegod u nju utiskivao. Pravo je čudo, 
što je naš narod, podieljen medju toliko raznih gospodara, ipak 
narodnost svoju očuvao čistu kao čisto zlato; niti Niemac niti Ta¬ 
lijan, niti Magjar niti Turčin nemogaše mu je narušiti. Pače i u 
gradovih (n. pr. u Dalmaciji, Hrvatskoj), ma koliko tudji bili (ta- 
ljanski, njemački, turski), preotima ipak mah narodnost hrvatsko- 
srbska; pa zato nisu riedki primjeri, da se je čisto njemačkim po- 
rodicam, koje se prije pedeset, sto i više godina doseliše ovamo, 
još jedini trag sačuvao u tudjem prezimenu; a gdje gdje neima 
više ni toga. 

Tko uvaži, što je sasvim u kratko rečeno o kolebanju na¬ 
šega naroda u XVL i XVH. vieku, neće za cielo tražiti, da mu 
se potanko naznači, gdje i koje su danas baš Hrvati, gdje li i 
koje li Srbi; jer se je na mnogo mjesta bratska krv tako izmie- 
šala, da je odieliti hrvatsko od srbskoga upravo onako nemoguće, 
kao što bi i suvišno bilo. Samo obćenito može se reći, da na 
istoku zajedničke domovine sjede Srbi, na zapadu Hrvati, ili da je 
u trojednoj kraljevini pretežna većina Hrvata, a u Bosni, Hercego¬ 
vini, Crnoj gori i Srbiji još pretežnija većina Srba. Kako je da¬ 
našnje faktično stanje hrvatsko-srbske narodnosti, priznati nam je, 
da postoji neki dualizam, koji sve to blažiji biva, ali se on ne- 
osniva toliko na narodnosti, po kojoj se niti nebi da nije što 
drugo nikakva razlikost osjećala, koliko na oba, s vana religijom 
i kulturom dobavljena faktora, a to su „zakon u (vjera) i pismo. 
Duh napredka i prosvjete izravnat će prije ol poslije i te hrape te 
porušiti onaj posljednji prieboj, koji dieli brata od brata. 

U svakoga povećega naroda ima narječja, kojimi se pojedini 
krajevi izmedju sebe razlikuju. Bilo bi dakle veće čudo, da ih baš 
u nas neima nego li što ih ima, i to više na zapadu nego li na 
istoku. Naročito valja spomenuti, da se sjevero-zapadni kraj Hr¬ 
vata — to je tako zvani hrvatski provincijal — od svega ostaloga 
hrvatskoga i srbskoga naroda narječjem svojim u toliko razlikuje, 
da sudeći po današnjih zakonih jezične srodnosti ovo niti nije Čisto 
hrvatsko ili srbsko narječje (štokavsko ili čakavsko), već je zna¬ 
menito pomiešano sa zapadnom slovenštinom, ili pravije: to je 
slovenština, koja zanosi na hrvatsku. Zato i kazaše prije dva- 

tri vieka ovdašnji književnici (Pergošić, Vramec, Petretić, Hab- 
đelić), da pišu jezikom slovenskim. Poćem historija ništa o tom 
nezna, da bi igda kasnije slovenština toliko natrunila bila narječje 
hrvatsko, te bi iz one mješavine izašlo današnje kajkavsko - hrvat¬ 
sko narječje, a svi razlozi jezični slute na nekakov proces mieša- 
nja, gdje bješe slovenština pretežnija od hrvaštine, to je sva pri¬ 
lika, da su u nejasnih viestih Konstantinovih, koje pokazuju kako 
nije ni sam o tom upućen bio, sakrivene velike tajne etnografske 
o narodnih odnošajih izmedju Slovenaca i Hrvata sedmoga vieka. 
Pomenuta lakonička viest cara Konstantina govori ovako: Od Hrvata, 
koji dodjoše u Dalmaciju, odruži se neki diel te zauze Ilirik i Pa¬ 
noniju; i oni imadjahu takodjer svoga velikoga župana, koji je 
k velikomu županu hrvatske zemlje samo radi prijateljstva posla¬ 
nike (s darovi) odpravljao (gl. 30). 

Po onomu, kako danas dohvatamo ugled, veličinu i važnost 
plemena slovenskoga, koje se po ravninah panonskih prema da¬ 
našnjoj Sloveniji pružilo a na istoku čak srodnoga se bugarsko-slo- 
venskoga naroda đodiraulo, nečini se nemoguće, da je tako zvana 
hrvatska kajkavština otuda postala, što su se Hrvati provaljujući 
na j u g? u tih gornjih stranah nove domovine, t. j. medju Dravom 
i Savom, izmiešali sa našastimi već onuda prednjaci poriekla slo¬ 
venskoga. Naprotiv nije istini podobno, što Konstantin pripovieda, 
da bi se istom iz Dalmacije čest Hrvata natrag put sjevera krenula, 
odakle upravo bjehu došli; ta dolazak Hrvata i Srba na jug nije 
posljedak prijateljskih poziva niti diplomatskih dogovora, već silo¬ 
vito navaljivanje napadača, koji su morali boreći se i krv prolje- 
vajući svaku stopu zemlje hrabrošću izvojevati. Čini se i to, da 
su se Hrvati prije na državnu uredili u sjevernoj Hrvatskoj (medju 
Dravom i Savom), nego li u južnoj (u Dalmaciji i primorju). 

Medju ovake Slovence, koju su od početka naše historije hr¬ 
vatsku sudbinu dielili, dapače kod mnogih zgoda upravo prednja¬ 
čili čitavomu hrvatskomu narodu, spadaju današnji stanovnici žu¬ 
panije varaždinske, zagrebačke, od prilike do Kupe, i križevačke 
s polovicom varaždinske krajine, napokon Medjumurje i u Ugar¬ 
skoj nekoji krajevi duž Drave. Točnije granice kajkavštine napram 
štokavštini (na zapadu) i čakavštini (na jugu) idu ovako: mislimo 
si crtu povučenu od Drave kod Pitomače nad Viroviticu uz Belo- 
var i Cirkvenu, kraj Kapele do Lupoglave; odatle idući uz Ivanić 
Moslavinom do sela Lonje i Jasenovca na Savi, zatim Savom do 

Petrinje i Kupom do Karlovca; odatle k sjevero - zapadu preko 
Draganića, Krašića, Jastrebarskoga, dok okruživ Žumberak prelazi 
kod Drage u Kranjsku. 

II. Broj naroda. 

U pomenutih granicah živi danas narod hrvatsko - srbski; ali 
je teško naznačiti, pa makar samo od prilike bilo, koliko duša 
ima. Brojevi pojedinih učenih ljudi na toliko se razlikuju, osobito 
kod onieh zemalja, koje su pod turskim gospodstvom, da rieči 
jednoga potresaju vjerom drugoga i tako su svi skupa sumnjivi. 
Istinu toga najbolje će osvietliti sami brojevi, navedeni po Šafa- 
Hku (slovanskg ndrodopis), Czornigu ( Ethnographie der tisterr. 
Monarchie, 1855 — 1857., i Statistisches Handbiichlein, 1861), Le- 
jeanu ( Ethnographie de la Turquie d’ Europe, 1861), Hilfer- 
dingu {Bosna, Hercegovina i Staraja Serbija, Petrogr. 1859), 
Hahnu (Reise von Belgrad nach Salonite, 1861) i drugih koje¬ 
kakvih što privatnih što službenih izvještaj ih. 


U austrijanskih zemljah stoje brojevi ovako: 




Po ŠafaKku 

Po Czornigu 
Hđb. 

U Ugarskoj (Bačka, Banat 

i ostale žu- 



panije na jugo-istoku) 

• • • • 

532.000 

397.954 

(Medjumurje i ostale zapadne županije) 

145.000 

120.092 

U Hrvatskoj, Slavoniji j 


. 2,023.000 

809.357 

i Vojn. Krajini j 

U primoiju (Istra, otoci, a 

za onda još 

865.377 


i kotar riečki) . . 


254.000 

134.891 

U Austriji dolnjoj . . 


• • • • 

6.870 

U Moravskoj .... 


. 

1.000 

U Kranjskoj .... 


40.000 

16.260 

U Dalmaciji .... 


391.000 

359.310 

U Vojsci. 


. 

57.000 


Ukupno . 

3,385.000 | 

2,778.111 


Nego većina ovieh brojeva može se danas novijimi, po svoj 
prilici i točnijimi, zamieniti; na ime za Hrvatsku i Slavoniju, u nje¬ 
zinom današnjem obsegu, stavlja prof. Matković 920.000, statistička 
komisija pače 935.175; mi ćemo odbivši ono što je prieko na tudjince, 

poprimiti broj od 900.000. Za Dalmaciju smije se broj hrvatskoga 
naroda za cielo računati na 400.000. U vojničkoj krajini, bez pe- 
trovarađinske regimente, ima po Matkoviču 711.480. U „blagove- 
štenskom u saboru od g. 1861. računano je, da ima hrvatsko-srb- 
skoga naroda po Bačkoj, Banatu, Sriemu i dotičnoj vojn. krajini 
oko 584.777, a kad se od toga odbije županija sriemska, koja je 
već gori uračunana, ostaje 480.992; ali kada se opet uzme naum, 
da ima srbskih naseobina i preko granica onoga zemljišta, koje je 
srbski sabor g. 1861. predlagao za novu srbsku vojvodinu, naime 
duž Dunava čak do Budima, to se može osjeći okrugli broj od 
500.000. Ovamo još nijesu uračunani oni kajkavski i čakavski Hr¬ 
vati, što stanuju po jugo-zapađnoj Ugarskoj i u Medjumurju: Ša- 
farik uze, da ih ima do 145.000. Napokon po knjizi „Vojvodstvo 
kranjsko u ima u Kranjskoj 56.000 Hrvata, ako se tako zvani 
„bieli Kranjci 44 ovamo pribroje. Po tome stoje novi brojevi ovako: 


Hrvata i Srba ima u austrijskih 

zeinljah: 

U južno-istoČnoj Ugarskoj . . 

500.000 

U južno-zapadnoj Ugarskoj . . 

145.000 

U Hrvatskoj i Slavoniji . . . 

900.000 

U hrv. slav. vojn. krajini (bez 


petrovarad. reg.) .... 

711.480 

U Dalmaciji. 

400.000 

U Primorju. 

134.891 

U Kranjskoj.. 

56.000 

U dolnjoj Austriji. 

6.870 

U Moravskoj. 

1.000 

U austrijskoj vojsci. 

57.000 

Skupa . 

2,912.241 


U tom su broju sadržani po narječju štokavci, čakavci i kaj- 
kavci. Vriedno bi bilo, ali jošter nije izračunano, koliko kojih na¬ 
pose ima. Lakše je naznačiti broj kajkavaca, nego li čakavaca. 
Onieh ima u tri hrvatske županije: 466.648, u dvie pukovine (kri- 
ževačkoj i gjurgjevačkoj): 148.668, u Medjumurju: 55.413 — 
skupa 670.729. Ovamo valja pribrojiti još do 50.000 od onieh 
145.000, što sjede po zapadnih županijah ugarskih, jer ono drugo 
su čakavci; za tiem 40.000 bielih Kranjaca. Svih dakle kajkav¬ 
skih Hrvata ima oko: 760.729. Šafarik uze, da ih ima 801.000, 

koje on prozva Hrvatima, ali je tada krivo pribrojio i one Hrvate, 
koji stanuju po željeznoj, šopronskoj, mosonjskoj i rabskoj župa¬ 
niji te govore čistim naiječjem čakavskim. 

Broj Hrvata i Srba u dvie slobodne države, Srbiji i Crnoj 
gori, izračunan je službenim brojenjem; u Srbiji na 1,108.568; u 
Crnoj gori god. 1863. na 196.238 duša. Po tome ima u obje dr¬ 
žave zajedno oko 1,300.000. 

Jako je teško saznati pravi broj stanovnika u Bosni, Herce¬ 
govini i Staroj Srbiji. ŠafaKk uze, da ima svieh skupa 1,552.000. 
Napose računaju Bosnu na 900.000, a Hercegovinu na 250.000 
duša. Po službenom turskom izvješću za god. 1865. bješe u pet 
sandžaka bosanskih muških glava pravoslavne vjere 262.114, 
katoličke vjere: 125.839, rauharaedovske vjere: 187.657 — 
ukupno 575.610. Ako se uzme, da ima ženskih toliko, koliko i 
muških, to čini svekoliko stanovničtvo 1,151.220 duša. Kada se od 
ovoga broja i odbije makar 150.000 na tudje narodnosti, na ime 
na prave Turke Osmanlije, ipak će još ostati preko jednoga mili¬ 
juna pravih Hrvata i Srba. U jednome dielu Stare Srbije, sandžaku 
novopazarekom, koji sada pod Bosnu spada, ima po istom izvješću 
48.000 muških glava pravoslavne vjere, dakle svega 96.000 duša; 
a 33.389 muških glava muhameđovske vjere, t. j. 66.778 duša; 
nego ovieh muhamedovaca Stare Srbije nećemo pribrojiti našemu 
narodu, jer su to za cielo Šćipetari. Ostaje dakle u sandžaku novo- 
pazarskom pravih Srba samo 96.000 ili najviše 100.000. Napokon 
^u Hercegovini, sandžaku mostarskom, naznačuje pomenuto službeno 
^izvješće 77.755 muških glava pravoslavne vjere, t. j. 155.510 duša, 
a 22.154 muških glava muhameđovske vjere, t. j. 44.308 duša, 
ukupno 199.818 duša, ili okruglim brojem dvie sto hiljada. Broj 
katolika nije naznačen, ali će ih biti oko 5'>0.000. Osjekom dakle 
ima u šest sandžaka Bosne i Stare Srbije i u Hercegovini: jedan mi¬ 
lijun i 350.000 našega naroda. Nego pošto je u tom političkom ure- 
djenju veći dio Stare Srbije izostavljen, na ime sva okolica izmedju 
Peći, Bielopolja, Prištine, Prizrena i Djakovice, to se mora pome- 
nutomu broju turskoga izvješća pribrojiti još kojekakvih 150 do 
200 hiljada (Jukić kaže preko 160 hiljada). Najnovija dakle iz¬ 
vješća prilično potvrdjuju onaj broj, koji je već ŠafaHk naznačio, 
na ime da ima u Bosni, Hercegovini i Staroj Srbiji u svemu jedan 
milijun i 550.000 hrvatsko-srbskoga naroda. 

Izvan Austrije ima dakle na slovjenskom jugu Hrvata i Srba: 


U Srbiji. 1,100.000 

U Crnoj Gori. 200.000 

U turskih zemljah (Bosni, Her¬ 
cegovini i Staroj Srbiji) . . 1,550.000 

Skupa . 2,850.000 


Kada se taj broj sastavi s brojem našega naroda u Austriji, 
vidi se, da ima svieh Hrvata i Srba na slovjenskom jugu po pri¬ 
lici: 5,762.241. 

Već je napried rečeno, da razlikost vjerska silno zahvata 
život našega naroda; jer je u nas za sada još kako nigdje skop¬ 
čana sa zakonom i kultura, koja je drugačija kod katolika a dru¬ 
gačija kod pravoslavnih, i još drugačija, t. j. nikakva, kod muha- 
medovaca. S toga je važno znati, kako su Hrvati i Srbi medju 
ova tri zakona danas razmjereni. U doli stavljenom priegledu pri¬ 
brojeni su grčki katolici rimskim, a maleni broj ino vjerskih kršćan¬ 
skih sljedbenika izostavljen je sa sviem. 


U austrijanskih zemljah ima: 


Zemlja 

Hrvata i 
Srba 

Katolika 

Pravo¬ 

slavnih 

Muhame- 

dovaca 

J užno-istočna Ugarska 

500.000 

48.138 

451.862 


Južno-zapadna „ 

145.000 

145.000 

— 


Hrvatska i Slavonija 

900.000 

767.477 

132.523 


Hrv. slav. krajina 

711.480 

402.329 

309.151 


Dalmacija .... 

400.000 

322.856 

77.144 


Primorje (Istra i otoci) 

134.89! 

134.659 

232 


Kranjska .... 

56.000 

55.400 

600 


Dolnja Austrija . . 

6.870 

6.870 

— 


Moravska .... 

1.000 

1.000 

— 


Austrijanska vojska . 

57.000 

34.000 

23.000 


Svieh skupa . 

2,912.241 

1,917.729 

994.512 

— 


U Srbiji i Crnoj Gori sami su pravoslavni. U Bosni, kako 
je danas razredjena, bilo bi po službenom izvješću turskom: 
251.678 katolika, 524.228 pravoslavnih, 375.314 muhameđovaca. 
U Hercegovini, to će reći u sandžaku mostarskom: 50.000 kato¬ 
lika (u služb. turskom izvješću izostavljeno), 155.510 pravoslavnih, 
44.308 muhameđovaca. U Staroj Srbiji, u sandžaku novopazarskom, 
ima po izvješću turskom: 96.000 pravoslavnih i 66.778 muhame- 

dovaca, koji nisu srbske narodnosti; katolici se nespominju. Od 
ostalih 150—200 hiljada, sto stanuju po Arbanaskoj (negdašnjoj 
pravoj Staroj Srbiji) može se uzeti, po Jukiću, da ima 10—20 
hiljada katolika, ono drugo su što pravoslavni što muhamedovci. 

Osjekom ima dakle u Bosni, Hercegovini i Staroj Srbiji oko 
300 hiljada katolika, 900 hiljada pravoslavnih i preko 400 hiljada 
muhamedovaca. Po tome bilo bi svieh skupa: 


.■■ .... 

Gdje 

Koliko 

katolika 

Koliko 

pravoslavnih 

Koliko muha- 
medovaca 

U austrijanskih zemljah . 

1,917.729 

994.512 


U Srbiji. 

— 

1,100.000 


U Crnoj Gori .... 

— 

200.000 


U Bosni, Hercegovini i 
Staroj Srbiji .... 

300.000 

900.000 

400.000 

Svieh skupa . 

2,217.729 

j 3,194.512 

400.000 


Hrvati i Srbi stanuju u kompaktnoj massi, čisti, u trojednoj 
kraljevini, Dalmaciji, Hrvatskoj i Slavoniji (956*04 □ m.), u kne¬ 
ževini Srbiji (998 Q m.), u Bosni i Hercegovini (1.115 □ m.), i 
u Crnoj Gori (78 □ m.), dakle na zemljištnom prostoru od 
3.147*04 Q milja. U zadruzi s drugiem narodnostima ali u većem 
broju stanuju u Istri (85 0 m.) uz malen broj Talijana, onda u 
Staroj Srbiji, t. j. u pećskoj, djakovičkoj, prizrenskoj, prištinskoj 
i vučitrnskoj, ponešto i u skadarskoj, leškoj i barskoj nahiji sa- 
danje Arbanaske (375 [J m.), gdje živu sa Šćipetari, onda u 
južno-istočnoj Ugarskoj, imenito u tamošnjoj krajini (190 Q m.), 
u bač-bodrožkoj i torontalskoj (119 □ m.) županiji, gdje stanuju 
ispremiešani sa Rumunji, Niemci i Magjari. Može se dakle uzeti: 
da Hrvati i Srbi zauzimlju u južno-istočnoj Europi prostor od naj¬ 
manje 3.500 Q m. Nu već onaj prostor, na kojem Hrvati i Srbi 
stanuju čisti, mnogo je veći od same kraljevine Engleske (2.749 
□ m.), a tolik je, kolika je južna i srednja Italija (3.189 □ m.); 
pa ipak, dok na našem prostoru živi jedva do 4,700.000 duša na¬ 
šega naroda, u Engleskoj stanuje 20,205.000, u južnoj i srednoj 
Italiji preko 15,000.000 duša; dok u pomenutih zemljah dolazi na 
1 Q milju jedva 1.493 našega naroda, na istom prostoru u Engles¬ 
koj stanuje preko 5.000 duša, nekmo li n. pr. u Belgiji sa 8.814 i 
Saskoj sa 8.186 duša na 1 [] milji. 


Digitized by v^,ooQle 

















14 


DIELJENJE KNJIŽEVNOSTI. 


Ovo je spomena vriedno zato, da se vidi, kolik je još prostor 
ostavljen razvitku našega naroda u njegovoj današnjoj domovini, 
koliko li će on za cielo napredovati, kad se uklone sve zapreke, 
koje mu se dan današnji odasvuda na put stavljaju. 


Po što smo izrekli, kojega naroda duševnu radinost smatramo 
zadatkom ovoga djela; po što smo izračunali po prilici i broj toga 
naroda: ostaje da kažemo, kako naumismo u ovoj knjizi podieliti 
historiju hrvatsko-srbske knjževnosti. 

Samo se kaže, da se naš književni život dieli u tri dobe. 

Prvo, t. j. staro doba , koje bi se moglo takođjer prozvati 
crkveno ili svešteno doba, proteže se od početka naše historije 
do u oči prieporoda znanosti i umjetnosti u Italiji; ili s obzirom 
na naše okolnosti, do konca četrnaestoga vieka. Tko bi se na po¬ 
litičke dogodjaje obazreo, mogao bi reći drugiem riečima: do pro¬ 
pasti carstva srbskoga. 

Drugo, t. j. srednje doba , koje bi se moglo zvati takođjer 
dalmatinsko-dubrovačko, proteže se od petnaestoga vieka — to je 
humanizam dalmatinski i početak hrvatskoga pjesničtva u Dalma¬ 
ciji — do preko polovice osamnaestoga vieka, kada iznemože snaga 
dubrovačka te si književnost traži nova pristaništa po Hrvatskoj, 
Slavoniji i Ugarskoj. 

Treće, t. j. novo doba , ishodi od poroda narodne književ¬ 
nosti kod austrijanskih Srbalja u drugoj polovici osamnaestoga vieka, 
prikuplja suvremenu kao i predjašnju radnju književnika kajkav¬ 
skih, iz koje izniče nova ilirska književnost u Zagrebu, svraća po¬ 
gled na pjesničtvo narodno, i napokon nastavlja novu književnost 
sve do danas. 

Staro doba. 

Od sedmoga do konca četrnaestoga vieka. 


I. 

Narodni život Hrvata i Srba u najstarije doba. 

Marljivim istraživanjem novijih historika, medju kojimi po- 
minjemo SafaHka, Diimlera, Hilferdinga i Račkoga, dobrano je 
osvietljena tamna prošlost našega naroda od one najstarije dobe, 
kada je ostavivši svoju negdašnju zatatransku domovinu, sašao 
ovamo na jug, gdje danas živi. Koliko se kraj veoma oskudnih 
viesti znati može o vanjskoj historiji onoga vremena, sve je već 
prilično izneseno na vidjelo. Ali tiem tamniji ostaje nam njegov 
nutrnji, materijalni i duševni život, po kojemu bismo si mogli kao 
u slici predstaviti tadanje kulturno stanje hrvatsko-srbskoga naroda. 
Jer da se o nekolikoj kulturi može govoriti već ono prvo doba, 
svjedoči nam pohvalno spominjanje mnogih liepih svojstva i obi¬ 
čaja, koje kod starih Slovjena strani suvremenici opaziše, te se 
smiju, barem obćenito uzevši, takodjer na naše djedove protegnuti. 
Ima dapače još dan današnji mnogo živih običaja, kojimi je toli 
znamenito karakterisan naš narod, kao sastavina cjelokupnoga slo- 
vjenstva, da se već po onome vidi, što je davno i zajedničko, što 
li potlje razvijena osobina. Tako je vriedno, da se na prvom mje¬ 
stu spomene zadružni život našega naroda, koji se do ovoga 
časa podpuno održao, a neima ni malo sumnje, da su ga Hrvati i 
Srbi sa sjevera sa sobom donieli. To sliedi već iz naročitih svje¬ 
dočanstva historijskih o onome uredjenju, pod kojim naši djedovi 
na jug dodjoše. Značenje rieči župa bijaše iz najprije ono isto, 
koje kasnije preuze rieč zadruga, to su svi članovi jedne kuće 
iliti familije; a po što se zadruga raširila u obćinu, priedje i rieč u 
šire značenje. Prema tomu bješe župan najprije samo starješina 

župe iliti zadruge i sam car Konstantin tumači na jednome mjestu 
onu rieč ovom; kasnije raširi se vlast njegova i na više župa ili 
obćina, kojemu području nadjenuše novo od rieči župan izvedeno 
ime: županija . Imamo dakle tri rieči: župa, odavle župan i odavle 
županija . Župani dobe cara Konstantina nijesu više poglavari samo 
od župa već od županija. Sama župa, kao mjesto otvoreno, protivi 
se gradu , kojih negda Slovjeni nisu ni trebali; kasnije bješe grad 
obično sjedište župana a središte čitave župe; po zakonu Dušanovu 
držana je župa da opravlja onaj grad, koji je u njezinoj okolici. 

Doba ono, kada se Hrvati i Srbi doseliše na jug, bješe njihov 
narodni život nadmašio prvi i najniži stupanj razvitka. Većjepro- 
budjena u sviesti narodnoj misao nekoga većega zajedinstva: župan 
stoji na čelu županije, a više župana zajedno pokorava se velikomu 
županu ; vlast velikožupanska bješe nasljedna. Kamo sreće, daje 
ova misao što obćenije čitavim narodom obladala i da su je svagda 
vjerno držali: za cielo bila bi prošlost hrvatskoga i srbskoga na¬ 
roda puno sretnija i slavnija. Ali žalibog stari Hrvati i Srbi nisu 
skoro nigda umjeli onako složki živjeti u zadruzi državnoj, kao 
što im bijaše obično liepi red i sloga u zadruzi familijarnoj: zado- 
voljiv se s oviem u male, nenaučiše se poštovati onoga u velike. 
Dalmatinska Hrvatska bi umah iz prva, kako se čini, podieljena u 
mnogo županija: car Konstantin pominje ih jedanaest; panonska 
Hrvatska, imajući svakako takodjer nekoliko županija, stoji već 
napram njojzi kao posve samostalna žemlja. Još gore se nadje po- 
ciepana nova domovina koljena srbskoga: uz pravu Srbiju u užem 
značenju pominje car Konstantin Bosnu, Zahumlje, Neretljane, Tra- 
vuniju, Konavlje i Duklju iliti Zetu; gdjekoji od ovieh krajeva ima- 
djaše povrh toga više županija. Na nesreću priznati nam je i to, 
koliko su nam poznate granice ovieh zemalja, da niti ista priroda 
nije prijala tješnjemu jedinstvu, nenaznačiv sama od sebe nigdje 
u tom prostoru prirodnoga središta, koje se u historiji kolebalo 
medju Desnicom, Dukljom i Rasom. 

Pod najprostijim uredjenjem državnim odpočeše naši dje¬ 
dovi nov život ovdje na jugu. Onaj u potanko razvijeni red i obi¬ 
čaj kojekakvih dvorskih časti, kojimi se poslije njihovi knezovi 
okružiše, stvar je tudja, poprimljena što od Niemaca (Franaka), Što 
od Grka: o tom bit će rieč kasnije. Jednako nije istini podobno, 
da bi već sada čitav narod podieljen bio u plemiće (boljare, vla¬ 
stelu) i neslobodne seljake na osnovu feudalnom; nego čeljad od 

župe bijaše slobodna, imajući svoju djedinu ili baštinu, kojom 
upravljaše starješina cieloga roda. Tiem se dakako neisključuje 
imanje pojedinih sluga u kući, koje bijahu ponajviše,zarobljenici 
ratni. Obična radnja prosta čovjeka bijaše težanje polja i vino¬ 
grada, a glavno bogatstvo iliti dobitak kuće stoka; i dan današnji 
znači težak posebnu vrst rabotnika, koji se bavi poljskom radnjom, 
a blago uzima se po nekih krajevih kao sinonim za stoku (sr. lat. 
pecus, peculium, pecunia). Neimajući o svemu tome obilatijih hi¬ 
storijskih svjedočanstva, van što se na jednom mjestu za Neretljane 
izriekom kaže, da dvie njihove županije od mora živu, treća od 
težanja njiva, a stanujući po barovitih mjestih da se od stoke 
hrane — ostaje nam ipak jedan živ svjedok, koji i nakon mnogo 
viekova dosta razgovietno govori, to je narodni jezik. Mi ćemo 
ovdje pozvati toga svjedoka, da nam nešto u kratko priča ob onom, 
što misli da zna; jer kada se Hrvati i Srbi rastađoše od ostale 
braće na sjeveru, ponesoše sa sobom, ako ništa drugo, bar jedno 
dragocjeno blago, u kojem se kao u vjernu ogledalu ogleda sva- 
kolika tečevina njihova dojakošnjega života — to su žive rieči, 
koje pouzdano dokazuju, koliko je stvari narod poznavao on čas, 
kada se rastajao od onieh, s kojimi je u zajednici one rieči tvorio. 

Mimoišavši stočarstvo i hranu, koja se odanle dobija, dosta 
je ako spomenemo, da su slov. jezici osobito bogati oniem riečima, 
koje spadaju na pojedine prigode životinjske; odavle se izvodi si¬ 
guran dokaz, da su već od negda oko stoke s većom pomnjom 
nastojali nego li najbliži jim susjedi od starine, Germani, koji nisu 
u svemu tako bogati. Može se reći i to, da je stočarstvo kod Slo- 
vjena duže vremena ostalo u obćenitom štovanju, nego li kod Ger¬ 
mana, kod kojih većma cvatijaše rat i lov. Naša rieč skot odgo¬ 
vara litv. skatikas, koje znači grošić, i got. skatts, odakle današnje 
njem. schatz; ova izmjena u značenju odgovara njihovu životu. Ali 
da priedjemo umah na život ratarski, kao hitniju stranu; naš jezik 
čuva u svojih riečih staro svjedočanstvo, da su Hrvati i Srbi, do¬ 
šavši u novu domovinu, donieli sa sobom podpuno poznavanje 
svieh glavnih vrsti žita, kao i način obradjivanja. Sravnimo li 
rieči za pšenicu, ječam, ovas, raž (rž), proso, svuda su jedne te 
iste: stbg. nkmeNmja, r. nmeHHiia, p. pszenica, ls. pšenica, č. i si. 
pšenice 5 stbg. UYkuu (osn. umoieii), r. aqMeHT>, p. jeczmien, ls. ječ- 
mjen } č. jecmen y si . jačmen] stbg. OBkci, r. OBeci*, p. owies , ls. 
wow8 y č. i si. ove8\ stbg. r. poncb, p. rez , ls. roz , č. i si. rez ; 

stbg. npoco, r. npoco, p. proso, ls. proso (neobičajno), č. i si. proso . 
Obćenito značenje rieči žito prelazi kod pojedinih, plemena jošter 
na uže u onu vrst, koje gdje najviše ima; tako se u Banatu dan 
današnji pod žitom obično razumieva pšenica, po Hrvatskoj proso, 
u Ruskoj ječam, u Češkoj i Poljskoj raž itd. Zrno od žita ili bi 
se žrvnjalo na žrvnju (stbg. osnov KpmiB, r. acepHOB'B, p. žarna , 
č. žernov) ili mljelo na mlinu , odakle izadje muka (m&im, Myna, 
m$ka), iz koje se kvasom miesilo tiesto , a iz njega pekao hljeb i 
kolači: ovoj je radnji sigurnim dokazom jedinstvo rieči. Povrh toga 
bješe im od najdavnijih vremena sladka hrana kasa , a niesu za cielo 
prezirali niti boba, graha, lece ili sočiva, repe, luka, česna itd. 
Isto tako bijahu im jednaki svi glavni poslovi oko toga, kao što 
je: orati u brazde, sijati, žeti ili kositi, vezati u snopove, mlatiti 
cjepovima, i to na gumnu, tako da se slama spravlja u stogove, 
dok na njivi ostaje strnište. Najvažnije orudje kod težanja njiva 
nije samo, govoreći obćenito, jedno te isto, na ime plug, nego su 
i njegove bitne sastavine svuda jednake, kano: gredelj (grz^dziel, 
hHdel), lemes (lemiesz), crtalo, plaz, otka itd.; od ostaloga pak 
orudja spomena su vriedna: kosa, srp, motika, lopata. Plodove 
dovoziše kućam svojim na kolih ; uz tu obćenitu rieč (kolesa) ima- 
demo taljige (pol. telega, č. teleha, stbg. Teatra, r. TCJiera, Terenaca) 
i tačke (r. Ta^Ka, p. taczki, č. tačka). Znamenito je i to, da se 
svuda istim glagolom izriče zaprezanje ili podprezanje konja (ocem 
nofti Teatrom QOAinfA»etrk stbg., 3anparaTi> r., zaprz^gać p., zapfrd- 
hnouti č.), kao i jaram (apMO, jarzmo, jarmo) za volove. Napokon 
zna se od prilike i za gospodarstvo, kakovo bijaše; jedni su usjevi 
od pradavnih vremena jari (jarina, jarzyna, jarica: pšenica, aprnja: 
poacb), drugi na ozim (o3hmb, ozimina), a treći se diel njiva ostav¬ 
ljaše na ugaru (uhor, ugor). 

Ratarstvo bijaše dakle temelj narodne eksistencije u starih 
Hrvata i Srba; odatle množina poslovica, kojimi se i danas izriče 
osobito poštovanje prema takovu životu. Liepo se n. pr. kaže: 
ralo i motika sviet hrani. Ali svagdašnje potrebe ovoga života do¬ 
nose i to, da se bave svimi onimi poslovi, koji tomu sredstva pru¬ 
žaju. Istina je dakle, da su već stari Hrvati i Srbi umjeli mnogo 
zanata, kojimi se obične potrebe podmiruju; nu to se ima po svoj 
prilici tako razumjeti, da su sve one stvari, koje strogo uzevši po¬ 
jedinim zanatom pripadaju, sami članovi od zadruge u kući pravili, 
kao što još danas većinu potrebština kućnih sama kuća obavlja. 

I tomu ima sila dokaza u jeziku: oni umješe tesati (odatle: tesla, 
Tec^Hua, cieslica), dubsti dlietom (dloto, 404010), praviti korita i 
obruče, nabijati bačve i badnje, plesti koševe, kotarice , sita i rešeta, 
rezati žlice (ožice; jojkku, lžice, lyžka, Ižica). Medju njimi bijaše na 
dalje ljudi, koji su svašta iz željeza kovali, n. pr. podkove (sveslov. 
rieč), za tiem kotlara i lončđrđ (obćenita je rieč: grnac , gamiec, 
hmec, odakle: hrnčir, garncarz, ronqapb); prastara je napokon 
umjetnost prelo i tkanje, i u tome se još pojedine rieči poduda¬ 
raju, kano: vreteno , BepeTeHO, wrzeciono, vreteno i preslica , npa- 
cjrnua, prz^šlica, preslice; stan, krosna (polj. rus. slk. u množini: 
krosna, -sien; KpocHbi, -cein>), čunak (qe^HOKi>, czolnek, člunek), 
brdo (6ep40, bardo). Tkanjem dobiva se platno (notorno, plotno), 
iz kojega bi se šile košulje (koszula, košile) i gače (ra<w, gatki) itd. 5 
osim platna radilo se u kući sukno , odakle suknja, suknjica i suk- 
njenjača , obično odielo za muško i ženskinje. Rieč pako kožuh, 
koju svi Slovinjani jednako poznaju, svjedoči nam, da su se tako- 
djer krznom odievali. Već car Konstantin pominje crevlje (T£ep- 
PouXa) kao osobitu vrst proste obuće; po južnoj Dalmaciji, na ime 
u Dubrovniku, znadu još i danas, što je crevljar; ista rieč živi 
kod svieh Slovinjana. 

Evo u kratko živieh svjedoka, da nisu naši djedovi niti goli 
niti bosi hodali, već ako i jesu na prosto živjeli, naučiše se ipak 
sve svoje potrebe vlastitom radnjom podmirivati. S ovakim živo¬ 
tom skopčano je stalno prebivanje, koje obćenito označujemo rie- 
čima stan, dom i dvor. Već izdavna opaziše strani historici taj 
slovenski običaj, da rado živu raspršani, gradeći dvor i dom sred 
baštine, t. j. sred polja i njiva; oko dvora bijaše nasadjeno mnogo 
drveća, osobito voća , zatim po koja lipa itd.; netreba valjda ni 
spominjati, da se je taj način stanovanja kod Hrvata i Srba sve 
do danas malo ne sa sviem sačuvao. Gradnja kuće neće se biti 
mnogo razlikovala od onoga, kako je još i sada: čitavi viekovi 
neuzmogoše ni šta dograditi ni šta razgraditi. Rieč kuca znači u 
8tarom jeziku jošte šator, po zapadu obćenije je poznata njemačka 
hiza (čini se, da je i izba stbg. hcties, uzajmljena od Niemaca); 
ali se odatle neima izvoditi, kao da nebi Slovjeni umjeli i bez Nie¬ 
maca kuća graditi, ta svi dielovi kuće nose čista slov. imena, 
kano.* prag (prog, nopon>), stiena (sciana), okno, vrata (wrota, 
»opora), dvari (u nas zastaralo, ali živi kod susjeda), sljeme itd. 
Pače i 2a najprimitivnije pokućstvo znamo: to bijaše polica i stol. 

Osobitu važnost imadjaše, kako se čini, joS i peć sa prostranim 
zapećkom (3aneqeKT>, zapiecek). Nu kraj svih tih svjedočanstva ne- 
može se ipak zanijekati, da su naši stari slabo marili za život u 
kući, u koju su se tek od nevolje sklanjali; još i danas su kuće 
po selih neznatnije od ostalih gospodarskih zgrada, a narodno je 
mišljenje izraženo ovom poslovicom: kuće koliko te može pokriti, 
a baštine koliko ti oko vidi. Znatno je i to, kako se nepravi ve¬ 
lika razlika medju stanom za Čovjeka i za životinju: eno pojata 
znači jedno i drugo, eno hliev jedno i drugo (sr. u cara Konstan- 
tina x^ £ P £V *, Btbg. xa%bhna, današnji Livno), pače i kotac u poslo¬ 
vici: ,pleti kotac kao ti i otac* znači obćenito: stan, kuća. Po tom 
nije se čuditi, što je Slovinjaninu milije bilo ljeto nego li zima, 
koja ga je pod krov tjerala; zato odabra ljeto, ne pako zimu, kao 
što sjeverni Evropejci, da broji ono, što danas zovemo godine. 

Jednoglasno se priznaje, da su Slovjeni i suviše pitomi bili, 
ljubeći mirno živovanje i prijateljujući sa svojimi susjedi dotle, dok 
nijesu u njih dirali: njihovo ratovanje smjeraše većma na obranu 
svoga, nego li da navaljuju na tudju imovinu. Eno takovi bjehu i 
stari Hrvati i Srbi: tek što izvojevaše novu domovinu, već se ni¬ 
šta neČuje o tom, da bi druge napastovali; oni isti, što su pred 
malo vremena toli strašni bili Avarom, do malo su posvema mirni 
i tihi. S toga i neznadijaše narod nikakova posebnog uređjenja 
ratnoga, već kad bi ustrebalo, digoše se listom na noge junačke, 
pokoravajući se istiem poglavarom u ratu, koje su u miru kao glave 
svoje poštovali. Još i danas spaja rieČ vojska dvojako značenje: 
znači družinu ili čeljad u kući i odabranu' momčad u ratu; pače i 
žena reći će mužu svojemu: vojno . Obično oružje bijaše koplje 
(Konbe, kopia, kopi) i sulica (sudlice), zatiem striela (strzala, 
strela), odakle strieljati (strzelać, strileti) u obćenijem značenju; 
mac (miecz, mec) i štit , po kojem prozvaše mnoga mjesta, kao: 
štitarina, Ščitaijevo itd., što je izvedeno od stitar , a to je onaj, 
koji štitove pravi. 

Još bi se mnogo te mnogo dalo govoriti o materijalnom ži¬ 
votu starih Hrvata i Srba one prve dobe, ali kako to nije jedini 
zadatak ove knjige, htjeli bismo da čujemo štogod i o njihovu mo¬ 
ralnom i intelektualnom stanju. Naši djedovi naseliše se ovuda na 
jugu kao pogani; ma i u brzo prigrlili nauk i vjeru Hristovu, 
opet se za dugo sačuvaše mnogi običaji poganski, kojim je još i 
sada traga što u narodnom pričanju što drugačije u životu. 

Ima historijskih svjedočanstva za to, da su Slovjeni jednoga, 
najvišega boga vjerovali; sama rieč bog znači izvorno: opulentus 
i venerabilis, pa kao što se danas mjesto djavola upotrebljuje rieč 
nečastivi, onako je značenje: častivi (venerabilis) postalo obćenitim 
imenom za ono, što je lat. deus. Važno je, što se sa slov. rieči b g 
pođpuno i u značenju podudara staropersijski baga. Kako se je taj 
najviši bog posebice zvao kod starih Hrvata i Srba, to ga mi sada 
neznamo. Putem komparativne mitologije dokazano je, da staro- 
indijskomu varu na, grčkomu oupav6q, odgovara slov. svarog, za ko¬ 
jega se u starih ruskih ljetopisih veli, da je on prvi vladao svie- 
tom, a za njim da je došao sin mu sunce ; ali tomu imenu nenadje 
se doslije u nas nigdje ni najmanjega traga. Iz naših narodnih 
priča i pjesama može se samo toliko razabrati, da su doista i stari 
Hrvati i Srbi štovali neko božanstvo, koje je munjom i gromovima 
vladalo, jer se ovo dvoje vrlo često pominje kao živo . (Sr. Vuk 
nar. pjes. I. 230 , 231 .) Neima sumnje, da se je takodjer suncu, 
mjesecu, vjetrovom itd. božansko štovanje iskazivalo, ali se po¬ 
bliže nezna kako; u nar. pjesmah pominje se: ženidba sunca i 
mjeseca, zna se za sunčevu sestru i majku, govori se nešto o 
živom ognju itd. Takov gromovnik bješe kod Rusa bog Perun , a 
neki misle, da se je toj rieči u nas jediti trag sačuvao a peru- 
nika , koju inače zovu bogisa\ ako je ono prvo od rieči perun, a 
ovo drugo od bog, to je svakako znamenito i kao nešto više nego 
li prosti slučaj. U čitavoj prirodi vlada neki dualizam od dobra i 
zla; a kako personifikacija prirodnih sila, što je izvor svake mito- 
logije, podnosi uz jednoga najvišega boga množinu drugih, i viših 
i nižih, to bijahu takodjer starim Hrvatom i Srbom jedni bogovi 
dobri, a drugi zli; u narodnih se pjesmah jošte govori o bogu 
starom krvniku, a u pošlovicah se kaže: teško ili skupo itd. do zla 
boga . Takov zli bog bješe u kraće prozvan biesom , te je mogao 
čovjeku kojekako nahuđiti, n. pr. uljeći u nj, odakle se kaže: ,Bijes 
ušo u njega* ili ,pobiesnio kao da je nagazio na sugreb*; pripo- 
vieda se, tko nagazi na sugreb a nepljune nanj, mogu izići po 
njemu sklopci, to su neke vrsti ospice ili boginje, što se čini da 
takodjer stoji u svezi sa zlim bogom, kao i bolest bič božji itd. Od 
pojedinih bogova sačuvaše nam se tek imena, koja do sada nijesu 
pobliže ispitana, kano: Lađa, Leljo, Davor\ u starih se pjesmah 
spominje nekakav stih: „Hoja, Lero, Dolerije u , što bi imala biti bo¬ 
žanska bića. Bolje su nam poznate Vile, a nešto uspomene osta i 

o divovih (gigantih): u nar. pjesmi (Vuk, H., br. 8.), pominje se 
divska planina i u pećini joj „sedamdeset divah w . Oviem su mnogo 
nalik zmajevi , kojih se narodno pričanje živo sjeća, te ih u veoma 
tiesnu svezu stavlja s ljudima, imenito pako sa ženami. Još ima 
mnogo inieh nižega reda božanskih stvorova, kao što su sudjenice i 
rodjenice iliti usud i sreća : blaga i dobra prikazivaše se čovjeku kao 
preliepa djevojka, koja zlatnu žicu prede, a ona druga kao matora 
djevojčura. Čovjek stajaše sasvim u vlasti bogova, koji mu se u 
raznih likovih ukazivahu, čas na njegovu sreću čas na nesreću; 
moć njihova ide tako daleko te mogu i priliku čovječju preobra¬ 
ziti budi za života budi poslije smrti: odatle bivaju vukodlaci, vje - 
dogonje, more i vještice. Čovječja duša , ostavivši tielo, misli se da 
iz njega izleti, tumara kojekuda po svietu i trpi razne muke, dok 
se sa svira očisti: još i danas kaže narodna rieč: „klati se kao 
kriva duša u . I tielo mogaše se koji put iz groba povratiti, kao što 
se još pjeva u narodnoj pjesmi, gdje pita sestra brata: „što si 
tako brate potavnjeo, baš kan da si pod zemljicom bio?“, a to 
bješe zbilja brat, koji se iz groba podigao i došao njoj u pohode. 
Po svoj prilici toga radi donosili bi mrtvim na grob časti, kao što 
se pominje običaj o druzićalu. 

Naši djedovi bijahu već kao pogani veoma pobožni; oni is¬ 
kazivahu svojim bogovom veliko štovanje. S obredi nabožnimi 
bjehu skopčane narodne svetkovine i igre; po onome mnoštvu raz¬ 
nolikih narodnih običaja, koji se do današnjega dana održaše, po¬ 
najviše prigodom radnja poljskih u proljeće, ljeto i jeseni, lako je 
pogoditi i njihov karakter: nijedna slava neprodje jamačno bez 
pjevanja i igranja, bez cvieća i vienaca. Naš narodni instrumenat 
gusle , nije tek od nekoliko viekova već od najdavnije starine, jer 
je to obća slovjenska rieč. Ima razloga vjerovati, da je već kod 
starih Hrvata i Srba cvao mitologijski epos; nekim čestima takovih 
pjesama osta traga u narodnom pričanju i narodnih pjesmah. Sve 
prigodne pjesme, što se danas samo od običaja pjevaju, kano: sva¬ 
tovske, kraljičke, dodolske, koledske, na prelu i na igri, bijahu 
negda bez sumnje pune duboka religioznog značenja, koje se danas 
kojekako s kršćanskimi idejami pomiešalo, kao što je gromovnik 
Ilija, ognjana Marija itd. Sto se mjesta tiče, gdje su se bogovom 
klanjali, čini se, da su najvoljeli gajeve i brežuljke, uzvisita mje¬ 
sta i izvore; sr. na pr. vilino gumno na vrh brda kod Budve, rr- 
zino kolo na vrh Velebita itd. Staroj rieči za žrtvenik čuva se 

uspomena u mjestnih imenih, kao što su: Trebinja i Trebinje, Tre- 
bovec, Trebež, Trebaijevo itd. Službu božju obavljaše po svoj pri¬ 
lici staiješina od kuće (djed, knez)] koje su najglavnije svetkovine 
bile, to se vise nezna, ali se zna ili bar punim pravom sluti, da su 
religiozno-narodne svetkovine stajale u uzkoj svezi sa životom pri¬ 
rode. Tomu su jasnim dokazom takodjer vrlo nježna imena, kojimi 
naši djedovi ozvaše mjesece, odakle se vidi njihov tanki smisao za 
sve pojave života prirodnoga, što nemože ni da bude drugačije 
kod ratarskoga naroda, kao što su bili stari Složeni. 

Moralno stanje naših djedova bješe osnovano na čvrstoj 
podlozi familijarnoga života, koji se je kod svieh Složena u ve¬ 
liko razvio još odprije njihova razdruženja. Dokazano je, da jezici 
slovjenski, osobito pako naše narječje, nadkriljuje tankim razliko¬ 
vanjem pojedinih stupnjeva sveze rodbinske množinu drugih na¬ 
roda, imenito susjede Germane. Gdje je tako svakomu članu po¬ 
sebnim imenom postojano mjesto naznačeno, ondje se može za cielo 
reći, da je i kuća u moralnome pogledu dobro uredjena bila. Sve¬ 
tost familije održa se u narodnom mišljenju i do dana današnjega, 
kao što dokazuje stotina primjera iz života. Teško je i to pomi¬ 
sliti, eda bi stari Hrvati i Srbi onom voljom prigrlili 'vjeru hri- 
stovu, kojom je zbilja prigrliše, da nije već njihov dojakošnji život, 
na ime njegova moralna strana, novoj vjeri sklona bila. Kada se 
jednom poredi mnoštvo narodnih običaja, kojih je značenje važno 
za ocjenu moralnosti, neće biti preteško, odvojiti obće kršćansko 
od posebnoga narodnoga: tada će se izreći, koje su kijeposti ili ne- 
kijeposti stare slovjenske, koje li ih nauči kršćanstvo. Ovamo spa¬ 
daju pitanja, kao što su: odnošaj žene prema mužu, djece prema 
roditeljima, braće medju sobom, štovanje mladjih napram starijim, 
prijateljstvo i pobratimstvo; ovamo pojam naših starih o zakonu, 
pravdi i sudu, o roti ili zakletvi i osveti, ovamo napokon njihovo 
hvaljeno gostoljublje. Doći će vrieme, te ćemo više i na šire pri- 
poviedati o svih tih svojstvih u starih Hrvata i Srba, nego li je 
ono, što piša Prokopij i Mauricij, što Lav mudri i Konstantin ba- 
grenorodjeni, premda nam je milo slušati, kako i oni neke važne 
stvari izriekom potvrdjuju. Tako se čita u Prokopija, da Slovjeni 
nijesu zlobni niti lukavi, već iskreni i prosta života, koji je vičan 
podnositi velike nevolje i nepogode; tomu dodaje Mauricij, kako 
su dobrostivi naprama stranim, kako ih nitko neće niti nesmije 
povriediti svetinju gostoprimstva, i kako su im žene u kući pune 

stidljivosti, pune vjernosti napram muževom. Ista historijska svje¬ 
dočanstva potvrdjuju i ono, što napried rekosmo o njihovu raspr- 
šanom stanovanju, o medjusobnoj neslozi i nepodložnosti („nitko 
neće da se drugomu pokori u rieč je Mauricijeva). 

Za intelektualno stanje naroda neima ljepšega mjerila, 
nego što je pismo, onaj izum duha ljudskoga, kojim mu podje za 
rukom obustaviti vječito kretanje „krilatih u misli i rieči, te svla¬ 
dati zapreke prostora i vremena. Već se tomu hoće mnogo du¬ 
ševne snage, dok se misli, kako ih čitavimi izrjekami izričemo, 
uhvate u neke simboličke likove (figurativno pismo), kamo li istom, 
dok se toli članovita rieč čovječja razglobi u pojedine glasove te 
svakomu od njih svoj znak nadjene. To je stvar toli teška, da se 
kod svih indoevropejskih naroda drži da je jedan početak pisma 
i da su ga jedni od drugih u razno doba preuzimali te prema 
organizmu svojega jezika udešavali. Evropski narodi osnovaše 
svoje pismo na starom alfabetu grčkom , koji je već u rano doba 
prešao ne samo k sjevernim stanovnikom balkanskoga poluotoka i 
k narodom italskim, nego je trgovinom i obćenjem prenesen čak 
na evropski sjever medju Slovjene i Germane. Odatle bo postaše, 
kako se misli, germanske rune , a slovjenske crte i reze . Domaće 
svjedočanstvo crnorizca Hrabra pripovieda za južne Slovjene, da 
„črtami i rčzami č’tčh^ i gataah^, pogani s$šte u . 
Premda se ovaj dokaz ponajprije samo bugarskih Slovjena tiče, 
neima ipak nikakva razloga, zašto nebi i onda istinit ostao, ako 
ga protegnemo takodjer na stare Hrvate i Srbe. Po tom imadjahu 
dakle naši djedovi već kao pogani neku vrst znakova, samo što to 
nebijaše javna svojina čitavoga naroda, već otajstveno preimućtvo 
maline odabranieh ljudi, koje je narod upravo zato, što su se u taj 
posao razumjeli, držao za vje*ce y vrace i gatare , a oni su bez sumnje 
i radili tako, kao da su tomu podpuno vješti. Obadvie rieči crta 
(od kor. crt sr. s kor. krt u značenju: caedere, scindere, incidere) 
i reza (od kor. rez : saecare) prilično su razgovietne, te stoje u 
tiesnoj svezi s načinom, kako su se ovi tajni znaci pravili: urezi¬ 
vahu ih ponajviše u drvo (daske), a valja da i u kamen, mjed itd. 
Teže je znati, kakovi bijahu ti znaci, koliko li nalični oniem, koje 
danas pismenima zovemo; crnorizac Hrabar kaže samo to, da Slo- 
vjeni „prčžde ne imčh^ k’njig’ u (pismćna), to će dakle reći, 
da nijesu svojih crta i reza onako upotrebljavali, kao što se upo- 
trebljuju obična pismena (k’nigy), ali nekaže ništa, eda ih nebi 

niti mogli onako upotrebiti. O tom se pako upravo radi; htjeli 
bismo doznati, kojoj vrsti germanskih runa da su naličile sloven¬ 
ske črte, da li starim runam, koje su Germani samo kod vraća¬ 
nja i ždriebanja upotrebljavali, ili kasnijim normanskim i anglo- 
saskim, koje se već mogu smatrati kao prava pismena. Po svoj 
prilici bijahu crte samo oniem prvim runam nalične, jer se kaže, 
kod istoga crnorizca Hrabra, da su Složeni nakon pokrštenja neko 
vrieme, t. j. u doba prije Ćirila, slovjensku rieč pisali pismeni 
grčkimi i latinskimi, a neima razloga, zašto se nebi bili sada onieh 
svojih crta i reza prihvatili, kada bi za pisanje prilične bile. Što 
se napose starih Hrvata tiče, ima još znamenito, ali veoma nejasno, 
svjedočanstvo u cara Konstantina, gdje pripovieda, kako su ugovo¬ 
rili 8 rimskim papom te podavši mu pismeno obvezanje za- 
kleli se svetiem Petrom, da neće oružjem na tudje zemlje navalji¬ 
vati. Na nesreću nije car Konstantin slutio, da će se nakon hiljadu 
godina slovjenski sviet brinuti za ove njegove rieči, te bi bio jasnije 
izrekao,* kakova bjehu ona pismena obećanja i kojim jezikom ko¬ 
jim li pismom pisana: ovako se nemože iz cieloga svjedočanstva 
upravo ništa izvoditi. 

Danas neima više nikakve sumnje, da su slovjenska na¬ 
rječja za doba narodnjega rastanka, u V. — VH. vieku, u glav¬ 
nome onako stajala, kao danas, da su dakle naši djedovi, putujući 
ovamo na jug, odieljeni bili od ostalih Slovjena kao posebno pleme. 
Razlikost nestoji u imenu; zna se bo, da je i kasnije bivalo na 
sjeveru Hrvata i Srba, koji nijesu s našimi imali ništa zajednič¬ 
koga do imena, nego je razlika u narječju, za koje kažemo, da 
je već na izmaku predhistorijske dobe u glavnome onako razvijeno 
bilo, kako je danas. To glavno nijesu pojedini oblici ili rieči, kojih 
ima i neima, koje dolaze i prolaze, nego su neki postojani zakoni, 
koji obladaše čitavim jezikom tako, da im se pokorava svaka rieč 
i svaki njezin oblik, gdje god samo prilike ima, da se zakon vrši. 
Čim se ovi glavni znaci naiječja pođpunije saberu, tiem je razgo- 
vjetnija narav onoga jezika, tiem je lakše naći mu mjesto, koje ga 
ide medju srođnimi jezici. Uza sav napredak u znanosti nedodje 
se jošter do jednoglasnih rezultata, kako li bi trebalo razrediti na¬ 
rječja slovjenska po njihovoj medjusobnoj srodnosti; još bo nijesu 
pojedince dovoljno ispitana niti po svojem današnjem niti po svojem 
prošlom životu. Na slovjenskom jugu žive uz Hrvate i Srbe jošter 
dva plemena: slovensko na zapadu i bugarsko na istoku. Neki dakle 

uzimaju, da su Slovćni sedmoga vieka, prije dolazka Hrvata i Srba, 
činili jedan veliki narod, koji se je pružio na zapad do Triglava 
(koruški Sloveni), na sjever do Dunava (panonski Sloveni), na jug 
i istok do Balkana i Crnoga mora (bugarski Sloveni); ova narodna 
sveza da se je raskinula najprije dolazkom Hrvata i Srba, a za 
tiem provalom Magjara u ravnine panonske. Po tome mnienju bili bi 
današnji Slovenci jedna i to zapadna, a Bugari druga, na ime istočna 
hrpa onoga negdašnjega naroda slovenskoga. Drugi pako misle, da 
Sloveni koruški i bugarski nijesu niti negda baš tako na blizu u 
srodstvu bili, nego pozivajući se na jedan jediti dragocjeni ostatak 
stare (koruške) slovenštine te ga poredjujući sa pravom starobugar- 
skom slovenštinom, dokazuju da je već onamo od X. vieka i prije, 
naiječje slovensko u koječemu bliže i srodnije s jezikom hrvatsko- 
srbskim nego li s bugarsko-slovenskim. Za ovo posljednje mnienje 
čini se, da ima više dokaza nego li za ono predjašnje, zato ga i 
mi ovdje prigrljujemo, te velimo da se Srbi i Hrvati sa Slovencima 
punim pravom smatraju kao južni Slovjeni najsrodniji medju sobom 
već od starine. Njihov jezik sedmoga vieka bješe puno naličan na¬ 
rječju starobugarskomu, odlikujući se u svemu istiem bogatstvom 
i leksikalnim i gramatičnim; samo u glasovnih zakonih imadjaše 
svojih osobina. Na priliku rinezmu ostajaše već onda sasma malo 
traga; čak slovensko naiječje, koje se inače upravo u tom naj- 
znatnije razlikuje od hrvatskoga i srbskoga, izgovaraše starobu- 
garske nazale a i a redovito samo kao o i e, puno redje kao on 
i en; poluglas bješe samo jedan te se je muklo izgovarao, a mje¬ 
stimice već i sada prelazio u a i e; starobugarski dvoglas * izgo¬ 
varahu već tada kao i i kao e, u Slovenaca i Srba vladaše izgo¬ 
vor na e } u Hrvata na i, kao kod Malorusa; još se je ponešto čuo 
mukli U ili y, ali ga već i sa prostim i miešahu; uza samoglas r 
življaše takodjer samoglas l, ali na kraju rieči nije l još prelazio 
u u/o ; mjesto starobug. it } ako je po izvoru od tj postalo, izgova¬ 
rahu djedovi kao i unuci c, u Slovenaca obavljaše kao u Rusa 
istu službu c; tako i starobug. zd kad je postalo od dj, zamjenji¬ 
vahu Hrvati i Srbi današnjim u jedno izgovorenim dj (gj), ili s još 
tanjim izgorom, čistiem j } što se danas čuje kod jednoga diela Hr¬ 
vata i Slovenaca; suglas h bješe oštro izgovaran, ne kao danas 
gdje se niti nečuje, itd. 

Kada se pokupe sva ova obilježja jezika jugoslovjenskoga od 
najstarije dobe, te se potraže njihovi srodnici u slovjenskom svietu, 

naći ćemo u obće, da ima taj jezik svojstva, koja ga nekako u 
sredinu stavljaju u onaj čvor karpatskih gora, gdje se sastaju i 
rastaju velika narječja slovjenska: poljsko, malorusko i veliko- 
rusko; zna se pako, da je upravo ondje negdje i bila predjašnja 
domovina južnieh Slovjena, imenito Hrvata i Srba. 

n. 

Pokrštenje i prve sukobice s grčko-rimskim 

svietom. 

Zemlje, u kojih se staniše Hrvati i Srbi, spadahu ono doba 
pod vlast careva bizantinskih i pod crkvenu upravu rimsku. Ove 
đvie vlasti, jedna svjetska druga crkvena, pobrinuše se iz rana, 
da nadošlice obvežu na dvojako priznavanje i pokoravanje, na ime: 
oblasti državne cara bizantinskoga i oblasti crkvene pape rimskoga. 
Jednoj i drugoj želji odazvaše se Hrvati i Srbi: oni priznaše nad 
sobom pomenutu oblast svjetsku, i prigrliše dragovoljno vjeru kr- 
stovu, koja bi im donesena sa zapada, od navjestitelja rimskih. 
Radi nemoći bizantinskoga dvora neimadjaše ono prvo priznanje 
skoro nikakovih posljedica po narodni život naših predaka: slabi 
carevi nemogoše im niti na put stajati niti ih braniti, ako bi ustre- 
balo, kao što se skorim dokaza, kada su nastale krvave borbe 
medju narodom hrvatskim i gospodstvom njemačkim (franačkim). 
Ali je tim čudnije, što se i onaj drugi, inače preznameniti dogodjaj 
u životu naroda, toli mirno i tiho obavio, da skoro ništa o njemu 
nedoznajemo. Svakako se čini, da novi nauk za sada još nije du¬ 
boko koriena uhvatio. 

Osim ova dva dogodjaja, koji se u historiji izriekom pominju, 
nestaje nam za prvih sto i više godina iza doseljenja Hrvata i 
Srba, svieh ma kakovieh viesti o njihovu životu: poslije velikih 
napora kao da ih bješe obrvao teški sanak odmora. Istom koncem 
osmoga vieka dogodiše se znamenite promjene. Silna država fra¬ 
načka, srušivši kraljestvo longobardsko u Italiji (774) i pomoćju 
Slovjena gospodstvo avarsko u Panoniji (796), prikuči se sa dvie 
strane zemlji hrvatskoj, sa zapada i sjevera. Teška posljedica toga 
približenja bješe, da su skorim obadvie Hrvatske, panonska i dal¬ 
matinska, spale pod vlast njemačku (oko god. 800). Ovako je po 
prvi put nemila sudbina razdvojila jednokrvnu braću: Hrvati pod- 

padoše pod vlast njemačku, Srbi ostaše i na dalje pod slabim go¬ 
spodstvom grčkim. Doba gospodstva njemačkoga nad narodom hr¬ 
vatskim, koje trajaše u svemu preko trideset godina, 800 — 83Q, 
te porodi divna junačtva Ljudevita posavskoga, ali i kletu neslogu 
domaću, medju velikim županom dalmatinskim i posavskim, — 
doba ovo s više je uzroka znatno po narodni život starih Hrvata. 

Neima sumnje, da je u to doba, nastajavanjem rimskih i fra¬ 
načkih sveštenika, iznova usadjeno kršćanstvo medju hrvatski narod. 
Car Konstantin pripovieda čak, kao da bi Hrvati, oslobodivši se 
nakon sedmogodišnjega ratovanja od jarma njemačkoga, sami iza- 
slali bili poslanike u Rim na papu, da im dade duhovnih pastira, 
koji će ih iz nova pokrstiti i u vjeri poučiti. Bilo to, nebilo istina, 
svakojako se može uzeti, da je početkom devetoga vieka većina 
hrvatske Dalmacije čvrsto prionula za kršćansku vjeru. Ovamo 
spada i pričanje o pobožnu čovjeku, imenom Martinu, koji da je 
od nekuda iz franačke zemlje došao k Hrvatom, te bolan i hrom, 
dao se obnositi po narodu, nagovarajući ga, da drži zavjet, koji 
bješe negda zavjetovao papi rimskomu, da će sa svimi susjedi na 
miru živjeti. Kaže se, da gaje narod štovao kao velika čudotvorca. 
Isto što za dalmatinsku, valja reći i za panonsku Hrvatsku, koja 
je, osobito dok bješe pod franačkim gospodstvom, ne samo grani¬ 
čila već i u vrlo tiesnoj svezi stajala s panonskimi Slovjeni, o kojih 
su pokrštenju upravo to doba puno nastojali njemački sveštenici; 
nije dakle prilike vjerovati, da nebi bili i ov kraj Drave zalazili, 
pače ima za to i historijskih svjedočanstva. 

Svatko zna, da širenje zapadnoga kršćanstva u srednjem vieku 
znači podjedno širenje latinskoga jezika i latinske nauke. Kr¬ 
šćanstvom dakle primljenim iz Rima ili od Franaka, bjehu Hrvati 
vezani na stanovit pravac života duševnoga. Historijska svjedočan¬ 
stva pripoviedaju, da se je već u doba franačkoga gospodstva pa 
i kasnije sve jednako na to pazilo, kako bi se medju Hrvate raši¬ 
rilo znanje jezika latinskoga; u povećih mjestih, stolicah biskup¬ 
skih, i kod manastira bjehu ustrojene latinske škole; a na crkve¬ 
nom zboru spljetskom, držanom godine 924. u prisutnosti kralja 
Tomislava i mnogih hrvatskih i srbskih velikaša, izrečen bi zaklju¬ 
čak crkve dalmatinske (capitulum XIV.), da su pomenuti velikaši 
držani baštinike svoje (sinove), kao i robove (servos) davati u 
nauk (dakako latinski). Razumije se, da je poglavita svrha nauka 
bila ta, da se uzgoje sveštenici; kod robova bješe s tiem skopčana 

sloboda, kao što nam dokazuje primjer, naveden u listini spljet- 
skoj od god. 1080., gdje Petar „Cerni qui et Gumay u pripovieda, 
kako je jošte malena dječaka, po imenu Zlobu, kupio od njegova 
roditelja te ga dao da nauk izuči; za tiem mu pokloni slobodu i 
dok bi postao sveštenikom preda ga u službu crkvi, koja se ondje 
pominje, izrekav volju svoju, da i kao sveštenik ondje ostane. 

Ugledu crkvenomu bijahu pri toj težnji veoma na ruku dal¬ 
matinski gradovi, u kojih je sada još skrozimice vladao eleme- 
nat rimski te se ponosito gradio jedinim zastupnikom kršćansko- 
latinske obrazovanosti. Zato se u spomenicih dalmatinsko-hrvatske 
prošlosti svakom prilikom razlika pravi medju oniem, što je rimsko 
ili latinsko, i oniem, što je hrvatsko ili slovjensko. Evo samo ne¬ 
koliko primjera: U pismu pape Lava VI. na biskupe dalmatinske 
od god. 928. stavlja se gradu Spljetu (civitas Spalatensis) nasu- 
protiv zemlja hrvatska (terra Croatorum), te se veli, da je volja 
rimskoga pape, da nadbiskup spljetski zadrži vlast svoju i nad 
hrvatskom zemljom, jer mu inače nebi područje šire bilo, nego li 
medju gradskimi zidinami (infra muros civitatis). U listini jeda¬ 
naestoga vieka (god. 1080) pripovieda se, kako se je na svetko¬ 
vinu posvećenja neke nove crkve skupilo bilo mnoštvo Splje- 
ćana i hrvatskih ljudi (Spalatorum Chroatorumque virorum); 
a na drugom mjestu (od god. 1180) u istoj listini ima spomena o 
tužbah, koje su protiv manastira sv. Petra „de gumai u radi nekih 
zemalja podigli bili nekoji Slovjeni i -nekoji Latini (quidam 
Sclavi et quidam latini). S tiem je u savezu, što se u starih listi- 
nah mnogo puti pominje dvojako ime kojega mjesta, jedno hrvat¬ 
sko drugo latinsko, ili se opet koja slovjenska rieč tumači latin¬ 
skom, kano: u listini Krešimirovoj od god. 1071. tumačeno je 
latinsko ime murula slovjenskim stenizza (stenica, a castro latine 
murula vocitato, sclauonice stenizza); tako je calametum protuma¬ 
čeno sa tarstenich (trstenik) 1145., petra sa brus 1145., iedro sa 
„in velis modum w 1145., colnich sa „via curri u (kolnik) 1194., 
zauod (zavod) sa „circuitus a 1194.; u listini Krešimirovoj od god. 
1069. pominje se otok, koji po svoj prilici neimadjaše drugačijega 
imena van slovjensko ueru (vrv?), pa zato se izriekom kaže, da 
je onaj naziv „prosti slovjensko (adiacet insula, que in uulgari 
sclauonico ueru nuncupatur) itd. 

Ovaj narodni dualizam u Dalmaciji, premda se je već od po¬ 
četka osjećao, nedovede ipak sada još obadvie narodnosti do ne- 

prijateljskoga sukoba. Jer dokle narodnost slovjenska nedobi one 
duševne pođpore, koju joj za tiem donesoše plodovi apostola, čirila 
i Metoda, smatraše se sve kršćansko podjedno kao rimsko, odvra¬ 
ćajući se s ponositim preziranjem od barbarskoga slovjenstva; dotle 
se i dalmatinski Hrvati mimo pokoravahu duševnoj supremaciji 
kulture rimske. Ali kada doznaše za slovjensku rieč božju i za 
slovjensko pismo, probudi se i njihova religiozno-narodna sviest, i 
oni se oslobodiše te se zapodjede borba, koja je viekove i viekove 
trajala, dapače nije se ni do dana današnjega utišala, van što se 
njezin oblik izmienio. S ovoga gledišta, koje je za cielo sa sviem 
pravo i istinito, nesmije se pitanje o slovjenskoj liturgiji u Dalma¬ 
ciji smatrati pukim prieporom religiozne naravi, već nam ga je 
puno obćenije uzeti, kao pitanje narodnosti i narodne pro¬ 
svjete. Da bismo lakše razumjeli početak te borbe, o kojem 
ćemo niže pripoviedati, treba da vidimo, kakov bješe pravac, kojim 
je pošao hrvatski narod prije nego li njime potrese onaj prezna- 
meniti dogodjaj u slovjenskom svietu. 

Izmedju preslabih tragova duševnoga života ove dobe sačuva 
se kao najstariji književni spomenik hrvatske prošlosti: listina 
velikoga župana Trpimira. Ona je bar po sadržaju svojina 
duha hrvatskoga, makar da je u tudje ruho odjenuta te pisana 
jezikom latinskim; piša je pako čovjek, latinskomu jeziku posve 
nevješt, što je vriedno spomenuti ondje, gdje se želi uhvatiti slika 
kulture onoga vremena. Nego i ovako ima u njezinu slogu dosta 
traga slovjenskomu načinu pripoviedanja; osobito je spomena vriedna 
dramatska živahnost, kojom se kao u razgovoru izmjenjuju rieči onieh, 
koji u listini govore, što puno naliči na individualizaciju, koja je 
već odavna opažena u slovjenskih listinah i zakonicih. Po sadržini 
pako taj je spomenik jasnim dokazom velike duhovne vlasti, koju 
spljetska nadbiskupija izvršivaše nad hrvatskim narodom, kao i 
bezuvjetne odanosti hrvatskih župana prema njojzi: Veliki župan 
ili knez (dux) dogovorno sa svimi svojimi župani sagradi 
manastir sa crkvom i namjesti u nj zbor braće (benediktovaca). 
Kad je već djelo dovršeno bilo, htjede bogoljubni knez još da na- 
dari crkvu potrebitim srebrnim posudjem, ali mu nesta srebra. 
U toj neprilici obrati se na nadbiskupa spljetskoga Petra, i taj 
„mili kum a uzajmi mu jedanaest libara srebra, uz ove uvjete: da 
knez ispravom potvrdi spljetskoj crkvi sve što joj je nadbiskup 
ili svojim novcem kupio ili na dar dobio, gibivo i negibivo ima- 

nje, što je u Lazanih (ili Lažanih; laz, laži znači: terra primam 
culta, ager novalis) i u Tugarih (još i sada selo u okružju spljet- 
skom) sa robovi (kmetovi, servi) i robinjami (kmeticami, ancillae), 
po imenu Stepuš (Stepus), Zagolj (Sagoleo), Horvatin (?, Chortino); 
za tiem da istoj crkvi spljetskoj, koja je prvostolna čak do 
Dunavske obale i skoro po čitavome kraljestvu hr¬ 
vatskom potvrdi sva imanja, koja spadaju na sv. Gjurgja u Pu- 
talju, podjedno s kmetovi i kmeticami, kako bješe ovu crkvu na- 
nadario kod njezina posvećenja veliki župan (dux) Mislav. Tr¬ 
pimir posavjetovav se sa svojimi župani ne samo da je ispunio 
oba ova uvjeta nadbiskupa Petra, već pokloni povrh toga kao svoj 
prilog crkvi spljetskoj komad kraljevskoga zemljišta (de 
regali territorio), i odredi, da se od njegova imanja, koje se 
zove Klis (Clusan), daje istoj crkvi desetina od svega priroda, kao 
što to bješe počeo davati njegov predhodnik Mislav. 

Pod ovu listinu podpisano je osim imena Trpimirova još če¬ 
trnaest svjedoka: prva se petorica imenuju župani i svjedoci, 
jedan camerarius i svjedok, ostali na prosto kao svjedoci, a dva 
su posljednja svjedoka capellani . Listinu piša po zapoviesti kne¬ 
ževoj „presbyter capellanus* Martin. Imena podpisanih svjedoka, 
premda su nekoja posve tamna, ukazuju se ipak već na prvi po¬ 
gled kao narodna slovjenska, i to: Comicinus (Komičin?), Preti- 
lius (Prćtilo ili Predilo), Nemtistlus (Nemysl), Zar sata (Zrzota?), 
Ozanulus (Ozrenul?), Negutia (Negutin), Zullo (Sul), Potecanus 
(Potćhan), Zutimuslus (Sotimysl ili Zdimysl?), Damay (Domaj ili 
Domoje). Samo jedan župan upisan je Lodovicus , a ona trojica 
sveštenoga reda nose crkvena imena: Dominicus, Ciprianus i Mar- 
tinus. Može biti da ova četvorica niti nijesu bili rodom Hrvati, 
premda se to iz samoga imena za sigurno izvoditi nemože. Vriedno 
je ipak uvažiti, da su i u latinskih listinah sve onamo do četrnae¬ 
stoga vieka osobna imena našega naroda pretežnom većinom slo¬ 
vjenska, pače i kod samih nekojih sveštenika, može biti osobito 
onieh, koji su slovjensku službu božju obavljali. Evo samo neko¬ 
liko primjera: u listini od g. 1044. sveštenik (presbyter) milogoj ’, 
g. 1059. sveštenici drago i draguš i dragoslav , g. 1072. „kapelan* 
budilo , „klerik* desa, g. 1073. sveštenik miloteh , g. 1076. opat 
dobronja , g. 1080. sveštenik prodan, dragšan, dobre, vlkonja i 
vlcina, god. 1083. „kapelan* dragoljub itd. Ako li u Trpimirovoj 
listini jošter neima tolikih dokaza o hrvatskoj narodnosti, neće se 

za cielo nitko čuditi tomu, kad uvaži što je gori rečeno o narod¬ 
nom životu predćirilove dobe, u koje je ovo pisano, to jest g. 852., 
po računu Diimlera i Račkoga (prije uzimahu god. 837.). Kasnije 
listine kraljevske, makar isto tako latinske, kao sto ova, nose ipak 
bogatijeg obilježja narodnoga i obilatijih dokaza hrvatske snage u 
Dalmaciji, premda su i one, sve bez iznimke, crkvi namienjene, 
te potvrdjuju, što gori rekosmo o silnom uplivu rimske crkve na 
hrvatsku državu. Što je, na primjer, ovdje u podpisu jedan ca- 
merarius, to su već tri u listini Mutimirovoj od g. 892.; u listi- 
nah pako od g. 1066., 1069., 1072., 1083. dolazi čak mjesto latin¬ 
ske rieči hrvatska, na ime: postelnic (posteljnik: cubicularius). 
Za druge časti neima u ovoj listini još ni spomena, izuzamši ona 
tri „kapelana 14 , od kojih jedan listinu piša; u poznijih pako listi- 
nah, koje su nastale u doba razvijenijega života, sačuvaše se ove 
narodne rieči sladka spominjanja: bravar, dvornik, djed, ključar, 
podžupan, pristav, sčitonoša, sbtnik, tepčija, ubrnsar, volar y vratar . 

Pravno značenje ovieh rieči izjašnjuje se istom u savezu s pi¬ 
tanjem, kakov bješe nutrnji oblik države hrvatske nakon oslobo- 
djenja od Niemaca; ali tomu razlaganju nije ovdje mjesta (Gl. 
RaČki, Odlomci, str. 91—162.). Nama je dovoljno znati, da se je 
narod hrvatski u tome još jače priklonio tadanjim formam rimsko- 
franačkoga svieta, nego li u pravcu duševnom. Doba gospodstva 
njemačkoga imadjaše tu važnost za državni život Hrvatske, što ju 
je iz bliza upoznalo b formom vladanja franačkoga, što je u nju 
uvelo mnogo tudjih, do sele nepoznatih, odnošenja. Samo se kaže, 
da su tiem načinom narodne, po svom izvoru prave slovjenske in¬ 
stitucije došle u suprotivnost s institucijami tudjimi, bizantinsko- 
franačkimi; posljedak bješe taj, da su se narodna imena obično 
održala, bar do neko doba, ako i nijesu sasvim onaj isti pravni od- 
nošaj izrazivala, koji od prije. Tako da samo primjera radi nave¬ 
demo, iza franačke dobe spominje se sve jednako čast župana, 
kao i prije; ali ja držim, da seje sada pojam časti i pravni odnošaj 
župani prema knezovom, a kasnije kraljevom, bitno izmienio. Sada 
stupiše župani prema svojoj glavi (knezu, kralju), u mnogo tješnji 
odnošaj; bijahu većma podanici i „sluge 44 kraljeve, nego li braća; 
nalikovahu predje na comites i grafiones naroda njemačkoga, nego li 
na negdašnje župane slovjenske kao starješine narodne. To se raza¬ 
bira iz bogato razvijenoga sustava dvorskih časti, što su gradjene 
po uzoru njemačkom (kao kod Srba po uzoru grčkom), u kojih 

se skoro sami župani pominju. Eno župana dvorskih ili dvornika 
(jupanus palatinus 892, potonji comes curialis 10G9), župana ko¬ 
mornih ili posteljnika (jupanus camerarius 892), župana peharnika 
(jupanus pincemarius 892), župana volara (jupanus cavallarius 892), 
župana oružnika i štitonoša (jupanus armiger, jupanus macchecha- 
rius 892). Teško se vjeruje, da bi ovi župani jednako mogućni i 
samosvojni bili, kao sto oni negdašnji, koji jesu i nijesu slušali svoje 
velike župane. Može biti, da nije bez znamenovanja, što listina 
Krešimirova, govoreći o velikaših kraljevstva, izriekom pominje žu¬ 
pane i comites (cum nostris iupanis, comitibus atque banis); čini 
se na ime kao da pravi neku razliku medju župan i comes te da 
je comes manji i niži častnik od župana; lako se domišljati, nebi li 
zar župani bili oni od starine, a comites ovi noviji na dvoru. Vrieđno 
je spomena i to, da se u kasnijih listinah (n. pr. onieh od kralja 
Svinimira) narodna rieč župan skoro i nespominje, već samo 
comites, valja da zato, što se slovjenski karakter ove časti što 
dalje to više gubi. 

Promienjeni odnošaji župana naprama knezovom zasiecaju da¬ 
kako u pitanje o plemstvu, koje se već sada počelo izvraćati 
po ugledu tudjem, na temelju neslovjenskom. Slovjensko je plem¬ 
stvo izraslo iz plemena, kao što sama rieč pokazuje, a pleme nije 
ništa drugo do li raširena familija (bratstvo), koje se još sada vidi 
u Crnogoraca. Kada se dakle tečajem vremena nekoje familije is- 
takoše većim bogatstvom i imanjem, bijahu iz tieh kuća za cielo 
birani župani — a ti i jesu najstariji plemići. Ovakih jačih kuća 
nadje se već u najdavnije doba: njihov broj i druge okolnosti ni¬ 
jesu nam izbliže poznate. Ali što dalje to se više razgranjuje i 
ciepa plemstvo po moći i ugledu, te već u doba hrvatske samo¬ 
stalnosti (u X. — XI. v.) ima kojekakvih razlika, ima viših i nižih 
plemića, koje latinske listine raznimi imeni imenuju. Najobćenije 
dieli se dakako čitav narod u plemiće i neplemiće (nobiles, igno- 
biles); u listini od god. 1080 spominju se zemljišta plemenitih 
Hrvata (de nobilibus chroatensis) i neplemenitih (et ignobili- 
bus); da se pako nijesu sami župani brojili medju plemenite ljude, 
vidi se po tome, što se kralj Svinimir god. 1078 poziva na svoje 
župane i druge plemiće (meorum comitum aliorumque nobilium), 
to će reći: osim župana bijaše i drugih plemića. Mogućniji plemići 
nose u listinah ova obćenita imena: prvienci naroda (primates po- 
puli, 892), velikaši (proceres 926, 928), knezovi kraljevstva (princi- 

pes regni 1069), u jednoj listini Svinimirovoj ima Čak već spomena 
o baronih ; niži plemići, tako zvani vlasteličići, ili se na prosto 
zovu r nobiles a , ili kako u jednoj listini „potentioli u . Koja su bila 
prava, koje li dužnosti svieli plemića u obće, to se ima istom po¬ 
tanje ispitati: podataka nalazi se već sada u suvremenih listinah, 
a naći će ih se još i više, kada se pomno pretraže arkivi dalma¬ 
tinskih gradova. 

Hvali se u starih Slovjena, da nijesu poznavali robstva u 
onome značenju sredovječnih naroda, da bi čitava vrsta ljudi lišena 
bila svake slobode te bi se smatrali kao stvar, kojom vlastnik po 
svojoj volji raspolaže. Istih sužanja, ljudi u ratu zarobljenih, pri- 
povieda se, da nisu rado kod sebe zadržavali, već su ih voljeli 
puštati na slobodu ili da idu kući. I za ovaj liepi običaj u slo- 
vjenskom životu valja nam reći, da je kod Hrvata nakon franačke 
dobe bio i bitisao. Već gore pomenuta listina Trpimirova, prvi do¬ 
maći odziv, pominje robove i robinje (servi i ancillae) pa da i 
rečemo, da to nijesu robovi u onome strogom smislu rimsko-ger¬ 
manskoga prava, nego samo kmetovi, opet ni to nije osnovano na 
domaćem slovjenskom životu, već je uvedeno i primljeno preko nji- 
hovieh za neko doba gospodara i učitelja. Nesmije se doduše mi¬ 
sliti, da bi već sada (u IX. do XI. vieka) feudalnost na toliko 
mah preotela, te nebi bilo više slobodnih seljaka; ali bi jednaka 
obsjena bila, da zaniječemo eksistenciju pravoga robstva. Listine, 
koje su najpouzdaniji svjedoci, dokazuju nam sa sviem razgovietno, 
da je to doba bivalo kod Hrvata: prvo slobodnih seljaka, to 
će reći zadružnih kuća s pođpunim vlastničtvom zemljištnim, 
od kojega se je tek stanovit danak plaćao; razumije se, daje 
vlastnik mogao takovu imovinu prodati; za tiem kmetova, ljudi 
neslobodnih u tomu, što se zemlja, na kojoj su sjedjeli i težali je, 
smatrala imovinom budi kraljevskom budi plemićskom budi crkve¬ 
nom; napokon robova, koji su se kupovali i prodavali i pokla-. 
njali i zamjenjivali kao svaka druga stvar. 

Narod naš hrvatsko-srbski, kao u obće svi Slovjeni, naliko¬ 
vaše vazda u svom životu više na tanku zelenu granu, nego li na 
krupno, okorelo deblo te bi se dao kojekako svijati i sagibati, ali 
nikako prelomiti; on je puno ustupao tudjim uplivom, ali im nije 
negda posve podlegao; preko njega prejuriše strašne bure i vija¬ 
vice ali on se neslomi niti neskrha. 

Ćiril i Metod; borba za slovjenštinu. 

Dok je silna franačka država dohvatila čak hrvatski narod, 
privukavši ga uredbami crkvenimi i državnimi kolu zapadnih Evro¬ 
pljana i njihove latinske kulture, medju tiem ostaše jugoistočni 
krajevi srbski zaklonjeni od stranih uticaja te življahu po svom 
starom običaju; zato se i nečuje o njih sada još skoro ništa. Od 
osmoga do jedanaestoga vieka ukazuje se puno više narodne snage 
i života na zapadu nego li na istoku; u najstarijoj historiji našega 
naroda prednjači pleme hrvatsko kao ranije i razvijenije. Ali iza 
ledja naroda srbskoga prema istoku stvori se u vieku sedmom 
(poslije g. 678) i osmom nova država bugarsko-slovjenska, 
po što je azijatsko, tursko - tatarsko, pleme Bugara, provaliv iz 
južne Ruske, iz tako zvane velike Bugarske medju Volgom i Do¬ 
nom, preko Dunava, obladalo mirovitim narodom slovjenskim, koji 
je ovuda sjedio, sve do Balkana te mu se silom nametnulo za go¬ 
spodara. Drzovitost i sloboda ratnih čopora udruži se s mirnom ali 
postojanom snagom krepka i marljiva ratarskoga naroda. Divljom 
silom bi država osnovana; tako je i njezina historija sve onamo 
do polovice devetoga vieka puna divlje okrutnosti. Najmogućniji 
vladalac bugarski do toga doba bješe na početku devetoga vieka 
Krum, istodobnik Karla velikoga, koji je čak bizantinskomu prie- 
stolu velika straha zadavao; njegova država protezaše se na sje¬ 
veru do Dunava i preko njega, po čitavoj Vlaškoj i jugo-istočnoj 
Ugarskoj (naš Sriem spadaše takodjer neko doba pod Bugarsku), 
na jugu do Balkana, preko kojega bi se spuštao, upadajući u južne, 
slovjenske zemlje carstva grčkoga čak do ispred Carigrada. Na 
zapadnoj granici doticahu se Bugari duž Morave naroda našega, 
ali do polovice devetoga vieka ništa se negovori ni o kakvih raz- 
miricah, pače car Konstantin pripovieda, da su do to doba Srbi i 
Bugari u slozi i prijateljstvu živjeli kao mirni susjedi. Istom za 
vladanja bugarskoga kneza Presjama i srbskoga Vlastimira zapo- 
djede se raspra, koja se odposlije mnogo puti nastavljala. 

Znatnije ipak, nego li su krvavi ratovi, koje vodjahu Bugari 

sa Carigradom ili kojimi napastovahu u razno doba naš narod, bilo 

bi da znamo što više o nutmjem kolebanju i miešanju dviju toli 
različitih narodnosti, kao što bješe slovjenska i bugarska. Iz prva 
življahu svakako jedni od drugih sa svim odvojeni; zato se i po- 
minju v kod bizantinskih ljetopisaca sedmoga i osmoga vieka dvie 
narodnosti: Bugari i Slovjeni (n. pr. u Teofana, u Anastasija itd.), a i 
u jeziku čini se razlika medju slovjenskim i bugarskim. Dokle lije 
ovo odvojenje potrajalo, nije lako kazati, kao što se ništa pravo nezna, 
stoji li čudnovati zator gramatičkoga sustava u današnjoj bugarštini 
ikoliko u savezu sa stihijom bugarskom, kojoj jedni u tome mnogo 
upliva pripisuju a drugi sa svim ništa (Miklošić). Kod Slovjena pod- 
balkanskih (tako zvanih macedonskih Bugara) vladaše za cielo u 
IX. vieku čista i neiskvarena slovjenština s oniem bogatstvom gra¬ 
matičkih oblika, kojemu se baš divimo u najstarijih spomenicih 
crkvene slovjenštine; ta odavle i ponesoše braća Konstantin i Metod 
sa sobom u sviet jezik svojega grada i svoje okolice, jezik Slovjena 
solunskih kao i svieh onieh, koji su po Macedoniji stanovali, u 
tako zvanoj Slovjeniji; to je onaj isti jezik, na koji su poslije u 
Carigradu prevodili sveto pismo. Nu da li je i kod ostalih balkan¬ 
skih Slovjena, na ime onieh, što bijahu iznad Balkana, pod vlasti 
bugarskom, u to doba isto ovako čisto i bogato naiječje vladalo, 
to se nemože niti potvrditi niti zanijekati. Vriedno je uvažiti, što 
je još pod konac devetoga vieka, kada se učenici Metodovi, bje¬ 
žeći iz Panonije, skloniše u Bugarsku, glavna njihova radnja na- 
mienjena Slovjenom macedonskim, osobito oko jezera ohridskoga- 
da, sva je prilika, te je upravo napušteno stanje macedonskih Slo¬ 
vjena već u Konstantinovoj duši raspirilo prvu vatru svetoga odu¬ 
ševljenja za onu uzvišenu zadaću, koju je poslije s bratom Meto¬ 
dom, nezazirući od golema truda i zapreka, postojano izvodio. To 
je bar puno razložitije vjerovati, nego li da bi bio Konstantin 
istom na poziv i molbu moravskoga kneza Rastislava išao graditi 
slovjenska pismena i prevoditi sveto pismo; jer kako se mogu 
graditi pismena, ako se neima pred očima jezik, za koji su ođre- 
djena, a tko će vjerovati, da je mudri Konstantin, boraveći u Ca¬ 
rigradu, sastavljao pismena za koji drugi slovjenski jezik, van onaj 
njemu već od malenih nogu dobro poznati, kojim govoraše okolica 
solunska a i čitava slovjenska Maceđonija. 

Nije zadatak ove knjige, da pripovieđa savkolik slavni, bogu- 
ugođni ali i mukotrpni život slovjenskih apostola (sr. veliko djelo 
od dra. Fr. Bačkoga: Viek i djelovanje itd.); nu tko da se ih 

s pobožnom zahvalnošću nesjeti, kada su oni pođjeđno i prvi pro- 
buditelji slovjenske narodnosti i prvi prosvjetitelji slovjenskih na¬ 
roda; kada su toli mudro umjeli spojiti prosvjetu kršćansku 8 po- 
trebami narodnosti slovjenske, da jedno drugoga nepobija, već gaji 
i pomaže. U historiji slovjenske prosvjete zauzimaju Ćiril i Metod 
prvo i najčastnije mjesto, a mi smo im još i na pose dužni hvalu 
iskazivati za to, što su se njihovi plodovi već iz rana u naš narod 
uselili te zametnuli u njemu prvu klicu narodne prosvjete. Ovaj 
dolazak njihove radnje medju stare Hrvate i Srbe, kao i njezine 
posljedice, tiču se pobliže i nas ovdje. 

Domaća, dragocjena svjedočanstva pripoviedaju nam o početku 
njihove radnje ovako: „Pređje Slovjeni (c^OBSHe) neimadjahu slova, 
nego crtam i i rezami čitahu i gatahu, budući pogani. Pokrstivši se 
pako, bjehu prinudjeni, da grčkimi i rimskimi slovi pišu slovjensku 
rieč bez reda i načina. . . Ali čovjekoljubac bog, koji sviem upravlja 
i neostavlja roda čovječjega bez razuma, već svieh k razumu i spa¬ 
senju dovodi, pomilova narod slovjenski te im posla svetoga Kon¬ 
stantama filosofa, koji se Ćiril zove, čovjeka pravedna i istinita, i 
taj im stvori trideset i osam slova: jedna po načinu grčkih slova, 
druga pako po slovjenskoj rieči. . . Ako li pitaš, u koje vrieme: 
to svi znaju te će reći: da u vrieme Mihaila, cara grčkoga, i Bo¬ 
risa, kneza bugarskoga, i Rastica, kneza moravskoga, i Kocelja, 
kneza blatanskoga, godine od stvorenja svega svieta 6363 (t. j. 855 
ili 863). a Tomu dodaje druga viest: „a čim složi slova, poče pisati 
besjedu evangjeosku: isprva bje slovo i slovo bje u boga, i bog 
bje slovo i tako dalje. w Takav zadatak nije doista posao od neko¬ 
liko dana, već ište mudra i naučna čovjeka, kao što bješe filosof 
Konstantin, i uz to dobro znanje mnogieh jezika, naročito onoga, 
za koji se slova grade; zato ako ima pomenuta godina štogod zna¬ 
čiti, to može biti samo u tom smislu, da je one godine, t. j. valja 
da 863., trudna radnja Konstantinova u glavnomu već dovršena 
bila i ploda donosila. Reći ćemo dakle, da je godine 863. već 
samo apostolovanje započelo, po što su još prije toga doba priugo- 
tovljena ne samo pismena, nego i prievođ sv. pisma, barem nekoji 
komadi (izbor) evangjelja i apostola. Od kolika je uspjeha bilo na- 
vještanje vjere Isusove po Bugarskoj prije odlazka solunske braće 
u Moravsku, to se pravo nezna; ali da su već sada rieči njihove 
razbudile i narod i kneza, sudimo po tome, što je skorim čitava 
bugarska država prestupila na kršćansku vjeru a knez Boris stavio 

se u dogovore to sa Carigradom, to s Rimom. Još se bolje vidi ne¬ 
odoljiva sila slovjenskoga bogoslužja, koje je Konstantin ustanovio 
i prvi s njim Bugare upoznao, što su nakon 24 godine, od kako 
odoše solunska braća u Moravsku, učenici njihovi bježeći ispred 
Niemaca s najvećom ljubavi prigrljeni bili od kneza i naroda bu¬ 
garskoga. 

Prava je nesreća, što se apostolovanje Ćirila i Metoda zajedno 
desilo s velikom rasprom medju istočnom i zapadnom crkvom; tiem 
je njihov sveti posao osumnjen kod neprijatelji, koji budući pro¬ 
tivnici slov. narodnosti svališe zlobu i zavist s jezika na nauk, po- 
tvarajući slov. učitelje, da ga iskrivljuju. Za mladjahni pako narod, 
koji se jedva ponešto upoznao s vjerom kršćanskom, koja propo- 
viedaše mir i ljubav prema bližnjemu, bijaše za cielo velika sa¬ 
blazan, kada je mjesto mira i ljubavi naišao na međjusobno progo- 
njenje i mržnju, kada je vidio najveću svetinju izloženu borbi 
ljudskih strasti. To zadavaše velikih muka i samiem apostolima za 
života a još većma poslije njihove smrti stajaše na put djelu nji¬ 
hovu, koje su u Moravskoj i Panoniji Niemci, a kasnije u Dalmaciji 
Latini ljuto napadali i progonili, nebi li ga kako ugušili mrzkimi 
sumnjami i klevetami. Takova sumnja bješe i to, što skorim nakon 
đolazka naše braće u moravsku zemlju, pozva ih rimski papa preda 
se u Rim; ali kao da je providnost htjela da goneći nedužnu dvo¬ 
jicu od jednoga kraja do drugoga, razaspe sjeme njihove trudbe 
po svuda, kuda bješe slovjenskoga naroda i slovjenske rieči. I zbilja 
već ovo prvo putovanje braće Ćirila i Metoda i njihovieh učenika 
u Rim, g. 866—867, puno je znamenito za narod hrvatski, koji 
stanovaše u sjevernoj (posavskoj) Hrvatskoj, te se još uviek po¬ 
koravaše vrhovnomu gospodstvu Franaka (sada bješe knez posav¬ 
skih Hrvata Braslav); sva je na ime prilika, da su naša dva apo¬ 
stola idući do mora jadranskoga udarili istočniem putem, koji 
vodjaše kroz Hrvatsku, te se je već sada barem ovaj diel hrvat¬ 
skoga naroda upravo preko samieh apostola upoznao sa slovjen- 
skim bogoslužjem. Tomu svjedoče po nešto imena mjesta, što nas 
sjećaju na prastaro štovanje iskazivano sv. mučeniku Klimentu, 
kojega su moći naši apostoli baš sada sa sobom u Rim ponieli 
bili, kano: Kelemen , sa prastarom crkvicom u čast sv. Klimenta, 
Keleminovec, Klimen itd. Znamo, da se je s onoga putovanja samo 
Metod u Panoniju povratio, jer Ćiril umrie u Rimu (f 869); ali 
znamo i to, da je skorim panonski knez Kocelj i po drugi put 

poslao Metoda u Rim radi poslova crkvenih (g. 870): u tom ima 
dovoljno povoda i prilike pomišljati, da je osim sjeverne još i čitava 
dalmatinska Hrvatska u brzo doznala za djela slovjenskih apo¬ 
stola; a nije nemoguće, da se je Metod na povratku sa svoga dru¬ 
goga puta i sam svratio u Dalmaciju medju Hrvate (supervenit 
quidam Sclauus ab Histrie et Dalmacie partibus — Conv. Ca- 
rant). Bilo to ili nebilo, svakako je blagi duh slovjenski, kojim 
odisaše. cjelokupno nastojanje naših apostola, oživio takodjer kr¬ 
šćansko - narodnu sviest Hrvata i Srba u Dalmaciji tako da od 
sada i kod njih počima nov odsjek narodnoga života. 

U to se na ime doba dogodi nekoliko znatnih dogodjaja, koje 
prastaro pripoviedanje (stari slovjenski ljetopis i prievod popa Du- 
kljanskoga) u savez stavlja sa slovjenskimi apostoli. Hrvati i Srbi 
odrekoše se zapada te prionuše za istok, naročito uz grčkoga cara 
Vasilja. Ovaj da ih* oslobodi od tuđjih (latinskih) upliva, naredi, kako 
se pripovieda, neka si sami svoje domaće poglavare uspostave po 
starome običaju; isto tako zapovjedi, da dalm. gradovi Hrvatom 
godišnji danak plaćaju, želeći jedne s drugimi izmiriti, po čemu 
je javno priznao, da su u Dalmaciji gospodari Slovjeni, ne pako 
Latini, kao što se doslije držalo; napokon sada se dragovoljno po- 
krstiše biesni Neretljani i svi ostali Srbi, kod kojih se jošter ne- 
bješe učvrstila vjera Hristova, a to bi izvedeno preko sveštenika, 
koje im Vasilj po njihovoj želji s istoka posla, dakle bez sumnje 
preko Slovjena sa slovjenskom liturgijom. Ako to stanje i neosta 
u Hrvatskoj za dugo ovako (samo za vladanja kneza Zdeslava, do 
g. 879), mepropade ipak ni onda sva tečevina dobe Vasiljeve ili 
da bolje rečemo, duha Ćirilova, kada se ubojica Zdeslavov Branimir 
povratio pod vlast -papinu: narodna stvar, a tako je narod smatrao 
slovjenštinu, nadje za cielo mnogo privrženika kod puka i puč¬ 
koga sveštenstva, kao što se vidi iz dopisa papinih na Branimira i 
rimskoga biskupa Teodosija ili iz njegova poziva, upravljena na 
dalmatinske biskupe i gradove, u kojemu oviem zaštitu obećaje, 
ako li bi se bojali Grka i Slovjena, da se vrate u krilo rimske 
crkve. Držimo dakle za istinu, da od to doba nigda više nije pre¬ 
stala slovjenska liturgija živjeti kod naroda tovatskoga i srbskoga, 
ma i bila njezina sudbina drugačija kod one polovice, koja se na¬ 
klonila zapadnoj crkvi, a drugačija kod one, što se okrenula istoku. 

Historijska svjedočanstva, domaća i strana, pripominju više 
puti, kolika radost bješe obladala slovjenskimi narodi, kada su po 

prvi put slušali, da se na narodnom jeziku, koji oni razumiju, pjeva 
slava božja; sami Niemci tuže se, da su u Panoniji, po stoje onamo 
Metod došao, njihove crkve opustjele, jer je sav sviet uljegao u 
slovjenske hramove. I kod našega naroda sačuva se živa uspomena 
na ono sretno doba, kada se prvi put upoznao sa slovjenskim bogo¬ 
služjem; narodno pričanje 12. — 14. vieka umije ovako pripovie- 
đati: „kako biše u gradu ki se zoviše Tesalonika, jedan človik 
mnogo naučen i filosof imenom Koštane, i taj muž biše sa svim 
dobar i sveta života ... i naredi popove i knjigu hrvačku i istu- 
mači iz grčkoga hrvačku knjigu i hrvački istumači evangjelja i 
sve pištule crikvene i tako staroga kako novoga zakona, i učini 
knjige s papinim dopušćenjem i naredi misu i utvrdi zemlju u veru 
Isukrstovu ... i napuni i utvrdi kralja u viri ... i krsti se sa 
svimi ki još u kraljestvu njegovu bihu nekršćeni ... I u to vrime 
bi učinjeno veselje veliko meju kršćani, i svi-oni ki bihu u tvr- 
javah i u vrsih gorskih i ki tajahu se i krijahu se i nepovidahu 
se kršćane, očitovaše se, odvrgši strah; i svi ki bihu progonjeni 
vratiše se ... i kralj zapovidi svim koji latinski govo- 
rahu, da se vrate svi u mista svoja*) i da podvižu i na¬ 
prave gradove, koji po poganeh bihu rasuti i požgani . . . u 

Medju tiem dokonča i „veliki u Metod svoj slavni život, nakon 
dvadeset i dvie godine puna borbe apostolovanja, u petnaestoj go¬ 
dini nadbiskupske časti (885), po što je gvozdenim postojanstvom 
i neu8trašenim pregnućem mnogo sjajnieh pobjeda održao nad drzo- 
vitošću ne samo svojih osobnih, već i narodnih protivnika, medju 
kojimi bješe za cielo najsjajnija ona, kada je svojim vladanjem, bez 
pokora i prigovora, sklonio samoga papu Ivana VID., da izreče 
svečane rieči: „Pismena slovjenska, koja je nekoč mudrac Konstan- 
tin iznašao, da se u njima razliežu Bogu dužne hvale pravom hva¬ 
limo i zapoviedamo da se u istome jeziku propoviedaju slave i djela 
gospoda našega Hrista a . Njegovom smrti izmieniše se stvari sa svim. 
Koliko je god on junački pravednu i svetu stvar branio, silovitost 
protivnička neznadijaše za pravdu, već navali po smrti hrabroga za¬ 
točnika dvojakom žestinom na osirotjelu čeljad, sada povjerenu du¬ 
hovnoj upravi vjernoga učenika Gorazda. Neprodje pravo ni godina 

*) Ovo mjesto opominje nas na rieči cara Konstantina, koji pripovieda, 
kako su Latini mnogo patili od Slovjena, dok ih neoslobodi car Vasilj, 
odrediv, da od sele neplaČAju danka carskomu pretoru, već Hrvatom. 
Cap. XXX. 

dana, a okrutnost njemačka, kojoj bijaše žalibog sam Svatopluk 
na ruku, dospje dotle te budu učenici slovjenski prinudjeni bježati 
preko granice: Gorazđ i Kliment, Lovrinac i Naum, Angjelarij i 
mnogi drugi vrli ljudi zaželješe ukloniti se u Bugarsku, nadajući 
se ondje utočišta naći. Ne valja zaboraviti da je Kliment upravo i 
rodom bio iz Bugarske; sada se dakle vraćaše u domovinu, iz 
koje bješe negda otišao po svoj prilici zajedno sa Ćirilom i Metodom, 
da im pomogne vršiti veliku zadaću. Ovdje vladaše još uviek onaj 
isti knez Boris, koji je prije dvadeset i tri godine prijazno na 
svomu dvoru dočekao slovj. apostole, kada su polazili u Moravsku, 
pače kako neka svjedočanstva tvrde, upravo i pokršten bio od 
Metoda. Ali koliko gorkih časova bješe mu doživjeti od onoga 
vremena do sada! Vanjsko vladanje nebi mu ni malo sretno, ali 
još puno teži jadi zadesiše nutrnji život njegove države. Hoteći 
je na kršćansku urediti, baci se najprije u naručaj patrijarke cari¬ 
gradskoga, ali uvidjev brzo spletke dvora carigradskoga a po svoj 
prilici bojeći se i za svoju državnu samostalnost, obrati pogled 
svoj na Rim pače i na cara njemačkoga: tako ga neodlučno 
kolebanje izmedju dvie krajnosti povuče u vrtlog strastvenih borba, 
koje su se upravo ono doba vodile medju zapadnim i istočnim 
Rimom, te je državu bugarsku za dugo ona ista sudbina bila i 
progonila, koja Hrvatsku za doba Zdeslava i Branimira, koja 
Moravsku i Panoniju poslije smrti Rastislava i Kocelja. Čudne li 
srodnosti u nesreći! S toga je lako protumačiti, za što Boris s pre¬ 
velikim veseljem primi odlične bjegunce u svoju državu, nadajući 
se preko njih dobiti ono, čega mu nedavaše ni Carigrad ni Rim, 
na ime narodne ljude u crkvu. I zbilja, kako nam se pripovieda 
u životu Klimentovu, knez i njegovi velikaši natjecahu se, tko 
će učenike Metodove ljepše počastiti i veću im ljubav iskazati. 
Gorazd i kako se čini poslije njegove smrti, Kliment pominju se 
kao biskupi bugarski. Ovako stavi već Boris pod konac svoga 
vladanja temelj onomu slavnomu odsjeku u starobugarskoj knji¬ 
ževnosti, koji je doživio svoj zlatni i nigda više nepoVraćeni viek 
pod vladom njegova sina, knjigoljubca cara Simeona. 

U isto dakle doba, kada se pomračilo, nebo Panonije i Mo¬ 
ravske, svitaše slovjenskoj narodnosti zora na jugo-istoku, u Bu¬ 
garskoj. Ali i na jugo-zapađnoj strani, kod dalmatinskih Hrvata, 
urodi djelo slovjenskih apostola bogatim plodom. Sa svim je prilično 
istini, da onaj papa, koji se pravednim ukaza slov. jeziku u Pa- 

noniji, Ivan VIII., nije mu velikih zapreka stavljao niti u Dalma¬ 
ciji: tu zgodu pako umješe mudro upotrebiti, novo imenovani bis¬ 
kupi ninski, tako da se počamši od Teodosija suvremenika Iva¬ 
nova, što dalje to više smatraju glavom čitave hrvatske crkve u 
Dalmaciji, te je na neki način posvećenom tradicijom postalo, da 
se od sele „hrvatski u biskup ninski odvažno zauzima za svakolika 
prava hrvatskoga naroda, na ime pako i za toli sveto njemu slov. 
bogoslužje. I zbilja počam od konca devetoga vieka ima u crkvenoj 
historiji dalmatinske Hrvatske puno traga borbi izmedju Spljeta i 
Nina, to će reći, izmedju narodnosti latinske i hrvatske u Dal¬ 
maciji. Već na samoga Teodosija, premda se on prije izmirio bio 
s rimskom stolicom nego li nadbiskup spljetski, upravi ipak papa 
Stjepan VI. poslanicu punu ozbiljnih opomena, da neprekoračuje 
granica ustanovljenih njegovoj vlasti od starine i da neteži pre¬ 
visoko. Smisao je onieh rieči za cielo taj, da ga papa kori, što se 
izvan svoje biskupije mieša u crkvene stvari naroda hrvatskoga, 
te štiti i zagovara slovjenstinu. Isto tako bješe nasljednik Teodosijev 
na stolici ninskoj, u zavadi s nadbiskupom spljetskim; radi ove 
zavade pisana je druga latinska listina iz domaće kancelarije 
hrvatskih knezova, na ime listina kneza (ili velikoga župana) 
Mutimira (mathmh^a) od god. 892, kojom se izmedju pomenute 
dvojice presudjuje na korist nadbiskupa spljetskoga. Može biti, da 
je komu za čudo, što knez Mutimir ostaviv svoga biskupa prista 
uz nadbiskupa Spljetskoga; nu žalibog valja nam reći, da to nije je¬ 
dini slučaj, gdje su se isti domaći knezovi s protivnicima slovjen- 
ske narodnosti združili protiv pravednih želja svoga naroda, po 
svoj prilici s razloga političkih; mišljahu bo da će živeći u pri¬ 
jateljstvu s nadbiskupom spljetskim imati za prijatelja i rimskoga 
papu, koji je ono doba silnu vlast imao. Takav bješe Tomislav, 
takav Krešimir Petar Veliki, takav Svinimir! 

Medju bugarskom dakle i hrvatskom državnom desetoga vieka 
ima ta golema razlika, što je ondje čitava crkva u jednome nasto¬ 
janju složna bila, kojemu je sam knez na čelu stajao, ovdje se pako 
jedan, i to mogućniji diel crkve postojano protivio slovjenštini a knez 
neimadjaše ni toliko odvažnosti, da bi se zborom i tvorom namet¬ 
nuo za zaštitnika svoje narodnosti. To bi ipak bila tim svetija duž¬ 
nost sadanjih, posve samosvojnih knezova i kraljeva hrvatskih, čim 
se nakon propasti liepe panonsko-slovjenske državice, koju razo- 
riše divlji Magjari, sva snaga južnoga slovjenstva upirala jedino o 

Hrvatsku i Bugarsku; da car Konstantin pripovieda nam još i to, 
da se je sada mnoštvo panonskih Slovjena, raspršano od Magjara 
sklonilo kod susjednih naroda, na ime kod Bugara i Hrvata. 
Mjesto toga što vidimo na početku desetoga vieka u Hrvatskoj? 
Vidimo, kako papa Ivan X., odrekav se onoga pravca, kojim bješe 
pošao Ivan VHL, podboden jamačno od domaćega latinskoga sve- 
štenstva, biedi Metoda i njegov nauk, zove Slovjene dalmatinske 
sinovima svete rimske crkve, kojim se valja držati materinskoga 
(t. j. latinskoga) nauka, i djecu poučavati umah od kolievke u tom 
nauku; čudi se, eda bi se koji sin rimske crkve, kao što su oni, mogao 
nasladjivati tiem, da se divljim jezikom Bogu hvala donosi itd. 

S ovakira mislima o slovjenstvu i slov. bogoslužju izadje papa 
god. 924 pred crkveni zbor, u kojem bješe nazočan hrv. kralj Tomi¬ 
slav, veliki župan zahumski Mihail i mnogi drugi velikaši hrvatski 
i srbski; i opet bi izrečeno u članku IX. saborskih zaključaka: da 
nijedan biskup ove (spljetske) pokrajine nesmije ljudi slovjenskoga 
jezika ni na koji viši stepen časti povisivati, van što smiju biti klerici 
i monasi; da nesmije dozvoliti u svojoj crkvi slovjensku misu čitati, 
van ako je velika potreba sveštenika; tada neka moli dozvolju u 
pape. Da bi pako kao razgovjetnije bilo, na koga je ovaj strogi 
članak naperen, ogradjuje se umah u sliedeća dva zaključka čitav 
episkopat dalmatinski protiv toga, da bi se ninski biskup igda smio 
nepokoravati nadbiskupiji spljetskoj, a kralju hrvatskomu i velikašem 
prieti se kaznami duhovnimi (uskraćivanjem obreda crkve¬ 
nih itd.), ako bi igda poželjeli vlast „svoga u biskupa raširiti i preko 
njegovih granica na čitavu Dalmaciju. Ova je bojazan najbolji 
dokaz, koliko je narod hrvatski volio svoga biskupa ninskoga, oso¬ 
bito dok je na stolici biskupskoj sjedio tako odvažan branitelj na¬ 
rodnih svetinja, kao što bješe sadanji biskup ninski Grgur! On se 
i jedini usprotivi nepravednu zaključku radi slovjenskoga jezika, 
podupiran može biti od gdjekojih velikaša, ali ne za cielo od kralja, 
jer bi se to inače izriekom spominjalo. Ipak i taj osamljeni glas 
Grgurov imadjaše toliko uspjeha, da je papa pomenutomu članku 
za neko doba potvrdu uskratio. Ali šta će jedan protiv tolikih 
opraviti! Mjesto da se rieši pitanje o slovjenskoj liturgiji, bijaše 
narodnim protivnikom zgodnije, da se o tome posvema šuti; medju 
tiem pako podkapahu kojekakimi spletkami biskupa ninskoga, dok 
napokon nepronadjoše na saboru spljetskom od god. 927 — 928, 
gdje je i opet sjedio a mučao hrvatski kralj Tomislav, da od starine 

u Ninu niti neima biskupa, dakle da ga niti sada nemože biti, već 
neka si Grgur uzme biskupiju skradinsku ili sisačku ili bar du- 
vanjsku, pa se nestidješe tomu još porugljivo dodati, da ako ga 
veseli veliku biskupiju imati te mu nije dosta jedna, to si neka 
uzme sve tri! Ovaj nepravedni zaključak dobi još god. 928 po¬ 
tvrdu papinsku, a biskupije ninske nesta. Ali nenesta kod naroda 
hrvatskoga ljubavi i štovanja prema slovjenskoj liturgiji, već se 
ona u prkos zabrani održa i u desetom i u jedanaestom vieku, dok 
se nije polovicom jedanaestoga vieka iz nova velika hajka digla 
protiv nje. To bijaše za kralja hrvatskoga Petra Krešimira Veli¬ 
koga, dakle ono doba, kada je u Bugarskoj već odavna nestalo 
Simeonskih vremena i književne cvatnje, kada su krivovjemi Bogo- 
mili onuda vladali, kuda je nekoč Kliment narod u pravoj vjeri 
poučavao; Hrvatska pako, koja stajaše na vrhuncu svoje slave i 
moći, mogaše krepku zaštitu pružati slovjenskoj književnosti, da 
bude bio Krešimir onaki prosviećeni i za narodno dobro zauzeti 
vladalac kao što prije sto godina bugarski car Simeon. Ovo na 
prvi mah čudno držanje hrvatskih kraljeva, poimence samoga Kre¬ 
šimira, može se osim gori navedenoga obzira prema papi, još i 
tiem protumačiti, što je njima mnogo za tiem stajalo, da predobiju 
za se dalmatinske gradove, koji su posve navikli bili od njih se 
odmetati te pristajati uz Mletke; naši dakle kraljevi da ih udo¬ 
volje, činiše im mnogo koncesija toli u političkom koli u narodnom 
pogledu, dapače stupahu s odlićnimi kućami mletačkimi i u rod¬ 
binske sveze: tako bješe Krešimirova majka rodom iz Mletaka, po 
imenu Hiceta, kći dužda Orseola II. Ovaj odnošaj prema zapadu 
puno je naličan kasnijemu odnošenju srbskih vladara prema svietu 
grčkomu. 

Pod Krešimirovim dakle vladanjem držan bi i opet crkveni 
sabor u Spljetu u nazočnosti papina poslanika Majnarđa, u kojemu 
zaključiše biskupi dalmatinski: da se nitko neusudi u slovjenskom 
jeziku obavljati službu božju, van samo u latinskom i grčkom, 
i da nikoji čovjek slovjenskoga jezika nesmije dobiti svetieh redova. 
Ova nepravedna zabrana od god. 1059 i 1064 nije nam nova, ali 
su sa svim novi razlozi, kojimi je tumačiše. Govorahu bo, daje 
gotska pismena neki krivo vjernik Metodij pronašao, koji je 
mnogo protiv pravila katoličke crkve, u istom slovjenskom jeziku, 
lažljivo napisao, ali zato da je po odredjenju božjem naglom smrti 
kažnjen bio! Razloge ovake mogaše samo zloba ili glupost na 

vidjelo iznieti; ako zloba, to je Čitavo postupanje već tiem samiem 
dovoljno ožigosano; ako li glupost, tada se nijesu smjeli bar ovi 
isti ljudi podsmievati prostoti slovjenskih sveštenika, kao što uči- 
niše do skora sa starcem Cededom*). Vriedno je još uvažiti, da 
se u pomenutoj zabrani neisključuje jezik grčki, dakle niti grčki 
obredi, već samo slovjenština; to je i opet nov dokaz, kako se 
ovdje nije radilo o pravom vjerovanju, nego tek o progonjenju 
slovjenske narodnosti. Ele zaključak zbora crkvenoga bi ipak do 
malo vremena potvrđjen, a slovjenski sveštenici poćutješe veliku 
žalost, jer su im sve crkve pozatvorane bile, te obično slovo božje 
presta se razliegati po njihovih hramovih. Ovako nesmiljeno bjehu 
podsječena krila slovjenskoj liturgiji u Dalmaciji; neosnovanom 
osudom rinuta u skrovitu tamu, življaše od sele nalika na čovjeka, 

*) Pripoviest o popu Vuku i starcu Cededi tako nam živahno pred oči 
stavlja tadašnje biedno stanje „hrvatskih" popova u Dalmaciji, da je 
vriedna da je ovdje priobćimo. Samo se nesmije zaboraviti, da ovo pri- 
povieda veliki protivnik slovjenske narodnosti, Toma arcidjakon spljet- 
ski. Mnoge stvari, koje su njemu smiešne i preziranja vriedne, pri¬ 
kazuju se našim očima kao kijeposti; što je njemu prievara i lukav- 
ština, to je nama prostodušna ali vatrena odanost prema svojemu. 
Ono doba, piše Toma, dodje u hrvatske strane neki sveštenik, došljak, 
po imenu Ulf (Vuk), licem hineći pobožnost, ali otrov od lukavštine 
krijući u srcu. Obilažaše dakle narod prišapćujući mu koje šta 
i gradeći se kao da je od pape poslan, te sažaljujući tobože 
njegovu biedu obećavaše mu koristan savjet: znajte, reče, da se 
je gospodar moj, papa, jako ražalio čuvši, da su vam crkve poza¬ 
tvorane i vašim sveštenikom zabranjeno obavljati službu božju; odpra- 
vite dakle gospodaru mojemu poslaničtvo te znajte da ćete dobiti štogod 
ushtijete. Sastavši se dakle starješine i učinivši dogovor, 
pošlju istoga popa Ulfa s darovima u Rim. Pospješiv put, dodje 
on do skora u Rim, predloži papi darove od Hrvata i njihove 
molbe te ga sniženo zamoli, da stanje crkava i popova po 
kraljevstvu slovinskom u stari običaj uspostavi. Papa 
mu odgovori, da nemože ništa učiniti protiv ustanova od poslanika apo¬ 
stolske stolice, već mu poda listove, neka ih nosi arhiepiskopu i kralju 
i ostalim velmožam one zemlje pa da dva biskupa ovamo dodju, 
jer njega kao nepoznata čovjeka nemože ni saslušati. Zlobni pop ne- 
ponese papinih pisama oniem, kojim bjehu namienjena, već se što 
skorije povrati ka Gotom (Slovjenom), koji ga bjehu poslali. Tada 
pitajući ga, što se od njihovieh zahtjeva u apostolske stolice dogodi, 
odgovori im on: „Eto, hvala Bogu, što god zaželjeste od gospodina 
pape, zadobih; crkve se Vaše otvaraju, Vašim se sveštenikom službe 
povraćaju; povrh toga isprosih Vam i to, da si od svoga naroda iza- 

kojemu ako i neuzeše života ali ga bacile u tamnicu, gdje je liien 
svake i najsitnije zrake svjetla božjega. Jer akoprem ona jol ni Bada 
nepropade, po Ito se već preduboko narodu za srce uhvatila, kakvim 
se ipak životom može prozvati, kada je čitave viekove isključena 
bila od svake pažnje, od svakoga nadgledanja i od svake nauke! 
kada je odbijalo od sebe sve, sto bjele bogato, odlično i učeno! 

Ova borba za slovjenltinu bije se na obali jadranskoga mora; 
vodi je narod hrvatski, ali ne za se sama već i za braću svoju na 
istoku i jugu, za narod srbski. Rekosmo, da su za cara Vasilja po¬ 
kršteni Neretljani i ostali Srbi, do kojih jošte nebješe došla nova 
vjera; rekosmo i to, da su od njega dobili takvih svestenika s istoka, 
koji su im slovjensku službu donieli; ali tiem nebi rečeno, da su 
se već sada Srbi odciepili od zapada te prionuli za istok. Jer kao 
što se u obće u toj žalostnoj borbi izmedju istoka i zapada ne- 

berete biskupa i da ga sa mnom k istomu papi s nekojimi darovi 
odašaljete radi posvećenja. u Čuvši to Goti, jako se poveseliše 
te umah izabraše nekoga starca, prosta čovjeka, po 
imenu Cededu za biskupa te ga poslale brzo u Rim, zajedno 
s nekim opatom Potepom i s popom Ulfom. Kad su ovi došli 
pred papu, upita ih on, tko su? a bezbožni pop odgovori: Mi smo 
iz dalmatinskih strana; Vi ćete se, sveti otče, sjećati, da sam ja ono- 
madne došao bio k Vašoj milosti, a ovi se sada odlučile pokloniti 
k nogama Vaše svetosti, da i njihovu narodu, kao sviem, 
milost iskaže te. Taj pako preodlični čovjek gotski (slovjenski) 
dodje za to, da bi, dobivši u Vas podpuniji naputak, uzmogao slo¬ 
bodnije propoviedati istinu. Na to će papa: kakovu čast obavlja? od¬ 
govoreno bi, da je već dugo sveŠtenik u svojem jeziku 
(slovjenskom). Opet pita papa: pa za što nebrije brade po običaju 
katoličke crkve? Bezbožni pop odgovori: Zato je, gospodine, i došao 
pred Vas, da bi se od sele pokoravao Vašoj volji. Papa mu odmah 
sam nekoliko dlaka od brade odsieče te zapovjedi svojim ljudima, 
da ga po običaju crkvenom obriju. Onomu pako svešteniku kaza: 
Nijesam ti zapovjedio, da mi ovake ljude ovamo do¬ 
vodiš već da mi biskupe za tolik posao ovamo do- 
zo-veš. Na to će sveštenik: gospodine, htjedoše ali nikako 
nemogoše. Papa imavši vieće, odgovori im ovako: Znajte sinci, da 
ovo što Goti hoće da zadobiju, već sam mnogo krat čuo, ali radi 
Arij&nA, obretnika takve književnosti, neusudjem se dati im dozvolju, 
da u svom jeziku obavljaju službu božju. Sada podjite i gledajte, da 
onaj narod sluša sve, što su poslanici papinske stolice u crkvenom 
zboru odredili, dok onamo stignu novi poslanici. Čuvši ove rieči, vra¬ 
tile se brzo u domovinu. Uz put pitaše Cededa popa Ulfa: kaži mi, 
što li nam pomože, da podjosmo pred papu? Ulf mu odgovori: Sve 

smije narodom slovjenskim mnogo svoje volje pripisivati — oni 
bijahu tek za obdulju onome od oba protivnika, koji će pobjedu 
održati — tako se još manje smiju kod naroda srbskoga odnošaji 
kasnijih vremena pomiešati s ovom starijom dobom. Izmedju svieh 
krajeva, u kojih su stanovali Srbi, najviše se za sada (u IX. do 
XI. v.) doticaše vanjskoga svieta dalmatinsko primorje, na ime 
Zahumlje i Duklja ili Zeta; ovamo se i nagibaše čitava snaga toli 
političkoga koli narodnoga života: one druge krajeve, kano Srbiju 
i Bosnu, zaklanjaše od zapada država hrvatska, a od istoka država 
bugarska te su i u svom razvitku, koliko se čini, znatno zaosta¬ 
jali za pomenutom jugo - zapadnom stranom. Ovdje pako bješe ta¬ 
kovo uredjenje crkveno, da su Srbi stajali pod biskupijom dukljan- 
skom, koja se pribrajala zapadu, na ime k biskupiji spljetskoj; 
s toga bijaše na saboru spljetskom od g. 925, kojim je slov. liturgija 

što si vrućim srcem želio, postiže mojim trudom. Sto? upita Cededa, 
a Ulf reče: papa zaredi te biskupom. Kako to ? reće Cededa. Ulf mu 
odgovori: Tolika je vlast papina, da komu god nekoliko dlaka svojom 
rukom iz brade iskine, umah bude biskupom. Čuvši to ludi starac 
obradova se veoma, te si umah nabavi pastirski štap i prsten. Napokon 
ulazeći u granice hrvatske zemlje, sunarodnjaci, do- 
znavši o njihovu dolazku, veselo pohitiše svojemu 
biskupu u susret, te ga velikim slavljem dočekaše... 
Na prvi mah protjera on krčkoga biskupa s njegove sto¬ 
lice te si je kao s apostolskom dozvoljom posvoji. Tada, vajmeh 
sramote, taj čudni episkop poče poganiti službu božju posveći¬ 
vanjem crkava, zaredjivanjem sveštenika i obavlja¬ 
njem drugih biskupskih dužnosti. Čim ti bezbožni dogodjaji 
doprieše papi do ušiju, posla bez oklievanja nekakva poslanika Ivana 
Kardinala, da u slovinskih stranah zatre sjeme kletoga 
raskolničtva. Kardinal došav u one strane, sazva mnoštvo naroda 
i sveštenstva te grdno pokori onoga lažiepiskopa pred 
samimi njegovimi Goti za toliku, lakoumnu nevaljanštinu, što 
mu nije papa nikakova svetoga reda podielio. I zato ga mačem vje¬ 
čitoga prokletstva rastavi od zbora vjernika s Po tepom i svimi sljed¬ 
benici ; Ulfa pako, koji bješe početnik tolikoga bezbožtva, dade odvući 
u Spljet: ondje ga u zboru crkvenom liše reda sveštenoga, te izbijena, 
obrijana i ožigosana bace ga u vječnu tamnicu! Budući da po- 
mamni Cededa nikako nehtjede odustati od započete 
drzovitosti te radi njega u čitavom kraljestvu velika 
sablazan nasta, zapovjedi papa, da se toli u rimskoj koli u spljet¬ 
skoj crkvi i po čitavoj pokrajini svečano prokletstvo na nj izreče. . . . 

Ovo je po svoj prilici samo jedan primjer, kako su nemilice postu¬ 
pali latinski sveštenici sa svojom prezrenom braćom slovjenskom. 

zabranjena, nazočan takođjer Mihail knez od Zahumlja i Duklje 
s mnogo drugih srbskih velikaša. Kasnije posta istinabog bisku¬ 
pija barsko-dukljanska glavom čitave gornje Dalmacije, a od nad¬ 
biskupije spljetske posve nezavisna, te je tako i narod srbski ovieh 
krajeva riešen žestine nadbiskupa spljetskih, ali se zato opet nad¬ 
biskupija dukljanska neodkide javno od zapada, ma i došla kad i 
kad pod vlast bugarsku ili grčku. Papa Aleksandar pominje u 
pismu od god. 1068 manastire latinske i grčke ili slovjenske, 
opominjući nadbiskupa barskoga, da se za njih stara. Odatle se vidi 
jedno i drugo: i savez sa zapadom i držanje liturgije slovjenske. 


IV- 

Književna radnja u Bugarskoj. 

Premda se solunska braća nijesu rodila isred našega naroda 
niti je radnja njihova od iskona Hrvatom i Srbom naraienjena bila, 
vidjesmo ipak, kako su naši djedovi u brzo prisvojili djelo slo¬ 
vjenske obrazovanosti, na ime: jezik, slova i knjige. I tako što 
nebi po svome izvoru, posta voljom i ljubavi naših predaka tako- 
djer svojinom hrvatsko-srbskoga naroda; crkveno-narodna prosvjeta 
Hrvata i Srba ishodi iz književnosti starobugarske, jer ima s njom 
jedan te isti osnov. 

1. Jezik. Rekosmo napried, da je za cielo Konstantin onaj 
jezik, kojim govoraše njegova domovina, odabrao sebi za ugled 
kod sastavljanja slova i prevodjenja sv. pisma; to bješe dakle na- 
iječje macedonskih Slovinjana, koje sva kolika, domaća i strana, 
svjedočanstva zovu jezikom slovenskim (u^uki CAORtNbCKi, 
<j$Xojkvw)(5), pa tako se zvao i narod, koji je u devetom vieku onuda 
stanovao. Po što su azijatski Bugari navalili preko Dunava, obla¬ 
daše iznajprije onimi zemljami, što su ov kraj balkanskih gora (na 
sjeveru); kasnije tek raširi im se državna vlast i preko Balkana, 
po Macedoniji i Traciji. Nu kada je macedonsko - slovjenski jezik 
zavladao čitavom bugarskom državom kao svetinja crkvena (za 
Borisa i Simeona), počeše mu takođjer ime državno nadievati, 
prozvavši ga jezikom bugarskim (h^iikz EAirapbCKZ, f'k&ma 0ouXy«- 
pwij). I ovo je ime prastaro, t. j. Čak iz devetoga i desetoga vieka; 
grčki pisac života Klimentova (u desetom vieku) uzima već obe- 

đvie rieči, na ime jezik slovenski i bugarski, u istom značenju. 
Sto je njemu pravo bilo, valja da i nama nebude krivo, osobito 
počem znamo, da su neposredni potomci macedonskih Slovinjana 
od devetoga vieka, kao i braća im s ovu i onu stranu Balkana, 
sačuvali do dana današnjega samo jedno od ona dva imena, t. j. 
ime bugarsko; pak je i naš jezik upravo u neprilici, kako bi pre¬ 
veo rieč CAORtHkCK'K, razumievajući je samo za balkanske Slovjene, 
a da je nepomieša sa značenjem, koje bi preširoko bilo te joj nebi 
pristajalo. Za to volimo Ćirilov jezik prema današnjoj bugarštini 
prozvati jezikom starobugarskim, nego li staroslovenskim, da se 
nebi pomišljalo umah na današnje, novoslovensko narječje, kojemu 
nepripada to pravo, graditi se neposrednim potomkom Cirilove slo- 
venštine. 

Jezik ovaj ode do mala, kako vidjesmo, iz Macedonije u Mo¬ 
ravsku, pisan u knjigah, što ih bješe Konstantin ponio sa sobom, 
s juga na sjever, na dvor kneza Rastislava. Prem da se neima 
zaboraviti, da su tadašnjoj Moravskoj posve drugčije granice bile 
nego li što su danas, jer je zahvatala skoru čitavu sjevernu čest 
od Ugarske, blizu k Dunavu, graničeći na jugu s panonskom Slo¬ 
venijom, a za Dunavom prema jugo-istoku sa silnom državom bu¬ 
garskom, narod ovuda negovoraše ipak istiem narječjem, kojim su 
bile pisane knjige; s toga da je crkvenoj slovjenštini u Moravskoj 
duži i sretniji život sudjen bio, nalazili bismo u tamošnjih knji¬ 
ževnih spomenicih mnogo tragova, kako se čisti starobugarski jezik 
pomiera radi naiječja domaćega oniem po prilici načinom, koji 
nam je na ugled stavljen u pražkih glagolskih odlomcih, gdje ima 
ovakih mora vizama: hvaljeciim, m. hvaleštim t> , utvr'bzenie m. 
utvr'bidenie, moAUtvu m. molitva i t. d. Nu ovaki su primjeri od¬ 
više riedki, da pravo reknemo, ograničeni tek na jedan jediti spo¬ 
menik. Nastavljajući bo slov. apostoli svoj prievod u Moravskoj, 
prije *nego li što podjoše u Rim, pridržaše bez sumnje i za dalje 
onaj isti jezik, kojim bješe djelo započeto na slovjenskom jugu, a 
i medju učenicima imadjahu, kako znamo, nekoliko pomagača rodom 
iz Bugarske, n. pr. Klimenta. Poslije nekolike godine morade Me- 
tod ,sa svojom družinom uzmaći u Panoniju, ka knezu Kocelju; 
ni ovdje nije se dangubilo, već je uz druge dužnosti i književni 
posao nastavljen. Ali ovuda vladaše, kako se danas misli s puno 
razloga, takvo naiječje slovjensko, koje bijaše da nerečemo isto, a 
ono bar posve srodno sa pravom Ćirilovom slovjenštinom. Jer po 

što su razbijeni Avari, naseliše se ovuda ponajviše dielovi onieh 
Slovjena, koji su već odprije sjedjeli u današnjem Erdelju, Vlaškoj 
i na donjem Dunavu; to bijaše dakle jedna čest Slovjena bugar¬ 
skih, s kojimi je ono doba i graničila Koceljeva Panonija na 
istočnoj strani. I zbilja riedki ostatci njihova jezika, što su skri¬ 
veni stranom u riečih magjarskih stranom u geografskih imenih, 
svjedoče nam, da su panonski Slovjeni poznavali oba najizrazitija 
znaka stare bugarštine, t. j. nosne samoglase a i e, za tiem St i zd 
m. c-; i dj-gj. Recimo dakle, da su i pomagali Metodu u prevo- 
djenju gdjekoji učenici rodom iz ovieh krajeva, na priliku Gorazd, 
to nije ipak nikakvo čudo, što su sve knjige jedniem te istiem 
narječjem pisane, kada se ni u životu izvan knjiga nije mnogo 
.razlučivao govor ovieh od govora onieh. Dopustit ćemo ipak, da 
su se možda u Moravskoj i Panoniji uvukle u staru bugarštinu 
nekoje rieči iz njemačkoga jezika, prem da ih dosta malo ima na¬ 
prama grčkim. 

Kada je nezgodom vremćna slov. književnost iz Moravske i 
Panonije natrag otisnuta u Bugarsku, nadje se starobugarski jezik i 
opet u svojoj predjašnjoj domovini. Zna se, da je istom sada mnogo 
spomenika budi izvorno sastavljeno budi s grčkoga jezika preve¬ 
deno; ali i u tih knjigah vlada ono isto starobugarsko naiječje, 
kao da ih piša sam Ciril ili Metod. Što je god dakle crkvena 
književnost, koju osnovaše slovjenski apostoli, po Moravskoj i Pa¬ 
noniji putovala i što se odanle natrag u Bugarsku vraćala, ovo se 
doba, od prilike pedeset godina, ima smatrati njezinim prvim i 
najstarijim odsjekom: u Moravskoj i Panoniji dočima taj odsjek 
po prilici godinom 900, u Bugarskoj smrću cara Simeona (927). 
Ali, kako vidjesmo, slovjenske knjige udjoše takodjer medju Hr¬ 
vate i Srbe, još za života Metodova: i pozniji priepisi dovoljno 
nam svjedoče, da su ono bila i po sadržini i po jeziku ista djela 
književna, što ih bješe poklonio Slovjenom prosviećeni um mudroga 
Konstantina. Neima dakle sumnje, da se je bar u devetom i do¬ 
nekle u desetom vieku u crkvenih knjigah kod Hrvata onaj isti 
jezik čitao, koji u napried pomenutim zemljama, tako da se prvomu 
i .najstarijemu odsjeku crkvene književnosti pridružuju još i neki 
hrvatski spomenici, kojih ako i neima danas, dosta je te znamo, 
da su negda bili. Po tome bješe negda naći čiste stare bugarštine 
u književnih spomenicih u Bugarskoj, u Moravskoj i u Hrvatskoj. 
Ovo jedinstvo jezično u crkvenih knjigah trajaše od prilike do 

konca desetoga vieka, Od to doba počima polagano izmjenjivanje 
i ciepanje u razrede radi toga, što potonji čuvari i njegovači cr¬ 
kvenih knjiga nijesu mogli niti umjeli svieh osobina stare bugar- 
štine zadržati u čitavoj njenoj pravilnosti. 

Iz Panonije izagnaše slovjensku liturgiju Magjari, iz Morav¬ 
ske Niemci: dakle u tim dviem zemljama i nedodje književni 
jezik do nikakova razvitka; gori pomenuti pražki odlomci doka¬ 
zuju tek, što bi od njega bilo, da su mu zgodnija vremena poslu¬ 
žila. U Bugarskoj nadje se, kako rekosmo, stara bugarština u svojoj 
pravoj domovini; ovdje bješe samo onakvim promjenam podvržena, 
koje su savkolik narodni jezik zadesile, kao što su: miešanje dvaju 
poluglasa medju sobom, miešanje nosnih samoglasa, vezanje zamje¬ 
nica ^ i «b uz imena samostavna, odakle je postao kasniji bugarski 
„člen u itd. Ipak je istina, da je crkveni jezik, kao stvar posvećena, 
mnogo duže prost ostao od ovieh udaraca, koji su jamačno već iz 
rana postigli narodno bugarsko narječje u glasovih i oblicih. 

Posve drugčiji bijaše udes crkvenoga jezika medju Hrvatima 
i Srbima, — prije konca dvanaestoga vieka neznamo ipak o srb- 
skoj književnosti napose upravo ništa. — Ovdje mu se suprotiše 
umah iz početka neka svojstva naiječja narodnoga, nastojeći sve 
jednako, da iz njega isture one osebine, kojih narodni hrvatsko- 
srbski jezik baš nikako podnieti nemože. I nedirajući inače u narav 
crkvene slovjenštine, nemogoše hrvatski književnici nikako izgo¬ 
varati nosnih samoglasa a i e, jer je narodni jezik na ovakih mje- 
stih volio proste glasove u i e; neumješe za tiem praviti razlike 
medju i i y 9 kao i niti medju oba poluglasa t> i b. Ovo je naj¬ 
manje od onoga, što se je umah namislilo izbaciti iz crkvene bu- 
garštine; ima još i drugih, stranih pojava, kao što su št i zd m. 
c i dj itd., ali se u te iz prva nije diralo. Mi nemožemo potanko 
naznačiti vremena, kada se je crkveni jezik u hrvatskih knjigah 
počeo oviem načinom izmjenjivati; to se dogodi svakojako vrlo 
rano, onamo negdje o polovici desetoga vieka; ima bo u Hrvatskoj 
vrlo starih glagolskih odlomaka (iz XI. — XH. vieka), u kojih su 
promjene već posvema izvedene, a nije prilično istini, da bi se 
takova šta u jedan mah dogodilo. Kad bismo za sigurno znali, da 
su frizinjski odlomci stare, koruške slovenštine, prepisani iz gla¬ 
golskoga rukopisa, što će po svoj prilici i biti, tada bi nam v,eć 
sam taj latinski priepis dovoljno pokazivao, koja sudbina stiže staru 

bugarštinu medju Hrvatima i Slovencima oko desetoga vieka. 

Razlike ove, koje poininjemo ža crkveni jezik Bugarske, 
Moravske, Panonije i Hrvatske, nijesu u svemu velike niti znatne; 
a kada još i to na um uzmemo, da je taj isti jezik do skora (u 
X. vieku) prenesen iz Bugarske u Rusku, tada se divni pojav 
prikazuje našim očima, kako je posao dvojice bogom oduševljenih 
navjestitelja obasjao svjetlom nauke kršćanske čitavu istočnu polo¬ 
vicu Evrope te se jedna slovjenska rieč božja odzivala iz milijuni 
pobožnih srdaca. Ono isto doba, dok je jezik latinski vladao evrop¬ 
skim zapadom kao posrednik vjere, nauke i obrazovanosti, dok je 
arabština širila gospodstvo svoje po Aziji, Africi i Španiji, bješe 
puno izgleda, kao da će se i na evropskom istoku uz jezik i kul¬ 
turu grčku na osnovu stare bugarštine zametnuti sa svim nova kr- 
šćansko-slovjenska obrazovanost. 

Ali to bješe samo tako moguće pomisliti, što je mudri Kon- 
stantin taj odabrani jezik udesio za porabu književnu, sastavivši 
za nj posebita slovjenska 

2. Slova« Mnoštvo historijskih svjedočanstva priznaje jedno¬ 
glasno, da je ovo bila prva radnja solunskoga mudraca, koju je i 
trebalo obaviti prije nego li bi se dao na samo prevodjenje sv. 
pisma. Taj mučni posao ište čovjeka svestrano obrazovana, osobito 
u znanju jezika, u naukah filologijskih; a to i bješe filosof Kon- 
stantin, za kojega nam se obilato pripovieda, kako je radi svoje 
vanredne mudrosti i nauke postao najprije knjižničarom u sv. Sofiji, 
poslije učiteljem filosofije; za tiem bi poslan k Arabom na učene 
prepirke o teologijsko-filosofskih pitanjih, i napokon ka Kozarom, da 
ih uputi o vjeri Hristovoj. O tom se posljednjem putu pripoviedaju 
znamenite stvari; kaže se, da je sada Konstantin izučio židovski 
jezik i židovska slova, i da je preveo osam česti gramatike (to 
valja da znači, da je sastavio za Grke gramatiku židovskoga je¬ 
zika); isto tako da je naučio čitati slova samaranska, a napokon 
našav negdje evangjelje i psaltir pisan „ruškimi a pismeni, da se 
upoznao i s tiem preko jednoga čovjeka, od kojega je naučio ovaj 
jezik čitati i govoriti. Ovo je pripoviedanje vrlo tamno, nalično 
više na priču nego li na historijsku istinu. Pod Kozarima razu- 
mieva se u historiji obično narod plemena tatarskoga; ali se nikako 
nezna, što bi kod propoviedanja vjere kršćanske pomagalo Cirilu, 
da je radi Kozara izučio bud evrejski bud ruški (!) jezik. S toga 
neki slute (Hilferding), da se može biti ovdje govori samo o dr¬ 
žavnoj vlasti Kozarskoj, ali narodna sredina da je bila po svoj 

prilici slovjenska. Tada bi dakako i značenje rieči „ruški u dru¬ 
gačije bilo, nego li sto ga Šafarik uzima. Ali iz ovieh tamnih viesti 
izvodi se ipak to, da je naš mudrac povrh grčkoga i latinskoga 
jezika, kojima je nauke izučio, povrh slovjenskoga, koji je od dje- 
tinstva u Solunu govorio, poznavao putem naučnim jošter jezik i 
pismena židovska, saraaranska (fenićka) i nekakva ruska (zar got¬ 
ska?). To mu bješe dovoljno jamstvo za uspjeh i u onome posljed¬ 
njemu djelu, koje zauzimaše ostatak njegova bogu i vjeri zavjeto- 
vana života. 

Dvie nam ipak stvari smetaju te nemožemo pravo i pođpuno 
ocieniti taj posljednji umni zadatak našega svetitelja: za prvo ne- 
znamo pravo, da li su Slovjeni već od prije imali štogod nalična 
na slova — sjećamo se napried pomenutih crta i reza — i koliko 
je od toga Konstantin upotrebio; za drugo postaje nam ovo već 
samim sobom tamno pitanje još i tamnije ti em, što niti neznamo 
za sigurno, kakva je slova mudri Konstantin sastavio, jer se danas 
dvoja slovjenska azbuka za tu čast bori: ćirilica i glagolica, 
te bi naše umovanje posve drugčije bilo uz ovu nego li uz onu. 
Od poslije, što se koncem prošloga i početkom našega vieka rodila 
nauka slovjenska, poticaše ovo zanimljivo pitanje sve slovjenske 
učene ljude na neprestano razmišljanje; svatko htjede štogod pri¬ 
ložiti k boljemu poznavanju one krasne stvari, na kojoj je velik 
diel slovjenske prosvjete sagradjen. Kako danas razlozi stoje, dobro 
je da se pitanje o prvenstvu slova odieli od onoga drugoga pitanja, 
koja da su slova upravo Cirilov izum; jer se jedno može i bez 
drugoga pomisliti, te odatle što bi se dokazalo da je glagolica. sta¬ 
rija od ćirilice, čini se da jošter nesliedi te bi morao upravo Ćiril 
sastaviti glagolicu, a netko drugi, n. pr. Kliment, ćirilicu. 

Što se starine i prvenstva tiče, već u prošlom vieku, da ne- 
pominjemo kombinacija našega Grubišića i ostalih učenih Dalma¬ 
tinaca, dokazivaše oštroumni Gelazij Dobner (1785), daje glago¬ 
lica starija od ćirilice i da su glagolska slova prava ćirilova slova; 
ali njegov glas bijaše preslab protiva ugledu velikoga Dobrovskoga, 
koji je hrvatsku glagolicu — za bugarsku nije se tada još ni znalo 
— pripisivao trinaestomu vieku, tobože kao lukavstvo katoličkoga 
sveštenstva, da bi, po njegovu mišljenju, štitila katolicizam od na¬ 
pasti pravoslavlja i pravoga slovjenskoga pisma, na ime ćirilice. 
Dobrovski mogaše tiem lakše na ovako mišljenje privoljeti učeni 
sviet, čim za onda još nitko ni slutio nije, da ima spomenika gla- 

golskih, starijih od trinaestoga vieka. Nego ovako neosta za dugo. 
Skorim dopade ruku Kopitarovih prvi glagolski spomenik, pravoga 
starobugarskoga jezika, pisan glagolicom oblom: to bješe tako zvani 
„glagolita Clozianus u . S ovakirn oštrim i ubojitim oružjem bi mu 
lako svladati nauku Dobrovskoga. Od toga vremena (1836) nastaje 
novo doba po glagolicu, puno sretnih obreta i bogato učenimi istra- 
živanji; njezin ugled rastijaše svakim danom na vise, učeni sviet 
neosta pri tom uvjerenju, da je ranija nego li iz trinaestoga vieka, 
već se negibaše čak i toj misli, da je od iste ćirilice starija, dok 
najposlije Safarik, posakupiv svekolike razloge svojih i tudjih nauka, 
neuskrisi god. 1859 izrjeku Dobnerovu, da je na ime unatoč na- 
vadnomu mišljenju, upravo Ćiril sastavio glagolicu, a njegov učenik 
Kliment da je iznio na sviet ćirilicu. 

Valja nam reći, da uz SafaHka pristaje mnogo znamenitih u 
slovjenskom svietu učenih ljudi, medju kojimi pominjemo slavnoga 
Miklošića i našega Račkoga. Naš domaći historik izloži na obšimo 
Safarikove i svoje misli u učenom djelu: „Slovjensko pismo u od 
god. 1861. Glavni razlozi, na koje se u tom pitanju istraživači po- 
zivlju, jesu od prilike ovi: a) glagolica, kao pismo izvorno, znatno 
je nenarednija, dakle korak većega svršenstva dovodi nas na na- 
rednije grčko pismo, a to je ćirilica; b) u glagolici ima slov&, koja 
slute na starodavnu navadu pisanja s desna na lievo, čega u ćirilici 
neima; c) ćirilska azbuka sastoji se od dvie česti: jedna, i to veća, 
nije ni što drugo, do li puki alfabet grčki, sastavljen po formah, 
običajnih oko IX. — XI. vieka; druga Čest, koja se veoma pod¬ 
udara s glagolicom, bit će po svoj prilici i uzajmljena iz glagolice, 
što bi dokazivalo, da je glagolica ćirilici kod sastavljanja upravo 
za uzor služila, po tome dakle da je i starija. Razlozi ovi, kako 
su sa svim naravi grafičke, ma i bili istiniti, opet sami sobom ništa 
nedokazuju, kada se pita, tko da je sastavio glagolicu? S toga se, 
' idući dalje, uzimaju na ogled glagolski spomenici i njihov odnošaj 
naprama ćirilskim te se dolazi do ovakih istinitih rezultata: a) ima 
čitavih glagolskih rukopisa ili znatnih odlomaka, koji su bez sumnje 
tako stari, kao i najstariji za danas poznati spomenici ćirilski, t j. 
iz desetoga i jedanaestoga vieka; b) sadržma ovieh rukopisa jest 
ona ista, što i u ćirilskih spomenicih, t. j. isti je tekst i isti jezik; 
pače glagolskim spomenikom smiju se porediti tek najstariji ćiril¬ 
ski, jer je u poznijih ćirilskih rukopisih jezik i tekst obnovljen, 
Čega u glagolskih neima; c) ima nekih osebina glagolskih, u riečih 

i oblicih, po kojih se pravedno sluti, da su gdjekoji ćirilski spo¬ 
menici jedanaestoga vieka samo priepisi sa originala glagolskih; 
pače u nekih ćirilskih rukopisih ima još i traga pojedinim glagol¬ 
skim slovima, a nadje se i takvih rukopisa, gdje je prvo i starije 
pismo glagolsko ostrugano te zgora pisano ćirilicom; d) napokon 
su i glagolski spomenici onako razpršani po slovjenskom svietu, 
kao što ćirilski; u gdjekoje krajeve niti se nezna kada i kako bi 
dospjeli bili, van u samo ćirilovo doba. To se netiče baš toliko 
glagolskih ostataka, koji se nadjoše u sjevero-zapadnih krajevih, 
n. pr. u Češkoj ili Moravskoj, koliko naše domovine, u kojoj je, 
kao što pouzdano znamo, glagolizam već u XI. i XII. vieku čak 
izvan crkve bujno cvao, te nije prilike ni pomisliti, da bi se hr¬ 
vatski narod na zborovih crkvenih, počamši od X. vieka, za drugu 
koju svetinju borio ili za druga slova progonjen bio, nego li baš 
za glagolicu, koju on od starine hrvatskim pismom nazivlje. 
Svi ovi rezultati, kao što su istiniti, tako su i velika uvaženja do¬ 
stojni, jer se iz njih za sigurno izvodi, da su već u X., XI. i XII. 
vieku glagolska slova na široko po slovjenskom svietu poznata bila, 
niti bi se pravili ćirilski priepisi, kao što rekosmo, da nije već u 
X. vieku glagolska književnost, namienjena potrebam crkvenim, 
bogata, pače za onda može biti i bogatija bila od ćirilske. 

Dok su dovle svi današnji istraživači slovjenskih starina složni 
u jednomu mišljenju, niesu svi jednako uvjereni o daljih izvodih 
Šafarikovih, kao: da su glagolska slova upravo Ćirilova slova, a 
ono što danaske ćirilicom zovemo, da je sastavio Kliment itd.; jer 
se može i tako pomisliti, da je mudri Konstantin, ma baš i znao 
za glagolicu (u smislu gori pominjanih crta i reza), ali kao čovjek 
obrazovan i odgojen u duhu grčkom, da je ipak volio većinu slova 
uzajmiti iz alfabeta grčkoga, i tek malinu pridodati iz glagolice. 
ŠafaHk da ovakovu tumačenju, u kojemu mnogo istine ima, na put 
stane, tvrdi sa sviem odrješito, da Slovjeni prije Ćirila nijesu 
imali nikakvih slova i da su Ćirilova slova sa sviem nova 
bila. Obje izijeke lakše je izreći nego li potvrditi ili dokazati, 
jer nijesu ni malo sigurne; protiv druge vojuje naročita apologija 
cmorizca Hrabra, iz koje su doista takodjer izvodili, da je Ćiril 
glagolicu sastavio, ali se ona ipak puno naravitije proteže na ćiri¬ 
licu nego li na glagolicu. U najstarijem, premda jako iskvarenom, 
rukopisu ove apologije na slovjenska pismena, dolaze dvie znatne 
izijeke: da je bog dao filosofu Ćirilu razum te je sastavio slova, 

jedna po grčkih slovih, a druga po razumu i daru bo¬ 
žjemu; za tiem (po dva puta) da Grci prigovaraju: od naših 
se je knjiga (= slova) izvela slovenska knjiga (= slova); 
ove dvie izijeke, kao sto i čitav smjer Hrabrove apologije, nali¬ 
kuju većma na ćirilicu, nego li na glagolicu. Vidi se dakle, da 
upravo oni dokazi, iz kojih bi se imalo za pouzdano razabrati, 
koja su slova Ćirilova, nijesu posve sigurni; zato će i borba nuđe¬ 
nja o tom posljednjem pitanju dotle ostati neodlučena, dok nepri- 
stupe s kojegod strane novi do sada nepoznati razlozi. 

Kod glagolskih slova bješe negda još i ta, sada već prilično 
izjašnjena, teškoća, što su jedna obla, druga ugla ta; jednimi 
pisani su spomenici razreda starobugarskoga, đrugimi spomenici 
razreda hrvatskoga, to će reći oni što su pisani jezikom koji je 
kako napried spomenusmo, izbacio oba nosna samoglasa te pri- 
držao samo jedan poluglas. Odatle sliedi naravski, da je u glago- 
lici uglatoj lliti hrvatskoj manji broj slova nego li u obloj iliti bu¬ 
garskoj, i to za one glasove, kojih hrvatskomu razredu stare crkvene 
slovjenštine niti netreba. Ipak se neima danas više ni malo sum¬ 
njati, da je obojemu pismu jedan te isti izvor, tako da su uglata 
hrvatska slova postala iz oblih bugarskih. Najbolji je dokaz tomu 
sama hrvatska glagolica, jer se njoj u starijih rukopisih, bar još 
kod pojedinih slova, sačuvao okrugao lik; da pače do skora udjo- 
smo u trag takovu vrlo staromu odlomku glagolskoga pisma a hr¬ 
vatskoga roda, u kojem su neka slova još posvema obla, neka 
pak prelaze već na obični kasniji, uglati oblik. Kada se sve to 
onoliko uvaži, koliko zaslužuje, tada nam nestaje razloga, zašto 
bismo za nemoguće držali, da je bar gdje koji glagolski spomenik 
oblih slova pisan u hrvatskoj domovini, ma i bilo u njemu nosnih 
samoglasa ili oba poluglasa; osobito po što znamo, da je isto tako 
i u Ruskoj još i u XI. vieku mnogo starobugarskih spomenika 
prepisivano od ruskih ljudi a s podpunim obilježjem stare bugar- 
štine. Ja spominjem to po najviše radi jedne književne starine, na 
ime radi glagolskoga spomenika Klozova, koji se negda čuvao na 
otoku Krku, u knjižnici Frankopanskoj. 

3. Knjige slov. apostola Ćirila i Metoda. Prelazeći naj- 
poslije posebice na književnu radnju slovjenskih apostola, prvo 
nam se pitanje nameće, što su uradili oni sami, što li njihovi uče¬ 
nici? jer se po tome može bar od prilike razabrati, kakovo bijaše 
stanje crkvene književnosti, prije nego li što je zgoda doniela medju 

Hrvate i Srbe, koliko li se smije prisvojiti radinosti, nastavljenoj u 
našoj domovini. O tome se uputiti, vriedi nam u toliko, što se o 
književnu radnju pojedinih ljudi obično mjeri umni razvitak čita¬ 
voga naroda; a posve je drugo, gotov posao samo prepisivati ili 
ga gdje što preinačivati, nego li je iz nova raditi, bilo da se iz¬ 
vorno sastavlja, bilo da se prevodi. Koliko je spomenika stare 
crkvenoslovjenske književnosti do danas odkriveno, valja nam pri¬ 
znati, da se u to prvo doba, o kojemu ovdje govorimo, najobilatija 
radnja pokazala za života samieh apostola u Bugarskoj, Panoniji i 
Moravskoj, a nakon njihove smrti u Bugarskoj, do god. 927., u 
doba zlatnoga vieka Simeonova. Iz Hrvatske doprieše do nas tek 
glasovi o žestokoj borbi za slovjensku liturgiju, ali ništa o nastavku 
samostalne književne radnje. Čini se dakle, pače po onome kako 
opisasmo stanje slovjenske liturgije u Dalmaciji, vrlo je prilično 
istini, da su se ovuda zadovoljavali pukim prepisivanjem onieh 
knjiga, koje su dobili ili od samieh apostola i njihovieh prvih uče¬ 
nika iz Moravske, ali do mala za tiem iz Bugarske. 

Mudromu Konstantinu prisvajaju stara svjedočanstva još 
prije njegova dolazka u Moravsku prievod evangjelja, ma se i ne- 
znalo, u koliko je već sada, u Carigradu, taj posao svršen bio. 
Ali se zna, da je na svojem pohodu u Rim, ponio sa sobom ove, 
u slovjenskom prievodu priugotovljene knjige: evangjelje, ude- 
seno za čitanje crkveno, koje počima riečima apostola Ivana: „iskoni 
bč slovo u ; apostol t. j. djela i poslanice apostolske, jednako raz- 
redjene prema crkvenomu čitanju; psaltir i službu, u kojoj su 
bile molitve i pjesme što se čitaju na jutrnju, časove, objednju, 
večernju, pavečernicu, na tajnu službu i na krštenje. U koliko i 
kakovieh knjiga bješe ova služba podieljena, to se sada pravo ne- 
zna; samo se zna, da je bila udešena prema obredom i ustavu 
crkve bizantinske, koji bješe za onda još mnogo kraći i prostiji, 
nego li kasnije. Knjige, u kojih se nahode razni dielovi službe 
božje, zovu se danas ovako: sluzebnik (odgovara latinskomu: mis- 
sale), casoslov (lat. breviarium), trebnik (lat. rituale), molitvenik 
(euchologion), oktoich (pjesmarica), menolog (mjesecoslov), stihi- 
rar i t. d. Kritičkim poredjivanjem onoga mnoštva od rukopisa, u 
kojih se još dan današnji nalaze pomenuti tekstovi, nebi baš ne¬ 
moguće bilo da se iznadje prvobitni oblik, kako je sam ćiril 
slovjensku službu sastavio. Još se pominje ime ćirilovo u nekih 
rukopisih kod ^azmeh članaka, kao je: ispoviest „o pravoj vjeri u , 

nekoje molitve i jedan uvod u evangjelje. Ono je prvo po svoj prilici 
zbilja njegovo, ali ovo posljednje bit će bez sumnje podmetnuto 
njegovu imenu. Što je Ćiril grčki pisao, tomu neima više traga. 

Da bi se vidjelo, koja sudbina stiže književna djela apostola 
Cirila tečajem puno viekova u slovjenskom svietu, navest ćemo 
nekoje najstarije i najznatnije spomenike, za koje danas znamo i 
mislimo, da se u njih bar dielomice čuvaju plodovi njegove radnje. 
Ovi su spomenici prvobitno svi pisani naijeČjem starobugarskim, 
koje je kasnije ponešto izmienjeno. 

Najznamenitiji i najstariji tekstovi slov. evangjelja nenađ- 
mašuju jedanaestoga vieka; evangjelistari su stariji od podpunih 
evangjelja. S god. 1057 zabilježeno je ćirilsko evangjelje ostro- 
mirovo (izd. Vostokov g. 1843 u Petrogradu, nekritički Hanka 
1853 u Pragu). Ovo je priepis učinjen u Ruskoj s još starijega 
teksta starobugarskoga. Još ima u Ruskoj ćirilskih evangjelistara: 
mstislavov, od g. 1117, jurjevski, od g. 1119; dobrilov 
ili semeonov, od g. 1104; a bez naznačene godine bit će od¬ 
lomaka mnogo starijih, n. pr. odlomak tipografske knjižnice iz 
11. vieka. I glagolskih evangjelistara, koji istoj dobi pripadaju, 
ima nekoliko, na ime: assemanov ili vatikanski (izd. RaČki 
u Zagrebu) i ohridski (odlomak). Izmedju podpunih evangjelja 
ćirilskih, koja su godinom označena, najstarije jest četveroevan- 
gjelje kriloško od god. 1144; ali su znatnija i starija nekoja 
četveroevangjelja glagolska, kao: grigorovičevo, zografsko 
i mihanovićevo (odlomci). Najstarija dakle ćirilska evangjelja 
nadjoše se danas u Ruskoj, glagolska u Bugarskoj. Najstariji ruko¬ 
pisi evangjelja bugarskoga pisani su glagolicoin; ćirilski sačuvaše se 
istom od konca 12. vieka napried, kadno već ima i tekstova roda 
srbskoga. Ipak u najnovije doba dobi petrogradska knjižnica od¬ 
lomak ćiril. starobug. evangjelja iz 11. vieka, o kojemu gl. izv. 
archeolog. obšć. tom. V. str. 29. Cisto je bugarsko evangjelje tr- 
novsko ili maksimovo od g. 1273, sada u Zagrebu; ima ih i 
bez naznačene godine nekoliko od istoga vieka, što u Zagrebu što 
drugdje. Najstariji je evangjelistar ćirilski srbskoga roda: simeo- 
nov ili vlkov (vukanov) od g. 1199 — 1200, ali nije prost od 
upliva starobugarskih, kao niti odlomci evangjelistara svrljiž- 
koga, koji su iz 13. vieka te se u tekstu mnogo podudaraju 
s nikoljskim evangjeljem (izd. Daničić): miđi se, da su oba 
spomenika potekla iz izvornika glagolskoga. Evangjelistara srbskih, 

pisanih na koži, medju 13. — 15. v., ima vrlo mnogo, raspršanih 
koje kuda po manastirih i knjižnicah, ali glagolskih roda hrvat¬ 
skoga neima. 

Apostola neima toliko ni toli starih, kao što su evangjelja. 
Najstariji bit će apostolar ohridski, iz 12. vieka, koje se pokazuje 
kao puki priepis s glagolskog originala, izradjen za cielo u Ohridu; 
još se pripisuju 12. —13. vieku dva apostolara bugarska: stru- 
mički i sljepćanski. Od g. 1220 ima u Ruskoj apostol s tumače¬ 
njem, a iz 14. vieka znamenit je naš šišatovački apostol (izd. 
Miklošić). Napokon je osobito važan odlomak apostolara glagol¬ 
skoga roda hrvatskoga, koji bješe nekoč priliepljen na koricah 
nomokanona srbskoga od god. 1262 te spada svakako u 12. viek. 
Sada je u Zagrebu. 

Psaltira ima dosta i vrlo starih. U Ruskoj čuvaju se od¬ 
lomci iz 11. vieka: evgenijevski; čitav iz toga vieka: č u - 
dovski i iz 12. vieka: petrogradski. Onaj prvi ima još ne¬ 
koliko glagolskih slova, isto kao i bolonjski, takodjer iz 12. 
vieka. Ćirilski bugarskoga roda ima jedan iz 13. vieka u Zagrebu 
(iz mihanovićeve zbirke), a jedan u Ruskoj: norovov i t. d. 
Napokon nijesu riedki psaltiri glagolski hrvatskoga roda, što su 
pripojeni obično časoslovom, kano iz 14. vieka: pasmanski-, 
pariški, lobkovicev i t. d. Dobom znamenitih psaltira srb¬ 
skoga roda nije se do danas našlo. 

Veoma starim liturgijskim knjigam uzdrža se uspomena u 
glagolskih odlomcih pražkih i sinaj skih (izd. Šafarik i Srez- 
njevski); za tiem ima u Ruskoj tako zvanih min ej a iz 11. vieka, 
koje su za cielo prepisane iz starijih, bugarskih originala, kao što 
se još vidi kod one, koju piša „Put§ta u . Isto se tako nahodi iz 
11. vieka postni triod u Ruskoj. Iz 12. vieka ima takvih ruko¬ 
pisa vrlo mnogo (sr.. Sreznjevski, drevnie pamjatn. rusk. pisma i 
jazika. izv. akad. X. sv. 3.). Kao najstariji stihirar pominje se 
sinodalni od g. 1157 i novgorodski sofijski od g. 1163; 
bez naznačene godine ima jih i više. Isto su tako stari i nekoji 
rukopisi od kondakara, to će reći: kratkieh crkvenih himna. 
Udara u oči, kako se i ovdje malo južnieh rukopisa sačuvalo, a 
osobito onieh bugarskoga roda; tek iz 13. vieka imamo oktoich 
bugarski mihanovićeve zbirke, sada u Zagrebu; istoj dobi pri¬ 
pada palimpsest barberinski, u kojemu su odlomci bugarskoga 
oktoicha i srbske mineje. U Ruskoj (u norovskoj zbirci) ima 

srbski oktoich iz 13. —14. vieka i t. d. Što o naravi ovieh spo¬ 
menika znamo, najviše se imamo poslije Vostokova u novije doba 
zahvaliti Sreznjevskomu; on se neumorno stara, da isporedjujući 
odlomke glagolske sa starinami ćirilskimi, dokuči prvobitni i za¬ 
jednički oblik, što mu je već dobrano i za rukom pošlo. Kad se to 
dokuči, moći će se iznaći takodjer, koji bješe oblik službe Cirilove. 

Poslije smrti Konstantinove nastavi književni posao Metod 
s učenicima. Njegov nam životopisac (Kliment ili Gorazd) pripo- 
vieda, da je on dovršio prievod sv. pisma staroga zavjeta , izuzamši 
Makabeje. Govoreći o tome Joan eksarch, pripisuje njemu s bratom 
prievod od šezdeset ustavnih knjiga, što bi po običnome bro¬ 
jenju sadašnjega vremena značilo, da nije preveo samo nekoliko 
komada iz staroga zavjeta, tako zvane devterokanonske knjige, 
medju koje se broje: Makabeji, Isus Sirach, Esther, Judith, Tobija. 
Cjelokupni prievod staroga zavjeta, koliko su do sele razni ruko¬ 
pisi poredjeni i ocienjeni, posvjedočuje nam rieči Joana eksarcha 
bar tiem, što je narav jezika i prievoda u pojedinih dielovih dosta 
nejednaka te puno nalična na posao od više ljudi i razne dobe. 
Medju tiem ovo pitanje nije još onoliko ispitano da bi se moglo 
što izvjestna izreći. Do sada se tek zna, kakove je naravi prievod 
pojedinih knjiga staroga zavjeta u ruskih biblijah i u ruskih ruko- 
pisih; nije pak dovoljno ispitano, koliko se onaj tekst, koji je 
ušao u podpunu zbirku sv. pisma u Ruskoj, i to tek koncem 15. 
vieka, podudara s prievodom istieh knjiga južnoslovjenskoga roda, 
što se nahode raspršane (jer podpune biblije neima) u mnogih ru- 
kopisih bugarskih, srbskih i hrvatskih (glagolskih). Da bi se moglo 
o tom konačno presuditi, za to treba više nauke posvetiti starinam 
južnoslovjenske crkvene književnosti, nego li je do sada učinjeno. 

Ostavivši dakle neriešeno pitanje, kada je popunjen prievod 
staroga zavjeta, valja nam reći, što se jošter za Metodija pominje, 
da je istumačio slovjenskim jezikom: nomokanon (u slov. prievodu: 
zakona pravila , običnije: krmcaja knjiga ), zbornik crkvenoga 
prava, kako se do njegovo doba razvilo u bizantinskoj crkvi — 
današnji su nomokanoni mnogo obširniji, nego li bješe Metodov; — 
za tiem paterik (otacaske knjige iliti poviesti) , zbirku kratkih ži¬ 
votopisa od sv. otaca crkvenih; napokon se pripovieda, da je pre¬ 
veo s grčkoga osam besjeda brata svoga Konstantina, u kojih je 
ovaj branio vjeru kršćansku protiv muhamedovskih i židovskih 
učitelja kod Kozara. Neki misle, da je to ona ista knjiga, koja se 


Digitized by v^,ooQle 



KNJIŽEVNA KADNJA APOSTOLA METODA. 61 

gdje kada pominje pod imenom „Kyril slovenski a ; tada se čovjek 
i nehotice sjeća one starine, o kojoj hrv. Ijetopisac govori: „vazmi 
knjige, ke pri Hrvatih ostaše i pri njih se nahode a zovu se 
Metodio8. u 

Staroga zavjeta rukopisa — da i o njihovoj sudbini u 
kasnijem slov. svietu rieč rečemo — neima onoliko niti onako starih, 
kao što su knjige novoga zavjeta. Samo se zna, da je tekst kasnijih 
rukopisa sačuvao mnogo znakova starine, što i historijska svjedo¬ 
čanstva potvrdjuju. Tako je već g. 1047 prepisivao u Ruskoj pop 
Upir knjige proročke; 12. vieka (god. 1136) bjehu prepisane 
moj sije ve knjige i t. d. Posredno dakle imamo ipak, ma i u 
kasnijih priepisih, tekst onoga pradavnoga prievoda, koji ishodi čak 
iz vremena Metodovih. Izbor iz raznih knjiga staroga zavjeta, ure- 
djen za crkveno čitanje, poznat je pod imenom paremejnika. 
Takav je jedan paremejnik hilandarski, 12. vieka, roda bugar¬ 
skoga; s god. 1271 naznačen je parem. petrogradski i t. d. 
Tekstova staroga zavjeta roda srbskoga ima danas jako malo, sve 
iz kasnijih vremena, i nijesu još proučeni. Znatnim ulomkom istoga 
teksta moći će se ući u trag preko glagolskih spomenika roda hr¬ 
vatskoga (sr. djelo Berčićevo), u kojih, čini se, da se mjestimice 
vrlo star prievod sačuvao; samo da nam je pristupa do starijih 
rukopisa. 

Nomokanona ima nekoliko, ali istom iz 13. vieka, kao: 
bugarski vukov (sada u Berlinu), srbski mihanovićev od g. 
1262 (sada u Zagrebu) i nekoliko ruskih: rumjancovski 1280, 
rjazanski 1284 i t. d. Nego ovo su dakako istom kasnije ovako 
rašireni tekstovi crkvenih ustanova. Imenito se zna, da je oko g. 
883 sastavljen obširan grčki nomokanon Fotijev mjesto dojakoš- 
njega kraćega od Ivana skolastika; a po ovom obširnijem izradjeni 
su takodjer nomokanoni slovjenski. 

Paterika ima mnogo; osobito u kraćoj formi, pod imenom 
prologa, nalazi se nekoliko dosta starih rukopisa. Tako su srb¬ 
ski prolozi: norovski i rumjancovski prepisani u 12. vieku 
s bugarskih originala; u Ruskoj ima paterik sinajski, koji je 
može biti čak iz 11. vieka, a nosi tragove stare bugarštine; u Mi- 
klošića je paterik bugarski iz 13. vieka i t. d. Prvobitni paterik 
bješe po svoj prilici dosta kratak; nu do nas je došlo nekoliko 
životopisa vrlo starih, n. pr. usuprasaljskom kodeksu dolazi 
život i muka svetieh za mjesec ožujak; posebice znamo za pra- 

stari život sv. Kondrata iz 11. vieka, koji se može isporediti 
s jednakim životom u suprasaljskom rukopisu, tako da se vidi da 
su obje starine potekle kao priepisi sa još starijega originala. Tiem 
načinom dokučujemo čak početak 10. vieka! Jednako je star život 
mučenice Tekle. 

Ovako stajaše crkvena književnost uza slovjensko obavljanje 
službe božje, kada se nakon smrti učitelja počeše učenici, progo¬ 
njeni iz Moravske i Panonije, preseljavati medju Bugare i Hrvate. 
Kao rekosmo, kod Hrvata se ništa nepripovieda o nastavljanju 
pričvod£, a da pravo rečemo, za obavljanje službe crkvene bješe 
dovoljno več i ono, što se gotovo ovamo donielo. Najstariji književni 
spomenik, pisan u Hrvatskoj, bio bi onaj psaltir, koji dade o 
svom trošku napisati (za cielo samo prepisati) solinsko - spljetski 
nadbiskup Teodor (m. 880—890), da se nije po nesreći toj dra¬ 
gocjenoj starini trag zametnuo. Za nju se znalo još u XIII. vieku, 
kada je odanle nov priepis učinio klerik rabski Nikola (g. 1222); 
ali niti Nikolinu psaltiru neima više traga. I tako se o tiem spo¬ 
menicima nemože ništa dalje govoriti. Nego kada se sjetimo, kako 
su latinski sveštenici žestoko napadali na slovjensku liturgiju te 
joj svagdje na put stajali, dokučit ćemo, zašto su se „hrvatski 
popovi M htjeli bar tako ukloniti toj pizmi, sto su uveli u slovjen¬ 
sku liturgiju obred zapadne crkve. Kada je ta promjena uči¬ 
njena, nezna se pravo; čini se svakojako najkasnije u jedanaestom 
vieku. Po nešto dade se to razabrati iz crkvenih knjiga, koje su od 
tog doba dakako drugčije uređjene bile, jer su dojakošnji tekstovi 
odgovarali potrebam obreda istočnoga. Svi do danas odkriveni od¬ 
lomci glagolskih starina roda hrvatskoga, predpostavljaju već nu- 
trnje uredjenje knjiga po zapadnom obredu: to su odlomci služeb- 
nika (misala) i časoslova (brevijara); za neke, jer su odviše kratki, 
nezna se pravo reći, kakova je čitava knjiga bila. Samo od jednoga 
jeditoga rukopisa, koji bješe pisan poluoblom glagolicom, na- 
djoše se dva lista na koži, po kojima se vidi, da je čitava knjiga 
bila tako zvani praksapostolar, t. j. djela i poslanice apo¬ 
stola, porazredjene prema čitanju crkvenomu istočnoga obreda, za 
sve nedjelje i praznike. Sto se samo jedan takav odlomak do danas 
našao, to je slučaj, koji ništa neodlučuje; mi smijemo već odatle 
izvoditi, da je nekoč bilo i više glagolskih spomenika hrvatskoga 
roda, koji su se po svojem nutrnjem uredjenju sa sviem držali 
istočnoga obreda, dakle i podudarali sa ćirilskimi spomenibi roda 

bugarskoga i srbskoga. Do sada se je to znalo samo za glagolske 
spomenike roda bugarskoga, a za spomenike roda hrvatskoga moglo 
se doista nagovieštati ali se sigurno znalo nije; pomenutim odlom¬ 
kom i ta je sumnja uklonjena. Radi izmienjena obreda moradoše 
kasnije unositi u hrvatske knjige i takvih tekstova, koji nijesu bili 
dotlje ni prevedeni; s toga će biti koristno i potrebito, da se sa- 
držina crkvenih knjiga obreda rimskoga isporedi s onom obreda 
grčkoga, da bi se vidjelo, što je u njima jedno te isto i zajedničko, 
što li iz nova pridodano. Da jedan ovaki primjer navedem, medju 
najstarije odlomke hrvatske glagolice spada onaj list na koži, u 
kojem se čita život i mučeničtvo sv. djevice Tekle. Tekst ovoga 
odlomka (naći ćeš ga u Safarika, u mojoj i Berčićevoj čitanci) 
posve se slaže s tekstom ćirilskim, koji se čita u raznih minejah: 
ovdje su dakle obje vrsti knjiga, glagolske i ćirilske, upotrebile 
jedan te isti prievođ te se nije po dva puta isto prevodilo. Takovi 
primjeri, kojih ima mnogo, najljepše dokazuju, koli tiesna bijaše 
nekoč sveza izmedju starina glagolskih i ćirilskih: njihov život ide 
donekle naporedo, jer im je jedan izvor; istom kasnije raskršćuju 
se te svaka književnost udara svojim putem. 

Sto ima starijih spomenika glagolskih roda hrvatskoga, saču¬ 
vaše se tek kao odlomci i to po najviše pojedini listovi, priliep- 
ljeni obično na korice novijih i mladjih rukopisa. Ali i ti su odlomci 
pripadali sve samo rukopisom onakovieh crkvenih knjiga, koje su 
kod zapadnjaka (katolika) u običaju. Iza ove dakle dobe ima još 
i druga starija doba slovjenske liturgije kod Hrvata, kada je još 
istočni obred u crkvi vladao; nu od onoga vremena nije se do sada 
van jedan jediti sigurni ostatak našao: to je pomenuti odlomak 
negdašnjega glagolskoga, praksapostolara, koji bješe priljepljen ćiril¬ 
skomu nomokanonu od god. 1202. Taj je spomenik vrlo znamenit 
poradi pisma, koje nije još sa sviem uglasto a nije ni obično bu¬ 
garsko, već nekako u sredini i na prielazu s jednoga karaktera 
u drugi. 

Buduć da se tekst glagolskih spomenika sve onamo do 15. 
vieka nije skoro ništa mienjao, to je i starinu odlomaka vrlo teško 
razabrati iz teksta, nego prije po karakteru glagolice. Ali upravo 
toga radi trebalo bi, da se iz raspršanih starih odlomaka sastavi 
što podpunija zbirka paleografskih primjera, da se i za karakter 
hrv. glagolice ustanove neka stalna pravila. Najpodpuniju zbirku 
ovakih odlomaka ima za sada naš J. Berčić u Zadru, za tiem Ku- 

kuljević u Zagrebu; nešto se nalazi i u knjižnici ljubljanskoj, a 
nešto u narodnoj knjižnici zagrebačkoj. Gl. Safafrikove pam. hlahol. 
pisemn.; moje n Primčre u II. dio i osobito čitanku staroslovenskoga 
jezika od J. Berčića. 

4. Nastavak radnje u Bugarskoj. Obilatijih viesti, nego li 
su one iz Hrvatske, dobij amo o književnoj radnji Metodijevih uče¬ 
nika u Bugarskoj , koncem devetoga i početkom desetoga vieka. 
Onamo i bjehu pobjegli najpoglavitiji učenici i književnici. Oko 
Ohrida sačuvaše se sve do danas u živoj uspomeni odabrana 
sedmorica prosvjetitelja bugarskih, medju koje se uz 
oba apostola razumievaju: Kliment, Naum, Angjelar, Sava i Go- 
razd. Neka služba, pisana jezikom grčkim, slavi ih, sto su svu 
bugarsku zemlju okropili i okupali krštenjem i sto je bog na njima, 
kao na sedam stopova, osnovao crkvu divljih Bugara i Dalma¬ 
tinaca. Ovdje je posljednja rieč uvaženja dostojna, jer nam svje¬ 
doči, da je ono doba crkveno - narodni život Hrvata u Dalmaciji 
jednako u svezi stajao s duševnim pokretom u Bugarskoj: jedni 
bi druge u kršćanskoj prosvjeti kriepili i podupirali. Nešto dakle 
već s toga a nešto po tom, što su djela one sedmorice bugarskih 
prosvjetitelja kao i njihovieh učenika prešla kasnije i u srbsku knji¬ 
ževnost, kao puki priepisi, tek s izmjenami u narječju — vriedno 
je i pravedno, da i o njihovoj književnoj radnji progovorimo. 

Najodličniji i najvrstniji zamjenik Metodov bješe Kliment, 
rodom Bugarin, vjerni sljedbenik i pomagač slov. apostola za nji¬ 
hova života, a najrevniji i bez sumnje najdarovitiji radin književni 
nakon njihove smrti. Neki njegov suvremenik, takodjer Bugarin 
po rodu, piša grčki njegov život, gdje nam ovako slika njegovu 
neutrudljivost: Postavljen od Borisa za učitelja Kutmićevice, sta¬ 
raše se bez prestanka samo o tome, kako će zadovoljiti očekiva¬ 
nju kneževu; on navieštaše nauk spasiteljev sviem na ukupno, 
razgovarajući se s njimi o spasonosnom naredjenju Hristovom i o 
naukah božanskih. U svakome kraju imadjaše svojih odabranih 
učenika, bješe ih svieh do 3500, s kojimi bi vrlo mnogo obćio te 
im izjašnjivao tamna mjesta sv. pisma. Njegovi učenici nevidješe 
ga nigdar besposlena, već ili učaše djecu, jedne upoznajući sa slo¬ 
vima, drugiem tumačeći smisao pisanoga, trećim vježbajući ruku 
k pisanju, ili se dan i noć moljase bogu, ili se zabavljaše čitanjem 
ili pisaše knjige. Poslije smrti Borisove učini ga Simeon bi¬ 
skupom veličkim. Ovdje dopade mu nova teška zadaća. Našav bo, 

da je narod toga kraja sa sviem neuk u rieči božjoj i pismu, ne- 
mirovaše već ga poučavaše i ispravljaše njegove mahne, uzevši si 
za uzor života velikoga učitelja Metoda. Poznavajući pako suro¬ 
vost naroda i njegovo cjelovito neumieće u pismu, te videći da 
i mnogi sveštenici bugarski, izučivši tek čitati, nerazumiju 
grčkih knjiga ni malo, te su za to glupi, jer u bugarskom 
jeziku poučnih besjeda nije bilo: naumi i tomu zlu do¬ 
skočiti te sastavi na sve praznike preko godine be¬ 
sjede (propoviedi), proste i razgovietne, u kojih neima 
ništa preduboka, ništa previsoka, već tako da ih i najprostiji 
Bugarin dokučuje. Odatle mogu se proučiti otajstva vjere o 
praznicih Hristovih, Čitati pohvale na spomen sv. bogorodice, koja 
se više puti kroz godinu slavi, i pripoviesti o njenih čudesih; tu 
se pominje slava krstitelju, tu život i djela proroka, apostola i sv. 
mučenika; napokon želiš li upute sv. otaca, težiš li za njihovim 
svetim življenjem, i to ćeš naći u bugarskom jeziku iz- 
radjeno od mudroga Klimenta. Sva ta djela, kažu, da se čuvaju 
u trudoljubivih ljudi; jer da u kratko rečemo, sve što spada na 
crkvu, što veliča spomen boga i svetaca, što pobudjuje duše kr¬ 
šćana na pobožnost — sve to dade Kliment Bugarom. Ova su nje¬ 
gova djela ostavljena u Ohridu u manastiru, koji bješe sagradio još 
za života Borisova. 

Ovako biograf grčki, a po što je u novije doba svraćena pažnja 
na ovu pripoviest (izdao je grčki Miklošić, g. 1847), udjoše zbilja 
u trag mnogim poučnim besjedam i pohvalam, za koje se u ru- 
kopisih veli, da su pisane biskupom Klimentom, što jc za cielo 
naš Kliment, biskup velički, prem da ga rukopisi pomiešaše kad 
što sa starijim imenjakom, biskupom rimskim. Istina da su suraz- 
mjerno vrlo kasni rukopisi , u kojih su se Klimentinova djela do 
nas sačuvala, što u ruskih što u srbskih zbornicih, ipak će biti 
vriedno i znamenito, da se cjelokupna izdadu, kao što je odavna 
namjerio bio Undolski (f); jer će se po tome najbolje moći ocieniti 
neumorno nastojanje toga znamenitoga čovjeka oko prosvjete svo¬ 
jega naroda. Tada će se pod jedno razabrati, što su njegovi izvorni 
sastavci, što li prievodi sa grčkoga. Čini se na ime, da se 2a Kli¬ 
menta smije isto reći, što za oba apostola, što za sve kolike znat¬ 
nije književnike zlatnoga vieka Simeonova, da u njihovoj književ¬ 
noj radnji vlada razborita samostalnost; uvidjahu bo, da bi se slabo 
pomoglo narodnoj prosvjeti pukimi tamnimi raspravami filosofsko- 

bogoslovnoga sadržaja, kojirai i suviše obilovaše književnost bizan¬ 
tinska. Volješe dakle sastavljati ili prevoditi na bugarski jezik po¬ 
učne besjede crkvene (propoviedi), kojimi se pojedini dielovi kr¬ 
šćanskoga nauka bolje izjašnjuju ili gdje se dovodi narodu pred 
oči sveti život božjih ugođnika. Za Klimenta na pose kaza nam 
upravo njegov biograf, da je pisao besjede proste i razgo- 
v i e t n e. 

Poznato je, da neka grčka zapiska prisvaja Klimentu izum 
slova, koja bi, kako se ondje kaže, razgovjetnija bila od onieh, 
što ih je Ćiril sastavio. Po tome mišljahu neki u novije doba, da 
je on može biti glagolicu sastavio, a drugi, kao SafaHk i njegovi 
istomišljenici, koji glagolicu Cirilu pripisuju, drže Klimenta za 
sastavitelja ćirilice. Kao što rekosmo, to se za sigurno nezna; 
ali će svakako biti u toj viesti nešto istine, po što je i crnorizac 
Hrabr potvrdjuje, koji braneći slovjenska slova od napadaja grčkih, 
spominje ovaki prigovor: „ašte li kto rečetb, jako (Kyril) nestb 
ustroilb dobre (slovenLskaja pisbmena), po nježe s$ post raj a- 
j^tbiješte u , a toga prigovora nepobija on drugačije, van što 
kaže, da je tako i kod Grka bivalo. Može biti dakle, da je ona 
zapiska, koja o Klimentu govori, u savezu s ovom viesti Hrabrovom. 

Od ostalieh suradina Klimentovih nepominju se danas više 
nikakva djela književna, ali odatle nesliedi da nijesu ništa pisali; 
tek uspomena o njihovoj radnji nije do nas doprla. Samo za Go- 
razda, rodom Moravljanina, domišljaše se nekoč SafaHk, da je pisao 
život sv. Metoda u tako zvanoj panonskoj legendi; drugi opet 
misle, da je oba životopisa, na ime na Cirila i Metoda, za jedno 
s pohvalnimi besjedami o njima sastavio Kliment, biskup velički. 
Životopis Konstantinov bit će svakojako od Klimenta, jer se život 
i pohvalna rieč obično za jedno pišu, a kod pohvale „sv. Kirilu 
učitelju slovensku jeziku u kaže se izriekom, da je pisao Kliment. 

U mladjem naraštaju, koji je uputom pomenutih prosvjetitelja 
naroda bugarskoga na pokazanoj stazi dalje napredovao, odlikuju 
se kao starobugarski književnici: biskup K on stan tin, pop Gri- 
gorij, eksarch Joan, crnorizac Hrabr i Theodor i napokon 
sam knez Simeon, oko kojega se i kreće svakolika radnja kao 
zviezde oko svoga sunca. Njihoviem trudom i nastojanjem rascvjeta 
se starobugarska književnost u toliko, da se do skora mogla bo¬ 
gatstvom književnih djela crkveno - nabožne sadržine smjelo pore- 
djivati s obje najbogatije onoga vremena književnosti, s grčkom i 

latinskom, nadkriljujući u istome pravcu svaku drugu književnost 
evropsku. Da, pravo rekavši, u Evropi onoga doba niti nebijahu 
po jeziku van ove tri crkvene književnosti: grčka, latinska i slo- 
vjenska. Slovjenska kao mladja oslonjaše se sa sviem na obje 
starije, osobito pako na grčku, koja joj je najbliže stojala po od¬ 
nošenju nabožnom i državnom; toli u prievodih, koli u izvornih 
djelih podje ona sa sviem pravcem ove te joj je nalična, koliko 
samo može biti najvjernija kopija svomu originalu. Velika je za 
cielo nesreća po slovjenski narod, sto se našao u takih okolnostih, 
te je kao zdrav i jedar mladić crpao životnu snagu iz matora i 
nezdrava starca, u kojega su već svi sokovi skvareni i kužni bili; 
da je njemu koji istom stupaše u život, treptjela pred očima slika 
onoga, koji već izdisaše; što je imao duh svoj razvijati i njego¬ 
vati uza književnost, kojoj već svakoga duha nestajaše, u kojoj 
mjesto živahne originalnosti vladaše mrtvo slovo kompilacije. To 
je bizantinizam grčki, koji se je iz literature grčke sve jednako 
preseljavao u naše slovjenske: bugarsku, srbsku i rusku. Mi ćemo 
njemu u našoj starosrbskoj književnosti pri svakom koraku na 
trag naići te čovjeka mora upravo srce boljeti, gledajući kako se 
mnogo umnih sila našega naroda besplodno istrošilo na puko go¬ 
milanje praznieh rieči, gdje čovjek nezna, bili se većma divio go¬ 
lemu trudu kompilacije, prevođjenja i prepisivanja, ili strašnoj 
praznoći nutrnjoj. Ovaj se pravac očituje već kod ovdje pomenutih 
književnika, osobito u težnji samoga kneza Simeona, prem da njih 
još uviek oduševljava uzor velikih slovjenskih učitelja: Ćirila, Me¬ 
toda i Klimenta te što god radili, rade u živoj sviesti, da biva 
na korist slovjenskoga naroda. U njih dakle nespade jošter 
radnja književna, kao kod potonjih, tako nizko te bi se smatrala 
pukom ascezom religioznom, kao jedan način pokore za griehe ili 
kao zadušbina, kojom se otvara put u naselje nebesko; ona se 
kreće na javi, sred naroda i njegovoj je koristi namienjena. 

Konstantin, prezbiter bugarski i episkop, življaše u doba 
kneza Simeona, što se izriekom pominje kod njegovih književnih 
djela: bijaše dakle mladji suvremenik sedmorice napried rečenih 
učitelja; prepisaČ jednoga njegova djela, crnorizac Doksov Tudor, 
zove ga upravo učenikom Metodovim: „učenika syj Methodov*, 
arhiepiskopa Moravy u . On sastavi iz besjeda Ivana Zlatoustoga i 
drugieh otaca crkvenih tumačenja sv. evangjelja na ne- 

djeljne dane, u kojih se nalazi mnogo izvornieh dodataka, oso- 

bito uvoda u te besjede, po čemu se vidi liep način njegova miš¬ 
ljenja o narodnoj prosvjeti i njegovo osobito staranje da se narodu 
valjano propovjedi rieč božja. Na uvodu toga djela kaže za sebe 
sama, da se poveo „po slčdu učitelju, imenijeju i dčlu 
poslČduj$ u (razumieva za cielo Ćirila i Metoda), i za to daje 
s grčkoga na slovjenski jezik istumačio ove propoviedi, na što ga 
nagovoriše neki vjerni ljudi. Pri tome poslu bijaše mu 
za tiem, da pomogne narodu slovjenskomu (= bugarskomu), koji 
se smatraše još kao posve nov i mlad u kolu ostalieh, bogu ugođ- 
nieh, krščanskih naroda; kaže bo za nj: „letitb nynč i slovčnb- 
skoplem^, ki> krbšteniju obratiš^ s$ vbsi; ljudije tvoji narešti 
s$ hot^šte, milosti tvojej^, bože, pros^tb zčlo. tt I ovaj je prievod 
hvale vriedan/ jer je jasan i razgovietan. Povrh toga prevede s grč¬ 
koga na slovjenski jezik knjige Athanasija Aleksandrij- 
skoga (f 373) protiv Arijana. Kod ovoga se djela spominje, 
da je prevedeno po naročitoj volji bugarskoga kneza Simeona; 
pravo je dakle, da izbor predmeta njemu prisvojimo, koji se je 
može biti s toga zaželio slov. prievoda te knjige, što je već tada 
krivovjerstvo u bugarskoj državi mah preotimalo. Prem da nije lak 
posao, kada treba tanahne razluke dogmatičke obilno razvijenoga 
jezika grčkoga prenieti u novi, još neispitani jezik slovjenski, ipak 
je naš pisac i ovdje sve teškoće sretno svladao te mu je i u kasnu 
priepisu prievod čitak i razumljiv. 

Može biti da ovomu Konstantinu pripadaju još neki od onieh 
sastavaka, za koje rekosmo, da su prvomu Konstantinu (= Ćirilu) 
podmetnuti. Takav je osobito karakter jednoga uvoda (predgo¬ 
vora) u evangjelje, koji se sačuvao uz neko rukopisno evangjelje 
srbskoga roda, gdje se nagovaraju „slovčni vbsi“ i „slovčnb- 
skyj narodb vbsb u , da bi voljno slušali slovo sv. evangjelja. 

Joan, eksarch bugarski, po značenju časti toliko, koliko 
poslanik patrijarkov, nadziratelj sveštenstva i posrednik izmedju 
njega i patrijarka *), zauzima svojimi znamenitimi radnjami knji- 

*) Pominje se god. 1721 kao zapiska u nekom srbskom rukopisu: Kogda 
prihodih u monastir Kavanicu iliti Vrdnik, az mitropolit rasski i eksarch 
svetago prestola srbskago Arsenije Joanovič, poslanik milostinje radi 
ot svetejšago patriarha srbskago i blgarskago gospodina gospodina Moy- 
seja i t. d.; i opet god. 1750 kao zapiska u istom srbskom rukopisu: 
Vasilij Petrovič arhimandrit jeksarch pecski poslanik patriarcha 
srbskoga, gospodina Athanasija i t. d. (Gl. glasnik srb. slov. I. 161.) 

ževnimi prvo mjesto u starobugarskoj književnosti vieka Simeo- 
nova. On stajaše u prijateljstvu toli s Borisom, koli sa Simeonom. 
Za Borisa drže onoga „častnoga čovjeka, cmorizca Duksa u , koji 
koliko bi ga god puti Joan posjetio, vazda ga nagovaraše, da 
„prevede na slovjenski jezik učiteljske propoviedi 44 , veleći mu da 
„čto jestb popovi ino dčlo razvč učenija 44 . Iz ovieh rieči, koje piša 
sam eksarch Joan, razabiremo veliki ugled i štovanje, koje uži¬ 
vaše kod Borisa; jer ga ovaj nebi doista toliko nagovarao, da nije 
osvjedočan bio o njegovoj vještini i naučnosti. Joan se skloni te 
prevede „prepodobhnago črnorizbca i prozvuterja Joana Damaskinb- 
ska sIqvo o prat ej vere*, to će reći, nauk vjere kršćanske iliti 
dogmatiku, kako je po načelih Aristotelove dialektike prvi put po¬ 
kušao u neki sistem spraviti Joan, nadimkom Chrysorrhoas, iz 
Damaska (medju 700 — 790). Ovo je djelo u originalu razđieljeno 
na četiri knjige, u 100 poglavja, koja nijesu sva prevedena (samo 
48 poglavja); Joan nadje za shodno, da izostavi one članke, koji 
spadaju na prepirke s Nestorijanci i Eutichijanci, jer toga narodu 
bugarskomu nije trebalo znati. Mjesto toga doda nekoliko zgodnih 
članaka iz drugieh pisaca grčkih. Na čelo čitavoga djela stavljen 
je prolog, koji izvorno piša sam Joan (štampan u mojih „Pri- 
mčrih u I.). Još i danas ima dosta rukopisa srbskoga roda, u kojih 
se .ovaj spomenik sačuvao kao priepis sa starobug. originala. 

Drugo njegovo veliko djelo posvećeno je knezu Simeonu, za 
kojega kaže pisac u prologu: „se i ty, gospodi moj, kn§že slavb- 
nyj SymeoneHristoljubbče, ne prestaješi vT>ziskaj§ poveljenij 
jego (boga) i tvarij, hot$ s$ imi krasiti i slaviti. 44 U njegov dakle 
primjer ugledao se Joan eksarch te da proslavi veliko djelo božje 
od stvorenja ovoga svieta, sastavi zbornik pod imenom šesto- 
dnev, za koji je upotrebio ne samo tako zvani hexahemeron Ba- 
silija Velikoga (329—379), nego takodjer izvadke iz Joana Zlato¬ 
ustoga, iz Severijana i drugieh kršćanskih pisaca, za tiem iz Ari¬ 
stotelove historije o životinjah, a mnogo je i sam od sebe dodao. 
Prievod je ovaj vrlo znamenit radi osobita bogatstva jezičnoga te 
dokazuje, da je Joan eksarch oba jezika, grčki i bugarski, pođ- 
puno u vlasti imao, čim je umio toli raznolika sadržaja knjigu 
liepo i razgovietno napisati. Nahodi se u djelu takodjer simo tamo 
raspršanih refleksija o narodu bugarskom i o slovjenskom jeziku. 

Još se Joanu eksarchu prisvaja prievod dialektike istoga 
Joana damasceiiskoga (koju je ovaj po Aristotelu izradio), za tiem 

prievod nekakve gramatike (o osmih b čestelrb slova), za koju 
se ipak nezna, da li je zbilja djelo Joana damascenskoga. Protiv 
oba ova djela podiže se u novije doba sumnja, koja je uvaženja 
vriedna, jer je osnovana na razlozih nutrnjih, na ime na razlikah, 
koje se opažaju u prievođu ovieh djela napram oniem, koja su 
autentička. Nasuprotiv bit će od Joana eksarcha još nekoliko po¬ 
učnih besjeda (propovieđi), imenito ona na spasov dan, koja se 
čita u ruskih i srbskih zbornicih (štampana u mojih „Primčrih 44 II.). 

Joan eksarch ispovieda i sam, da nije šestodneva sam izradio, 
već da ih je vise u društvu bilo, i što je gdje tko od njih čitao, 
to bi prikupljali i sastavljali u jedno. Po tome se može misliti, da 
je pod zaštitom knjigoljubca Simeona kao čitava škola bila od ljudi 
književnih, koji su se za to starali, da se dobre i koristne knjige 
grčke prevedu na jezik slovjenski (= starobugarski). Mi znamo 
još i danas za popa Grigorija, od kojega se sačuvao u kasnu 
priepisu, prievod ljetopisa Joana antiochijskoga, prez¬ 
imenom Malale, učinjen „pri kn§zi bh.garbstčm Syineonč, synč 
Boriši u , a na zapovieđ samoga kneza Simeona. Ovaj je prievod 
u toliko znamenit, što se u njemu sačuvala uspomena na nekoja 
božanstva slovjenske mitologije. Prevodeći na ime s grčkoga, gdje 
je govor o Hephaestu i Heliju, dodaje radi boljega razumievanja 
za svoje čitatelje glosu k Hephaestu: „kojega i Svaroga zovu w , 
a k Heliju: „kojega zovu Dažbboga u (valja m. dažđbboga); 
a gdje je govor o Aleksandru Velikom, zove ga naš prevoditelj: 
„synT božij Peru na velika u , hoteći jamačno riečju Perun pre¬ 
vesti grčku Zeus. Ako li se može dokazati, da je ove glose zbilja 
već prvi prevoditelj, Grigorij , upleo u svoje djelo, a da se nijesu 
istom kasnije u ruske priepise uvukle, tada su Svarog, Daždbog i 
Perun bez sumnje bogovi starih poganskih Bugara. Da li je prez¬ 
biter Grigorij još štogod pisao, to se više nezna; neki slutiše (Obo : 
lenski), kao da je on preveo na slovjenski jezik takodjer Georgija 
hamartola, i da Nestor nije crpao iz grčkoga originala već iz slo- 
vjenskoga prievoda ona mjesta, koja se u njemu čitaju izvadjena 
iz Georgija hamartola. Ovo posljednje bit će za cielo istina, ali 
ono prvo, t. j. da je već sada u Bugarskoj Georgios hamartolos 
preveden, nezna se pravo (gl. Sreznjevski, zapiski ak. nauk VI. 
2, 272). 

Nezna se, da li je posao od jednoga čovjeka ili od više njih, 
što je po nalogu samoga Simeona preveden na slovjenski jezik 

velik zbornik filosofsko-moralnih, dogmatičkih i skolastičkih čla¬ 
naka , medju kojimi najveću čest rukopisa zauzima djelo Anasta- 
sija Sinaitskoga (u 7. vieku), koje je u grčkom originalu sastav¬ 
ljeno od 154 pitanja i odgovora, ali u slov. zborniku nije sve 
prevedeno, a niti oniem redom, kojim je u originalu. Uz te Ana- 
stasijeve „oti>včte w ima množina odlomaka iz raznieh crkvenieh 
otaca: iz Basilija, Kyrila aleksandrijskoga, Isidora, Justina filosofa, 
Grigorija nisskoga, Joana zlatoustoga, Mihaila sincela jerusolim- 
skoga, Grigorija bogoslova, Theođora raitskoga, Georgija Hero- 
boska, Epifanija, Teodorita, Irineja lugdunskoga, Augustina, Euse- 
bija, Hesychija, Joana damascenskoga, Hipolyta i patrijarke cari¬ 
gradskoga Nicefora (f 828). — Već ovo nabrajanje pukih imena 
dokazuje, da je taj zbornik Simeonov Čitava enciklopedija tadašnje 
bizantinsko-kršćanske obrazovanosti. I zbilja u njemu neima samo 
članaka bogoslovnih iliti duhovnih u obće, već i kojekakvih svjet¬ 
skih, kano: filosofskih (n. pr. Teodorova poglavja logička i onto- 
logička, srodna s đialektikom Joana damascenskoga), retorskih 
(n. pr. Georgija heroboska „o obrazčhi> u = de figuris) i historijskih 
(n. pr. Niceforov „lčtopisbCb vh krat'teč ot t avTgusta daže i do 
konstantina i zoj§, cčsarb grbčbskyiln> u ). Dokazano je, da takih 
zbornika bješe i u grčkom jeziku, pak je s jednoga od njih ovo 
na slovjenski prevedeno, a po dobi nekieh spisatelja, kojih su članci 
u onaj originalni grčki zbornik uneseni bili, lako je razabrati, da 
niti grčki original nemoga.še biti sastavljen prije konca devetoga 
vieka. Jedan takvi grčki kodeks, ali u gdječemu različit, pominje 
Montfaucon te ga stavlja pod godinu 912.; u našem slovjenskom 
đotčran je „lčtopisi.cb v r b krafrbcč u do Konstantina i Zoje, to je 
dakle doba medju 913—920. Po tome se može izračunati vrieme, 
kada bi sastavljen naš slov. zbornik, a sva je prilika, da je knez 
Simeon, taj grčki naobraženi vladalac, već za svoje mladosti u 
Carigradu, baveći se naukami, upoznao grčki zbornik te ga zaželio 
imati u slovjenskom prievodu. Odatle se vidi pod jedno pravac 
njegovieh nauka i svojstva njegove obrazovanosti, koja ne nosi ni 
malo narodnoga karaktera bugarskoga pa je zato i ostala narodu 
većim đielom tudja; niti se kosnula njegova srca niti je probudila 
njegovu fantaziju. Bogati i zlatni viek Simeonov osta sa sviem bez 
poezije, narod čami u podpunoj apatiji, ali je sklon prisluškivati 
stvari, koje bi njegovu pamet većma razigravale, nego li suhoparni 
sadržaj ovoga zbornika, kojemu je već naslov sa sviem sholastičan: 

S’hbor’h oti> mnog'h otbcb, tVbkovanija o nerazumbnt/ih'b slovesbhi » 
vj> evangelii i vt> inehT> k'bnigah'b vt> kratice založeno na pametb 
i na gotovi> otvžt'h. 

Rukopis, u kojem se taj prievod našao, pisan je god. 1073 
za velikoga kneza ruskoga Svjatoslava Jaro slavi ča; ali po osobi- 
nah naiječja bugarskoga, koje su se dosta vjerno održale, bješe 
već od prije slutio Vostokov, da izvorni prievod nemože biti uči¬ 
njen u Ruskoj, nego u Bugarskoj. I zbilja kasnije bi odkriven (od 
Ševyreva) drugi, mnogo kasniji rukopis istoga sadržaja, u kojem 
predgovor mjesto Svjatoslava pominje upravo kneza Simeona. Po 
tome je dakle dokazano, da je ruski prepisač, ostaviv sve ostalo 
onako, kako bješe našao u starobugarskom kodeksu, tek ime kneza 
bugarskoga zamienio imenom svojega gospodara. U tome predgo¬ 
voru zove se sadržaj rukopisa „pokriveni razumi v*l gl^binč mno- 
gostrbp'htbnyln> siln> kinigi> tt t. j. u dubinu pokriveni smisao ovieh 
preteških knjiga, a knez Simeon poredjuje se s Ptolomejem (novyj 
Ptolomej), jer kao „ljubodčlbna btčela (pčela) st> Vbsakago cvčta 
pbsaniju 8T>bravT> aky (kao) vt> jedina s^ti, v*l velbmyslbnoje 
srbdbce svoje, prolivajetb aky sT>ti, sladiki, izi> usti> svojih* 
prčdi, boljary na v*razumčnije tčh* myslemi>. a 

I sam car Simeon prionu za pisanje; on prikupi besjede Joana 
Zlatoustoga, koje su po svoj prilici većim dielom već od drugieh 
prevedene bile, u zbirku pod naslovom: zlatostruja (razumievaj: 
sloresa ). U jednom rukopisu kaže se o tome ovako: „Blagovjerai 
car Simeon ispitav sve knjige sv. pisma, stare i nove i svieh uči¬ 
telja narav i običaje i mudrost, začudi se slovesnoj mudrosti bla¬ 
ženoga Joana zlatoustoga te kako bješe navikao sve njegove knjige 
čitati, odabra iz tieh knjiga besjede te ih složi u jednu knjigu, 
koju i prozva zlatostruju. u Od toga se sačuvalo nekoliko ruko¬ 
pisa u Ruskoj, jedan čak iz 12. vieka, koji već nosi tragove ru¬ 
skoga prepisača. Sr. Sreznjevski u zapiskah ak. nauk. IX. 2. 

Još ćemo napokon ovamo uz viek Simeonov pripomenuti zna¬ 
menitu apologiju crnorizca Hrabra „o pismeneh * u slovjenskih, 
kojom se umno djelo mudroga Konstantina brani od prigovora pro¬ 
tivničkih, osobito grčkih. Nije do duše prilično istini, da bi upravo 
pod Simeonom trebalo slovjenska slova ili knjige istom hvaliti i 
zagovarati; ima ipak nekoliko tako nazvanih nutrnjih dokaza, koji 
nas nukaju, da ovu apologiju, dakle i život njezina, inače nepo¬ 
znata, pisca, uvrstimo u vrieme blizu do Simeona. U samoj bo 

raspravi dolazi po jednome rukopisu ova izijeka: s^tb bo jeste živi, 
iže s^tb vidčli iin> (razumij Ćirila i Metoda). Kad uvažimo, da se 
Ćiril i Metod nijesu živi u Bugarsku vraćali, te su ih vidjali tek 
oni njihovi učenici, koji su s njimi zajedno u Moravskoj bivali, 
kao n. pr. Kliment, Naum, Konstantin i t. d.; to se nemože krajna 
granica Hrabrove apologije odmaknuti dalje od god. DoO. Tko je 
bio crnorizac Hrabr, toga neznamo, ali iz same njegove rasprave 
uvidjamo, da je svakako bio čovjek po mjerilu tadašnjega vremena 
vrlo naučan, jer se na obranu slovjenskih slova poslužio razlozima, 
što ih je nalazio jedino u filosofskoj i filoložkoj nauci svoga vremena. 

Sudeći po drugoj primjedbi Hrabrovoj, gdje se kaže: „S^tb 
že i ini otvčti, j$že indč rečemi,, a nynč nčstb vrčm 9 u , rekao bi 
čovjek, kao da ova apologija nije jedino, što je on pisao ili barem 
pisati nakanio; ali se danas ni o čem više nezna. 

Ovo su poglaviti književnici dobe Simeonove, od kojih je 
uspomena do nas došla; njihovu književnu radnju baštiniše skorim 
od naroda bugarskoga, kad mu se je sunce sreće pomračilo, druga 
plemena slovjenska, naročito mi Srbi, njihovi najbliži susjedi, i 
Rusi, koji što su bili dalje, to je nadomjestila njihova narodna 
snaga. Preko njih po najviše i doživješe ove dragocjene starine naše 
doba, sačuvane većim dielom u kasnijih priepisih srbskih i ruskih, 
u kojima je dakako i starobugarsko narječje pomjereno. S toga je 
drugačija vriednost i značenje ovieh spomenika, kada se govori o 
historiji književnosti, a drugačija kada je rieč o historiji jezika; 
po onomu su prava pravcata svojina naroda bugarskoga, po ovomu 
je svojina podieljena izmedju njega i naroda srbskoga ili ruskoga. 
Na primjer, napried pomenuti sestodnev Joana eksarcha, čim se 
zna tko ga je sastavio, spada svakako u književnost starobugar- 
sku; ali najstariji rukopis, u kojemu se do nas sačuvao, pripada 
književnim starinam roda srbskoga, jer ga je pisao „gramatik 
Teodor w , rodom Srbin, po nalogu poznatoga u srbskoj književnosti 
Domentijana, u lavri Hilandarskoj, god. 1263. Ili da drugi pri¬ 
mjer od istoga Joana eksarcha navedem, njegov prievod dogma¬ 
tike Joana damascenskoga, prem da je već po imenu pisca spo¬ 
menik književnosti starobugarske, sačuva se ipak samo u priepisu 
staroruskoga roda, iz 12. vieka; tekar u novije doba nadjen je 
macedonski odlomak prologa eksarchova, koji je čak iz 
11. vieka, roda starobugarskoga, pače s nekoliko očitieh do- 

kaza glagolskoga pisma! I tako bi se moglo navesti mnogo 
primjera, gdje se jedan te isti spomenik starobugarske književ¬ 
nosti sačuvao u više priepisa nejednaka roda i nejednake dobe, 
ali mi ga ostavljamo onomu, koji ga je prvi unesao u slovjensku 
književnost, bilo kao prievođ s grčkoga bilo kao djelo izvorno. 

5. Nekoji bezimeni spomenici starobugarske književ¬ 
nosti. Ali jedva bi pravo bilo, da rečemo, da smo oviera sve bo¬ 
gatstvo starobugarske književnosti vremena Simenovih podpuno iscr¬ 
pli. Ima bo dosta bezimenih književnih starina, koje su u toli 
davnom obliku do nas došle te bismo puno volje imali, da ih 
onomu plođovitomu odsjeku prisvojimo, ma i neznali, tko i kad ih 
je preveo na staroslovjenski jezik. Neimamo niti razloga pomisliti, 
da je smrću cara Simeona (927) sva dosadašnja radnja na jedan 
mah obustavljena, ma i bila istina, da su od sele nastala u bugar¬ 
skoj državi vrlo smućena i žalostim vremena. Gdje se dakle ne- 
može bas godinami izreći, kada je što počelo kada li prestalo 
bivati, smije se i ono, što je skorim nakon smrti Simeonove uči¬ 
njeno, njegovoj težnji u zaslugu upisati, jer je ono još uviek tra¬ 
janje njegova pravca, još uviek duh njegove dobe. 

Sprieđa rekosmo, da je Ciril sam preveo na slov. jezik 
psalme; ele u rukopisih dodje do nas i prastaro tumačenje 
p sala ma, koje je za cielo bar negdje u 10. vieku prevedeno 
s grčkoga, jer se već u II. vieku nahodilo u staroruskom prie- 
pisu, u tako nazvanom evgenijevskom odlomku tumačenoga psal- 
tira, u kojem ima i nekoliko glagolskih slova; isti se tekst čita 
u psaltiru bolonjskom iz 12. vieka, koji je roda bugarskoga a ta- 
kodjer glagolskoga izvora. Sva je dakle prilika, da je tumačenje 
psalama preveo s grčkoga jezika ili koji od prvieli učenika solunske 
braće ili pako koji književnik dobe Simeonove. I medju rukopisima 
srbskoga roda ima tumačeni psaltir, samo neznamo, da li je ovakov. 

Isto se tako može dokazati, da je bar negdje u 10. vieku 
prevedeno na slov. jezik tumačenje prćroka; za sam tekst 
biblijski rekosmo, da ga je preveo Metod sa svojimi učenici. Još 
.u kasnijih niskih rukopisih Čita se ova znamenita zapiska: „Slava 
tebš gospodi, cšsarju nebesnyj, jako spodobi m§ napisati knigy si 
iskirilovicš knjazju Vlodimiru Novš Gorodš knjažjašću, synovi 
Jaroslavlju boljšemu. Počah’ že š pisati v lčtč 6555 (1047), mšseca 
Maja 14., a končah’ toga že Išta mšseca Dekjabrja v’ 19. az’ 
pop’ Upir’ Lihyj. u Odavle se vidi, da je pop Upir imao već u 

jedanaestom vieku u Ruskoj pred sobom gotov prievod tumačenja 
pr6r6k&; da je pak ovo tumačenje u Bugarskoj prevedeno i odanle 
u Rusku doneseno, dokazuje najbolje jezik toga prievoda, koji niti 
u kasnih priepisih ruskoga roda nije lišen svieh osobina starobu- 
garskoga narječja i ne može zatajati svoje južnoslovjensko porieklo. 
Dakle i tumačenje proročkih knjiga staroga zavjeta bješe preve¬ 
deno s grčkoga na slovjenski jezik ili od kojega izmedju prvieh 
učenika apostolskih ili od kojega književnika dobe Simeonove. 

Za tiem napomenusrao sprieđa djela, za koja se poimence 
znade, da su prevedena u doba cara Simeona. Nu povrh onieh 
ondje navedenih otaca grčkih, dokazuju naši stari zbornici ruko¬ 
pisni još i više toga, što se po našemu mišljenju smije pripisati 
vieku Simeonovu. 

S Ivanom zlatoustim susretosmo se već nekoliko puti u 
starobug. prievodu; dokazasmo za nj, da gaje osobito volio sam 
car Simeon. Tomu je iiepo svjedočanstvo, što se u jednome od naj¬ 
starijih ćirilskih zbornika, u kodeksu suprasaljskom (izdao ga 
MikloŠić), nahodi dvadeset njegovieh besjeda; nekoje od isti eh be¬ 
sjeda sačuvaše se takodjer u preznamenitom glagolskom spomeniku 
grofa Kloza (glagolita Clozianus); najposlije s oba ova spomenika 
podudara se u mnogome ćirilski zbornik srbskoga roda (iz zbirke 
mihanovićeve, sada u Zagrebu), koji je negdje u 13. vieku pre- 
obraćen na srbski, pa ako baš i nebi prepisan iz spomenika Klo- 
zova ili iz kodeksa suprasaljskoga, a ono iz nekojega trećega oviem 
srodnoga rukopisa, kojemu danas više neirna traga. To nam do¬ 
kazuje, da je Ivan zlatousti već onamo od prvih vremena zauzimao 
vele odlično mjesto u starobugarskoj književnosti; njegov praktički, 
prosti i razgovietni način razlaganja sv. pisma bijaše osobito zgo¬ 
dan, da bude starobugarskim učiteljem uzorom naučanja i propo- 
viedanja rieči božje. 

I Ćiril, biskup jerusolimski (f 386), bijaše u staro¬ 
bugarskoj književnosti mnogo štovan i njegove su katekeze vrlo 
rano prevedene na starobugarski jezik. Grigorovič bješe našao na 
sv. gori nekoliko listova starobugarskoga roda, koji se po starini 
čak 11. vieku pripisuju; u Ruskoj ima podpun zbornik Cirilovih 
„učenija i prčnija ki> židonn> u iz 12. — 13. .vieka, u kojemu je 
takodjer puno očevidnih tragova starobugarskoga narječja. I taj se 
prievod hvali kao „pravilan, čist i jasan 44 . U srbskoj recenziji još 
se nije ništa našlo. 

Jednako je rano preveden s grčkoga na stari bugarski jezik 
izbor iz besjeda Gregorija nazianzenskoga (f 391). U car¬ 
skoj petrogradskoj knjižnici čuva se rukopis jedanaestoga vieka, 
koji je očevidno s nekoga još starijega kodeksa prepisan. U prie- 
pisu sadržan je ponajviše karakter narječja starobugarskoga; ima 
u njemu čak nekoliko tragova glagolskoga pisma. U kasnijih zbor- 
nicih nahodi se još podpuniji prievod iz Gregorija Nazianzenskoga, 
koji se jednako starim ukazuje po karakteru svoga jezika; samo 
tumačenja Nikete Heraklijskoga na njegove besjede prevedena su 
jamačno kasnije, jer je taj Niketa živio istom u XI. vieku. 

Nedavno nadjoše na jednome listu od kože (macedonski 
odlomak) komad glagolskoga Efraema sirskoga u starobugar- 
skom prievodu. Sreznjevski je taj starobugarski glagolski prievod 
isporedio sa starimi ćirilskimi rukopisi (13. vieka) te našao da je 
to jedan te isti tekst, samo što se je u glagolskom rukopisu u staro- 
davnijoj formi sačuvao. Cim se taj glagolski odlomak ni malo ne- 
razlikuje, ni po jeziku ni po pismu, od ostalieh starobugarskih gla¬ 
golskih rukopisa 11. vieka, to smo vlastni i Efraema sirskoga 
uvrstiti u broj onieh otaca, kojih su djela več u doba Simeonskih 
vremena prevedena na starobug. jezik. (Sr. Sreznjevski u izv. arch. 
obšć. IV. 381—390 i zapiski ak. nauk. VH. 2. 134.) U rukopisih 
srbskoga roda dolazi prievod iz Efraema češće, ali tek kasnije, iz 
14. vieka. Efraem sirski življaše u 4. vieku. 

Istoj starini pripada takodjer prievod pandekta sv. pisma 
od monaka Antioeha (u 7. vieku, xav$ć*TY)<; dhf(a<; YP a w)i t° 
je zbornik moralno-filosofskih rasprava, koji se sačuvao u ruko¬ 
pisu ruskom jedanaestoga vieka, a po priepisu, koji je učinjen oče¬ 
vidno iz originala starobugarskoga, jer su sve osobine južnoga 
narječja \jerno zadržane. Isti prievod ima i u rukopisih srbskoga 
roda iz kasnijih vremena (n. pr. u Beču, Karlovcih). 

Napokon se može rukopisnimi svjedočanstvi dokazati, da je 
negdje u to doba i Joan Klimakos (slov. Ljestvičnik f 606) 
preveden na starobug. jezik. Sačuvao se na ime prievod njegove 
„lčstvice u ili „skrižali duhovbnyjln> w u rukopisu 12. i 13. vieka, 
gdje se vide očiti tragovi starobug. narječja te već Vostokov bješe 
ovu starinu poredio sa poznatim zbornikom Simeonovim. 

Evo dakle povrh spomenika, o kojih historijska svjedočan¬ 
stva govore, ma i nebilo im traga, ili gdje je baš u rukopisu 
zabilježeno ime pisca i prevoditelja — doznasmo još preko samieh 

književnih starina, koje su jednako neporočni svjedoci, za znatan 
broj djel& starobugarske književnosti, koja rese viek Simeonov i 
duh njegove vlade. Za to i pravo ima onaj starobugarski književ¬ 
nik, koji kad mu je posvetio svršeni posao golemoga zbornika, 
isporedjuje ga s negdašnjim Ptolomejem „si,bora dčlja mnogočb- 
sti»nyln> božestvbnjdrb k’nigr> vsčhb, imiže i svoj 9 polaty is¬ 
pisni i vččbn^j^ si pam^tb sT>tvori u , to će reći: za to, što je 
skupio silu častnih, božanskih knjiga, kojih su pune puncate nje¬ 
gove palače! Ova uzorita svojstva cara Simeona probudjuju u nas 
osobito čuvstvo, štovanja i zahvalnosti, ne samo što vidimo, da se 
kao dobri otac brinuo za svoj narod, već što je sudjeno bilo, da 
se plodova njegove radljivosti uživaju još i kasni potomci, ne toliko 
njegova naroda bugarskoga, koliko našega srbskoga i naroda ru¬ 
skoga. Što se dakle on za svoj narod starao, to dobro dodje i 
narodu našemu, pače to bješe temelj, na kojemu se je kod Srba i 
Rusa i onda dalje gradilo, kada su u Bugarskoj nevidom otišla 
Simeonska vremena. 

Da dopunimo i završimo sliku toga vremena, pripomenut 
ćemo, kako staranje Simeona i njegovieh suradina nebijaše stegnuto 
na puke književne stvari; njihova ljubav prema književnosti nebi¬ 
jaše takova te bi smetala ostalim dužnostim narodnoga staranja. 
Onaj isti Kliment, koji je pisao knjige za narod bugarski, nasto- 
jaše takođjer, da njegov materijalni život podigne, da popravi go¬ 
spodarstvo i da poboljša kulturu zemaljsku. Tako se pripovieda, 
da je presadio iz Grčke u Bugarsku svakojakoga pitoma drveća i 
drugieh plodova, jer je do tada odveć divlja bila; da je gledao 
da poljepša gradove sjajnimi zgradami, osobito crkvami, po čemu 
bi i štovanje božje većega ugleda zadobilo. U tome bijahu mu na 
ruku i Boris i Simeon: Boris bješe već od prije u čitavoj Bugar¬ 
skoj podigao sedam sabornih crkava, a sada pokloni Klimentu tri 
palače u Djevoli i po jedno svratište u Ohridu i Glavenici. Kliment 
sagradi u Ohridu crkvu s manastirom, koja bijaše mnoga ljepša od 
saborne crkve. Ovomu manastiru učini on mnogo priloga u knjigah 
i drugom imanju. Za Simeona se spominje, da je „novu zlatnu 
crkvu sagradio 44 na ušću rieke Tyče, što je tek jedan dokaz sjaj¬ 
nosti njegova vladanja; za drugo znamo iz poviesti, da je izmienio 
svoj dojakošnji naslov kneza u naslov cara bugarskoga, isprosiv 
si vanjske znakove, krunu i blagoslov, od pape rimskoga, s kojim 
bješe obnovio starinske sveze samo da se što više ukloni i otme 

uplivu susjedne, i državne i crkvene, vlasti bizantinske. Kao sto 
čusmo, da su hrvatski kraljevi uredili svoj dvor po uzoru franač¬ 
kom, isto se onako upe Simeon takmiti s dvorom bizantinskim, 
uvede čak na svoj dvor, barem kod nekieh ceremonija, i grčki 
jezik. Ovo sliepo nasljedovanje neurodi žalibog dobriem plodom 
ni kod onieh ni kod ovieh; gdje nebijaše čvršćih uvjeta narodne 
samostalnosti, nego li su sjajni vanjski znaci, tamo se mogaše 
jedniem udarcem čitava zgrada porušiti; a Čini se zbilja da je tiem 
tuđjinskim uredjenjem bugarske države i samomu narodu nametnut 
bio jaram, koji je on nerado snosio te željno čekao zgodu, kada 
će ga se otresti. Sav dosadašnji spoljašnji uspjeh bješe posljedak 
osobne energije Simeonove, razvitak naroda nebi tako udesen da 
bi on kadar bio na istome putu i od sama sebe dalje napredovati. 

V. 

Bogomili, lažne knjige i narodno pričanje. 

Neprodje ni po vieka od smrti cara Simeona a silna nekoč 
država bugarska spade pod vlast careva bizantinskih: potomci Si- 
meonovi moraše se zadovoljiti častima, koje im od milosti podieliše 
carevi grčki (971). Ako se je država skorim i opet, ma i na 
kratko vrieme, do samostalnosti podigla, ipak se Simeonova vre¬ 
mena nepovratiše: s njim nesta i njegovih revnih pomagača u djelu 
narodne prosvjete, radina u starobugarskoj književnosti. Mjesto 
one sedmorice narodnih svetitelja i njihovieh učenika zauze krivo- 
vjerni pop Bogomil sa svojom sljedbom, kojoj je dan na dan 
broj pristaša rastao te se i preko granica bugarskih takodjer medju 
srbski i hrvatski narod rasplodio , da čak preko mora u zapadnu 
Evropu provalio. Kao što je dakle bujno rascvjetala književnost 
Simeonske dobe, o kojoj napried govorasmo, jedna baština, koju 
je narod bugarski, kad mu se sreća iznevjerila, izručio braći svojoj 
na sjevero-zapadu, Srbom i Hrvatom, tako ima još i druga baština, 
koju su Bugari prenieli na Srbe i Hrvate, to je herezija bogo¬ 
mil s ka i sav njezin upliv na život našega naroda. 

Imamo od konca devetoga vieka dragocjeno domaće svjedo¬ 
čanstvo rječitoga prezbitera Kozme, posljednjega bugarskoga knji¬ 
ževnika stare dobe, na ime „besedu na novopojavivšuju se jeres 
bogomilJu u , u kojoj se pisac tuži, da su teška vremena nastupila 

na zemlju bugarsku; velike biede ratne i svakojaka druga zla pri- 
tiskoše je radi grieha ljudskih, narod se odvratio od Boga te ga 
bije nazadak. Kozma opominje episkope i ostale sveštenike, neka 
bi se ugledali u primjer svetieh otaca i episkopa, sto su prije njih 
bili u njihovoj časti, naročito u Grigorija, Vasilja i Ivana (eksarcha), 
a da nitko nereče: „nernože se u naše doba takav biti; oni bjehu 
sveti, veliki, krepki, jer su i njihove godine dobre bile; sada pako 
nastaše zla vremena . u Odavle se vidi, da su u Kozmino doba još 
u živoj pameti bila sretnija vremena Simeonova, da su se ljudi 
dobro sjećali svojih negdašnjih velikih učitelja, osobito glasovitoga 
Ivana, eksarcha zemlje bugarske; ali nitko nehtjede poći njihoviem 
putem u poučavanju naroda, u čitanju i pisanju knjiga. Znamenito 
je, što Kozma niti nenagovara svojih suvremenika na pisanje knjiga; 
on bi zadovoljan bio da se tek čita ono, što im je prijašnji nara¬ 
štaj ostavio; ali sada se, kaže, knjige zatvaraju „na izjadenije plčsni 
i črvemb na pištu (hranu) u , a mnogi ljudi „pače na igru tekutb, 
neže vt crbkovb i koštuny (bajke) ibl^di ljub^tbpače 
knigT>. u Kaki su to Hrišćani, pita pobožni besjednik, koji „s gu¬ 
sta mi i pleskanijemb i pčsnbmi bćsovskymi vino pi- 
jutb i sr^štamb i snomb i vsakomu učeniju sotoninu 
včrujutb!! u 

Rieči Kozmine dvojako su važne: što zanimljive potankosti 
ođkrivaju o tadanjem religiozno - moralnom stanju bugarskoga na¬ 
roda, u kojemu i pravi razlog stoji, za što je onolik uspjeh imala 
herezija bogomilska, koja je s neke ruke. ustala upravo kao reak¬ 
cija protiv obćenite iskvarenosti; i što nam izriekom potvrdjuju 
eksistenciju nekakvieh narodnieh pjesama, priča i gatanja, koje 
nespadaju u broj svetieh knjiga. Novijim istraživanjem dokazano 
je zbilja, da se već u to staro doba (u X. — XII. v.) uza strogo 
crkvenu i pravovjernu književnosst razvila još neka druga krivo- 
vjerna iliti heretička književnost bugarska, kojoj su povoda dali, 
a i najvećma je podupirali bogom i li. To nebijahu samo prave 
heretičke bogomilske knjige, u kojih bi se razlagala načela nji¬ 
hove nauke — takovieh je knjiga pače najmanje, da skoro ih niti 
neima, jer su tečajem viekova uništene —, nego kako je nauci 
bogomitakoj za uhar bilo, bješe prevedeno sada na starobugarski 
jezik takodjer mnoštvo lažnih knjiga (apokrifa), kojim su motivi 
izvadjeni po najviše iz biblije, gdje se pojedine pripoviesti ili si¬ 
tuacije, o kojih je spomen u sv. pismu, vrlo fantastički iskićuju. 

Ovake stvari bijahu radi kojekakvieh gatanja, na priliku o stvo¬ 
renju svieta i prvoga čovjeka, o spasenju duše, o budućoj sudbini, 
veoma zanimljive za prosti i neuki sviet; dolikovahu većma poet¬ 
skomu nagonu mladoga naroda bugarskoga i njegovieh još živih 
običaja poganskih, nego li tamne i nerazumljive dogmatičke ras¬ 
prave, koje su se preko crkveno-bizantske obrazovanosti uvukle u 
pravovjernu književnost bugarsku*. Bogomilstvo dakle, koje se sma¬ 
traše narodnom opozicijom protiv bizantinskoga pravca u kršćan¬ 
skom životu, moralu i kulturi, podupiraše apokrifnu književnost 
prema načinu narodnoga mišljenja; narodna pako poezija nadje u 
takvih knjigah dovoljno srodnieh elemenata te se mnogo s nj i mi 
izmieša, tako da je koji put teško razlučiti, što je pravo narodno 
pričanje, što li iz tieh izvora crpeno. 

Budući da je naša starosrbska literatura, koliko se za danas 
reći može, veći diel lažnih knjiga i religiozno-narodnieh priča kao 
gotov posao od Bugara preuzela, upravo oniem načinom kao što 
napried rekosmo za starobugarski prievod sv. pisma i drugih cr¬ 
kvenih knjiga — s toga nam dužnost nalaže, da i tu ostavimo 
svakomu svoje te da već ovdje, gdje se sudbina starobugarske 
književnosti pripovieda, obavimo one pojave starosrbske književ¬ 
nosti, koji su bugarskoga izvora i koji tiem što jih u jednoj i drugoj 
književnosti ima, dokazuju uzku svezu i zajeđinstvo medju oba 
naroda u jednome pravcu duševnoga života. 

1. Bogomili. Prema velikomu značenju, koje ima herezija 
bogomilska u poviesti jugoslovjenske kulture, dojakošnje je naše 
znanje o njoj posve nedostatno: nama nije ovdje toliko do njihove 
dogmatike, koliko do moralnih i socijalnih odnošenja, prem da je 
istina, da to u tiesnoj svezi stoji s načelima same nauke. Htjeli bismo 
osobito, da si možemo izjasniti, u čemu je bogomilstvo našemu na¬ 
rodu toliko prijalo, kojimi li se svojstvi toliko podudaralo s naravi 
slovjenskom, da se je mnogo viekova snažno održalo ne samo 
medju prostim pukom, već čak kod boljara, knezova i kraljeva 
bugarskih, srbskih i bosanskih. Koliko se razabire iz rieči našega 
domaćega svjedoka, njihov moralni život bijaše veoma strog i 
ozbiljan. Heretici jesu, kaže Kozma, kao ovce obrazom krotki, 
smjereni i mučaljivi, bliedi vidjeti od posta, negovore ništa isprazno, 
nesmiju se grohotom. Isto tako bijahu umjereni u svagdašnjem 
uživanju, jer im je nauka učila, da je djavol iliti mamona, odpad- 
nik božji i početnik svega zla na ovome svietu, zapovjedio lju- 

dima da se žene, da meso jedu i vino piju, te su se ovieh stvari 
kao nečistih čim više klonili. Bogu se moljahu bdienjem i molitvami, 
a neživljahu u lienosti kao drugi ljudi; njihovo klanjanje bivaše u 
kucah, kamo bi se zatvarali po četiri dana i noći; klanjajući se 
moljahu ,oče naš f , ali nepraveći krsta na licu, za koji su mislili 
da je veoma mrzak bogu kao znak onoga drveta, na koje bješe 
propet sin božji od Židova, i to ne od svoje volje već na silu. 
Običnu službu božju zabacivahu sa sviem, huleći na kršćanske sve- 
štenike i na čitavu hierarchiju; pravovjerne popove biediše fari¬ 
zejima, predbacujući im, da u lienosti, bludu i pijanstvu žive. Oni 
sami neimadjahu nikakovieh sveštenika, već čitahu marljivo svaki 
za sebe rieči gospodnje (evangjelje) i apostolske, noseći ove knjige 
puno u rukama i udarajući se njima u prsi; ali u proročke knjige 
staroga zavjeta nehtjedoše vjerovati, jer da nijesu pisane po nadah¬ 
nuću božjem nego po ljudskom umu, i za to govorahu: mi neslušamo 
Davida niti prćroka, već samo evangjelje, i neživimo po zakonu 
Mojsijevu nego po apostolskomu. Napokon dokazivahu, da znaju 
stvari nebeske i da preduvidjaju budućnost, gradeći se ljudima, 
koji umiju dokučiti tajnosti i dubine književne i tumačiti ih; a 
kako su pohulili na sve zakone crkvene, sastaviše si nova uče¬ 
nja te bajahu nekakve basne. Tako piše Kozma. 

Neda se zanijekati, da ovakovo iznošenje vanjskoga života 
ima nešto zamamljive ozbiljnosti pače i svetosti, koja nije još nigda 
kod mase naroda ostala bez uspjeha. Za to neoklieva ni sam pravo¬ 
vjerni Kozma priznati, da su bogomili ovakim držanjem silno pri¬ 
vlačili kršćane, koji bi dolazili k njim i pitali ih o spasenju duše 
i mnogih drugih stvarih; a kad su heretici progonjeni bili, mislilo 
se čak da za pravdu stradaju i da će za uze i tamnice ovoga 
svieta primiti nagradu od boga. Ali povrh zamamljive izvanjštine 
ima još nešto. Već iz pomenutoga zabacivanja Čitave hierarchije 
odsieva neki patriarchalni demokratizam, koji je mnogo dolikovao 
prastaromu uredjenju slovjenske familije i obćine; a što nam dalje 
pripovieda Kozma, zasieca upravo u načela naravi socijalne. Kaže 
na ime, da su bogomili učili, da se nevalja suviše truditi za ze¬ 
maljske stvari te su s toga praznih ruku prolazili od kuće do kuće; 
da se netreba pokoriti vlasteli; da su hulili na bogataše, mrzili na 
cara, rugali se starješinam, psovali boljare, bogu mrzkimi smatrali 
one, koji caru rabotaju i robovom zapoviedali, neslužiti svojim 
gospodarom. 

Kraj ovakih načela moralnih i socijalnih bilo bi važno do¬ 
znati, koji je bio odnošaj bogomihl naprama vlasti državnoj, i koji 
naprama težnjam kulturnim. Za ovo posljednje, koje se nas tiče, 
ima neki razlog u izrjeci Kozminoj , gdje kaže, da su marljivo 
čitali evangjelje i apostole, ali svaki po svome ih tumačili; počem 
pako nijesu priznavali hierarchije, to je morao i u njih, kao kasnije 
u protestanata, vladati princip obćenita čitanja i slobodna tumačenja 
sv. pisma. Za to može biti i kaza Kozma, da se grade ljudima 
učeniem, koji poznaju dubine književne; a i mi, koji znamo raz¬ 
lučiti jezgru od ljupina, dopustit ćemo kao stvar posve moguću, da 
su bogomili valjda u prkos velikim bludnjam i predrasudam na- 
božnim u kulturnom nastojanju napredniji bili od pravovjernih hri- 
šćana. Za dokaz mogao bi se čovjek pozvati na našu Bosnu, koju 
je glasoviti ban Kulin koncem 12. v. do znamenite kulture podigao 
bio, te su još i kasnije Kulinova vremena isto značila, što blažena 
i sretna vremena; od njega imamo takođjer prvu narodnim srb- 
skim jezikotii pisanu listinu, koja nam savršenim svojim jezikom 
i pravopisom svjedoči, da su onuda za cielo već davna prije svjež- 
bali našim jezikom knjige pisati. Ban Kulin odlikovaše se kao 
osobiti zaštitnik i pristaša bogomila. 

2. Jeremija pop bugarski i tako zvane lažne knjige. 
Kozma reče, da bogomili imaju svoja učenja i da baju neka¬ 
kve basne. Pravovjerna crkva sastavljaše radi kršćaria, da bi ih 
odvratila od čitanja griešnih stvari, dugačke imenike zabranjenih 
iliti lažnih knjiga. Ovaki se imenici čitaju i u slovjenskih nomo- 
kanonih, gdje su iz prva samo prevedeni s grčkoga originala, ali 
u rukopisih kasnije dobe, osobito ruskih — naši južni nijesu još 
ni proučeni — nastavljen je popis lažnih knjiga prema domaćoj, 
slovjenskoj, apokrifnoj književnosti. Znamenito je dakle i uvaženja 
vriedno, što se medju lažnimi knjigami slovjenskih nomokanona 
spominju i takve stvari, za koje u grčkoj literaturi neima govora, 
a slovjenski je tekst odkriven u raznih rukopisih bugarskoga, srb- 
skoga ili ruskoga poriekla. Po tome se može slutiti, da su neki 
apokrifi originalno, u slovjenskom svietu i slovjenskim jezikom, 
sastavljeni. Ova slutnja prestaje biti slutnjom i biva istinom, čim 
na dalje čitamo u istih slov. noraokanonih za nekoje apokrife, da 
ih je pisao („slagao a ) Jeremija, pop bugarski. Najstariji 
riomokanon, u kojemu se pominju apokrifna djela popa Jeremije, 
jest iz 14. vieka, nomokanon pogodinski u Ruskoj; ali po nje- 

govu pismu i jeziku sudeći, neima sumnje, da je potekao s juga, 
kao priepis s još starijega bugarskoga ili srbskoga rukopisa. Nama 
dakle nesmije ništa smetati, što za bogatu apokrifnu književnost 
doznajemo po najviše preko ruskih spomenika, i to iz kasnijega 
doba, i što su se i tekstovi tieh apokrifa po najvećma samo u 
ruskoj redakciji sačuvali. To je slučaj, koji nedokazuje ništa drugo, 
van da starijih južnoslovjenskih, bugarskih i srbskih, svjedočan¬ 
stva nestaje, budi za to, što su nezgodom vremćn& propala, budi 
za to, što još nijesu dovoljno potražena. 

Tko je taj Jeremija, pop bugarski? nezna se za sigurno; ali 
kad se uzme na um, da se već patrijarak carigradski Sisinij, koji 
je živio m. 969—999, ogradjuje protiv njegovieh spisa, to je sva¬ 
kojako i on živio u desetom vieku te bio suvremenik Sisinijev i 
Kozmin. Može biti dakle pače vrlo je nalično na istinu, da se pod 
popom Jeremijem razumije onaj isti glasoviti pop Bogomil, za ko¬ 
jega se veli da je u 10. vieku osnovao sljedbu bogomilsku; jer se 
čini, da je rieč „bogomil u i „bogomili u samo obćenito ime, kojim 
se čitava sekta prozvala, ne upravo od svoga zaštitnika, već od 
načina svojega života. Da je Jeremija zbilja bio bogomil, to nam 
još izriekom potvrdjuje Atanasij, monach jerusolimski. ' 

Nezna se pravo, što je sve pisao pop Jeremija, jer mu se u 
indeksih zabranjenih knjiga čas više čas manje djela pripisuje. Na 
priliku, u pomenutom pogodinskom nomokanonu, koji nam je naj¬ 
stariju viest o njemu sačuvao, dolazi pod njegoviem imenom ovo: 
Nedug 1 b jestbstvengj, egože treskavicami ime trnju tb, jakoze bajetb 
Jeremija popi* bolgarbskyj, to će reći: „bolest prirodna, koju zovu 
treskavice, kao što baje Jeremija pop bugarski u ; za tiem: o dreve 
krb8tnem r b > izveštenije svetyje trojice (o drvetu krstnom, navieštenje 
sv. trojice) i „o gospodo nasemb Isuse Hriste kako vi* popy stavleni* u 
(o gospodu našem Isusu Hristu, kako ga zapopiše). Nego kada se 
isporedi više nomokanona i drugieh rukopisa, koji o lažnih knjigah 
govore, to bi još i ove „basne a bio pop Jeremija „slkgao M : eto 
Hristos'b plugomi* orati* (kako je Isukrst plugom orao), voprosg 
i otvety, eto oti> kolika castej sotvoreivb bysti> Adami* (pitanja i 
odgovori o tome, od koliko bi česti stvoren Adam), eto Provi* carb 
drugomi> Hrista nazvali* (kako je car Probo Hrista drugom na¬ 
zvao). Osim toga dodaju 'se k molitvam protiv gori pomenutih tre- 
savica još i zagovori protiv nekakvih ne žita: lzivyje molit vy o 

tresavicahi, i o nezitehi >. Napokon sva je prilika, da su i mnoge 

druge lažne knjige, koje izbrajaju slovjenski nomokanoni, potekle 
od bogomilskoga kruga književnika, ma i nebile upravo od popa 
Jeremije. U Ruskoj bjehu nekoč takve knjige prozvane obćenitiem 
imenom: bugarske basne, a sviet ih je vrlo rado čitao, kao 
Sto se vidi iz zapisa uz bjeloruski prievod Ivana damascenskoga 
u 16. vieku, u kojemu se prevoditelj ovako tuži: „U nas nije pre¬ 
vedena joS niti deseta čest knjiga naših učitelja, radi lienosti i ne¬ 
mara naše vlastele; jer se tobožnji učitelji našega vieka većma 
zabavljaju bugarskimi basnami , ili da bolje rečem, babljimi ludo- 
rijami, te ih čitaju i hvale. u Sama antiteza dokazuje, da se ovdje 
pod „bugarskimi basnami u razumievaju lažne knjige iliti apokrifi, 
a kako ime svjedoči, donesene su iz Bugarske u Rusku. To po¬ 
sljednje potvrdjuju još i rukopisi, u kojih su se nekoje od tieh 
„basana u tako sačuvale, da se još vidi traga starobugarskomu na- 
iječju. čini se pako, da nebismo ni malo pogriešili, kad bi rekli, 
da značenje onoga ruskoga zapisa valja i za starosrbsku književ¬ 
nost, jer je i ona nekoč za cielo obilovala lažnimi knjigami; ta 
još i Dušanov zakonik prieti kaznom protiva „babunskoj rieči u , 
a to je, mislim, u stvari ono isto, što i „bugarske basne u . U Gri- 
'goroviča u Ruskoj ima neki rukopis našega, srbskoga roda, pisan 
poluustavom na koži, u kojemu je skupljeno mnogo crkvenih be¬ 
sjeda, naperenih protiva narodnomu sujevjerju, pod obćenitim na¬ 
slovom: „praznici babyni ili o babjih basnehb u , a na 
jednom mjestu u istoj knjizi kaže pobožni besjednik: „pomnogo 
zemlji hodih , , tolko nesam’ vidčT pomnogo brodnici 
i samovili i magesnicy, kolku u bolgarska zemlja“, 
to će reći: nigdje nijesam vidio više vještica, samovila i vračarica, 
koliko u bugarskoj zemlji. 

Kad iz bliže ogledamo djela popa Jeremije, uvidjet ćemo, 
da su dvojaka: jedno su legendarne priče, što se kreću oko pita¬ 
nja i situacija iz biblije, n. pr. o Adamu, o krstnom drvetu, kako 
je Isukrst plugom orao i t. d. Ovo će po svoj prilici biti puki 
prievodi sa grčkoga, tek s kojekakvimi varijacijami i dodatci, u 
kojih je skrivena tendencija nauke bogomilske; tako se n. pr. priča, 
kako su Isukrsta zapopili, i u grčkom tekstu pominje. Drugo su 
narodne bajke, kao o tresavicah, o nežitih i t d., samo što ih je 
i opet pop Jeremija smiešao s pričami biblijskimi. Razumije se, 
da je ovo drugo za nas puno važnije, jer je u tome sačuvan neki, 
ma i neznatni trag narodnoga vjerovanja, koje je u staro doba 

podjedno i sadržina narodne poezije. Mi vidimo u tome nov dokaz, 
kako se je bogomilstvo vješto umjelo poslužiti narodnimi elementi, 
da tim jače narod k svojoj nauci privuče. Ali i ono prvo udje 
kadšto tako u običaj naroda, da je postalo njegovom drugom imo¬ 
vinom, njegoviem narodnim blagom. Nu da se čitavo pitanje s te 
strane valjano ocieni, tomu bi trebale đvie stvari: da se nadje što 
je moguće stariji književni oblik tieh „bugarskih basana a , jer je 
za nekoje dokazano, da su istom u Ruskoj valjda uplivom narod¬ 
noga pričanja ponešto izmienjene; za drugo da se iznadje u sa¬ 
mome narodnom pričanju bilo od danas bilo iz prošlih vremena, 
koliko su te stvari u bugarski i naš narod prodrle. Kako jedno i 
drugo nije još u nas ni započeto kamo li svršeno, to se nemože 
ni od ove knjige očekivati u tom pitanju ništa savršena, već tek 
radi važnosti i za karakter naše književnosti da pripomenemo ne¬ 
koliko poučnih primjera i dokaza na ono, što rekosmo obćenito. 

Tresavice bijahu u bug. naroda za cielo neka vrst hudieh 
vještica, od kojih svaka predstavlja u živoj slici po jednu nevolju, 
koja napada na čovjeka; ele Jeremija, umiešav situacije biblijske, 
načini ih kćerima Iruđovim, i to kako se u pogodinskom nomo- 
kanonu kaže, bijaše ih sedam, nu u kasnijih rukopisih ruskih ima 
ih dvanaest. Buslajev nadje u „lččebniku u 17. vieka sinodalne 
biblioteke obšimu pripoviest o tresavicah i na kraju molitvu, kojom 
se tjeraju iz onoga, u kojega bi uljegle. Šafaiik pominje (Gesch. 
d. siidsl. Lit. IH. 1. str. 223, br. 162) takodjer neku vrst srbskoga 
,lččebnika < iz 14. vieka, ali se nezna, ima li u njemu traga istoj 
priči. U Ruskoj živi još i danas narodno pričanje o Irudovih kće- 
rih, po imenu lihoradkah, a bit Će za cielo štogod slična i u 
nas na jugu; sama rieč ,tresavica‘ poznata je u starom i novom 
jeziku (Danič. Vuk). Ima li o njoj i kakvieh priča? Jedan moj 
učenik, rodom iz Petrijevaca, kaza mi, da onuda zbilja pripovie- 
daju stare bake nešto o „tresavici u , pače opominje se, da je čuo 
i rieč gnjetavica. Dok se to nadje i da se lakše isporedi sa 
starinom, evo priče Jeremijine po ruskom rukopisu: Pri crvenom 
moru stoji kameni stup (u pogod. nomokanonu kaže se: sinajska 
gora), na stupu sjedi sveti apostol Sisinij i gleda, kako se uzbur¬ 
kalo more do oblaka te iz njega izlazi dvanaest žena (po nomo¬ 
kanonu: sedam) dugokosih. Te žene govorile: „mi smo tresavice, 
kćeri cara Iroda. u Upita ih sv. Sisinij: Kleti djavoli, što dodjoste 
ovamo? Odgovore mu one: dodjosmo mučiti rod čo’vječji: tko nas 

opoji, za tiem se naklopimo te ga mučimo; tko jutrenju prespava, 
bogu se nemoli, praznike neštuje te ustajući pije i jede rano: taj 
je nas ugodnik. Pomoli se bogu sv. Sisinij: gospode, gospode! iz¬ 
bavi rod čovječji od tieh prokletieh djavola. I posla mu Hristos 
dva angjela, Sihaila i Anosa, i četiri evangjelista. I počeše tući 
tresavice sa četiri gvozdena pruta, zadavajući im po tri tisuće rana 
na dan. Pomoliše im se tresavice: nemučite nas: gdje mi vaša 
sveta imena začujemo i u kojemu se rodu slavi ime vaše, od toga 
ćemo roda bježati za tri dana, za tri konaka. A sv. Sisinij upita 
ih: koja su vaša djavolska imena? Jedna reče: meni je ime Tre- 
seja. Druga kaže: meni je ime Ognjeja , kao što se peć smolavim 
drvom raspaljuje, tako ognjeja žeže čovječja tjelesa. Treća veli: 
meni je ime Ledeja , a od ledeje kao studeni led zebe rod čovječji te 
se od nje nemože čovjek ni u peći ogrijati. Četvrta govori: meni 
je ime Gnjeteja , a gnjeteja lieže čovjeku na rebra i svija mu 
utrobu, i ako tko hoće da jede, neka jede, ali u toga čovjeka pro¬ 
hodi iz duše. Peta reče: meni je ime Ginuia ; ova lieže čovjeku 
u grudi, pleći gnoji i ishodi hrakanjem. Šesta kaže: meni je ime 
Gluhejai ta lieže čovjeku u glavu, zaklapa uši i lomi glavu; takav 
čovjek gluhne. Sedma govori: meni je ime Lomeja , a lomeja lomi 
u čovjeka kao silna bura suho drvo, kosti i hrbat (mozak). Osma 
reče: meni je ime Puhnjeja ; ova pušta otok na rod ljudski (na¬ 
puhava). Deveta kaže: meni je ime Žuteja (želteja); žuteja je kao 
žuti cviet u polju. Deseta govori: meni je ime Krkusa (korkuša), 
ova je gora od svieh: krči ručne i nožne žile. Jedanaesta veli: meni 
je ime Gledeja ; i ova je gora od svieh: u noći neda čovjeku sna 
i biesi navaljaju na toga čovjeka i pamet mu se mieša. Dvanaesta 
govori: meni je ime Neveja ; neveja je najstarija sestra, plesačica, 
koja usieče glavu Ivanovu; i ova je od svieh najgora: hvata čo¬ 
vjeka i taj čovjek nemože živ biti. — Za tiem ide svešteničko za¬ 
klinjanje, kojim se poimence iz čovjeka izgone. 

Nežiti , protiv kojih je isti pop Jeremija sastavio lažna zakli¬ 
njanja, bijahu nekakvi božanski stvorovi, isto onako hude naravi, 
kao i tresavice. Uspomena na njih živi još kod naroda ruskoga, 
kojemu su nežiti osobit razred zlieh duhova, a sviet veli o njih: 
da niti žive niti umiru; to je očevidno prema samoj rieči, koja 
je gradjena od ne i zitb ili zitb (kor. živ). U našem narodu valja 
istom tražiti, ima li kakvo pričanje o nežitu ili nežitih; nekoč bješe 
im spominjanja bar u starosrbskoj literaturi, valja da u priepisih 

sa originala bugarskih. U Grigoroviča ima rukopis srbskoga 
poriekla, u kojemu se sačuvalo pet zaklinjanja protiv nežita. Kao 
što ćemo vidjeti, i ovdje je priča narodna pomiešana s motivi bi- 
blijskimi: taj zli duh nežit dolazi u sukob s dobrom silom (kršćan¬ 
skom), koja ga konačno savlada i upropasti. Po originalu staro- 
srbskom navesti ćemo ovdje zagovor drugi i treći: 

Drugi zagovor glasi ovako: Shodeštju ne žitu otb suhago 
mora i shodeštu Isusu otb nebese, reče jemu Isus • kamo ideši, 
n e ž i t e ? Reče jemu n e ž i tb • sčmo idu, gospodine, vb človččju 
glavu, mozga srčati, čeljusti prčlomiti, zuby ihb roniti, išije ihb 
kriviti i uši ihb oglušiti, oči ihb oslčpiti, nosa gugnjati (huhnjati), 
krve ihb prolijati, včka ihb isušiti, ustbnb ihb kriviti, i udovb ihb 
raslabljati, žilb ihb umrbtviti, tčla izmbždati (istruhliti), lčpotu ihb 
izmčniti, bčsomb mučiti je. I reče jemu Isusb* obrati se, nežite; 
idi vb pustuju goru i vb pustynju, obrčti tu jelčnju glavu i vbseli 
se vb nju: tb bo vse trpitb i vse straždetb ... idi vb kamenije, 
tb (to) bo vse trpitb, zimu i znoj i vsjako plodstvo; tb bo ot-tvari 
žestokb jestb, vb sebč držati te silbnb jestb. Nežite, da tu imčj 
žilište, donbdčže (dok) nebo i zemlja mimoidetb i končajetb se: 
otiđi ot raba božija. 

Treći je zagovor nado vezan na drugi: Sveti Mihailb Gavrilb 
gredčše, vbzbmb (uzevši) želčzbnb lukb i želčzny strčly, strčlati 
hote jelčna i jelčnu, i ne obrčte tu jelčna i jelčnu, nb obrčte 
nežita, iže (koji) sedčše, kamy racčpivb (rasciepiv), i vbprosi 
jego: čto ti jesi, iže sčdiši, kamy racčpivb? Otvčšta (odgovori) 
jemu: jazb jesmb nežitb, iže člbvčče glave racčplju i mozbgb 
isrbču, krvb jemu prolčju. I reče mu Mihailb Gavrilb • Prokleti pro- 
kletbče nežite! ne mozga srči ni glavy racčpi; nb idi vb pustuju 
goru i vblčzi vb jelčnju glavu: ta ti jestb trpčliva, trpčti to. Ašte 
(ako) li te po semb dni obreštu, ljubo (ili) te posčku, ljubo te pro- 
strčlju. I vbzmoli se nežitb: ne posčci, ne prostrčli mene, da 
bčžu vb goru i vb lelčnju (sic) glavu. 

Ovako bjehu udešene po svoj prilici mnoge druge priče, u 
kojih se elementi narodnoga vjerovanja miešaju s motivi kršćan- 
skimi. A naporedo s tiem prigrli bugarski te preko njega i naš narod 
takodjer čiste biblijske pripoviesti, što su ih iznajprije valja da 
bogomili po grčkoj apokrifnoj književnosti sastavljali i prevodili 
te su kasnije ušle narodu u običaj kao pričanje narodno. Razumije 
se, da je i u takih pripoviedkah, čim su iz knjiga medju narod 

prodrle, fantazija narodna koje šta preinačivala i po svojemu do¬ 
tjerivala. Djela popa Jeremije, koja su te vrsti, sačuvaše se stranom 
u rukopisih ruskoga roda, a stranom i u jugoslovjenskih, bugar¬ 
skih i srbskih. U Grigoroviča n. pr. ima rukopis bugarskoga 
roda, pisan na koži poluustavom 16. vieka, koji sadržaje mnogo 
apokrifnih stvari, i medju njimi: slovo o kreste cestne i o dvoju 
razbojnicu, to će reći: govor o častnome krstu i o dva razbojnička 
krsta. Ovo nas bar po naslovu opominje na ono, što se Jeremiji 
prisvaja „o krstnom drvu u , ma i nebilo sa sviem isto. Početak legende 
glasi ovako: Adam bijaše pred rajskim vratima u edemu, kada su 
nadošli dnevi njegovi blizu k smrti, i on se jako zabrinuo. I svi 
se začudiše, što je to, jer nijesu još znali za bolest. Tada reče Sit 
svojoj majci: „Majko moja! ti ga dobro poznaješ; kaži nam, što 
mu se dogodi? Sine moj, odgovori Eva, on vazda čezne za raj¬ 
skim blaženstvom, spominje o njemu te je žalostan. Tada Sit podje 
k raju. Arkangjel donese mu drvo, od kojega bješe okusio Adam 
te reče: Ovo drvo progoni nečiste duhove: ovo je prosviećenje 
tamnim a tko vjeruje, neima posmuti. Sit uze drvo i odnese ga 
ocu. Kad ga je Adam ugledao, uzdahnu te reče: Eto drvo, radi 
kojega bih izagnan iz raja. Uze ga, savi ga u vienac, te ga s vien- 
cem položiše u zemlju. Za tiem sliedi pripoviest, kako je od toga 
vienca uzraslo drvo, kakova bijaše njegova sudbina, i napokon 
završuje ovom na bogomilsko načelo o dualizmu u svietu, naličnom 
pričom: Pitanje: Kako posta drvo, koje uze angjeo i dade Situ? 
Odgovor: Kada je Sataniel — to je bogomilski princip svega zla — 
krao od gospoda, tada mu kaza gospod: što ti od mene kradeš, 
bit će ti u prognanstvo. I progna ga gospod; i uzraste drvo na 
troje: Adamova čest i Evina, a u sredini — samoga gospoda, i 
gospodnju čest dade arkangjel Situ; Sit je donese i Adam savi sebi 
vienac, iz kojega je izraslo ovo drvo. 

Ima li štogod tomu nalična u našem narodnom pričanju, nije 
mi ov čas poznato; a jednako su neproučeni i naši rukopisi staro- 
srbske crkvene književnosti, da bismo mogli kazati, u koliko ova 
apokrifna pripoviest u njih dolazi*). Nego u nomokanonih pominju 

*) U krug apokrifnih legenda o Adamu spada i ono, što se popu Jeremiji 
pripisuje „od koliko česti bi stvoren Adam? u U rukopisu bugar¬ 
skoga roda, koji je u Grigoroviča, valja da isti, o kojemu je već 
govor bio, ima o tom predmetu ovako: Pitanje: kako stvori Bog Adama? 
Odgovor: od sedam česti: 1. čest tiela njegova od zemlje; 2. čest od 

se još mnoge zabranjene knjige, gdje se baš nekaže da ih je sa¬ 
stavio ili preveo pop Jeremija, a one su opet sačuvane i u slovjen- 
skom tekstu, koji je sudeći po raznih znacih tako star, da sva¬ 
kako spada u 10. — 12. vieka te je, kako se čini, potekao iz 
Bugarske, možda i opet od sljedbenika bogomilskih. Za dokaz bo 
starine ovieh tekstova služi nam to, što ih ima već od 12. —13. 
vieka u takvih rukopisih ruskoga poriekla, koji slute na još stariji 
jugoslovjenski original; što se pak njihove popularnosti tiče, dovoljno 
je napomenuti, da su još i danas naše narodne pjesme i pripoviedke 
veoma bogate narodno-biblijskom imovinom. Istina, da se o tih na¬ 
rodnih legenđah slabo šta i može kazati, dok nijesu skupljene, na 
što već odavna zaman čekaju; toliko je ipak i za naše narodno pri- 
poviedanje već sada sigurno, da se najširi krug legenda razvio oko 
posvećenog lica bogorodice Marije. U nas ima, koliko danas znamo, 
krasnieh narodnieh pjesama, u kojih se spominju zgode iz života 
Marijina (gl. u Vukovoj zbirci, knj. I. i U. i herceg, pj.); a da 
bi se što razgovjetnije uvidjelo, koji su i kako stari izvori toga 
pripoviedanja i pjevanja, navesti ćemo jedan primjer. 

mora; 3. Čest od kamenja; 4. čest od vjetra; 5. čest od oblaka; 
6. Čest od sunca i rose; 7. čest od pomisli od brzosti angjeoskih; 
8. čest od svetoga duha. U staroj su književnosti za ovake apokrifne 
stvari najvoljeli dialogičku formu, pitanja i odgovore, što je puno na- 
lično narodnim zagonetkam. Ovaka „pitanja i odgovore u bješe lako 
pamtiti a lako i prepisivati; jer svatko prepisa ono i onoliko, što mu 
se najvećma dopade. Vrlo bu često u rukopisih take stvari podmetnute 
kojemu crkvenomu piscu, n. pr. Ivanu zlatoustomu. U istome rukopisu 
bugarskom ima obilata zbirka pitanja i odgovora pod ovim apo¬ 
krifnim naslovom: Besjeda triju svetitelja , razumije se: Ivana zlato¬ 
ustoga, Grigorija bogoslova i Vasilija cesarijskoga, koju slovjenski no- 
mokanoni takodjer medju lažnimi i zabranjenimi knjigami napominju. 
Neima sumnje, da su i naši starosrbski književnici vrlo rado takove 
stvari prepisivali te će se toga mnogo naći, kad jednom stanemo 
južnoslov. rukopise pomno ogledati i čitati. U Šafafikovoj knjizi (Gesch. 
d. sudsl. Liter. 131.) opisana su tri rukopisa (br. 95 na str. 196, br. 
105 na str. 202 i br. 147 na str. 215), koji kako mi se čini, tako¬ 
vih apokrifnih stvari sadržaju; a ja sam opisao na drugome mjestu (u 
Knjiž. III. str. 121 —131) jedan srbski rukopis iz knjižnice Kukulje- 
vićeve, o kojemu neima sumnje, da ovamo spada. 0 toj vrlo znamenitoj 
strani naše književnosti mora se sa dva kraja nastaviti istraživanje: pri¬ 
kupljanjem one sadržine, koja je u starih rukopisih, i one koja je u 
narodnih pričah, 'poslovicah i zagonetkah. Tad će se moći pronaći, koliko 
je po prilici jednome narodnoga, a drugome književnoga priroiešano. 

U nomokanonu pogodinskom pominje se medju apokrifima: 
po mukam'h hozdenije bogorodici . Najstariji slov. tekst ove biblij¬ 
ske priče odkriven je nedavna u Ruskoj, u zborniku raznih po- 
učenja crkvenih, iz 12. vieka (Štampan u izvest, akad. n. t. X. 
551). Neima sumnje, da je taj tekst izvorno južnoga i bugarskoga 
poriekla; original dakle, iz kojega je ovaj priepis učinjen, spadat 
će jamačno u 11., možda čak u 10. viek, a to i jest doba lažnieh 
knjiga. Grigovovič ima noviji rukopis, 16. v., upravo bugarskoga 
roda, u kojemu se čita isto hozdenie bogorodici po mukam'h, te se 
u glavnom slaže sa starijim tekstom 12. vieka — nov dokaz, da 
je ova priča zbilja južnoslovjenskoga poriekla. Hoždenije ovo nije 
originalan proizvod slovjenske fantazije, već je prevedeno s grčkoga: 
grčki i slovjenski tekst, kako ih sada imamo, neslažu se baš sa 
sviem; ali da nam je starijih rukopisa, bila bi za cielo i sloga 
veća. U najstarijem tekstu slovjenskom, za koji danas znamo, to 
je gore pomenuti rusko-slovjenski iz 12. vieka, ima već nekoliko 
originalnih dodataka, kojih za cielo nebijaše u grčkom tekstu; oso¬ 
bito je znamenit ovaj : kada je bogorodica redom obilazila muke pa¬ 
klene, prve joj pokaza arkangjel Mihail, koji nevjerovaše u boga, 
oca, sina i duha svetoga; ovako je u grčkom i slov. tekstu, ali 
se u posljednjem još dodaje: „nu zaboraviše na boga i vjerovaše 
u tvar, koju nam je bog na rabotu stvorio; i to sve prozvaše oni 
bogovima: sunce i mjesec, zemlju i vodu, zvieri i zmije. Napokon 
i čovječja imena Trojana, Hhrsa, Velesa, Peruna na bogove obra- 
tiše. u Odavle se vidi, kako je ili bugarski prevoditelj ili prepisač 
ruski, opisujući strahote paklene, koje da su nevjernikom namie- 
njene, imao pred očima još živa u uspomeni narodnoj imena pogan¬ 
skih bogova; pak se već i po tome može reći, da je slov. prievod 
ovog apokrifa o pohodu bogorodice u pakao vrlo star, čak iz naj¬ 
starijih vremena, kada je još poganstvu mnogo traga bilo. 

Smisao je legende taj, da bogorodica ište od arkangjela Mi- 
haila, neka bi'joj otvorio pakao i pokazao sve muke paklene i tko 
je kako mučen i za što. To je osnov priče, koja kako je puna 
grozne poezije, dolikovaše fantaziji narodnoj, te je skorim postala 
pravom narodnom pripovieđkom. Nu već u rukopisih, u kojih se ova 
legenda vrlo često nalazi (bit će je za cielo i u srbskih rukopisih, 
samo da se potraži), izmienjene su vrsti grieh& i giješnikA prema 
narodnomu mišljenju; a još veća raznolikost vlada u samom narod¬ 
nom pripoviedanju. Tko se hoće o tome da osvjedoči, neka isporedi 

naše narodne pjesme: „ognjena Marija u paklu u (Vuk II. br. 4) 
sa „griješna udovica u paklu u (Vuk herceg, p. br. 315) i sa „sestre 
svetoga Petra w (ondje, br. 312) i t. d. Sviem oviem pjesmam jedan 
je apokrifni izvor, na ime pričanje o pohodu bogorodice u pakao, 
ali je narod prenesao situaciju sa bogorodice na razna druga lica. 

Neima sumnje, da će se s vremenom još i mnogi drugi apo- 
krifi, o kojih govori nomokanon pogodinski, pronaći u starijem slo¬ 
venskom tekstu, nego li je danas poznat, i tako će se sve to raz- 
govjetnije uvidjati, da su ove knjige zbilja plodovi vrlo bogate 
krivovjerne književnosti starobugarske, koja odpoče viekom Simeo- 
novim te je prihvatiše bogomili, a nastavljaše se što kod Bugara 
što kod Srba sve do konca 14. vieka. Izmedju ostalieh, u pogo- 
dinskom nomokanonu napomenutieh komada, odabiram jošter: „O 
Solomoni cesari i o kitovrase basni i kostuny. u Pod oviem se na¬ 
slovom razumieva krug priča o Solomunu, koji je i za nas važan 
po tome, što je taj predmet iz knjiga ušao u narod te još i danas 
neima u bibliji staroga zavjeta imena, koje bi našemu narodu po¬ 
znatije bilo od mudroga Solomuna. Meni nije doduše poznat nijedan 
rukopis srbskoga roda, gdje bi se nalazio ma koji dio priča Solo- 
munovih; ali kada se čak još srbske narodne pripoviedke zname¬ 
nito podudaraju s oniem pričanjem o Solomunu, koje se čita u 
zbomicih ruskih 15. — 18. vieka, kada je dokazano i to, daje 
prvi motiv ruskih priča potekao s juga — to će biti za cielo istina, 
ako reknemo, da se o Solomunu nije u nas samo naustice pri¬ 
čalo, nego da je bilo, a valja da još i sada ima takvih priča i u 
rukopisnih zbornicih, koji ili još nijesu proučeni ili neznamo ov čas, 
gdje u kakoj prašini čame. Ruske priče o Solomunu odkrivene su 
u hronografih (n. pr. rumjan. muzeja br. 453, od god. 1493), 
što nas mora dovoditi na tu misao, neima li takova šta i u srbskih 
hronografih? Ona tri srbska rukopisa, što ih Šafarik u svojoj knjizi 
pominje (gesch. d. siiđsl. lit. IH. 236, br. 192—194), tako su u 
kratko opisana, da se odanle neda ništa razabrati; a ima i starijih 
srbskih hronografa te se u novije doba dokazuje, da su srbski 
hronografi ruskim bar donekle izvorom bili (sr. izv. ak. n. t. VIH. 
str. 387). 

Kad nam dakle nestaje drugačijih dokaza, kojimi bismo potvr¬ 
dili svjedočanstvo četrnaestoga vieka (nomokanona pogodinskoga), 
da je i u starosrbskoj književnosti bilo priča o Solomunu, moramo 
se zadovoljiti narodnimi pripoviedkami. U Vukovoj zbirci ima pri- 

poviedka pod br. 42: ijedna gobela u kao, a druga iz kala u , gdje 
se pripovieda, kako je „nekakav drugi car w prievarom oteo ženu 
Solomunovu, pa kad je ovaj, doznav kud mu se žena djede, s po¬ 
dosta naoružanieh ljudi po nju pošao, zatvori ga ona u jednoj sobi 
te ga htjede predati onome caru da bi ga posjekao. Solomun ipak 
nadmudri smijanjem onoga cara te ga uputi da ga izvede na polje 
i da ga na vidiku pogubi, a prije nego bi ga pogubio da zapo¬ 
vjedi „da se tri puta zatrubi u trubu da čuje svatko ko hoće 
da može doći da vidi pa će poći i gora da gleda gdje car cara 
gubi. a Car taj dade se prevariti, a na glas od trube primaknu se 
Solomunovi ljudi, koji su nosili svaki pred sobom po zelenu šum- 
natu granu, te su bili vidjeti kao gora; a kad truba po treći put 
zatrubi „u tom Solomunovi vojnici stignu na ono mjesto te Solo- 
muna otmu a cara i sve njegove momke i dvorane pobiju. u Za 
ovu se narodnu srbsku pripoviedku može potanko dokazati, da 
nije ni što drugo, do jedna varijacija i jedan diel poznate u za¬ 
padnih literaturah sredovječne poviesti o Solomunu i Morolfu; a 
što je za nas, puno znatnije, mi je možemo još izbliže porediti 
s pričom ruskom, koja se sačuvala u rukopisih 17. vieka (zbornik 
rumjanc. muz. br. 363). Naša je današnja priča dakako već posve 
tamna slika, u kojoj su još samo neke crte razgovietne; ali što 
se u ruskom rukopisu čita, jako je osvjetljuje te joj natrag daje 
njezinu znatnost. Što je u nas „nekakav drugi car u , to je ondje 
indijski car Por; ondje se na obširno pripovieda, kako je taj Por 
došao do žene Solomunove, preko poslanika, koji je opet pomoćju 
zlatnieh rukavaca dopro do njezina dvora. Što je u nas „podosta 
oružanijeh ljudi“, to je ondje nebrojena vojska (kršćanska) s voj- 
vodami i knezovi; ovdje i ondje ostavlja ih Solomun iz daleka te 
im zapovieda, da čekaju, dok truba tri puta zatrubi. Mudrost 
Solomunova, što je u napried rekao, da će gora poći da gleda 
njegovu smrt i što je izrekao mudru izrjeku Jedna gobela u kao 
druga iz kala“, nije izražena u ruskoj priči; ali je mjesto toga 
smrt Porova na obšimije ispripoviedana. Za ovu nejednakost valja 
uzeti na um, da je naša pripoviedka narodna, kako je Vuk čuo u 
Tršiću pripoviedati, a ruska je pisana u zborniku 17. vieka; nu sve 
jednako nosi i naša na sebi jasne znakove, da je iz knjiga u narod 
ušla. Dakako, što nomokanon govori „o Solomunu i Kitovrasu“, 
to će biti nešto drugačija pripoviedka, jer zbilja ima u ruskom 
hronografu od god. 1494 „povesti* o kitovrase u , koja se s napried 

kazaniem neslaže; ali da je i toj „ basni a o kitovrasu (to je grčki 
x£vraupo;) pravi izvor na slovjenskom jugu i da je negdje medju 
Bugarima ili Srbima ušla u slovjensku književnost, za cielo iz ori¬ 
ginala grčkoga, o tom se nemože ni malo posumnjati, kada znamo, 
da je već sv. Kiprijan, rodom Srbin, mitropolit ciele Rusije, 
1376—1406, u svojem molitveniku zabilježio medju lažnimi knji- 
gami basnu „o kitovrasč w naporedo s „drvom krstnim u , s „ho- 
ždemjem“ bogorodice, s molitvami na „tresavice u i t. d. 

I druga naša pripoviedka o Solomunu (u Vukovoj zbirci br. 41) 
pod naslovom „Djevojka, udovica i puštenica a bit će književnoga 
izvora te spada u onu vrst priča solomunskih, gdje se iskazuje 
njegova mudrost u mudrih odgovorih na teška pitanja, što se u 
ruskih rukopisih zovu „sudovi Solomonji u . U Ruskoj ima im traga 
takodjer već u 15. vieku (n. pr. u hronografu od g. 1494), te su 
za cielo još i prije toga vremena živjeli u jugoslovjenskoj (bugar¬ 
skoj i srbskoj) književnosti. 

3. Grčko - istočne priče, stranom kao izvor narodnieh 
pripovjedaka. Povrh narodnieh priča, kojim književnost pridoda 
sastavine biblijske, i povrh legenda biblijskih, kojim opet fantazija 
narodnja pridomisli svoje šljoke, ima još treća vrst pripovieđaka, 
koje nijesu narodne a nijesu niti biblijske, već su obćenita baština 
davnoga grčko-istočnoga svieta te kao uspomena od njegove stare 
slave i potonje propasti u idejah kršćanskih predjoše u sredovječnu, 
istočnu i zapadnu Evropu, većim dielom preko literature bizantin¬ 
ske. Takove su pripoviedke s historijskim osnovom dvie: o tro¬ 
janskom ratu i o Aleksandru Velikom, a kao slobodni 
stvorovi fantazije: arapska priča o Sinagripu i bizantinska 
život idjela Devgenija; takav je duhovni roman iz prvieh 
viekova kršćanstva o Barlaamu i Josafatu, i takove su pri¬ 
poviedke iz indijske Pančatantre: Stefanit i Ichnilat. Sve ove 
pripoviedke bogato su zastupane u evropskih literaturah srednjega 
vieka, a ima ih i u slovjenskoj književnosti; što se pak radi na¬ 
šega starosrbskoga života književnoga ovdje pominju, tomu je taj 
razlog, što neznamo, kada su upravo po prvi put na slovjenski 
jezik prevedene, ali znamo, da su kasniji rukopisi roda ruskoga, 
gdje ih se najviše nalazi, svakako samo priepisi iz starijih južno- 
slovjenskih, što bugarskih što srbskih, spomenika. Većina njih 
dolazi takodjer u rukopisih 14. — 16. vieka, koji su srbskoga 
roda; ali i ovi srbski tekstovi nijesu van priepisi iz još starijih i 

prvobitnih, sto srbskih što bugarskih, prievoda. Ovaj čas dakle 
nemože se posve razabrati, kada su pomenute pripoviedke preve¬ 
dene sa grčkoga na starobugarski jezik; da li još pred početak 
13. vieka, dok je na slovjenskom jugu vladala prava starobugar- 
ska književna radnja, plodovi Simeonskih i bogomilskih epigona, 
ili tečajem 13. i 14. vieka, kada se njezin cviet preselio k narodu 
srbskomu. Sudeći po srodnosti samieh pripoviedaka s obje napried 
pomenute vrsti neima sumnje, da je bar početak učinjen vrlo rano, 
možda već u 10. vieku, ako se i nemože za ovu vrstu jednako reći, 
kao za one dvie sprieda, da bi joj mnogo očevidnih tragova bilo 
u narodnom pričanju. Što se gdje do sada znade, navest ćemo kod 
svake pripoviedke pojedince. 

Život Aleksandra Velikoga bijaše takovo čudesno po- 
javljenje staroga svieta, koje se nemogaše izgubiti iz pameti na¬ 
rodi, nego prelažaše od jednoga do drugoga i svagdje se pripo- 
viedaše o njemu onako, kako si je gdje narodna fantazija stvorila 
lik njegove divne veličine, hrabrosti i mudrosti. Narodno pričanje 
udje i u književnost grčku i latinsku, a preko ovieh u sve litera¬ 
ture istočnih i zapadnih naroda sredovječne Evrope. Grčki tekst, 
s kojega je učinjen slovjenski prievod, sačuvao se u mnogo koje- 
kakih varijacija, koje sve izlaze iz jednoga starijega teksta, ali se 
za nj nezna. Isto se tako nezna, tko da je prvi sastavio tekst 
grčki: počamši od samih vremena Aleksandrovih, na ime od pseudo- 
Kalistena, koji je umro još prije Aleksandra Velikoga, nagadjahu 
čas na ovoga čas na onoga, sve do jedanaestoga vieka poslije Isu- 
krsta, u kojemu se nadje neki Simeon Seth, poznati prevoditelj 
indijskih basana; ali taj ga za cielo nije sastavio, jer se već davna 
prije njega pominje. 

Medju slovjenskimi narodi ima mnogo životopisa Aleksandra 
Velikoga, koji se svi diele u dvie polovice: jedni udjoše u litera¬ 
ture slovjenske preko njemačkoga ili latinskoga zapada — to je 
aleksandrida češka i poljska —; drugi neposredno iz teksta grč¬ 
koga, redakcije bizantinske — to je prievod južnoslovjenski, bilo 
bugarski bilo srbski, ali svakako prievod sastavljen po prvi put 
negdje na jugu, i to jezikom crkveno-književnim. Ovaj se posljednji 
ovdje nas tiče. Rukopisi, u kojih je ova aleksandrida do nas došla, 
vrlo su kasni, na ime tek iz 16.— 18. vieka, i to su tekstovi 
roda srbskoga i ruskoga. Za ruski se tekst zna, da je samo priepis 
iz originala srbskoga: to se vidi na primjer odatle, što je u tuma- 

čenju grčkoga imena „dram* 44 zadržan i u ruskih rukopisih ovaj 
dodatak „po srbskomu jeziku 44 , a jedan ruski prepisač, koji 
nije toga razumio, napisa čak „sibirski 44 jezik. U naših rukopisih 
dolazi isto tako ime našega jezika: n. pr. u rukopisu mihanovićeve 
zbirke (16. vieka) kaže se ovako: gradb že tu sbzida i nareče ime 
jemu dramb, iže po srpskomb jeziku naričetb se potečište 44 , a u 
rukopisu rudničkom dolazi to isto oviem riečima: „i tu grad sa¬ 
zida i nareče mu ime dram, ere po sarbskom jeziku potečišće. 44 

Ostaje dakle samo to pitanje, da li je grčki tekst umah po prvi 
put preveden na srbski jezik, ili su tek kasniji prepisači ovu rieč 
unutar upisali, a prvi slovjenski prievod da je može biti učinjen u 
Bugarskoj jezikom starobugarskim? Rekosmo napried, daje prez¬ 
biter Grigorij preveo po nalogu cara Simeona na jezik slovjenski 
kroniku Joana Malale. U kasnih priepisih ove kronike, koji su 
kopije starijega ruskoga rukopisa od g. 1261, dolazi redovito zna¬ 
menit umetak, pod naslovom: „knigy Aleksandra 44 , a to nije ni što 
drugo, van prievod pseudo-kalistenova teksta grčke aleksandride. 
Ako li dakle nije taj umetak može biti slučajno, kasnije u Ruskoj, 
dospio u tekst prievoda Grigorijeva, tada bismo imali čak iz 
10. vieka prvi starobugarski prievod grčke aleksandride. 
Ima nade, da će se na to pitanje lakše odgovoriti onda, kada se 
taj umetak iz Malaline kronike ispiše i na sviet izda. Tada istom 
moći ćemo i to doznati, da li je tekst, koji se uz onu kroniku sa¬ 
čuvao, ma i bio baš prievod prezbitera Grigorija od 10. vieka, toli 
srodan s našimi srbskimi tekstovi te bi se smjelo reći, daje srbska 
aleksandrida samo prepisana iz onoga starijega bugarskoga prie¬ 
voda *) ili su već izvorno dvie slov. aleksandride bugarska i srbska. 

Ostavivši dakle ovo pitanje za sada neriešeno, vraćamo se 
k aleksandridi srbskoj. Da je ona, ako već nije puki priepis iz 

*) U Bugarskoj bit će poznat „car Aleksandar “ i u narodnome pričanju. 
U zbirci narodnieh pjesama od braće Miladinovaca (str. 526) pominje 
se narodno predanje, kako je Aleksandar htio da dobije besmrtne vode; 
ali koji bi god po nju otišao, nijedan se nevraćašc natrag, jer prije 
nego li će doći do nje, valjalo je da tri dana putuje po noćnoj tmini, 
u kojoj se svatko izgubio te nemogaše izaći na biel dan. Podje dakle 
sam car Aleksandar te uze sa sobom kobilu i ždriebe. Najprije ostavi 
u tmini privezanu kobilu i daleko od nje, koliko se je čuti moglo, 
priveza ždriebe; i tako dodje sretno do besmrtne vode, koja stajaše 
medju dvie planine, što su se otvorale i zatvorale. Veoma brzo nacrpe 
vode te po rzanju kobile i Ždrebeta pogodi put i sretno se vrati na 

staroga bugarskoga prievođa, ipak puno ranije prevedena, nego Ii 
su rukopisi srbski, u kojih se danas nalazi, može se po tome znati, 
što je srbski tekst, kao gotov posao, čak u Rusku prešao; a doba 
ono, kada je kultura srbska prelazila u Rusku, i preko knjiga i 
preko ljudi, trajaše od prilike samo do konca četrnaestoga vieka. 
Za tiem valja znati , da se naša srbska aleksandriđa dieli po 
jeziku i opet na dvoje: na crkveno-srbsku i narodno-srbsku. 
Tekst mihanovićev (sada u Zagrebu) i knjižnice đorpatske (a valja 
da i onaj knjižnice karlovačke i manastira remetskoga u Sriemu) 
predstavlja nam aleksandriđu crkveno - srbsku ; tekst rudnički u 
Češkoj i Gajev u Zagrebu aleksandridu narodno-srbsku. Pričanje, 
koje je narodnim narječjem sastavljeno, bješe negdje u Bosni ili 
gornjoj. Dalmaciji sa crkveno-srbskoga teksta obrađeno na narodni, 
i to svakako bar u 14. — 15. vieku, ako li nije i prije; u ruko¬ 
pisu rudničkom vlada narječje čakavsko, koje je u Gajevu 
dotjerano na štokavštinu: po tome je tekst rudnički za cielo 
stariji od Gajeva. 

Poredjujući aleksandridu narodnu sa crkveno - srbskom, na- 
djoh da se rudnički i mihanovićev tekst u sadržaju skoro sa 
sviem podudaraju, osim uvoda, koji je u narodnoj recenziji obi- 
latiji te počima onako od prilike, kako nekoji ruski tekstovi. Ne- 
može se ipak reći, da je narodni tekst potekao upravo iz onakova 
rukopisa, kakav je mihanovićev, već objema služi za osnov ne¬ 
kakav treći, četvrti i t. d., danas već nepoznati tekst starosrbski. 
Odatle se i opet potvrdjuje, da je nekoč u Btarosrbskoj književ¬ 
nosti bilo jako mnogo rukopisa srbske aleksandriđe, koji se ni- 
jesu u svemu podudarali, kao što se n. pr. niti tekst mihanovićev 
i dorpatski rieč po rieč nepodudaraju, nego ima svaki svojih, kadšto 
i znatnih, varijanta. 

bieli dan. Priča završuje tiem, kako je sestra (Roksandra!) nesmotreno 
razbila posudu i prolila vodu, pa da bi se uklonila od strašna gnjeva 
Aleksandrova, skoči u more i pretvori se delfinom, koji kada čuje ime 
Aleksandrovo, sakriva se u morske dubine. Ovo je valja da narodna 
varijacija na ono, što se u aleksandridi ovako čita: I do škure zemlje 
doide i tu sa izibranimi Maceđonjami na kobile, ke ždribce imihu, 
usedoše, i ždribce na stanih ostaviše. I tako v škuru zemlju ulizoše i 
noć hodiše; i Antioch (reče) da na znanje (u Mihanovića: povelč ličiti 
vojscč), da vsaki od bame (mih. od prsti) zemlje ove vazme kamili, 
drivo li, vsaki da iznese. I to vsi zapovid svaršiše, zlata mnogo iznesoše, 
i ki godi mu se porugaše, ti mnogo kajaše se. 


Digitized by v^,ooQle 



PR1P0VIEST O TROJANSKOM RATU. 


97 


Jezika radi trebalo bi, da se izda bar narodno-srbska aleksan- 
drida, jer je pisana vrlo znamenitom i obilatom prozom 14. do 
15. vieka (narječjem čakavskim), kakove u našoj književnosti iz 
onoga vremena dosta malo ima; a i sadržaj, prem da je vrlo fan¬ 
tastičan i nalik na sredovječno obrazovanje n&roda, mogao bi biti 
u toliko znatan, što se u njemu valja da nalazi izvor gdjekoje 
današnje narodne pripoviedke. Tako se n. pr. misli, da je u na¬ 
rodnoj srbskoj pripoviedci „Solomuna proklela mati u (u Vukovoj 
zbirci br. 43) na Solomuna prenesen motiv, koji se je iz prva u 
aleksandridi pripoviedao, kako je Aleksandar tražio da vidi 
„morske dubine i nebeske visine 44 . Nu vožnja u nebo na noje¬ 
vima, koja se u našoj pripoviedci pominje, dolazi takodjer u priči 
o mudrom Akiru, kako ćemo niže vidjeti. Iz mihanovićeve ale- 
ksandride štampan je odlomak u mojih „Primčrih 44 II., isto tako 
iz rudničke; sr. takodjer Književnik II. 459. 

Dobro bijaše poznata u našoj staroj književnosti pripoviest o 
trojanskom ratu. Što se o tome u srednjem vieku po Evropi 
pripoviedalo, neuzimahu iz klasičkih pjesama homerovih ili virgili- 
jevih, već iz nekakova pseudo-Dareta i pseudo-Diktysa: to su dvie 
apokrifne pripoviedke, koje su u srednjem vieku vrlo mnogo čitali 
i mnogo iz njih crpli. Ljetopisac grčki Joan Malala, za kojega reko¬ 
smo gore, da ga je u 10. vieku naš prezbiter Grigorij na bugarski 
jezik preveo, poziva se u svojoj kronici vrlo često na tobožnjega 
Diktysa kao izvor; preko njega dobismo i mi najstariji prievod 
trojanske pripoviedke, kako je Malala u svojem djelu pripovieda. 
Odlomak štampan u mojih „Primčrih 44 I. Ali osim ovoga prievoda 
iz Malale dolazi u naših starih rukopisih još i drugačija pripoviedka 
o trojanskom ratu, kao dokaz da je taj predmet naše književnike 
nekoč mnogo zabavljao. Najprije ću napomenuti, da se uz bugarski 
prievod Manasijeve kronike, koja se sačuvala u dva rukopisa 14. 
vieka, čita u jednome od ovieh rukopisa, u vatikanskom, vrlo ob- 
šima pripoviedka trojanskoga rata, s ovim obćenitim naslovom: po¬ 
vesti o izvestovannyih r b veštej, eze o kralehb ptice i o rozdeniti'h i 
prebyvanih’b , to će reći: „pripoviedke o istinitih stvarih, na ime 
priče o kraljevih, o njihovu rodjenju i življenju. 44 Tekst ove pri¬ 
poviedke, misli se, da je slobodno sastavljen po nekojoj latinskoj 
redakciji; jer pravi original, odakle bi to samo prevedeno bilo, 
nije se bar do danas nigdje našao. Važno bi bilo znati, kako je 
ova pripoviedka dospjela u vatikanski spomenik kronike Manasi- 

jeve? da li je istom po prvi put umetnuta kao nova sastavina ili 
je prepisana iz kakva starijega teksta? Meni se čini zgodnije, da 
ovo posljednje uzmem za istinu. VoBtokov kaza nekoč, da se jezik 
ove pripoviedke puno razlikuje od prievoda same kronike Mana- 
sijeve, koja je u istom rukopisu; on mišljaše, da ima u pripoviedci 
mnogo tragova živomu srednjo-bugarskomu narječju. Teško je o 
tome suditi, dok neimamo pred sobom čitava teksta; ali toliko se 
može dokazati, da je ista ova pripoviedka dolazila i u hrvatsko- 
srbskih spomenicih, te tako nastaje sa sviem zanimljivo pitanje: 
da li je s bugarskoga obraćena na narječje srbsko te bi bio tekst 
bugarski stariji, a srbski mladji, ili može biti protivno? U mojih 
„Primčrih w II. naći ćete glagolski tekst iste ove pripoviedke, 
u rukopisu 14. — 15. vieka, pisan naiječjem čakavskim, koji 
se toli znamenito podudara s tekstom vatikanskim, da se meni čini, 
da je objema bio jedan zajednički izvor, i taj može biti da je sa¬ 
stavljen negdje u gornjoj Dalmaciji (u staroj Duklji), gdje su se 
elemenat srbski i bugarski doticali. U tekstu bo vatikanskom, prem 
da je bugarske recenzije, ima mnogo takovieh rieči, koje su već 
odavna poznate u dalm. primoiju, kao n. pr. rusag, junak, ovozi 
(ovo s dodatkom zi) i t. d., a teže je dokazati, da li ih je i sređnjo- 
bugarsko narječje poznavalo. Za ćirilski tekst srbskoga roda ovaj 
čas neznamo, jer nijesu dovoljno proučeni rukopisi naših hrono- 
grafa, u kojih bi se po svoj prilici mogla naći pripoviedka, onako, 
kako je ima u ruskih hronografih. U ruskih je rukopisih trojanski 
rat samo prepisan iz južnoslovjenskih originala; za to ima očevidnih 
dokaza u ovakih oblicih: Jakupa (prema lat. Hecuba), Pebuš ili Te- 
bus (prema lat. Phoebus), Neptenabu* ili Nektebuš (Neptunus) i t. d. 
A i gori pomenute, znamenite rieči: rusag, junak, vojska i t. d. 
čitaju se još u ruskom tekstu. Sve dakle do sada poznate recen¬ 
zije trojanske pripoviedke: bugarska, srbsko-hrvatska (glagolska) 
i ruska, slute na jedan izvor južnoslovjenski, bilo bugarski, bilo 
kako ja mislim, srbsko-hrvatski. 

Što se tiče same pripoviedke, nije onako fantastički iskićena, 
kao život Aleksandra Velikoga; nevidi se u njoj niti elemenata 
narodnih, van ako uzmemo, što je Agamemnonova kći prozvana 
„Cvčtana u , to je ime žensko, još i danas u našem narodu dobro 
poznato. Nemislim ni to, da bi ova pripoviedka igda u nas iz 
knjiga prešla bila u pričanje narodno, osim možda u Bugara, koji 
sjede bliže staroj domovini grčkih, homerovih junaka. 


Digitized by v^,ooQle 



O TROJANU, DIOKLECIJANU I KONSTANTINU. 


99 


Nasuprotiv ima nekoliko upravo narodnieh priča i pjesama, 
koje su Bugari i Srbi baštinili iz grčko-rimskih vremena, ma se i 
neznalo, da li su baš književnim putem doprle u narod. Ovamo 
bih brojio narodno naše i bugarsko pričanje o caru (kralju) Tro- 
janu, ako li se pod tiem imenom razumieva zbilja rimski car 
Trajan. Što o tome naš narod pripovieda, čitamo u vukovu iječ- 
niku s. v. trojan i u njegovih narodnih pripo viedkah, pod br. j39: 
„U cara Trojana kozje uši. a Kada se s našima pripoviedkama po- 
redi, što Bugari pjevaju o kralju Trojanskomu, u zbirci Miladino- 
vaca br. 31. i 38., izlazi na vidjelo nekakvo mitologijsko biće, kao 
zli duh, koji bojeći se svjetla, živi u tmini i krijući se po svietu 
hoda; dakle nalik na tako zvane crne elfe u germanskih naroda 
ili na vukodlake u nas. Tako uzima i Buslajev, koji pri tome misli 
još i na Trojana u „slovu o puku Igorevu tt . Kraj svega toga nije 
nemoguće pomisliti, pače je vrlo prilično istini, da je narod naš 
zbilja predhistorijsku uspomenu o rimskom caru Trojanu pomiešao 
s narodnim pojmom o nekakovu duhu, koji neima u današnjem 
prebivanju mira ni ostanka; jer je u nas, kako se zna, obćenito 
narodno vjerovanje, da u kojekakvih ruševinah: gradinah, selištih 
i đvorištih, staje nekakav duh, koji kao svjedok davnašnjih ljudi 
i vremena neima više na ovome svietu mjesta niti se uživa mira 
već se po najviše noću skita po okolici i svakojaka zla čini. 

Ovako se isto opominje narod naš i cara rimskoga Diokle¬ 
cijana, jer se u Crnoj gori i onuda po okolini, kako Vuk kaže 
(sr. iječnik s. v. đukljan), pripovieda da je car Dukljan u viru 
pod vezirovijem mostom svezan u sindžir, koji jednako glodje i 
u oči božića taman da ga preglodje i svijet da uždi, a ciganin 
svaki po jednom udari maljem u nakovanj te pritvrde. U narod¬ 
noj pripovieđci (u Vuka br. 40), koja se takođjer sa carem Du- 
kljanom u savez stavlja, mislim da bi ono imao biti car Dukljan, 
što krilat na krilatu konju iz jezera izlazi; jer ima i narodna 
pjesma (u Vuka II. br. 17), u kojoj car Dukljan skače u duboko 
more, da bi izvadio jabuku sv. Jovana. Negledeći dakle na potanje 
varijacije, i car Dukljan sjedi negdje u moru kao ukleti duh, nalik 
na cara Trojana. 

Napokon znade naš i bugarski narod na obšimo pripovieđati 
i pjevati pripoviedku o rimskom caru Konstantinu, osobito 
kako je našao častne krste (sr. u Vuka nar. pj. II. br. 18); ali taj 

predmet dolazi vrlo često i u starih rukopisih te mu je lako izvor 

naći. Važnije jest, što stari srbski ljetopisei cara Konstantina upravo 
u rodbinsku svezu dovode s Nemanjom te kažu da je bio pradjed 
Nemanjin; po tome se još bolje đokučuje popularnost njegova imena. 

Manje znamo za ostale grčko - istočne priče, što su se preko 
bizantinske literature uvukle kao prievodi najprije u naše jugoslo- 
vjenske, a iz ovieh u ruske spomenike. Većina ih bit će za uviek 
ostala samo u knjigah, kao nekakav kukavni surogat od poezije 
tadašnjih ljudi književnih, koji su po svojem stališu za griešno i 
nedopušteno smatrali, zabavljati se poezijom prostoga naroda; ali 
po gdjekoja pripoviedka može biti da je ipak preko njih i njihovih 
knjiga narodnom svojinom postala. Za to su proizvodi ove ruke u 
našoj staroj književnosti dvojako spomena vriedni: kao osobita 
vrst poezije književne i kao izvori narodnieh pripoviedaka. 
Za što ih pak već ovdje spominjemo na pragu prave starosrbske 
književnosti, tomu će se svatko lako dosjetiti po onome, što reko¬ 
smo o razmjeru naše starosrbske književnosti prema bugarskoj: 
njima je, rekosmo, jedan izvor i jedan osnov, isti uvjeti i iste 
okolnosti. Kada i gdje su ove pripoviedke po prvi put prevedene, 
to se i onako nezna; samo se zna, da je narod ruski, kod kojega 
se kasnije ali tiem silnije razvila radinost manastirska, sve ovo 
književno blago primio sa slovjenskoga juga, još prije onoga doba, 
kada je u nas na jugu zavladalo barbarstvo azijatsko. 

Tako je bez dvojbe na slovjenskom jugu prevedena s grč¬ 
koga jezika priča o prekrasnom Devgeniju, koja u ruko¬ 
pisu nosi ovaj naslov: dijanija preznih'b (pređjašnjih) vremem > t 
hrabryh r h clovek; o dr^zosti i o hrabrosti i o bodrosti prekras - 
nago Devgenija. Ova pripoviedka ima karakter narodna, kršćansko- 
bizantinskoga eposa, kojim se slavi borba izmedju pravovjernih 
Grka i krivo vjernih Saracena. To je iz onako va kruga priča, što 
su se kasnije preko krstonosnih vojna u raznih formah razišle po 
čitavoj zapadnoj Evropi. Slovjenski tekst, koji se do sada nije našao 
van u kasnu priepisu ruskom, ima dosta razgovietnih znakova, da 
je potekao iz grčkoga originala, prem da se danas za nj nezna. 
Sva je prilika, da su južni Slovjeni (Bugari i Srbi) imali ovu pri- 
poviedku već onamo u 12. — 13. vieku u slovj. prievodu*) te je 

*) Stariji slov. tekst ove priče Bješe u onome rukopisu, u kojemu nadjoše 
i znamenito „slovo" o puku Igorevu, iz 14. — 15. vieka. Nu taj je 
izvor propao g. 1812 u Moskvi prije, nego li bi naša priča iz njega 
ciela prepisana bila. Za to ima sada tek noviji rukopis 17. — 18. vieka. 

preko njih dosta rano doprla u Rusku. Da u kratko i sadržaj 
kažemo: U neke pobožne carice (grčke) bila tri sina i jedna kći. 
0 krasoti njene kćeri dočuo nekakav car arapski Amir, došao i 
prievarom je oteo. Mati doznavši, u koga je kći, posla svoja tri 
sina da idu i natrag je otmu. Najmladji sin svlada na mejdanu 
cara i prisili, da im kaže gdje je sestra, kojoj je medju tiem vrlo 
liepo i dobro bilo, jer se car od velika štovanja tek iz daleka 
njezina krasna pogleda uživao. Kada se imala sestra s braćom kući 
vratiti, nemogaše car odoljeti silnoj ljubavi, već ode i on za njom 
u njezinu domovinu, grčku carevinu, te se pokrsti ondje i vjenča 
njome. Kada je careva mati doznala za toliku sramotu, odpravi 
tri hrabra Saracena, da idu po sina pak i djevojku da na silu 
otmu; ona im poda tri čudnovata konja: jednomu bješe ime vje¬ 
tar, drugomu grom, trećemu munja. Prije nego li će ova trojica 
što opraviti, udjoše im u trag Grci te pokrstiše i njih. Medju tiem 
rodi se caru sin, po imenu krasni Devgenij. On je za čudo 
brzo rastao i silno jak bio; kao dječak idući s ocem u lov, ubijao 
bi najstrasnije zvieri, a u ratu svladao svakoga neprijatelja. Tako 
pobiedi Filipata i kćer mu muževnu Maksimijanu, što ga htjedoše 
prievarom premamiti; ,isto tako uhvati Stratiga sa četvoricom sinova 
te se oženi njegovom prekrasnom kćeri, kojoj je pod oknom na 
srebrnih guslih sa zlatnimi žicami gudio, da predobije njezinu ljubav. 
Kada se je Devgenij vjenčao kćeri Stratigovom, obdari ga otac 
sjajnimi i bogatimi darovi. 

Ova pripoviedka ima u pripovieđanju po nešto epske krasote; 
slog joj je dramatički živahan. Mnogi njezini motivi vrlo su po¬ 
znati i u srbskih narodnih pripoviedkah, prem da se nemože reći, 
da su baš iz nje izvadjeni. Po tri sina i jednu kćer imati, to 
je nešto skroz obična; isto tako da tko kćer otme a daje pođju 
braća tražiti, i da se pri tome najvećma odlikuje najmladji 
brat. Iz neobične ženidbe radja se i u naših pripoviedkah diete 
neobične snage ili krasote. Za dokaz sr. narodnu pripoviedku u 
vukovoj zbirci br. 2: „Čardak ni na nebu ni na zemlji. u 

Poznatiji je u starosrbskoj književnosti kao i u zapadno¬ 
evropskih literaturah srednjega vieka duhovni roman bizantinsko- 
kršćanske dobe, po imenu Barlaam i Josafat. Smisao je čita¬ 
voga djela taj, da mudri pustinjak Barlaam želi u kršćanskoj vjeri 
poučiti carevića indijskoga Josafata, kojemu se bješe najavio kao 
trgovac, koji nosi dragi kamen na prodaju, da tiem lakše dobije 

pristupa do njegove palače, u kojoj ga je otac zatvorena držao. 
Da bi mu dakle pojedine nauke sto razgovjetnije protumačio, služi se 
radi prispodobe svakojakimi pričami, iz kojih izvodi shodan moral. 
Ovim pričam ima se i zahvaliti čitavo djelo, što je u srednjem 
vieku po Evropi jako popularno i poznato bilo. Pojedine priče bit 
će valjda većim dielom izmišljene; gdje koje pune su istočne fan¬ 
tazije, da o nekojih može se i dokazati, ako ne baš izvor a ono 
bar posve zgodna paralela medju pričami indijskimi; n. pr. kod 
priče o inorogu ima paralela u pančatantri (sr. Benfey, Pantscha- 
tantra I. str. 82), isto tako kod priče o četiri kovčega (sr. Benfey 
ibid. I. 407). 

Original grčki prisvaja se čas Ivanu damascenskomu, čas 
Ivanu sinajitskomu, čas nekomu trećemu: pitanje nije još riešeno. 
I ovo je djelo prevedeno sa grčkoga na staro slovjenski jezik ne¬ 
gdje medju Bugarima ili Srbima; sudeći po tome, što se uz jednu 
Barlaamovu priču dodaje u nekom rukopisu ruskom ovaj znameniti 
dodatak: „iz bugarskih knjiga u , rekao bi čovjek, daje bugar¬ 
ski, ne pako srbski prievod prešao u Rusku, i to za cielo još prije 
14. vieka, jer se nekoje priče čitaju već u spomenicih 14. — 15. 
vieka. Ele danas više neima slovjenskoga teksta bugarskoga roda, 
ali ima tekst srbskoga roda, i to koliko ja znam, bar u dva 
rukopisa: jedan je u Beču, drugi u Zagrebu. Oba su ova rukopisa 
iz kasnije dobe (16. vieka); ali se bar u jednome (u zagrebačkom, 
iz mihanovićeve zbirke) vidi još i tragova starobugarskih, jer je 
dosta puti * pomiešano sa » a kadšto ima i %. Mnogi znaci jezični 
dokazuju, da je prvi prievod slovjenski veoma davan. 

Priča o caru Sinagripu ili o njegovu ministru premu¬ 
drome Akiru dolazi u arapskoj zbirci: „tisuću ijedna noć a , a po 
sadržaju puno je nalična na pripoviedanje iz života mudroga Ezopa. 
Još se ni danas nezna za sigurno, da li je pravi izvor arapski 
ili grčki. Slovjenski tekst nahodi se za sada samo u Ruskoj, u 
rukopisih 14.— 18. vieka, ali i to su jamačno priepisi iz starijih 
južnoslovjenskih originala, kojim danas žalibog neima više traga 
ni glasa. Smisao je priče taj, da se dvojica natječu u mudrosti: 
jedan stavlja mudra pitanja a drugi još mudrije odgovara. To biva, 
kao što već naprieđ spomenusmo, najradije u formi zagonetaka. U 
tome neima, tko bi se smio isporediti s premudrim Akirom, koji 
mjesto cara svoga odgovara na sve zadatke i zagonetke egipat¬ 
skoga Farauna. Najznatniji je zadatak Faraunov, da mu sagradi 

dvorove, koji nijesu niti na nebu niti na zemlji (sr. isti 
motiv u našoj narodnoj pripoviedci: „ čardak ni na nebu ni na 
zemlji w ). Mudro se dosjetio premudri Akir, kako će Farauna na 
ruglo staviti: uvježba dva noja, da ponesu dva dječaka u vis, 
koji kad se digoše visoko, povikaše oniem dolje: nosite nam ka¬ 
menja; umah ćemo početi graditi, samo još na to čekamo. S prieda 
rekosmo, da se takav način nebeske vožnje pominje i u našoj na¬ 
rodnoj pripoviedci: „Solomuna proklela mati. u 

Slovjenski tekst bijaše iz prva puki prievod sa grčkoga jezika, 
ali prepisujući ga izmjenjivahu koje šta na pojedinih mjestih, čas 
raširivanj em čas pokraćivanjem. 

Ako se za priču o mudrom Akiru samo sluti, da je iz arap¬ 
skoga ušla u bizantinsku literaturu, a ono se zna, da su zbilja 
upravo Arabi posredovali te je zbirka indijskih £ivinskih 
basana, poznata pod imenom pahčatantra, prevedena preko 
arapskoga prievoda na grčki jezik, koncem jedanaestoga vieka. 
Prevoditelj grčki bješe Simeon Seth oko g. 1080, dočim je prievod 
arapski učinjen u 8. vieku sa srednjopersijskoga (huzvareš- ili 
pehlvi) jezika, na koji bjehu iste basne sa sanskritskoga preve¬ 
dene u 6. vieku (m. 531—579). Znamenite li sudbine jedne knjige! 
Sastavljena je iz najprije u poznatoj indijskoj formi, gdje životi¬ 
nje, prekoračivši većma granice svoje prirode, nego li u naših 
ezopskih basnah, posve u čovječjoj mudrosti pripoviedaju pripo- 
viedke tako, da je u jednu glavnu basnu kao u okvir metnuta 
množina drugih basana i pripoviedaka, koje sve zajedno služe za 
podlogu moralnih nauka te čine kao nekakvo ogledalo mudrosti. 
Danas se za pouzdano vjeruje, da je to plod kulturnoga nastojanja 
budhista, te se misli, da je većina basana istom iz grčke litera¬ 
ture unesena u indijsku. Iz indijske literature priedje ova zbirka, 
po što je već koje kako izmienjena bila, najprije u persijsku, 
odanle u arapsku. Arapski tekst bijaše opet mnogo preinačivan 
prije, nego li što su iz njega učinjena dva glavna prievoda: grčki 
i evrejski. Kažem dva glavna prievoda za to, što se je preko grč¬ 
koga teksta upoznala s ovom knjigom Evropa istočna, t. j. mi 
Slovjeni, a preko evrejskoga putem latinskoga prievoda Evropa 
zapadna. U persijskom i arapskom prievodu zove se ova zbirka: 
Kalilah-ve-Dimnah , u grčkom: Stefanites i Ichnelates xat 

I^v7)Ximq<;); ovaj je posljednji naslov pridržan i u slovenskom 
prievodu. 

Slovjenski prievod dolazi s juga te je učinjen negdje u 12. 
ili 13. vieku medju Bugarima ili Srbima. Do sada se zna za dva 
južnoslovjenska rukopisa: jedan je bugarski, iz 14.—15. vieka, 
koji bi po opisu Šafarikovu imao biti u Karloveih; drugi, znatno 
mladji srbski, nalazi se u Biogradu. Koliko se oba teksta pod¬ 
udaraju, nije za sada poznato: vrieđno bi bilo, da se ma koji, i 
ako je moguće, što stariji tekst štampa. S juga priedje valjda taj 
isti prievod na sjever medju Ruse, kod kojih ima mnogo, ali sve 
mladjih rukopisa, iz 17.—18. vieka. Ako su i naši južni tekstovi 
onakvi, kako se opisuju ruski rukopisi, tada nije prievod podpun; 
jer po opisu ruskoga teksta (u Pypina, Očerk liter. istor. povčstej 
i skazok, str. 160) mnogo priča ondje nestaje, samo se nezna, da 
li su već u grčkom tekstu, s kojega je prevedeno, izostavljene ili 
istom u slovjenskom prievodu. 

4. Paralele i izvori našieh narodnieh priča. Naučno na¬ 
stojanje našega doba ima tu liepu zaslugu, što umije sve strane 
duševnoga života sakupiti u prirodnu cielost i prema tomu ocjenji¬ 
vati vriednost narodne radnje: nijedan pojav u životu n&rod& nije 
mu prenizak i preneznatan, da ga nebi htjela povući u kolo svojih 
istraživanja. Tako postaše u novije doba i narodne basne, priče i 
pripoviedke kod svieh obrazovanih naroda predmetom ozbiljna i 
svestrana izučanja te je već do sada skupljeno silno gradivo za 
gradju komparativne mitologije i etologije. Dokazane su paralele 
u narodnom pričanju ispod Djavalagiri i Himalaje do visočina 
škotskih i otoka hebridskih; i nije riedko, da se u našoj narod¬ 
noj pripoviedci odziva posve isto mišljenje, kojemu se izvor sa¬ 
čuvao kod raznih istočnih naroda. Istina da je za sada još mnienje 
učenieh ljudi u tome pitanju podieljeno: jedni drže, da su to samo 
dokazi pradavne srodnosti, drugi pak vjeruju u pojedinih slučajevih 
i u kasnije uzajimanje stranom putem književnim, kao što n. pr. 
svjedoči pahčatantra, stranom putem ustmenoga predavanja. Ali 
kada se obilatije gradivo nakupi i u komparaciji dalje postupi, 
doći će za cielo i u tome nauka do jednoglasnih rezultata. 

Kako nepoznamo slovjenskoga „Stefanita i Ihnilata“ van u 
redakciji ruskoj, nemožemo reći, da li je koja današnja priča baš 
preko njega ušla u narodno pripoviedanje. Moguće jest. Jer čim je 
dokazano, da je „Stefanit i Ihnilat a i u starosrbskoj književnosti 
poznat bio, i to bar književniem ljudima onoga doba, koje bijahu 
sve sami sveštenici, popovi i kalugjeri, lako nam je pomisliti, da 

su ovi ljudi rado pripoviedali take stvari i narodu, koliko su ga 
god puti poučavali u vjeri; pa ako baš i nemožemo za „Stefanita 
i Ihnilata u potvrditi, da se s njime tako radilo, a ono ima dosta 
drugieh, paralelnieh dokaza. Iz naših fratarskih knjiga srednjega 
vieka, osobito bosanskih, dade se liepo razabrati, što i kako se 
je nekoč propoviedalo narodu. Sveštenici nastojahu svaku nauku 
zasladiti po kojom pričom, što bješe čas iz knjiga izvadjena, čas 
dosjetljivo izmišljena, te se nekoje izmedju njih odlikovahu tolikom 
živosti, da ih je narod lako i rado pamtio i dalje pripoviedao sa 
svojinu pridjevci. Evo nam dakle jedno bogato vrelo narodnoga 
pripoviedanja. 

Ovakova izvora bit će valjda sve one narodne pripoviedke, 
koje idu na to, da potvrde nekoju nauku vjere kršćanske; n. pr. 
u vukovoj zbirci br. 21: „kalugjer i četiri giješnika w , gdje se pri- 
povieda, kakova kazna stiže one, koji umrieše u griesih bez is¬ 
po vi ed i. Za dokaz ima upravo o tom predmetu mnogo veoma 
drastičnih priča („prilike u ) u bosanskoj knjizi fra Štipana Jaj- 
čanina, od god. 1701, pod naslovom: izpovied karstianska. Ako 
su se takove stvari narodu čak na ispoviedi pripoviedale, kao što 
ova knjiga dokazuje, tko će reći, da se nijesu mnogome duboko 
u pamet utisnule te i odatle posta uz pomoć fantazije narodnje 
gotova pripoviedka. Za to će trebati, da se velika pažnja svrati 
na stare, rukopisne i štampane, zbornike propoviedi; jer se u 
njih sačuvalo bez dvojbe i takovieh priča, koje su danas prave 
narodne: medju mnogo pljeve naći će se i po koje puno zrno. 
Još je starije djelo fratra Posilovića 8 naslovom: cviet ot kri - 
posti, prvo izdanje od g. 1647, što ga sam pisac prozva kompila¬ 
cijom iz raznih latinskih knjiga. I u njemu ima dosta mnogo priča 
(„prilike u ), koje su tiem znamenitije, što im se izvori navode; 
kaže se na ime čas da su iz biblije, čas iz svetieh otaca, i za tiem: 
iz knjiga „u kojih se govori ot stvari rimskieh a , to je dakle iz 
poznate sredovječne latinske zbirke: gesta Eomanorum; iz 
knjiga „koje govore ot Aleksandra Velikoga u , dakle iz latinske 
aleksandride; iz knjiga „trojanskih 4 *, takodjer za cielo po re¬ 
dakciji latinskoj ; napokon je upleteno u ostalo pripoviedanje vrlo 
mnogo basana („štije se u Ižopu a ). Da bi se podpuno shvatila 
važnost ovakieh knjiga, gdje se radi o izvoru narodnieh priča, 
valja nam još i to na um uzeti, da su one u svoje doba mnogo 
čitane bile, jer su pisane upravo za narod, čistom narodnom prozom 

16. — 17. vieka, a štampane ćirilicom, koju je nekoć čitala sva 
kolika Bosna (i katolička), Hercegovina, velik dio Dalmacije, a 
valja da i dalje na istok, što je god našega naroda*). 

Drugi izvor našieh narodnieh pripoviedaka, ili bar onieh, za 
koje se čini da nijesu slobodni stvorovi domaće jugoslovjenske 
fantazije, bijahu po mojemu mišljenju većinom Turci. Ja mislim, 
da su u tome Turci za nas ono, sto bijahu Mongoli za narod ruski. 
U koliko tko pristaje uz princip nekih današnjih orientalista, po 
imenu učenoga Benfeya, da je pravi izvor većine evropskih priča 
i pripoviedaka u Indiji, naročito u buddhizmu, može mu poslužiti 
za dokaz zgodna prielaza to, što ima čak u književnosti mongol¬ 
skoj i turskoj znamenitih zbornika narodnieh priča, koje su kako 
je dokazano, proizašle stranom upravo iz indijske književnosti, 
stranom preko persijskih redakcija. Doista je gdjegdje sličnost u 
pripoviedanju tolika, te se čovjek nemože oteti misli, da ono nije 
samo slučajno srodno ili jednako, nego da stoji u historijskom sa¬ 
vezu. Za dokaz navesti ću bar nekoliko osobito znatnih paralela, 
nadajući se, da će nam tiem naše narodne pripoviedke još većma 
omiljeti te će koga toga potaknuti i na dalje skupljanje liepoga 
blaga narodnjega. 

Ima u nas krasnieh narodnieh pripoviedaka i još krasnijih 
pjesama o zmiji mladoženji (sr. u vuk. nar. prip. br. 9 i 10; 
u nar. pj. knj. H. br. 12 i 13). Glavne su misli pričanja te, da 
se čovjek može nekom čarobnom silom pretvoriti u zmiju, ili se 
čak rodio kao zmija, ali da može i svući kožu i ako bi mu tko 
taj svlak spalio, ostat će Čovjek ili će poginuti ili će za tiem 
neka bieda stići onu ženu, s kojom je od prije živio. Koliko se u 
tome pričanju govori o svlačenju kože, ima veoma mnogo paralela 

*) Za primjer napomenut ću evo jednu takvu „priliku 41 , koja bi posve lako 
postala narodnom pripoviedkom: Stije se, da djavao promisli uzeti ženu, 
za imati ot nje ceri, i tako njih udati, po tom togar dovesti svoje zete 
u kuću svoju, to jest u pakao. I oženivši se uze za ženu nepravdu, 
i š njom ima sedam ćeri. Prva bi hoholost (!), i ova bi udana za velike 
ljude i gospodu. Druga bi lakomost, ova se udade za ljude pučane i 
trgovce. Treća bi laž, i ova bi udana za seljane. Četvrta bi nenavidnost, 
ova bi udana za mastore. Peta bi licumirstvo, ova bi udana za Židove. 
Šesta bi tašta slava, ovu uzeše žene za sebe, i tako joj nedadoše se 
udati. Sedma bi puteni grieh, i ovu nehti udati, nego li je pusti poći 
bludovati po svemu svietu, da bi nju mogao svak imati na svoj način i 
sladkost. 

svuda po Evropi i Aziji. Nesvlači se samo zmija, već i druge ži¬ 
votinje, kao: žaba, majmun, magarac (u indijskih pričah), tele (u 
mongolskoj pr.) i t. d. Ali za čudo nalik na naše pjesme i pripo- 
viedke, upravo sa sviem potankostima onako, kako u nas, pripo- 
vieđa se o zmiji i njezinu svlaku u priči indijskoj, koja dolazi u 
zbirci pancatantri , samo u drugačijoj, valja da novijoj redakciji 
od one, iz koje bješe preko arapsko -persijskoga teksta potekao 
grčki i slovjenski prievod „Stefanita i Ihnilata u . U paiičatantri dakle 
pripovieđa se pod naslovom „začarani sin brahmanov u pri- 
poviedka, kako je žena brahmanova zaželjela od srca poroda i 
veoma žalostna bila, dok napokon kod molitve i žrtve brahmanove 
objavi ovome nekakav duh, da će mu žena roditi sina, krasna, 
bogata i sretna. I zbilja žena rodi na sviet zmiju. Ona je liepo 
njegovala i zmija naraste u brzo velika. Tada se žena jednom po¬ 
tuži na muža, da nemari za nju, za što negleda, da joj diete oženi. 
Brahman ode žalostan po svietu tražiti kćer sinu svome, te dodje 
do nekojega čovjeka svojega stališa, brahmana, koji ga liepo i pri¬ 
jazno pogosti, i kad ču, čega -mu od prva i nehljede žalostni brah¬ 
man ođkriti, dade kćer svoju da ide za njegova sina. Djevojka, 
kad joj rekoše, za koga ima poći, neuplaši se ni malo, već bude 
ženom od zmije, koju je jednako milovala i hranila, kao od prije 
mati. Najposlije jedne noći ukaza se zmija ženi u pravoj čovječjoj 
krasoti, a otac od kćeri, koji to vidje, spali svlak, i tako zmija 
osta čovjek, sretan u kući žene svoje. 

Ova indijska priča ima religiozna smisla u buddhizmu, jer 
je ondje štovanje zmija bilo od osobito velika značenja, i za to 
misli učeni njemački prevodilac pančatantre (Benfey, I. 264), da 
su sve one evropske pripoviedke, koje su s indijskom i u poje¬ 
dinih situacijah jednake, po svoj prilici u historijsko doba iz Indije 
potekle, i to valjda preko persijske redakcije, u kojoj se zna za 
istu priču. Medju najbližimi evropskimi pričami pominje se naša 
upravo na prvom mjestu, te je zbilja teško i vjerovati što drugo, 
van da su obje u historijskoj svezi. Još veći dokaz, da je naša 
pripoviedka indijskoga poriekla, bio bi u tome, ako joj neima jako 
srodnih paralela u ostalom slovjenskom svietu, čega ja ovaj čas 
nijesam kadar niti potvrditi niti zanijekati. 

Drugi primjer znamenite srodnosti ima u našoj priči: ne¬ 
mušti jezik (u vukovoj zbirci, br. 3), u kojoj je glavna misao, 
da čovjek razumije govor životinjski. Ovakih je priča doista puno 

svuda po Aziji i Evropi, ali se opet samo nekoje situacije iz bliže 
tako znatno podudaraju, da im se mora priznati jedan izvor. Ove 
pobliže, karakterističke situacije jesu: čovjek, koji ima dar razu- 
mievanja životinjskoga jezika, čuje nekakav razgovor izmedju živo¬ 
tinja u nazočnosti svoje žene te se nasmije, ali žena to 
vidi i hoće da zna, za sto se je muž smijao. Kako će on odo¬ 
ljeti želji žene svoje? u tome ima mnogo varijanta, ali je vrlo 
obična ta, da čovjek i opet sluša drugi razgovor životinja, u ko¬ 
jemu se predbacuje njemu slabost, sto popušta ženi te će je on za 
to ili protjerati ili batinom izlupati. Kao uvod obično se još i to 
kaže, kako je čovjek došao do onoga čudnoga dara; udieli mu ga 
nekoja životinja kao uzdaije od zahvalnosti, što je preko njega 
spasena. Ali ovaj uvod, koji spada u posebni krug priča o zahval¬ 
nosti životinjskoj, nije izvoran; ima bo priča i bez njega. 

Na ovih dakle potanjih motivih gradjena priča dolazi već u 
indijskoj književnosti u trojakoj formi, u dva eposa i u zbirci od 
dvadeset i pet vetalovieh pripovieđaka. Ondje se pripovieda, kako 
je neki čovjek (kralj) čuo ljubavni razgovor mravaca te se na- 
smjehnuo; kraljica uvriedjena tiem smijanjem, misleći da se 
njoj narugao, htjede umrieti (ubiti se). U prvoj redakciji kaza kralj 
kraljici uzrok, ali ona nehtjede umah vjerovati; ipak priča svršuje 
blago, jer u žene neima zloće. U drugoj redakciji već se ističe 
tvrdoglavost ženska, jer ona nemari za to, što joj muž nesmije 
uzroka reći, inače bi na mjestu poginuo: priča svršuje tiem, da je 
muž ženu po savjetu božjemu protjerao od sebe. U trećoj redak¬ 
ciji — to je u vetalapančavinsata — dolazi još i taj, nama po¬ 
znati, motiv, da kad se je muž od same biede htio za jedno sa 
tvrdoglavom ženom spaliti, odvrati ga od toga razgovor medju 
ovcom i jarcem te on protjera ženu i uze drugu. U toj indijskoj 
formi već je čitava priča gotova, samo joj jošter nestaje uvoda. 
Taj novi momenat čini se da je dodan našoj priči u redakciji per- 
sijskoj, a preko nje pripovieda se u turskoj formi ovako: Neki 
indijski car podje u lov te nadje dvie zmije kako se kolju; on 
se razljuti te odsieče jednoj rep. Muškarac od ove zmije htjede se 
caru osvetiti i ode u carevu ložnicu da ga u postelji ujede. Ali 
kad je čuo, što car carici za onu njegovu ženku zmiju pripovieda, 
vidje da je njegova ženka zbilja kriva bila, neujede cara već ga 
iz zahvalnosti nauči razumievati jezik životinja. Za tiem ide 
priča običnim načinom, samo što je ovdje car slušao razgovor od 

dvie grlice, a kad je. već nakan bio carici tajnu odkriti i umrieti, 
Ču sto kaza jarac ovci te ođusta od nakane i neizda tajne. Ova 
ista priča dolazi za tiem u 1001. noći s nekojimi varijacijami, 
medju kojimi je i ta, nama dobro poznata, da je napokon trgovac 
ženu iz lupao. Zbirka priča pod naslovom „1001 noć a nije mladja 
od 10. vieka; a lako da je preko nje upoznao našu priču evrop¬ 
ski zapad. Dolazi bo i u znamenitom latinskom zborniku 14. do 
15. vieka, koji je u sredovječnoj latinskoj literaturi dobro poznat 
pod naslovom: Gesta Eomanorum. Ovdje je uvod'još bliži 
našemu obliku priče, nego li u persijsko-turskoj redakciji; jer se 
pripovieđa, kako je nekakav vitez oslobodio zmiju od vatre, u 
kojoj bi bila izgorjela, kao što je u nas izbavio čoban. U ostalom 
idu naša priča i ona, što se čita u Gesta Romanorum, tako napo- 
redo, da je objema kako se čini jedna starija redakcija izvorom 
bila. Za našu priču na pose kaže Benfey (Orient und Occident, 
II. 165), da je ne samo po formi naj savršenij a nego čak da 
je najstarija medju svimi evropskimi redakcijami, i da se od 
prilike onako prikazuje, kako je indijska priča valjda u persijskoj 
redakciji glasila. Žao mi je, što nemogu pokazati, u koliko su na¬ 
rodne priče ostalieh slovjenskih naroda s ovom našom srodne ili 
jednake: ostavljam taj liepi zadatak drugiem, ili bar za ono doba, 
kad mi se desi obilatijih književnih izvora pri ruci; samo ću mimo- 
gredice dodati svoju sumnju o bugarskoj priči u Erbenovoj čitanci, 
pod naslovom: zmijski jezik (raAHHCKbiu fl3biKT>). Ja držim, da je 
ono puki prievod iz zbirke vukove, kao što je, čini mi se, ondje 
samo prevedena i vukova ,pepeljuga* i ,zlatna jabuka i devet 
paunica*. 

U narodnoj pripoviedci „Usud**, br. 13. u Vuka, ima ta 
glavna misao, kako je jedan čovjek (brat) sretan, jer se u sretan 
čas rodio, a drugi nesretan, jer mu bi sudjeno, da ostane za uviek 
siromašan, i kako ide da sreću po svietu traži, i što sve uz put 
vidi i čuje. I ovoj pripoviedci ima vrlo mnogo paralela, a osobito 
joj je srodna čak u indijskoj pahčatantri priča pod naslovom: „Si¬ 
romašni Somilaka**, koju neki smotraju izvorom slične jedne priče 
u persijsko-turskoj zbirci. Spomena je vriedno to, što se upravo 
paralelami može dokazati, da je u našu priču umetnut motiv, koji 
prvobitno u nju nespada: to su pitanja i želje onieh ljudi i stvari, 
mimo koje prolazi čovjek, tražeći svoju sreću te ga ovi stvorovi 
mole, da na povratku i njima nekakov odgovor donese o njihovoj 

nevolji. Upravo radi ovakieh pitanja spomena je vriedna jedna 
ruska priča (u Athanasijeva, skazki I. str. 61), jer se s našom zna¬ 
menito podudara. Taj motiv dolazi i inače jako često u pričah, sr. 
Benfey, Pantsch. I., str. 395. 

Naša pripoviedka „djavo i njegov šegrt u , br. 6. u Vuka, pri- 
povieda o tome, kako je nekaki šegrt izučio zanat djavolski te se 
poslije natjerivao sa djavolom, pretvarajući se u kojekakve živo¬ 
tinje, dok je najposlije i nadmudrio te svladao majstora. Glavnoj 
misli ove pripoviedke lako je naći paralelnih primjera skoro svuda; 
o djavolu i njegovoj majstoriji pripovieda se jako mnogo. Ali je 
znamenito, što se u nekoj mongolskoj priči, za koju je doka¬ 
zano da je potekla iz indijskih izvora, nekoji motivi upravo rieč 
po rieč slažu s našom pričom, kao n. pr. da se učenik pretvorio 
u konja, a gospodar (djavo) hoće da ga u svaku cienu kupi i t. d. 
sr. Benfey, I. 411. 

Mnogo je poznata naša pripoviedka o zloj ženi; br. 37. u 
Vuka. Njezina glavna misao odveć je obćenita i nije čudo, što se 
o zloj ženi pripovieda vrlo mnogo priča; ali u nekojih pričah ima 
još i takvih pobližih situacija, koje se nemogu smatrati pukim slu¬ 
čajem, jer se u raznih pričah odviše znamenito podudaraju. Tako 
se n. pr. uz tu priču redovito pripovieda, kako je muž mjesto 
žene izvukao iz jame ili bunara djavola, i taj mu je zahvalan, 
što ga je oslobodio od toli hude žene, te mu poda vlast, da ga izgoni 
kao kakav glasoviti ljekar iz onieh ljudi, u koje bi uljezao. Ali 
najposlije, da bi se vidjelo kako je isti djavol od zle žene u strahu, 
izagna čovjek djavola i odanle, odakle ga nebi smio izgoniti po 
medjusobnom ugovoru, i to se čovjek poslužio prievarom te uplašio 
djavola, da zla žena dolazi. U tih dakle motivih slaže se s našom 
pripovieđkom jedna ruska: o zloj ženč (u Athanasijeva I., br. 9.) 
i jedna još krasnija češka (u Wenziga, 167); ali još je bliža na¬ 
šemu pripoviedanju istočna priča u zbirci „četrdeset vezirova u , o 
drvaru i njegovoj opakoj ženi. Srodnost je zbilja znamenita a Benfey 
(I. §. 212) dokazuje, da je i ovoj i đrugiem istočniem pričam izvor 
indijski u zbirci ,sukasaptati‘, to će reći u zbirci od sedam priča 
jedne papige. 

Tko se nesjeća liepe bosanske pripoviedke „dram jezika w 
(štampana je u Kolu VI. str. 12)? isto će se tako svatko opo- 
minjati klasičkoga toga motiva u Shakespearovoj drami „trgovac 
mljetački a . Ele glavna misao ove priče, na ime zalog ili ob- 

klada na komad čovječjega mesa, koje bi se imalo iz 
živa čovjeka izrezati, temelji se na religioznoj predstavi budd- 
hizma, u kojemu požrtvovanje od samoga sebe veliko značenje 
ima; a kad se idući pričanje dalje prema zapadu, religiozni smisao 
izgubio, bjehu upleteni u priču razni novi motivi. Osobito liepu 
mongolsku paralelu pominje Benfey I. 394; k nama je priča došla 
za cielo preko Turaka. Sr. još Or. i Occid. II. 315. 

Tko pročita našu narodnu pripoviedku o divljanu, br. 38. 
u Vuka, umah će se opomenuti poznate priče grčke o Polyphemu. 
Taj motiv, na ime pričanje o nekakvu gorostasu, obično s jedniem 
okom, od kojega se čovjek oslobodi tiem što ga je osliepio te iz 
pećine mu utekao, vrlo je dobro poznat kod mnogieh naroda. 
W. Grimm dokaza u posebnoj raspravi: „priča o Polyphemu u (u 
belinskoj akademiji g. 1855), da za ovu priču znaju Grci, Arabi, 
Srbi, Rumunji, Estenci, Finjani, Niemci i Magjari. 

Još bih mogao napomenuti našu „pepeljugu 4 *, te joj porediti 
njemački Aschenputtel u Grimma (br. 21.), gdje je osobito zna¬ 
menit motiv o cipeli, po kojoj se traži njezina divna krasota 
(sr. Or. u. Occid. II. 295); mogao bih porediti naše varijante o 
pastorci i zloj maćesi (gl. br. 33., 34., 35., 36.) s ruskimi pri- 
čami u Athanasijeva (,,baba-jaga“ I. br. 3.), sr. takodjer u Grimma 
I. br. 21.; mogao bih pokazati liepu paralelu izmedju naše pripo- 
viedke „pravda i krivda 44 , br. 16.. u Vuka, i jedne ruske skazke 
„o pravdč i krivdč 44 (Athanas. I. br. 10.), ili izmedju naše „zlatna 
jabuka i devet paunica 44 (u Vuka, br. 4.), za tiem jednake slo- 
vensko-hrvatske valjavčeve i ruskih priča o žar-ptici i t. d.; ali 
tomu poredjivanju bilo čitavieh priča bilo pojedinieh motiva nebi 
bilo ni kraja ni konca. Jer jednakih paralela, ako i nijesu svagdje 
tako razgovietne i očite, ima ipak skoro za svaku našu pripoviedku. 

Razumije se, što već i rekosmo, da se iz toga poredjivanja 
nemogu svagda jednako sigurni rezultati izvoditi; ali toliko se 
može već i sada reći, da skoro svagdje izjašnjuje jedna priča 
drugu tako, da se ili koji novi motiv dodaje, po čemu dobiva 
Čitav krug priča razgovjetniji smisao, ili se opeta pokazuje, da je 
priča u jednom obliku od više dielova sliepljena, koji su u dru¬ 
gome još samostalni i rastavljeni te pripadaju razniem krugovom. 

Kako vidjesmo na primjeru „zmija mladoženja 44 kad što pjeva 
naša narodna pjesma ono isto, što se u pripoviedci pripovieda: ne- 
zntne razlike neodlučuju ništa. Pripoviedanje jest novija forma za 

to, što je kasniji, historijski, elemenat narodnieh pjesama većim 
dielom istisnuo iz pjesničke forme onu stariju sadržinu religiozno- 
mitologijsku, koja pričanju dolikuje, te se povukla u prozu narod¬ 
nieh pripoviedaka. Nije ipak sva starija sadržina iz narodnog pjes- 
ničtva nestala. Ali onome, što još preosta kao pjesma, zadan je 
kad što nekakav novelistički oblik tiem, što je iz mitologije pre¬ 
neseno na historijska, narodu po spominjanju dobro poznata lica 
narodnieh junaka, svetitelja, careva i t. d. 

Tako je u narodnoj pjesmi „Nahod Momir w , u Vukovoj knj. 
II. br. 30., na historijsko lice srbskoga cara Stjepana (Dušana) 
prenesena priča istočnog poriekla o lažljivoj nevjeri deset 
vezirova. Paraleli ima u istočnih pričah vrlo mnogo; n. pr. u 
1001. noći dolazi upravo pod oviem naslovom „pripoviedka od deset 
vezirova u pričanje, nalično na našu narodnu pjesmu, kako nekaki 
kralj bješe u ratu izgubio sina te mu ga kasnije trgovci vratiše ali 
on neznadjaše, da je to njegovo diete. Dječak bješe odgajan kao i 
naš Nahod, i brzo naraste mladić pun krasote i mudrosti; on omili 
kralju na toliko, da nije ništa činio bez njegova savjeta i preko 
njegove volje. Tiem se probudi u veziril mrzost i zavist te smisle 
mladića omraziti kod kralja. Nakanu svoju izvedoše zlobni veziri 
onako od prilike kao i u nas, samo što je mjesto sestre Grozdane 
namienjena ondje sramota kraljevoj ženi. Svršetak je u toliko u 
1001. noći nešto drugačiji, što se napokon ođkrilo, da je ono kraljev 
sin, prije nego li bi ga kralj pogubio, i on osta na radost očevu 
živ za jedno s kraljicom, veziri pak obješeni, kao u našoj pjesmi. 

Izmedju mnogieh takovieh pjesama još ću navesti primjer: 
„nevjera ljube Grujičine 44 , u Vukovoj knj. III. br. 7. Što se ovdje 
pjeva, čini se daje takodjer onako samo, prema težnji kasnijih 
narodnih pjesama, u historijski lik obučena priča, o kojoj pjeva 
i ruska pjesma, prenesavši situaciju na Ivana Godinoviča (sr. u 
zbirci od Rybnikova), kojoj ima poljska paralela u Chronicon Po- 
loniae (sr. Or. u. Occid. I. 125, III. 357), s kojom se za tiem 
podudara sredovječna latinska priča: „historia infiđelis mulieris 44 
(sr. Mussafia u bečkih akad. spis., phil. hist. Classe XLVHL str. 
259); kojoj napokon donose paralela istočne priče, što pripovie- 
daju o nevjeri ženskoj, imenito u indijskoj paftčatantri: „kako 
žena ljubav vraća 44 . U isti ovaj krug priča spada takodjer krasna 
narodna pjesma: „Jovan i divBki starješina 44 , samo što u njoj neima 
nikakovieh pridjevaka historijske naravi. Sr. Benfey I. §. 186. 

Ovi primjeri, koliko su god nepodpuni, dokazuju ipak, da 
narodna pjesma i pripoviedka nije ni za čas postojana, već se 
jednako mienja u svojoj formi. Samo glavne misli drže se čitave, 
pojedini motivi i situacije obnovljuju se jako često. Za to pravo 
kaza Vuk uz jednu pjesmu druge knjige ove rieči: „Jamačno je 
ova pjesma u narodu našemu starija od Turaka u našijem zem¬ 
ljama, nego su ova imena poslije uzeta i ja ih nijesam htjeo mije¬ 
njati. u Ova opazka Vukova, koliko je kratka, vrlo je mudra. A 
kako i nebi istinita bila? Kada bogato vrelo našega narodnoga 
pričanja i pjevanja nije sve do danas presahnulo, može li se igdje 
i pomisliti koje doba-u životu našega naroda, gdje bi on bio bez 
narodne poezije? Ta čim se dalje povraćamo u prošlost, tiem su 
obilatiji izvori i naravitiji uvjeti narodne poezije; jer ona stoji još 
on kraj umnoga razvitka pojedinaca, te je kao duševna imovina 
cielosti u mnogo tješnjoj svezi sa svimi svojstvi narodnoga života, 
nego li je igda bilo ii će biti pjesničtvo umjetno. 

Dakle da i nebude napried pomenutieh paralela, već radi 
same vanredne pjesničke darovitosti, kojom naš narod danas u 
svietu slovi, vjerovali bismo, da nije puno drugačije i nekoč bilo. 
Ali ni tiem nije ovo pitanje na kraj dotjerano. Ima bo još jedan 
naročiti dokaz o narodnoj poeziji Hrvata i Srba čak prije konca 
dvanaestoga vieka. Mislim tako zvanu kroniku dukljansku, 
koju je većina naših starijih historika krivo shvatala, kao golu 
historijsku istinu, te je istom u novije doba upoznat i istumačen 
njezin karakter kako valja. S historijske strane riešena je ta za¬ 
gonetka raspravom dra. Fr. Račkoga (u Književniku I. sv. 2. 
str. 199). Po mojem uvjerenju zauzima kronika đukljanska važ¬ 
nije mjesto u historiji naše književnosti, imenito narodnoga pjes- 
ničtva kao literani spomenik,, nego li kao dokumenat historijski. 
U njoj nam se sačuvalo najstarije izravno svjedočanstvo o dav¬ 
našnjem pjevanju i pričanju našega naroda. Dakako ovaj tekst, 
što ga danas u kronici imamo, bilo u starijoj latinskoj formi, bilo 
u novijoj hrvatskoj redakciji, nije veće poezija, nego kompilacija 
književna, ali posljednji izvor te kompilacije bijahu bez sumnje 
većim dielom narodne pjesme i narodne pripoviedke. 
Njihove krasote nepojimaše doista onaj ozbiljni monah ili prez¬ 
biter, koji se negdje prvi na to dao, da bi iz pjevanja našega 
naroda o junačkih banovih, knezovih i vojevodah sastavio spo¬ 
menik književni u formi ljetopisa, i za to izvuče kao suhoparni 

ljetopisac po načelih tadašnjega obrazovanja puka imena i nekoliko 
dogodjaja, s očevidnim nastojanjem, koje sa sviem prilici na ka¬ 
rakter hronografije bizantinske, kako bi čitavu onu gomilu narođ- 
nieh junaka, njegovieh tobožnjih kraljeva, strpao po pravilih ge¬ 
nealogije u svezu rodbinsku. Nu mi, kojima je osvietljen smisao 
za narodnu poeziju, koji rado prisluškujemo taj nam pjesničke 
naravi svojega naroda te se nasladjujemo njezinom divotom, naći 
ćemo bez velike muke i u tom porušenom današnjem obliku kro¬ 
nike dukljanske oČitieh tragova narodne poezije i narodnoga pri¬ 
čanja. Jer ako i odielimo strane elemente, za koje mislimo, da su 
valjda samo po zamršenoj književnoj kombinaciji zabasali u našu 
kroniku, kao n. pr. gotski kraljevi, Totila, Stroil; ako i rečemo, 
da je tek književni kompilator dovukao unutar silnoga kneza mo¬ 
ravskoga Svatoplka — to se ipak nemože jednako reći za sva 
ostala imena, tobožnjih južnoslovjenskih kraljeva, da su puke iz¬ 
mišljotine nekojega književnika ili da su tek pocrpene iz stranih 
ljetopisaca a da nestoje ni u kakvoj svezi s narodnim pripovie- 
danjem. 

To nije već s toga nikako istini prilično, što se nekoja od 
ovieh, inače historijom još nepotvrdjenih imena, upravo očito spa¬ 
jaju s pričami narodnimi. Tako se i u hrvatskom i u latinskom 
tekstu sa sviem u formi narodne pjesme ili pripoviedke pripovieda 
povod imenu: ,Radosalj kami* (Radoslavi ehamieh = radoslavov 
kamik), stoje još u 12 . vieku u narodu živjelo: to je, kaže se, 
onaj kamen, na koji se je sklonio kralj Radoslav bježeći pred 
sinom si, opakim Seislavom. Slična je tomu pripoviest o postanku 
imena „božja milost a 5 kaže se, da je na vapaj kralja Dobro- 
slava: „bože pomiluj, bože pomiluj u , upoznao sin Gojislav oca 
svoga po glasu i tako se otac spasio te od zahvalnosti nadjenuo 
onome mjestu, gdje se to dogodilo, ime: „božja milost u . Jedno opet 
mjesto, gdje je, kako vele, nekakav Tehomil porazio silu Ugara, 
kaže se, da je prozvano „civedino u (bez dvojbe iskvareno, možda 
je u tome skrivena rieč ,cviljeti‘) za to, što se onuda čulo cviljenje 
i skukanje Ugara kao svinja. Tko neće reći, da su to razbacani 
elementi narodnoga pričanja i da su samo tiem putem te nikako 
drugČije uljezli u dukljansku kroniku? U istome pripovieđanju ima 
još mnogo motiva, koji i u potamnjeloj slici suhoparna ljetopisca 
ipak većma nalikuju na narodnu pjesmu, nego li na historijsku 
istinu. Na primjer o nekakovu kralju Stjepanu Vladislavu pripo- 

vieda kronika ovako: „kraljujući biše mnogo hrabar i kripak u 
životu, da netiraše put oca svoga ni u gospodovanju ni u zapo- 
videh božjih. I tako kraljujući nepravđeno i suproć zapovidem 
božjim i pojde jedan dan u lov, jere mnogo imaše običaj loviti; 
i tako loveći s odlukom božjom dviže se zvir, za kom otide 
i nanese ga konj na jednu jamu i u nju se upade, izbi se, 
i izeše ga mrtva . u Još više pjesničke sadržine ima u odužoj epi¬ 
zodi o kralju Seislavu, knezu Budislavu i njegovu pastiru mladiću 
popoviću Tehomilu. Narodna pjesma, budi dopušteno da se tom 
riečju poslužim, kaže ovako: „Tehomil biše vele ljubljen od svoga 
gospodina, jere biše mnogo jaki u životu i dobar na noge i brz 
vele, i kada godir ovaj gospodin njegov u lov grediše, vazda 
htiše, da Tehomil s njim bude. I jedan dan loveći Tehomil, udri 
jednu vižlicu, ka se zoviše paluša, ku nehteći tolikma udriti, zgodi 
se da ju udri po glavi u takoj misto, da ju ubi tom misti. Cića 
česa Tehomil pobiže prid strahom, koji imaše od gospodina, za 
što rečeni mimo sve ine pse cića dobrote ovuj vižlicu ljubijaše. u 
Pobjegav od svoga gospodara dodje Tehomil ka kralju Seislavu. 
Toga radi zametnu se rat medju oviem i knezom Budislavom, u 
kojemu se boraše Tehomil kao lav („kako lav nosaše se i mimo 
inih noseći se, nemilostivo sečiše w ), dok najposlije ubi svoga 
nekošnjega gospodara. Za nagradu obdari ga Seislav župom na 
Drini i dade mu kćer bana raškoga za ženu. Nije li to gotova 
junačka pjesma, kojoj bi čovjek posve lako nadjenuo naslov: „ju- 
načtvo hrabroga Tehomila u ! Pripoviest se nastavlja i završuje 
osvetom udovice onoga kneza, koji bi od Tehomila ubijen (sr. u 
arkivu, I., 30—31). 

Poznato je, da se oba teksta ove kronike, latinski i hrvatski, 
samo u prvoj, starijoj polovici podudaraju; u drugoj kasnijoj po¬ 
lovici razilaze se te latinska redakcija pripovieda dogodjaje gornje 
Dalmacije, dakle onoga kraja našega naroda, koji je nekoč sjedio 
na Crnoj Gori i ispod nje duž mora do Drača a prema istoku do 
stare Srbije iliti Rase; hrvatska pak redakcija krenu put sjevera, 
pripovieđajući o tome, kako je propala državna samostalnost hr¬ 
vatske Dalmacije. Neima dvojbe, da je današnja redakcija latin¬ 
skoga teksta starija i bliža negdašnjemu obliku slovjenske kronike, 
nego li današnji tekst hrvatski; ona bo ostaje pripoviedanjem na 
istome pozorištu, gdje se je, kako ja mislim, upravo i zametnula 

prva književna forma slovjenske kronike, na ime u staroj Zeti iliti 

Diokleciji. Onuda bijaše do konca 12. vieka najviše narodnoga 
života i najviše kulture, a puno gradje za narodno pjevanje i pri- 
poviedanje*); onamo nam je takođjer prenieti rieči popa dukljan- 
skoga, koji na uvodu latinskoga teksta uvjerava „ljubaznu braću 
svoju i častne popove nadbiskupije dukljanske u da nije ništa pisao 
ni prevodio sa „slovinskoga na latinski jezik w , što nebi čuo da se 
potvrdjuje istinskim pripoviedanjem njihovieh otaca i dav- 
nieh staraca („nullus legentium credat, alia me scripsisse, praeter 
ea, quae a patribus nostris et antiquis senioribus veridica nar- 
rat ione referre audivi a ). 

Dakle i rieči popa đukljanskoga i pjesnički fragmenti same 
kronike dovoljan su dokaz, da se u onome starom ali propalom 
slovjenskom ljetopisu, koji je već u 12. vieku preveden bio na 
latinski jezik, zbilja sačuvao jasan trag naših najstarijih narodnih 
pjesama historijsko-epskoga karaktera; i po tome da je hrvatsko- 
srbski narod imao narodnieh pjesama u starini kao i danas, da je 
već odavna pominjao slavu svojih jimaka u pjesmah, koje se za 
cielo nijesu puno razlikovale od staročeških pjesama (kraljodvor- 
skoga rukopisa) ili od ruskoga „slova w o puku Igorevu. 

Na kraju hrvatskoga teksta ove kronike čita se ovako: „Go¬ 
spodin Dmine Papalić najde ovoj pismo u Krajini u Marković, u 
jedne knjige stare pisane hrvačkim pismom; izpisah rečeni Dmine 
rič po rič. A ja Jerolim Kaletić ovoj pripisah iz rečenih knjig na 
tisuća i pet sat i četrdeset i šest, na sedam dan otubra miseca u 
Omišu. Bogu hvala. u Odavle se vidi, da je Papalić našao onu 
„staru knjigu u u selu Markovići, u okolici Krajina zvanoj: 
to je onaj kraj nekošnje gornje Dalmacije, što leži medju skadar¬ 
skim jezerom i Barom. Sr. Ljubić, Ogled. I. 312.; nadjena je po 

*) U drugoj se polovici kronike po latinskoj redakciji najobilatije pripovieda 
o Vladimiru, srbskome knezu 11. vieka, koji vladaše današnjom 
Crnom Gorom, sjevernom Albanijom i primorskimi krajevi sve do Drača, 
priznavajući vrhovnu vlast cara bugarskoga Samuila. Sto kronika o 
Vladimiru govori, mnogo je pjesnički iskićeno; opomenimo se n. pr. 
liepe romantičke pripoviesti, kako se u nj u tamnici zaljubila Samui- 
lova kći Kosara. Za cielo bješe pravi izvor tomu u samom narodnom 
pripoviedanju ili pjevanju; ali valja znati, da se već dukljanska kro¬ 
nika poziva na nekakovu pisanu knjigu, u kojoj kaže se da je 
opisan život Vladimirov. To bi bio, da se sačuvao, jedan od najstarijih 
spomenika starosrbske književnosti; nu danas ima samo kasniji grčki 
tekst Vladimirova životopisa. 

svoj prilici koncem 15. vieka, jer se isti Dmine Papalić pominje 
u poljičkom zakonu, pod godinom 1482 kao knez poljički. Sudeći 
po mjestu, gdje se je stari rukopis našao, kao i po čovjeku, koji 
ga je našao, držim, da Papalić pod hrvatskim pismom nije 
razumievao glagolice, već ćirilicu iliti bukvicu, kojoj on po obi¬ 
čaju starih Poljičana nadjenu ime hrvatskoga pisma. Po što Papalić 
onaj tekst, koji pred sobom imaše i „rič po rič u prepisa, „jednom 
starom knjigom M zove, moguće je, da je njegov original bio iz 14., 
ili baš iz 18. vieka; ali ma koliko nas uvjeravao, da je svoj tekst 
rieć po rieč ispisao, mi nemožemo ipak priznati, da bi jezik da¬ 
našnje hrvatske redakcije vjerno sačuvao bio sve znakove jezika 
14., kamo li 13. vieka. U ono staro doba nebi se pisalo: puk i 
napuni , kako je u našem današnjem tekstu, već pik i naplni ; nebi 
učinio itd. već učinit , nebi njoj već nj ej ili j ej , nebi sva i svaki 
već vsa i vsaki i t. d. Za onda življahu još i pravilniji oblici gra¬ 
matički, nego li su nekoji našega današnjega teksta, koji je baš u 
tome pogledu vrlo nejednak; a niti rieči nijesu sve prema onolikoj 
starini, kao n. pr. harač , rieč turska, koja se pojavljuje u srbskih 
8pomenicih istom od 15. vieka. Napokon niti slog nije prost od 
talijanizama, već sluti na čovjeka književna, vješta pisanju talijan¬ 
skomu. Uza sve to ostaje jezik ove kronike još uviek puno zna¬ 
menit te spada nedvojbeno medju najvažnije spomenike naše dav¬ 
našnje književnosti. Kaletićev priepis 16. vieka, koji se sada u 
Rimu čuva, štampan je u Arkivu, knjizi prvoj, ali dosta pogrješno; 
nu još manje valja ona transkripcija današnjim pravopisom, koja 
se čita na desnoj strani svakoga stupca. 

vi. 

Kulturno stanje Hrvata i Srba od dvanaestoga 
vieka napried. 

U jedanaestom i još većma dvanaestom vieku pokazivaše se 
sve to mogućniji upliv onieh faktora, koji su naš narod razdvajali 
te pojedine njegove dielove, jedan drugomu, otudjivali: upliv na 
ime pociepanosti političke i religiozne. Sto je god preko zajedin- 
stva prostonarodnoga života i narodnieh običaja, u svemu se vide, 
što dalje to više, tragovi ove pociepanosti. I ono malo kulturnoga 
i književnoga života, što ga bješe na raznih stranah našega naroda 

u to staro doba, osta bez svake sveze, jer je raskinuto i po formi 
i po sadržini. Zapadni krajevi našega dvoimenoga naroda prionuše 
većim dielom za latinštinu; a Što i sačuva u pisanju jezik narodni, 
odkide se ipak od književnih starina na istoku stranom narječjem 
stranom pismom. Na zapadu prokrči si prostonarodno narječje već 
iz rana put u svekoliko necrkveno pisanje; to bijahu dakako dija¬ 
lekti mjestni: na istoku zavlada narječje crkveno, slovjensko-srbsko, 
svuda i izvan religioznih predmeta, tek izmiešano s narodnim je¬ 
zikom, čas više čas manje. Povrh toga zapad, što je god u to 
staro doba slovjenski pisao, sve onamo od Save do Neretve, upo¬ 
trebljavaše glagolicu, a istok i jug ćirilicu. Napokon bješe i pravac 
književnosti drugačiji na zapadu od onoga na istoku: onuda vla¬ 
daše u pripovieđanju i pisanju način zapadno - evropski, latinski; 
ovuda pak gospodovaše duh bizantinski. 

1. Propast državne samostalnosti dalmatinsko-hrvat¬ 
ske; posljedci toga u kulturi i književnosti. Samostalnost hr¬ 
vatske države, koliko se brzo bješe podigla te baš i do znamenite 
sile i sjajnosti dotjerala, onoliko se i još brže nagibaše svojoj pro¬ 
pasti. Naš stari ljetopis, pripoviedajući o tom dogodjaju, opominje 
se još i u onoj hrvatskoj redakciji, kako je do nas došao, velika 
kontrasta izmeđju vremena prije i za kralja Zvonimira i onieh, koja 
nastaše skoro nakon njegove smrti. Ako se i nemogu sve pojedi¬ 
nosti historijskom istinom smatrati, glavne misli hrvatskoga ljeto- 
pisca bit će ipak sa svicm vjerno ogledalo, niti imamo razloga, za 
što da im nevjerujemo. 

„Za dobroga kralja Zvonimira, kaže ljetopisac, biše vesela sva 
zemlja, jere biše puna i urešena svakoga dobra, i gradove puni 
srebra i zlata; i nebojaše se ubogi da ga izji bogati i nejaki da 
mu vazme jaki, ni sluga da mu učini nepravo gospodin; jere kralj 
svih branjaše, za što ni sam prezpravđeno ne posidaše, tako ni 
inim nedadiše. I tako veliko bogastvo biše, tako u Zagorje kako 
u Primorje, za pravđenoga kralja Zvonimira. I biše puna zemlja 
svakoga blaga i biše veće vridna ureha na ženah i mladih ljudih 
i na konj ih ner inada sve imanje. I zemlja Zvonimirova biše obilna 
svakom raskošom, ni se nikogar bojaše, ni jim nitkor mogaše nauditi, 
razmi gnjiv gospodina boga, koji dojde svrhu ostatka njih, kako 
pismo govori: oci zobaše kiselo grozdje a sinovom zubi utmuše. u 

Za potvrdu ovieh rieči dolazi nam na um velika sjajnost 
dvorska, kojom se odjenuo kralj Zvonimir, kad je metnuo na 

glavu krunu kraljevsku (107(1); bogatstvo primorskih gradova, koji 
su živahnu trgovinu tjerali po jadranskom moru i po istoku, na¬ 
tječući se čak s republikom sv. Marka; napokon velika darežlji¬ 
vost kraljeva, kojom je obilato nadarivao crkve i manastire starimi 
i novimi povlasticami. Kralj Zvonimir bješe doista odveć odan papi 
i crkvi, ali mu se to nikako nemože za velik grieh uzeti, čim po¬ 
mislimo, da su u ono doba sve ideje blažega i pitomijega života, svi 
zametci kulture i obrazovanosti izlazili upravo od crkve i njezinim 
se nastojanjem širili po svietu. S većim pravom može mu se u 
grieh upisati, što nije umio ugleda kraljevske vlasti učvrstiti te 
tvrdoglave i neposlušne boljare pokoriti: u njega bijaše za cielo 
više dobrote i blagosti, nego li odvažnosti i energije. I to je već 
napried rečeno, da slovjenska liturgija, dakle i narodna hierarhija, 
nenadje u Zvonimira nikakove podpore, nikakve zaštite*). 

Ipak doba Zvonimirovo bijaše još pravo blaženstvo po hr¬ 
vatski narod napram onomu, kako su se stvari promienile poslije 
njegove smrti. Sada nasta doba narodne slabosti i poniženja: dr¬ 
žava hrvatska bi raskomadana med ju vlast kraljeva ugarskih i 
silovitih MljeČana: oba protivnika otimahu se jednako o hrvatsku 
Dalmaciju i hrvatska ostrva, znajući da će se tiem odlučiti i go¬ 
spodstvo 11 a čitavom jadranskom moru, kojega nelitje iz ruku dati 
mogućna republika. Tako posta narod naš u Dalmaciji i na otocih 
plienom tudje lakomosti, a najviše stradahu u toj borbi liepi i 
bogati gradovi primorski: Zadar, Spljet, Trogir i t. d., koji bjehu 
nebrojene pute obsjedani i jurišani, paljeni i harani. Po što se 

*) Pripovieđa se, da je kralj Zvonimir osobito poštovao tadašnjega nad¬ 
biskupa spljetskoga Lovrinca i s njime u veliku prijateljstvu živio. 
Jamačno se on puno ugledao i u primjer tog odličnog čovjeka, ne- 
hoteći zaostati za njim ni u revnosti kršćanskoj ni u privatnom životu. 
Lovrinac bješe rodom Dalmatinac, čovjek nizka stasa al visoke mu¬ 
drosti. Želeći obogatiti i ukrasiti svoje crkve, posla, kako Toma arci- 
djakon pripovieđa, jednoga od svojih robova čak u Antiochiju, da 
izuči zanat srebrnarski i zlatarski; pa kad se ovaj naučen kući vratio, 
dade mu nadbiskup da izradi za njegove crkve velike i male srebrne 
svietnjake, kaleže i mnoge druge crkvene posude, koje bjehu izrez- 
kane antiochijskom vještinom. Ovo je, ako se nevaram, najstarije 
svjedočanstvo o umjetničkom nastojanju u Dalmaciji za doba hrvat¬ 
skih vladalaca; ele koliko bi ono imalo živieh svjedoka i potvrda, 
da je bar neka čest onieh crkava i manastira do danas ostala, koje 
posagradi i bogato nadari pobožna ruka hrvatskih vladara! Mi još 
neimamo potanke historije umjetnosti od naše Dalmacije, ali toliko 

Ugarska kad i kad zaplela u razmirice s istočnimi carevi, dogodi 
se čak i to, da je naša domovina na kratko vrieme spala pod vlast 
gospodara carigradskih, na ime za carovanja ratobornoga Manuila 
Komnena (medju 1165—1180). 

Po tome kolebanju političkom dokučujemo, za što je narodni 
ljetopisac kaznom božjom smatrao, što su Hrvati prestali biti sami 
svoji. On pripovieda o tih nesretnih vremenih posve tragičkim nači¬ 
nom, govoreći da je „dobri u kralj Zvonimir na smrtnom času pro¬ 
kleo „nevirne Hrvate i ostatak njih ... da bi veće nigdar ne imali 
gospodina od svoga jazika nego vazda tudju jaziku podložni 
bili . . . u Pa tako se i dogodi, jer oni bjehu po riečih ljetopisca 
„podloženi od volje u nevolju i od slobodnih u rabotu ... i kako 
prokleti žudiji inim služe, neimajući od svogajazika go¬ 
spodi na!“ . . . To bijahu ona žalostna vremena, kada je, kako 
Toma arcidjakon spljetski pripovieda, velika nesloga zavladala medju 
boljari i velikaši kraljevstva, te si je sad ovaj sad onaj gospodstvo 
zemlje prisvajao: odatle nastaše nebrojeni grabeži, otimačine i raz¬ 
bojstva, a medjosobnomu progonjenju, napadanju i ubijanju nebijaše 
ni kraja ni konca. U zemlji bijahu, kaže Kukuljević Arkiv knj. 6. 
str. 164, tri stranke. Najnarođnija stranka, sa sljedbenicima istočne 
vjere, stavi se pod pokroviteljstvo carigradskoga cara Aleksija, sje¬ 
dinivši se takodjer s vladari zahumskimi i velikimi župani srbskimi. 
Sljedbenici zapada, sa svimi biskupi i popovstvom, podaše se kraljevom 
magjarskim, koje podupiraše papa. A na pola talijansko gradjanstvo 
nekih primorskih gradova idjaše sliepo za gospodstvom mljetačkim. 

smijemo već i sada iz historijskoga spominjanja izvoditi, da ni doba 
hrvatskih kraljeva nije bilo onoliko siromašno na sporaenicih umjet¬ 
ničkih, imenito graditeljskih, kao što bi Čovjek držao sudeći po ranoj 
dobi i kratkome trajanju hrv. samostalnosti. Nakon gospodstva rim¬ 
skoga, koje i u Dalmaciji ostavi spomen svoje sjajuosti, prejuriše mnogi 
narodi Dalmacijom, da je opliene i opustoše: tada dodjošo Hrvati ne 
da isto tako Čine već da na stari panj navrnu novo stablo pitoma 
života. Za to se brzo i sprijateljiše s ostancima rimske kulture, prisvo¬ 
jivši ih i nastavivši posao marljivo dalje. Žalibog još se niti nezna 
pravo, da li je što od ono doba ostalo, kamo li da bude opisan 
karakter i slog ovakieh gradjevina. Sr. u Arkivu, knj. VI. str. 131 : 
„Grobni spomenik Većenege“ iz roda hrvatskih kraljeva, opisan od 
Kukuljevića. Na ovome grobu ima napis latinski, ali da je bilo i 
hrvatskih napisa iz 10.— 13. vieka, svjedoči nam znamenita sta¬ 
rina na otoku krčkom, napis glagolski u crkvici sv. Lucije pod 
Baskom, koji potanko opisa dr. Crnčić u Književniku H. 15 — 20. 

Što je ovako sudbina velika diela hrvatskoga naroda otrgnuta 
iz naravite sveze te privezana uz narod našemu po krvi i jeziku 
posve tudj i nesrodan, takova zajednica nemogaše roditi vriedna 
ploda u kulturi i književnosti, te bijaše napredku duševnomu na 
veću štetu nego li korist. Jezik latinski, koji je po ostaloj za¬ 
padnoj Evropi srednjega vieka gospodovao u crkvi i po nešto u 
državi, posta ovdje radi neprirodnoga saveza sredstvom međjusob- 
noga porazumljenja, jezikom društvenim, ispod kojega je narodni 
hrvatski čamio kao sužanj u dubokoj tamnici. Istisnut iza svieh 
obrazovanih krugova društvenih, življaše od sele elemenat hrvatski 
tek kod prostoga naroda, i neulažaše u knjigu van na onom stieš- 
njenom prostoru, kud se je u prkos zabranam rimske stolice i pro¬ 
tivljenju latinskoga sveštenstva održao glagolizam i slovjenska litur¬ 
gija. Na svu sreću dogodi se upravo u tom pitanju velik prievrat. 
Rimska stolica, nemogavši odoljeti slovjenštini u porabi crkvenoj 
po sjevernoj Dalmaciji, otocih i hrv. primorju, presta je napokon 
i zabranjivati. Pripovieda se, kada je papa Aleksandar III. putu¬ 
jući g. 1077 duž dalmatinskih ostrva, stigao u grad Zadar („quae 
sita est in capite Hungariae regni w Baronius), primi ga sveštenstvo 
i narod s neiskazanim oduševljenjem, jer je ovda po prvi put rimski 
papa uljezao medju zidine njihova grada. Papa jahaše na bielu 
konju uza svečanu crkvenu pratnju do velike crkve sv. Anastasija, 
a narod pjevaše iza svega glasa pjesme i hvale je¬ 
zikom slovjenskim („immensis laudibus et canticis altissime 
resonantibus in eorum sclavica lingua u Baronius). Oviem dokaza 
Zadar u onom svečanom trenutku, pred očima samoga pape, daje 
pravi slovjenski grad i kako voli slovjensku službu božju. Što valja 
za Zadar, to se tiem većma razumije za manja mjesta, gdje nije 
bilo ni onoliko latinskoga elementa, koliko u Zadru. Za to bješe 
vele mudar odgovor pape Inocencija IV. od g. 1248 na senjskoga 
biskupa Filipa, gdje kaže: da se poraba slovjenštine u službi božjoj 
dozvoljuje, gdje je već od prije u običaju bila; jer je, kaže, jezik 
ispod stvari a ne stvar ispod jezika. To isto od prilike odgovori 
g. 1252 biskupu krčkomu radi benediktinaca Omišalj skih. 

Od toga vremena napredovaše glagolizam kod dalmatinskih 
Hrvata, toli u crkvenom koli u svjetskom životu. Crkvene knjige 
bijahu marljivo pisane i prepisivane. U stare tekstove biblijske, 
koji bjehu već od prije prevedeni i kao starobugarski prievodi 
ovamo doneseni, nije se ni malo diralo, van ako je gdjekoja sta- 

rija i tamnija rieč zamienjena novijom ili koji zastarali gramatički 
oblik izbačen te nadomješten novijim. Uz ovu više mehaničku 
nego li pravu književnu radnju, trebalo je koji put da se prema 
istodobnim latinskim knjigain nadoda i u slovjenski tekst novih 
stvari, kao n. pr. po koji život svetački: ovake stvari bjehu pre¬ 
vedene s jezika latinskoga, i čim je prievod stariji, tiem je pra¬ 
vilniji. Ova se radnja neosnivaše ni na kakvoj školskoj nauci, van 
što bi jedan „pop u naučio drugoga ili bi iz rana uzeo djače u 
službu te ga izučio knjigu čitati i pisati; a najviše pomogoše ma¬ 
nastiri, zadušbine hrvatskih kraljeva i kraljica, koji su uz velike 
nepogode i navaljivanja s neustrašenira postojanstvom održali, da 
upravo oni jedini i spasli slovjensku liturgiju u Dalmaciji. 

Razumije se, da su hrvatski popovi, isključeni od svake nauke, 
već sada po dosta zaostajali u znanju za svojom latinskom braćom, 
kojoj su preko latinskoga jezika bar nekoliki izvori nauke i obra¬ 
zovanja otvoreni bili*); ali što je njima nauke nestajalo, nadokna- 


*) Nije nam teško dokazati, da su sada još i latinski sveštenici u Dal¬ 
maciji malo štogod znali preko čitanja i pisanja. U vrieme nadbiskupa 
Lovrinca, koji bješe suvremenik Zvonimirov, svrati se u Spljet neki 
Adam P a r i ž a n i n (Adam Parisiensis), putujući u Atinu na grčke 
nauke. Nadbiskup primi ga s velikim odlikovanjem te ga umoli, neka 
bi mu muku sv. Dujnta i Auastasija, koja je do sada opisana bila 
barbarskom latinštinom, ljepšim i razgovjetnijim jezikom sastavio. Ovaj 
mu drage volje ispuni želju te upotrebiv gradivo iz historije, obnovi 
legende jednoga i drugoga sveca ugladjenim jezikom i šio se god o 
sv. Dujmti uz muziku pjevalo u crkvi, ono sastavi u stihovih. Po tome 
se vidi, da uza čitavo mnoštvo sveštenika, što življahu u Spljetu i 
spljetskoj nadbiskupiji, neuadje ipak nadbiskup nijednoga domaćega 
čovjeka, koji bi mu umio štogod skladno latinski napisati, već bi 
prisiljen da ovaku zgodu upotrebi te da čovjeka putnika na taj posao 
skloni. Toma arciđjakon spljetski, koji nam i to pripovieda, nehtjede 
propustiti nijedne prilike, gdje je samo mogao da pohvali one riedke 
ljude, koji su se do njegovo doba ikolikom naukom odlikovali. Za tada 
bješe stvar velika i spomena vriedna, kada se u koga kakva znatna 
knjiga našla. Tako nezaboravi Toma arciđjakon pripomenuti u svoga 
suvremenika, izabranog nadbiskupa spljetskoga Ugrina, kao riedku iz¬ 
nimku, da je skoro 12. godina u Parizu učio bogosloviju, pa da si 
je za velik novac nabavio čitavu bibliju s tumačem i 
izjašnjenjem (emerat šibi cum multa quantitate pecuniae totum 
corpus bibliae cum commentariis et glossis). U nekojih naših listinah 
11.—12. vieka, kojimi se crkve i manastiri nadaruju, dolazi medju 
ostaliem dragocjenostima takodjer govor o knjigah; ali su ono sve same 

djivaše sveto oduševljenje i odanost, kao i golema marljivost. Za to 
ima još i danas velika množina glagolskih rukopisa: tko bi ih kadar 
bio posakupiti, kako su kojekuda razvučeni po crkvah, manastirih 
i knjižnicah, divio bi se bogatstvu knjiga te vještini i strpljivosti 
„hrvatskih popova u . Gdjekoji spomenici nijesu samo velikim svr- 
šenstvom tehničkim pisani, već i liepimi slikami (miniaturami) ukra¬ 
šeni, koje na čast služe umjetnosti i umnomu daru našega naroda. 

Doba ovieh rukopisa proteže se od 12. čak do 16. vieka, 
još iza štampanja knjiga, koje ’nemogaše nikako podmiriti svieh 
potreba; najbogatiji je ipak 14. i 15. viek. Malo ima spomenika, 
gdje bi upravo naznačena bila godina, kada su pisani, kamo li 
mjesto ili ime pisca. Da tek nekoje iz 13.—14. vieka navedemo, 
najstariji bio bi, da mu se nije trag zametnuo, glagolski psaltir 
Nikole rabskoga od god. 1222; iz 14. vieka spomena je vriedan 
časoslov žakana Kirina od g. 1359, sada u Pragu; časoslov rimski 
od g. 1379, misal rimski od g. 1387, časoslov vrbnički od god. 

liturgijske knjige. Sr. Listinu bana Stjepana iz 11. vieka u Lucija II. 8, 
kod Schwandtnera III. str. 130 ; ili oporuku barskoga nadbiskupa Gr¬ 
gura, kojom poklanja manastiru sv. Krisogona u Zadru: de libris 
Decretum, Missale, ordinem episeopalem, et matuti- 
nalem librum. Najobilatiji je popis knjiga u listini spljetskoga 
arkiva od god. 1080—1187; sr. archiv. capit. di Spalato, str. 67. 
Ondje se pominje: misalum, duo tefenarii nocturnales, et 
alii vernales, vitae patrum, tres omeliae et matitunalis 
et p a s s i o n a 1 i s , et unum c o 11 e c t a r i u m, et unus peniten- 
t i a 1 i s, et unus ordo ad visitandum infirmum, et unus 
t e x t u s regule de gen eri bus vel vita monacliorum, et 
unum hymnarium, et unus liber pro mortuorum, et šal¬ 
ter i u m et lectionarium anni circulo, et alium salterium et 
ordo ad penitentiam dandas (!), et ordo ad monachum 
faciendum, et liber cum lectionibus dominicis et cum 
cantici 8 monasticis, et orationalis de pasca usque in sancti 
martini. et alium ymnarium, et ordo de dominicis diebus 
sive cotidianis secundum ordinem sancti benedicti, et p s a 11 e - 
rium cum litteris franci geni s. Tu bilježku pominjem ja ne 
samo za to, da se vidi, kakovieh bješe ono doba liturgijskih knjiga 
u latinskom jeziku, već što sam uvjeren, da su isto onakovieh knjiga 
imali i naši marljivi glagoljaši. A da je to zbilja istina, dokazuju nam' 
nekoje sveštenićke oporuke i bilježke uz glagolske rukopise, koje govore 
o glagolskih knjigah, za koje danas više ništa neznamo. Sr. na primjer 
negdašnje bogatstvo („tizor M = thesaurus) crkve Vrbničke, u BerČiće- 
voj Čitanci str. XI. 

1391, evangjelistar remski, glagolska polovica, od g. 1395, časoslov 
Vida Omišljanina od g. 1390, sada u Beču, a osobito misal Novaka 
kneza krbavskoga, pisan g. 1368, sada u dvorskoj knjižnici bečkoj. 
Što kraći, što duži odlomci iz ovieh rukopisa štampani su u Šafari- 
kovih: pamatky hlaholskeho pisemn., u Berčićevoj čitanci staroslov. 
jezika i mojih „primčrih a starohrvatskoga jezika. Neku organsku 
cielost, na ime glagolsku bibliju iz hrvatskoga roda rukopisa, na¬ 
stoji sastaviti nas vrli pop Ivan Berčić. Iz kojekakvih zapisa na 
kraju ili okrajcih raznieh rukopisa dadu se sakupiti vrlo zanimljive 
crtice, koje će danas sutra znatno osvietliti život hrvatskoga gla- 
golizma i sudbinu glagolskih knjiga; tomu se je trudu posvetio 
pop Ivan Crnčić. 

Osim ovdje pomenutieh, strogo crkvenih knjiga, misala i 
brevijara, ima još samo nekoliko glagolskih rukopisa, za koje se 
danas znade, što spadaju u nabožnu, teologijsko-moralnu književ¬ 
nost. To je i opet nov dokaz, kako je napušteno bilo učevno stanje 
popova glagoljaša. Jedan je takav kodeks moralno - asketskih čla¬ 
naka i raspravica 14. — 15. vieka u knjižnici Kuk ulje vićevoj, iz 
kojega iznesoh na sviet odlomak pričice o trojanskom ratu. Povrh 
toga ima nekoliko manastirskih ustava, kao n. pr. regule sv. 
Benedikta, pisane za manastir rogovski, u rukopisu 14. vieka itd. 

U svih ovih knjigah, što nije strogo spadalo k tekstu crkve¬ 
nomu, pisano je narječjem pomiešanim, pola crkvenim pola narod¬ 
nim, bez mjere i pravila onako, kako je pisac najbolje znao i 
mogao. Upravo toga radi može se i ovimi književnimi starinami u 
koječemu popuniti historija našega jezika i njegovieh narječja medju 
12. — 14. viekom. 

Iz svjetskoga života ima mnogo manje književnih spome¬ 
nika glagolskih, i to su po najviše listine i druge javne isprave 
od obćina ili pojedinih ljudi. I ovakieh starina najveći broj pri¬ 
pada onome kraju Hrvata, kuda je u crkvi evala glagolica, dakle: 
Krku, Senju, Modrušam, Lici i Krbavi, za tiem Istri i sjevernoj 
Dalmaciji s ostrvima. Nešto govore o darivanju ili prodaji zemalja- 
oranica, vinograda, pasišta, mlinova i mliništa na crkve, manastire 
i privatne ljude; nešto o sudbenih raspravah i pravdah medju ob- 
ćinami i pojedinimi osobami: ove su posljednje za historiju našega 
privatnoga prava puno znatnije. 

Dokazano je danas, da je glagolskih listina bilo već u 
11. i 12. vieku, ali do nas dodjoše nekoje od onako ranih samo u 

kasnijem priepisu. Tako se zna za listinu dobri nj sku, daje pisana 
hrv. jezikom i glagolskim pismom čak god. 1100, ali poslije bješe 
prevedena najprije na latinski i s latinskoga po drugi put na hr¬ 
vatski jezik. Sr. u Kukuljevića, Acta Croatica I. str. 315, i Knji¬ 
ževnik, II. str. 21. U razvodu istranskom pozivaju se seljaci, 
ustanovljujući nove medje, na svoja stara pisma i svjedočan¬ 
stva, koja čuvaše kod sebe još od davnašnjega označivanja zemalj¬ 
skih medja. I ove stare isprave bijahu za cielo pisane glagolicom 
i hrvatskim jezikom, za što je u Istri vladao liep običaj od sta¬ 
rine — danas ga žalibog neima — da je svako javno svjedočan¬ 
stvo sastavljeno bilo u tri jezika, tri originala: latinskom, hrvatskom 
i njemačkom. To nam posvjedočuju same rieči razvoda istranskoga, 
u kojem se na jednome mjestu ovako kaže: „i tako ote (hoće) 
da se zapiše po trih nođareh, kako su i do sada po deželi 
pisali 44 ; a da bi se vidjelo, koji su to ,nođari 4 , pominje se na 
drugom mjesu: „pred nas trih nodari: jednoga latinskoga, a dru¬ 
goga nimškoga, a tretoga hrvačkoga 44 . Pred ovaka tri „nodara 44 
dakle donosiše, kako nam pripovieda razvod istranski od g. 1325, 
seljaci svoje stare isprave, da ih ovi, svaki svoj tekst, na glas 
čitaju; tako bjehu doneseni razvodi od g. 1195, a pomenuti no¬ 
dari pročitaše „preda vsu tu gospodu, kako se u njih uđrži 44 ; na 
drugom mjestu pokazan je list od g. 1170, gdje se još dodaje, da 
su ga slušali „vsa gospoda i đež elani 44 i da su „čtući ta list 
jedne i druge strane 44 , razumieva se svake u svojem jeziku, po 
njegovoj sadržini pokazivali prave „razvodi i termeni 44 . Ovakih se 
starih, hrvatskim jezikom pisanih razvoda pominje još pod g. 1125, 
1130, 1140, 1150, pače čak pod g. 1025, 1027, 1058, ako nijesu 
ovi brojevi pogrješni. Sr. Književnik, III. str. 135; ali u toj sta¬ 
rini nije nijedan do nas dopro. Najstarija, u originalu sačuvana 
glagolska listina, za koju danas znamo, pisana je g. 3309, u hr¬ 
vatskom primorju; najviše ih ishodi od slavne familije hrvatskih 
knezova Frankopana. 

Listine glagolske, izuzamši one, u kojih se nekoji pravni od- 
nošaji razlažu, nijesu po svojoj sadržini onako obćenita značenja, 
kako ćirilske: bosanske, srbske i dubrovačke. Ali za historiju na¬ 
šega jezika jednako su važne, da s neke ruke još i važnije od 
ćirilskih, jer su pisane čistim narodnim jezikom i slogom, kako se 
govoraše u 13.— 15. vieka po hrv. i dalm. primorju i ostrvih, za 
tiem u hrvatskoj Istri i Dalmaciji do Neretve. 

Po što se je državni život naroda hrvatskoga preselio na dvor 
kraljeva ugarskih ili bar po njemu okrenuo, a u gradovih gospo- 
dovahu većinom tudji kulturni elementi, ostaje nam tek na razvitku 
i radnji manjih, seoskih, obćina, čista slika narodnoga mišljenja i i 
živovanja. Već iz listina dovoljno se osvjetljuje davnašnje stanje 
naših obćina: razborit način pravnoga raspravljanja, krasno u na¬ 
rodnom duhu a opet juriđičkom punoćom sastavljeno pripoviedanje 
stvari, te obilat i razgovietan jezik — to su liepa svojstva naših 
glagolskih listina, iz kojih još i danas crpemo neoborivo svjedo¬ 
čanstvo , da je u ono rano doba bilo u našega naroda dovoljno 
zrelosti za mudru samoupravu, te puno blagosti i čovječnosti u 
presudjivanju javnih i privatnih odnošaja; da su njegov familijarni 
i obćinski život resile još uviek stare, svietu poznate krjeposti 
slovjenske. Nego još vjerniju sliku narodnoga života u starohrvat¬ 
skoj obćini pružaju nam stari obćinski zakonici, naredbe 
i statuti, kojih imaše negda svaki grad i svaka obćina; samo 
što su statuti gradski većinom skrojeni po uzoru talijanskih ili na 
sjeveru njemačkih gradskih ustava, a u statutih obćinskih vjernije 
se sačuvao karakter slovjenski i duh slovjenske pravde. Tako se 
zna, da primjera radi navedem, kako je u 13. vieku načelnik Gar- 
gan, kojega su si Spljećani god. 1239 iz Jaki na dovezli, ustrojio 
upravu grada 8 pije ta sa sviem nalik na talijanske gradove: on 
dade popisati sve dojakošnje dobre običaje, koje je grad 
od starine imao, u jednu knjigu, po imenu ,capitularium‘, ali 
doda k tomu mnogo novih ustanova, koje mu se činjahu 
zgodne i potrebne, na ime o obavljanju pravde, o kažnjenju zlo¬ 
čina, i o jednakom dieljenju pravice svakomu. Odavle se vidi, da 
su u gradskom statutu spljetskom elementi narodni pomiešani bili 
s tudjimi, latinskimi; a Toma arcidjakon dodaje tomu još, da su 
si spljetski „capitularium* prepisali i Trogirani i nekoji drugi gra¬ 
dovi dalmatinski. Sa sviem drugačije bješe, da i protivan primjer 
navedem, u Vinodolu. Ovdje se nemože ni pomisliti nikakav 
upliv talijanski u uredjenju obćinskom, jer su u Vinodolu i oko 
njega sve čisti, ovijani Hrvati; a odmah na uvodu njihova god. 
1280 sastavljena zakona kaže se posve razgovietno, koji su mu 
izvori bili, na ime „dobri stari i iskušeni zakoni u , koje „želeći . . 
shraniti na puni . . skupiše se vsi na kup, tako crikveni tako pri- 
prošći ljudi . . u Novom Gradu u , te se ondje „izbraše od vsakoga 
grada vinodolskoga ne vse starejši navkup, na (sed) ke vijahu 


Digitized by v^oogle 


I 


DALMATINSKO-HRVATSKI ZAKONICI. 


127 


(sciebant) da se bolje spominahu v zakonih svojih otac 
i od svojih did ča bihu slišali; i njim (raz. oviem izabra¬ 
nikom) narediše i ukazaše tesnim zakonom, da bi vse dobre, 
stare i iskušene zakone u Vinodol činili položiti v 
pisma, od kih bi se mogli: spomenuti ili stišati od svojih otac i 
ded zgora rečenih . u 

Evo dakle dva primjera, da nijesu svi zakoni i statuti dal¬ 
matinsko - hrvatskih obćina jednako originalni i jednako narodni 
slovjenski. Medju tiem za nas, koji negledamo ovdje na strogo 
juridičku stranu, važni su ovi spomenici radi historije kulture i 
književnosti našega harođa; za što bi preko njih pogled naš dublje 
dopirao u razne odnošaje familijarnoga, moralnoga i socijalnoga 
života, nego li preko suhoparnih rieči kojega god ljetopisca. S toga 
žalimo i nemožemo prežaliti, što su toliki znameniti svjedoci stare 
dalmatinsko - hrvatske kulture tako grdno zapušteni, da nekoji od 
njih nijesu još nigda ni štampani, a drugi, koji i ugledaše sviet u 
16. — 17. vieku, nijesu u onih starih izdanjih van samo pojedi- 
niem ljudma pristupni. A ipak je ciela istina, da se život našega 
naroda u Dalmaciji izmedju 10.— 14. vieka, njegovo miešanje i 
borba s elementom latinskim, to međjusobno utjecanje duha i na¬ 
ravi slovjenske te starieh ostanaka i novieh nasada kulture rirnsko- 
talijanske — nikako nemože ni dokučiti, kamo li razgovietno uvi¬ 
djeti bez ovieh spomenika. Za to mi je priznati, da će i u mojoj 
knjizi na ovome mjestu, gdje bi valjalo iz oni eh spomenika sasta¬ 
viti obćenitu sliku tadašnjega vremena, ostati žalibog dosta velika, 
neispunjena praznina. 

Zakoni i statuti dalinatinsko-hrvatskih gradova i obćina pisani 
su u današnjoj redakciji jezikom latinskim, talijanskim i hrvat¬ 
skim. Prem da su posljednji u historiji narodne književnosti naj- 
znatniji, kao dragocjene starine i duha i jezika narodnjega, bilo 
bi ipak krivo misliti, da oba pređjašnja reda na nas nespadaju ili 
da se smiju mukom mimoići; ta tudja forma (latinski i talijanski) 
nije jošter tudja stvar, već se gdje gdje tek slučajno desilo, da je 
koji inače posve narodni statut istom u kasnijoj, tudjoj redakciji 
do nas došao, koju mu je nametnulo gospodstvo lava mljetačkoga, 
kao n. pr. po mnienju Ljubićevu zakon rogoznički od g. 1265 ili 
zakon budvanski, a valja da i kotorski, mljetski itđ. Ili su može 
biti umah na početku dva teksta naporedo pisana, jedan hrvatski 
a drugi latinsko-talijanski, kao što nam za zakon poljički svjedoče 

ove njegove rieči: „Ovo neka se zna, kako pripisasmo ovi pošto¬ 
vani statut iz staroga u novi, vimo i pravo, ni namaknuv ni pri- 
maknuv, nego da se bolje razumi: rvacki i latinskih Kako 
se god dakle zakon poljički ipak samo u hrvatskoj redakciji sa¬ 
čuvao, tako se mogaše dogoditi — ta znamo, kakova je sudbina 
vazda progonila hrvatsku narodnost u Dalmaciji — da je kod gdje 
kojih drugih zakona narodni tekst propao i samo talijanski ili 
latinski ostao. 

Nego i latinski ili talijanski tekstovi iznose, u prkos tudjemu 
jeziku, sve svuda slovjenske tragove na vidjelo, dokazujući snagu 
hrvatskoga elementa ne samo posebnimi imehi od ljudi i mjesta, 
već takodjer nekojim riečima za javne institucije ili službe, koje 
jamačno upravo tiem potvrdjuju, da su slovjenskoga poriekla i iz¬ 
vora, sto ih nijesu umjeli ni prevesti na tudji jezik. Tako se na 
primjer u statutu otoka mljetskoga (Meleda) od g. 1345 i otoka 
Lastova (Lagosta) od g. 1310 pominje pravo na staroslovjenskom 
običaju osnovane narodne skupštine, koja se ni u lat. i talij. tekstu 
obično nezove drugačije van lo sboro: chon tutto lo sboro de 
Melida; Laguste pleno sboro congregato itd.; istom kasnije bješe 
vlast narodnoga sbora uplivom Mlječana ograničena te je zavladao 
comes (conte) s viećem. U mljetskom statutu biva spomen o dvor¬ 
niku, koji ima ondje dužnost, da svaku prodaju oglasi (obliči): 
quella uendicion se debia chridare per lo dornich in publicho locho; 
ova rieč, neznam da li i ista služba, dolazi već u znamenitoj *Bpljet- 
skoj listini 11. —12. vieka, a ima je i u vinodolskom zakonu. 
Medju činovnicima (officiales), koji nijesu niti veliki niti mali sudci, 
a opet spadaju u broj viećnika, pominju se u korčulskom statutu, 
kojega je najstarija redakcija od g. 1214, ove narodne službe: 
pudar, čelnik i posticus. Stojepudar, znamo dobro i danas; 
spominje ga i vinod. zakon. Rieč čelnik znači pastira, i to jamačno 
glavnoga pastira medju obćinskimi bravari; Čelnici kao i bravari 
u obće pasijahu krda ovaca na obćinskih pašah te imadjahu svoje 
zimjake (sitniacum tumači talij.. tekst riečima: časa d’in- 
verno): o zimnjacih bijaše posebnieh zakona. Mjesto „simiacum u 
kaže se takodjer stanischium: stanišće (u bračkom st.). Na¬ 
pokon posticus, koji se na otoku Hvaru zvao „custos camporum u , 
moradjaše nadgledati polja i procjenjivati svaku štetu; držim da 
je i to slovjenska rieč, te po tom što se u pogl. 84. korčul. statuta 
piše polschicho, rekao bih, da je slov. oblik glasio: poljšćik 

(kao grašćik u vinod. zakonu, od rieči grad). Kako se vidi, 
to su prastara, narodna slovjenska imena, koja nas sjećaju na dav¬ 
našnje zanimanje našega naroda, na život pastirski i poljodjelski. 
I zbilja što se god oko uredjenja familijarnoga, oko stoke i polja 
kreće, sve je to i u latinskoj redakciji dalmatinsko - hrvatskih za¬ 
kona narodnim duhom mišljeno i narodnim riečima izrečeno. Evo 
samo nekoliko zabavnieh primjera: U statutu korčulskom čita se 
naredba velikoga vieća od 22. siečnja 1407, koja ovako glasi: 
quod gaj sit in donja blata per campum planum juxta ogra- 
dam; na istom mjestu: quod ponantur confinia infra villas per 
insulam, prout vetus statutum requirit et granize incidantur, sr. 
u hvarskom zakonu: si . . fuerit meija (medja); u naredbi od 
g. 1431: et signa sint gades (to je gat, odakle: zagatiti); u 
naredbi od g. 1420, govoreći, gdje se smiju gdje li nesmiju gra¬ 
diti z i m j a c i, kaže se: nec possit aliquis per dictum spatium facere 
las (to je naška rieč: laz), ili: quod nullus possit nemus incidere, 
las faciendo; i rieč njiva (gniva) dolazi u statutu korčulskom. 
U kotorskom statutu, gdje se govori o dielovih obćinskoga zem¬ 
ljišta, dolazi rieč ždrieb: unde sdrebum descendit, caput sdriebii 
to će biti ono isto, što su u statutu poljičkom ždribnice. U nekoj 
poznijoj naredbi mljetskoga statuta pominje se drvo borovina: 
tanto de borouina , quanto de altre legne, i rieč pri tka: quali ta- 
gliano legne ouer pritche . Statut korčulski govoreći o vrstih kradje, 
spominje vliskia: to su jamačno ulišća; on govori mnogo i o 
lokvah (de loguis). U bračkom statutu zove se gospodsko pojilo: 
lacus gospodito / i t. d. 

Buduć da je većina ovieh zakona i statuta već u 13. vieku 
u pismo stavljeno običajno pravo našega naroda, kojega izvori 
sižu u prastaro, predhistorijsko doba, za to se je dosta puti preko 
njih sačuvala uspomena o kojoj narodnoj instituciji ili običaju, za 
koji iz drugieh, narodnim jezikom pisanih, zakona nedoznajemo, 
bilo da se je isti običaj medju tiem izgubio, bilo da ga onaj drugi 
zakon nije imao razloga spominjati. Primjera rad? navesti ću, da 
se za sada samo preko dubrovačkih zakona znade za rieč izdav- 
ština, koja znači platu ili nagradu onome, koji će vjerovniku 
biti u pomoć, da dodje do svoga prava kod onoga dužnika, koji 
je već odsudjen na isplaćenje duga; običaj takova nadarivanja 
pominje se da je bio kod našega naroda u Bosni i Srbiji (Sclavi 
nolunt mandare sententias executioui sine aliquo pretio quod dicitur 

isdavsctina). Isto se tako može samo preko latinsko - talijan¬ 
skih statuta razabrati negdašnje pravno značenje rieči p o 8 o b j e i 
svojta: to su neki pojavi zadružnoga života iliti narodnoga udru¬ 
živanja (u zadarskom i bračkom statutu). Značenje rieči v raž da, 
prem da je poznato iz srbskih spomenika, iz vinodolskog zakona itd., 
ipak je osobito razgovietno protumačeno u zakoniku dubrovačkom: 
de paena Vrazde (sr. Pucić, spom. srbski II. 151). 

Kamo će očitijih svjedočanstva, nego li su ova ovdje, da je 
hrvatska narodnost u Dalmaciji zbilja već iz rana izvojStila sva- 
kolika prirodna prava, u svih sferah javnoga i privatnoga života; 
pak da nije bilo zavidna upliva vlasti mljetačke, koja smetaše 
koliko većma mogaše jeziku slovjenskomu, bio bi za cielo do 
još puno veće snage i ugleda došao. Ali ovako valja reći, da je 
15. i 16. viek u mnogome pogledu nazadan naprama 13. i 14., u 
prkos tomu, što je tada duševni život puno razvijeniji i obrazo¬ 
vanost puno veća bila. Znamo iz historije, da je republika mlje- 
tačka i njezinim primjerom poticana talijanska stranka naših gra¬ 
dova — tobožnji potomci starieh Rimljana — podupirana još velikim 
i silnim ugledom latinskoga sveštenstva, više puti upravo zakonom 
zabranjivala, da se u javnih poslovih govori hrvatski. U petnae¬ 
stom vieku izdana bi pod uplivom mljetačkim naredba u Trogiru, 
da od sada ima u vieću svatko govoriti latinski ili talijan¬ 
ski, što je, kako se ondje veli, iz običaja izašlo (reform. 
lib. II. 10); i u Dubrovniku ustanovljuje naredba vieća od god. 
1472, da se u državnih poslovih negovori jezikom slovinskim, već 
latinsko-dubrovačkim! Od to doba udje takođjer u običaj ono iz- 
opačivanje slovjenskih prezimena na talijansku i odbacivanje do- 
četka «c, čega nije bilo ni u 13. ni u 14. vieku. Za dokaz mogao 
bih navesti silu prekrasnieh imena, koja se čitaju u latinskih ili 
talijanskih ispravah te su svakolika narodna slovjenska: evo samo 
n. pr. kakova su imena, što se nalaze u statutu lastovskom 
pod god. 1367, a to nebijahu prosti seljaci (pučani ili sebri), već 
viećnici (consegKeri): Marino radovanich, Dobroslau usinich (uzi. 
nić), Marin dobroeuich, Marin consul (to je valja da Talijanac), 
Cosma bratoslauich, Boexa ili Uoixa prodanich, Michoe gurgeuich, 
Piro deberin, Radin cranchouich (hranković ili granković), Stiepcho 
recoieuich, Dragostan stoichouich, Primil bogdanich, Stancho bra- 
tosceuich, Uita puoslauich, Cranislau senchouich, Slitcho marinich, 
Lucha mircich, Bercho gislich, Bogdan marinich, Druscho proda- 

nich. God. 1438 bijahu 11 a otoku Mljetu ovi sudci (sudessi): Nale 
bogoieuich, Ratcho banich, petar ratchouich, Vlahuscia radosaglich, 
Iuan andrych. 

Medju statutima, koji su pisani jezikom narodnim, najodluč¬ 
nije mjesto dopada zakonu vinodolskomu, jer je najstariji 
vremenom, kada ga po prvi put staviše u pismo, god. 1280, te se 
u onome obliku nepromienjen održao i kasnije. Sve dakle, što či¬ 
tamo u vinodolskom zakonu, pisano je već 13. vieka, a kako na- 
pried rekosmo, crpeno je iz starih narodnih običaja. Nasuprot 
statut krčki ne samo da je istom g. 1388 sastavljen, nego ima 
još i novijih dodataka iz 15. —16. vieka. Osim toga ništa se za 
sigurno nezna, da li je sve ono već od prije bilo kao narodni 
običaj poznato ili je tada istom za prvi put ustanovljeno. U za¬ 
konu se samo kaže, kako su knezovi, gospodari krčki, čuvši ve¬ 
like tužbe od svojih „vernih službenikov otoka krka, ke im činihu 
huđi ljudi 44 , poslali na otok neke svoje ljude, a ovi dozvaše preda 
se podknežina i više „otočkih dobrih muži z krka i za vsega 
otoka, hoteći učiniti to, ča bi pravo i dobro za vas otok 44 . Odavle 
se nemože razabrati, koliko je kod sastavljanja vriedio ugled starih 
običaja, koliko li upliv ljudi kneževskih: u samom se statutu nigdje 
nenapominju stari zakoni ili običaji. Posve je drugačije u statutu 
poljičkom. I ondje dolazi najranija godina 1400, a kasnija do- 
punjenja dosižu čak u 17. viek; ali se ipak umah na početku raz- 
govietno kaže, da je „sući 44 (praesens) statut učinjen iz staroga 
novi god. 1400; dakle ove godine bješe statut samo prenačinjen 
po nekojem starijem. Za to se i u tekstu više puti spominju stari 
zakoni i običaji: „tvrdeći zakone i običaje 44 §. 25, „po zakonu i 
običaju u §. 64, „kako veli stari zakon i običaj 4 * §. 73; a kadšto 
su napisane po dvie redakcije zakona napoređo: jedna kako je 
glasio odprije stari zakon, druga kako se ište po novijem zakonu. 
Noviji se zakon zove „milostiviji 44 . 

Ovi su statuti bogato, ali jošter neispitano vrelo starohrvat¬ 
skoga prava, koje se razvijalo tečajem viekova uza slobodan život 
narodnih, od tudjeg upliva prilično zaklonjenih obćina, kakono 
Vinodol, Poljica i još nekoje. Ovdje je narod naš spravio u formu 
zakona mnogo^ječno iskustvo svog obćinskog života, koje se od¬ 
prije kao sveti običaj predavalo od oca na sina, od djeda na unuka. 
Gdje gdje vidi se još u slogu zakona, kako su iz naroda nikli, 

po narodnom mišljenju sastavljeni i razloženi te narodnom, reć bi 

epskom obilatošću pripoviedani. Takovi ostatci ^starodavne pravne 
sviesti i mudrosti sačuvaše se u ovih formulali poljičkoga statuta, 
koje su puno nalične na poslovice: veli stari zakon i običaj, da 
čovjek baštinu „ondi ojde, gdije i zastao 44 §. 73.; zakon je 
stari, da „istup neima odstupa 44 §. 112.; „od neuzmož- 
noga nitkor nije đužan u §. 113.; „nevolja nima za- 
kona u §. 228.; „ništar nije, ča je vazda bilo u §. 103.; 
„pravo je, da svaki trud svoju plaću ima u §. 198., to 
isto §. 203.: „pravo je, da je svak za svoj teg plaćen 44 , 
i najobćenitije načelo u §. 120.: pravda ima se svakomu 
jednako diliti. — Ove obćenite izijeke dolaze u zakonih kao 
potvrda i argumentacija, i to je argumentacija sa sviem narodna, 
na kojoj je narod osnivao svoj zakon ili običaj te ga njome pod¬ 
upirao, da bi se lakše držao u pameti. Ovakva je argumentacija 
izrečena nekoji put simbolički, u liepoj prostonarodnoj slici, kao 
u §. 108., gdje se govoreći o kvaru, koji može svinja počiniti 
u polju ili vinogradu, ovako umuje: zač svine nosi dvoje 
oružje, kosu i motiku; ili je pak u njoj sačuvan koji narodni 
običaj, kao u §. 229., gdje se pripovieđa stari zakon: „more se 
kovaču samliti nikoliko priko reda a , a uza to dolazi ova zname¬ 
nita argumentacija: „zač i u kovačnici mlinskomu gvoždju red je, 
neto dojde 44 , dakle dva narodna običaja stavljena su u zakonu u 
savez uzročni. I u tome se vidi narodna prostota i iskrenost, što 
zakon govoreći o kakovu osobitom zločinu, nepropušta a da nebi 
umetnuo: „ča nedaj bog 44 ili „ča bog upasi 44 ; ili će na koncu 
dodati ovako na priliku: „a toj za toj, neka se nitkor neuči takove 
hudobe i nečistoće činiti 44 ! 

Pojedini zakoni sastavljeni su u zbirku bez sustava juridič- 
koga; jedan zakon ide za drugim onako, kako su se kojega naj¬ 
življe opominjali ili ga najviše trebali, a i nijesu svi jednako na 
obširno izvedeni, već koji se običaj u narodnom životu obilatije 
razvio, onakav je i zakon. Bilo bi krivo i pomisliti, da su svi na¬ 
rodni običaji iscrpeni te u zakon stavljeni: pravo se veli o tome 
u poljičkom statutu, da se ima „viditi i razgledati i promislivši 
prociniti nič po zakonu i običaju, a nič po domisli i po kušenciji; 
zač se nemogu prem sve svake stvari napuno sasvim 
zakoniti, izmiriti i ugonititi, ni se mogu prem sve 
riči u štatut postaviti . . . jere se nemogu sve stvari 
izimenovati. 44 Nu upravo toga radi smije se reći, da su ovi 

statuti vjerno ogledalo narodnjega života i običaja: preko njih do¬ 
znajemo, čega nam nezabilježiše stari ljetopisci, mnoge potankosti 
o uredjenju naših obćina, o odnošajih društvenih i familijarnih; 
doznajemo čim se narod naš po najradije bavio, koji li način života 
po najvećma poštovao, doznajemo nekoje njegove kijeposti i mahne, 
a iz kazni kadri smo razabrati, koliku je što vriednost imalo po 
javnome mišljenju, kakova li je blagost ili strogost medju njimi 
vladala. 

U pripoviedanju vlada dramatska živost: nekoji su zakoni 
otegnuti čak u formu kratkieh pripoviedčica; one rieči, koje tko 
komu progovara, obično se navode upravnim govorom, u prvoj i 
drugoj osobi, kao n. pr. u §. 83.: „ako bi tko rekao: brate, ja 
ti ću dati utakam zemlje, zamini se sa mnom“, ili 
§. 189.: „ima prizvati gospodara ter mu reći: gospodine, to 
je sve božje i tvoje“. Ovako se isto pripovieda i u listinah. 
Prema tomu znamenita je u pravnoj stilistici slovjenskih zakona 
individualizacija, gdje se izriče jedan slučaj za svaki, prvom oso¬ 
bom, kao: „i jošće ako razbojnika moje škodi najdu v noći, to 
jest mne (meni) škodu čineć ter njega živa nemogu jati, volja da 
ga neznani, da bim vidil od česa se tužiti, a njega ubiju: u nijednoj 
riči nimam se osuditi ni suprotiv nemozi nigdore mne pojti volja 
priti u vinod. zak. Liepo glase takodjer u pravnoj stilistici impera¬ 
tivi, kao: „ako bi tko ugonio, . . plaća duplicu; ako li se neće 
usvistiti, tadaj jednomu ušici repa; i jošće ako se neće ostaviti, 
a ti p o s i c i u ; „on ki priseći ima, naj di porotnike, i ako ih ne- 
more imiti, prisezi on sam u ; „ako ni na plnu meso, k6 je jeto, 
budi toga istoga pristava; a on čije je bilo meso, išći svoje 
pravdi w i t. d. 

Osobito je spomena vriedna tautologija, koja se opaža u 
pravnoj prozi te dolikuje njezinoj svečanosti, gdje ima biti sve na 
puno izrečeno. Ovakvimi primjeri obiluju i opet ne samo zakoni 
nego i listine, koje su juridičke sadržine; medju zakonima u tom 
je najoriginalniji statut poljički. Evo samo nekoliko primjera iz 
njegova sloga: ovako i po ovi put, svi kupno svi jedino, ili: svi 
jedino i skladno, ili: kupno i dogovorno, ili: kupno i dogovorno, 
ili: svi općeno budući zajedno na okupu; kako je dostojno i po¬ 
dobno, svitlo bilodano, mirno bez utiske; grihom proklet očito i 
navišten za prokleta, gdi je i u kom mestu, zač je to i po čem, 
držati na svom i o svom, na konac i na svrhu, u listih i zapisih, 

učiniše i uzakoniŠe, primiše i uzakoniše i u svoj statut zapisaše, 
strneći i tvrdeći, sabljusti i pravo dati, strati i obrati, svadiv se i 
skarav se i t. d. Kad i kada svezano riečcom ,ali‘, kao: u pravdi 
ali parni, načinba ali takmina, priuzeti ali posesti, tere se skubli 
ali bili prez rane ali modrice i t. d. Uz rieč dolazi neriedko i 
njezino tumačenje, kao: voda živa, ka nigdar neprisiše; voda 
rvenica, ka je rukarai učinjena; prinesti ga (sc. svine) na rvotinu, 
gdi je rilo; založiti u tmi, toj rekući otaji. A za dokaz obće- 
nite obilatosti, budi dosta ovaj jedan primjer: „da čagodi čovik 
prinajde i pribavi ali prikupi ali izdvori ali inako kako godi do¬ 
stigne sobom i svojim trudom: ča bi prinašao, toj svaki zakon 
hoće, da je tim voljan i slobodan i u smrt i u život, ili mu za 
put ili mu za dušu, ili ča mu godi ugodno ot togaj učiniti, rekući 
onoj, ča je on osobito našao i dobio ili pribavio posli dila, 8 kim 
dio ima u plemenšćini, ali je jedan ali jih veće: to je njemu slo¬ 
bodno; kako je stekao, tako more i narediti toj slobodno, kud mu 
godi drago ! w 

Ako oduzmemo ova svojstva, koja karakterišu stil juridički, 
u ostalome se odlikuju naši statuti mnogimi vrlinami zdrava, jez¬ 
grovita jezika, pak za to i jesu znatni u historiji naše književnosti 
kao riedak primjer prave narodne proze, što je imamo iz toga 
vremena, prije 15. vieka, uza glagolske i nekoje ćirilske listine. 
Kako je ovdje po najviše govor o životu seoskom, o radnji oko 
kuće, polja, vinograda, mlinova, oko marve i inoga dobitka, sve 
je to pripoviedano liepiem i bogatiem jezikom narodnim te nosi 
tragova od mnogih narodnih običaja. Terminologija juridička za 
svoju tiesnu sferu dosta je dobro razvijena, ako i nije prosta od 
upliva talijanskih, kojih tiem više ima, čim je stilizacija zakona 
novija. U zakonu vinodolskom dolaze ove tudje rieči: band, penn, 
kaštigati, ojicij i ojicijal (uza: služba i sluzabnik ), areditati, po - 
šišion, fals i falso, dupal — duplo, impac i impačati i njemački 
lik uf; u poljičkom statutu ima uza to: apeo i apelati, asisin — 
asišinski, avizan, beneficij u deferencija, dota — dotati, embra, 
fruštati, kuntenat, — kuntentati, kušencija, kvistiun, lige — parti, 
maganatati, muzuvir, ozurnik, pasanog, na poštu, prokazatur, 
provizinn, rizik, sentencija, skandao, stabulo, stimati, suveniti, 
Škapao, tastamenat, traditur, turma . Uz ove većim dielom prav¬ 
ničke izraze, koji su stranom baš i preko nevolje upotrebljeni, 
imaju još za historiju naše kulture važne tudje rieči iz trgovine i 

prometa, kao: tovernar, kvaderva, krdenča ; za tiem novci i mjera, 
kao: Ubra, soldin, bolanac i bec. Naše narodne grivne , koja se u 
glag. listinah spominje, neima u zakonih; ali u poljičkom statutu 
dolazi za mjeru dužine narodna rieč rozga (put opći veliki kroz 
župu ima biti širok jednu rozgu) , a za težinu rieč: naklajaj (m. 
nakladjaj ). 

Ovi su zakoni pisani istiem narječjem, kao i glagolske listine, 
na ime starohrvatskom čakavštinom : tekst vinodolski i krčki pisan 
je glagolicom, a poljički statut bosansko - hrvatskom ćirilicom. U 
zakonu vinodolskom imali bismo primjer čakavštine 13. vieka, da 
nije onaj jediti rukopis na koži, u kojemu je ta starina do nas 
došla, valja da istom u 15., ili najranije u 14. vieku pisan, na što 
sluti karakter pisma: kurzivna glagolica, i pravopis: upotrebljuje 
slovo np posve kao lat. j, a to je noviji način, isto kao što pravi 
razliku medju e (w) i sc (lliw), i što mjesto samoglasnoga r piše 
kadikad tudjinskom ortografijom er. Teže je reći, koliko je jezik 
ovoga zakona obnovljen; čini se, da nije znatnih promjena do¬ 
živio, jer je svakojako još i sada ostalo u vinod. zakonu mnogo 
jezičnih starina, više nego li u statutu krčkom ili poljičkom i više 
nego li u starohrvatskoj, dukljanskoj, kronici. Po onome jeditom 
rukopisu, koji je sada u Zagrebu, izdan je zakon vinodolski od 
A. Mažuranića, g. 1843, u trećoj knjizi „Kola u , i to onoliko kri¬ 
tično, koliko se može uz transkripciju glagolskih slova u latinska; 
nekoje se ipak pogrješke podkrađoše, koje trebat će da se u novu 
izdanju isprave (sr. takođjer moje „Primčre w , str. 160). U Kuku- 
ljevićevoj knjižnici ima jedan noviji priepis vinod. zakona na pa¬ 
piru, latinicom pisan, koji reć bi da je potekao iz našega rukopisa, 
ali još onda, dok nije sadanja matica na prvom listu izderana bila: 
za to valja kod nova izdanja i taj priepis u pomoć uzeti. Iz se¬ 
damnaestoga vieka (od g. 1640) ima tako prozvani zakon trsat- 
ski, što nije van prenaredjeni tekst zakona vinodolskoga, kako 
se izriekom veli na početku samoga zakona u onome jeditom, do 
sada poznatom rukopisu, koji se nalazi u knjižnici Kukuljevićevoj 
(sr. Književnik, II. 571): dakle i taj tekst imat će se uvažiti, 
kada dodje do kritičkog izdavanja i pravničkog ocjenjivanja vino¬ 
dolske starine. 

Statut otoka Krka, kojega je najstarija čest od g. 1388, a 
noviji pripisi od g. 1470, 1483, 1526 i t. d., pisan je od više ruka 
(izdavatelj u Arkivu pominje 3. ruke), i to valja da istom u 16. 

vieku. Na koncu se čita, da je nešto „b harti bombažine na hartu 
bergaminu u prepisano g. 1526; ali je pitanje, koje se nemože složiti 
s pameti ljudskom, kako je tko mogao pisati g. 1526 ono, što je 
tekar god. 1599 ustanovljeno! a tako bi bilo po onome, što se u 
Arkivu čita: dakle čitavo ovo pitanje ostaje još uviek neriešeno, 
jer je dosadanji tekst u Arkivu (II., 277) sa sviem nepouzdan. 
Naiječje otoka Krka još je i danas vrlo znamenito; pak i u sta¬ 
tutu ima znatnieh oblika i starina. Po gdješto zanosi jezik već na 
slovenštinu, kao još većma u istranskom razvodu. 

Najobilatiji jest statut poljički, pisan novijom čakavštinom, 
to će reći takvim jezikom hrvatskim (i statut zove ga rvackim), 
ikavskog izgovora, koji se već mnogo približuje današnjoj Štokav- 
štini. Ovakim narječjem pisan je još život Aleksandra Velikoga, 
tekst rudnički i nekoje bosansko-hrvatske listine. Zna se iz histo¬ 
rije, da su se Poljičani doselili iz Bosne u jedanaestom vieku. Gl. 
liepu raspravu „Poljica i Poljičani" od p. Mihovila Pavlinovića u 
„Narodnom koledaru" Matice dalm. za god. 1866. Tekst statuta 
poljičkoga izdan je kritički u 5. knjizi Arkiva od prof. M. Mesića 
i tiem je ispunjena želja, koju je davno prije izrekao pokojni Ša- 
farik, kad je po prvi put učenome svietu objavio znamenitost statuta 
poljičkoga (češki sr. u 3. knjizi njegovieh sabranieh djela, srbski 
u Glasniku društva srb. slov. VIII.). 

Naredbe kaptola senjskoga od g. 1380 i naredbe bi¬ 
skupije modruške od god. 1589 (tekst je štampan u drugoj 
knjizi Arkiva latinicom; matica bijaše za cielo glagolska), znatne 
su u toliko, što potvrđjuju već inače poznatu istinu, da je u tiem 
biskupijama ne samo u crkvi i na službi božjoj nego takodjer u 
svih poslovih izvan crkve vladao jezik narodni*). Slovjenština u 
crkvi senjskoj, modruškoj i krčkoj bješe nekoč i od svjetskih, 
državnih, vlasti poštovana, više nego li dan današnji; negda su 
isti kraljevi u svojih pismih na kaptole ili pojedine popove-glago- 
ljaše upotrebljavali glagolicu. Od god. 1463 ima glagolska listina 
kralja ugarskoga Matije, kojom potvrdjuje neka Frankopanova da¬ 
rovanja, prikazana manastiru sv. Nikole u Gvozdu: ovu je listinu 
kaptol modruški god. 1471 „od slova do slova, ništar neumankuje 

*) I drugi kaptoli ili crkveni zborovi imadjahu svojih zakona i statuta. 

U acta croatica pominje se br. 121. zborni zakon redovnika i popova 

vrbničkih, pisan g. 1487 na kraju jednoga glagolskoga misala. 

8pisao i kopijao. w A god. 1527 podieli opet kralj Ferdinand kap¬ 
tolu senjskomu pravo birati kanonike glagolskom listinom, pod 
koju je kraljevski pečat pritisnut u Ostrogonu ! 

2. Tragovi srbskih književnih starina do Savinih vre¬ 
mena; stara srbska pisma, povelje, hrisovulje. Obično se 
uzima kao početak prave starosrbske književnosti revno nasto¬ 
janje velikog učitelja i prosvjetitelja naroda srbskoga, sv. Save 
(oko 1200). Istina je ciela, da je on prvi osnovao u iznova po¬ 
dignutoj i ujedinjenoj državi oca svoga Nemanje stroži život hri- 
šćanski i onu obrazovanost, koja se u srednjem vieku spajala 
s dobrim uredjenjem hierarhijskoga, a osobito manastirskoga ži¬ 
vota: po njemu se okrete srbski narod stalniem pravcem dušev¬ 
nim, hrišćansko - bizantinskim, toli u crkvenom koli u kulturnom 
životu, od kojega u napredak i neodusta više. Ali ako i jest tomu 
tako, mnogi nam ipak znaci nagovješćuju, da se je već pred Sa- 
vino doba dosta pisalo srbski i da je srbski jezik već prije njega 
posvema priugotovljen bio za potrebe književne. Zalibog nam je 
još uviek slabo razbistrena prošlost našega naroda po Bosni, Srbiji 
i gornjoj Dalmaciji prije dobe Nemanjića te jedva štogod i naslu¬ 
ćujemo, kakov bješe ovuda život. Slika, koju nacrtaše o zemlji i 
narodu putnici zapadne Evrope, kada su za krstonosnih ratova 
ovuda prolazili, veoma je grozna i za cielo puna pretjerivanja. 
Neki Raimundus de Agiles opisuje gornju Dalmaciju oko g. 1090 
ovako: r Slovinska zemlja (Sclawonia) jest zemlja pusta, bez putova 
i brdovita; nevidjesmo u njoj preko tri nedjelje dana ni zvieri ni 
ptica. Stanovnici zemlje tako su prosti i divlji, da nam nehtjedoše 
niti trga otvorati niti puta pokazivati, već bježeći iz svojih sela 
i gradića, ubijahu matore babe, sirotinju i bolestnike, koji su od 
slabosti daleko za ostalom vojskom išli, kao marvu . . . Malo ne 
četrdeset dana bijasmo u slovinskoj zemlji, te trpjesmo toli guste 
magle, da smo ih pipati mogli i kretanjem jedva nekoliko od sebe 
otiskivati . . . Napokon kod Skadra dodjosmo kralju slovin- 
skomu (Bodinu?) i s njim uglavismo prijateljstvo; ali i ovdje 
ubijahu Slovinjani naše ljude po običaju te otimahu neoružaniem, 
štogod mogahu. a Ništa bolje neumije pripoviedati sto godina kas¬ 
nije Vilhelmus Tyrius (1188), van što nam s nekoliko rieči kaže 
i način života: „Dalmacija, kaže, naseljena je narodom divljim i 
na grabež naviklim, posve je zastrta gorami i šumami, velikimi 
riekami i pašami, koje se na dugo i široko pružaju, tako da se 

riedko gdje polje obrađjtije, imajući stanovnici ovieli mjesta sve 
uzdanje života u stadu i marvi . . . Narod je surov, bez stege, 
živi u gorah i šumah, nevješt poljodjelstvu, ali ima veliko mnoštvo 
stada i marve, te obiluje, mliekom, sirom, maslom, mesom, medom 
i voskom. u — Da neke strane pojave ovog opisa svedemo u pravedne 
granice, valja nam se sjetiti starog slovjenskog načina života, po 
kojemu je narod naš od uviek najradije raspršan živio tako, da 
tudjinac, prolazeći zemljom, skoro nigdje i nedobija pred oči veli- 
kieh, skupnieh sela; dodaj k tomu još i to, da su seljaci imali ja¬ 
mačno puno razloga uklanjati se ispred nepozvanih i nemilih gosti 
te bježati u šume: odatle kriva misao zapadnoga kroniste, da narod 
živi u gorah i šumah. 

Osim ovoga, što nam putnici pripoviedaju o vanjskom životu, 
znamo iz drugieh izvora i svjedočanstva još nešto, što spada većma 
na duševni život našega naroda ovieh krajeva. Znamo, da je već 
i sada bilo ovuda manastira, u kojih se njegovala crkvena slovjen- 
ština te se pod njezinim okriljem polagano razvijao i za književnu 
porabu upriličivao starosrbski jezik. Papa Aleksandar II. opominjaše 
god. 10(57 nadbiskupa dukljanskoga Petra, da bi imao brigu za 
slovjenske manastire. U jednome od ovakieh manastira za- 
podjede se po mojem mišljenju prvi osnov one slovjenske kronike, 
koju, kako napried rekosmo, bezimenović pop dukljanski u 12. 
vieku prevede sa slovjenskoga na latinski jezik. Znajući mi, gdje 
je ležao stari grad Duklja (blizu današnje Podgorice); znajući i 
to, što već jednom istakosmo, da je pred Nemanjino doba upravo 
po gornjoj Dalmaciji, uz jadransko primorje, najbudnijim životom 
živio narod srbski; imajući napokon pred očima samu sadržinu 
duldjanske kronike po latinskom prievodu, netrebamo ni za čas 
posumnjati, da se pod oniem slovjenskim jezikom razumieva jezik 
starosrbski. Ovu pomisao možemo s više strana potvrditi: evo 
umah jedne prilike. U manastiru Banji, blizu Kotora, ima još i 
danas stari petrahilj, izvezen na svili zlatom, srebrom i biserom, 
na kojemu se čita najstariji do sada poznati srbski napis 
od god. 1114. Taj je napis već po dva puta štampan: u četvrtoj 
knjizi Arkiva, str. 344 i u Miklošićevih Monum. serbica br. 1.; 
ali se po nesreći čitanje Miklošićevo neslaže sa starijim Sabljaro- 
vim, razlika je upravo u onome, što je za naše pitanje vrlo znatno. 
Jer ako i neima sumnje, da je predlog b s lokalom prava srbska 
rieč mjesto starobugarske bi, ili daje BV^€T(k) bar posrbljeno mjesto 

starobugarskoga 6&A6Tb, mi bismo ipak još svakojako trebali znati, 
da li je na pretrahilju izvezeno B»A€Th (sa h) ili ESjeT (bez h); isto 
tako da li KhAHTO ili r i još nekoje razlike. Nu i ovako pripada 
tomu, inače neznatnomu napisu, bar za sada još, osobita čast, što 
je najstariji, ćirilicom zapisani trag srbskoga jezika, koji ako nije 
baš sam po sebi a ono je važan kao svjedočanstvo za ono, što je 
negda bilo i za što se sada više nezna. 

Već je sprieda, koliko se moglo, kazano a ovdje je dovoljno 
tek riečju pripomenuti, da je i značenje bogomila u historiji naše 
kulture i književnosti veoma veliko: za razvitak jezika i njegovo 
uvedenje u književnost imamo se jamačno upravo njima mnogo 
zahvaliti. Bogomilstvo cvatijaše u naših zemljah osobito od 10. do 
12. vieka. U životu sv. Symeona (Nemanje), koji piša sin mu 
Stjepan prvovjenčani kralj srbski, pripovieda se, kako je Nemanja 
upravo oružanom silom ustao protiv bogomila, koji su se nalazili 
u njegovoj državi te jedne sažeže, druge raznimi kaznami pokori, 
treće progna iz svoje države te njihovo imanje podieli medju siro¬ 
mahe; a njihovu učitelju odreza jezik i njegove nečastive 
knjige spali. Ovom prigodom dakle propade sila književnih sta¬ 
rina, koje bi se danas brojile u starosrbsku književnost. 

Najznatniji ipak zadatak zapade već tada, dok je još u ko- 
lievci bio život našega naroda, gradu Dubrovniku. Svojim pri¬ 
rodnim položajem prezgodno postavljen onamo, gdje se razni krajevi 
hrvatsko-srbskoga naroda u jednu primorsku tačku sastaju, istače 
se on skorim iznad svieh dalmatinskih gradova ugledom, snagom 
i veličinom te posta u brzo ognjištem, iz kojega su iskre višega, 
kulturnoga života vrcale na široko i daleko, preko svieh pokrajina 
na jug i istok, preko Bosne, Srbije, Zahumlja, Duklje i t. d.; po 
svuda raznošahu Dubrovčani kulturu kao trgovci, rukotvorci i gra¬ 
ditelji. Njihovi stari ljetopisi pripoviedaju mnogo o neprilikah, koje 
su susjedni Slovinjani zadavali gradu Dubrovniku; najradije se 
bave pričom o kralju Pavlimiru, kojega narodno kazivanje smatra 
upravo utemeljiteljem slovjenskoga grada: od ono doba, što je 
njegoviem doseljenjem grad povećan, kaže se da mu je nadjenuto 
i slovjensko ime dubrovnik. Bilo, nebilo u pripoviedanju o kralju 
Pavlimiru historijske istine, ono nam bar toliko svjedoči, da su 
već od početka stanovnici grada u neprekinutom, čas prijateljskom 
čas neprijateljskom, obćenju stajali sa susjednimi plemeni hrv. 
srbskoga naroda. To znamo takodjer iz historije. Konstantin Por- 

phyrogenit pripovieđa, da su Dubrovčani nekakav godišnji danak 
plaćali knezovima: zahumskomu i travanjskomu, za vinograde, što 
su ih imali na njihovu zemljištu; pak već u devetom vieku, za 
cara Vasilja, prevažahu na svojih ladjah slovjenske čete u Napulj, 
da se osvoji grad Bar. I sa silovitimi Neretljani življahu po naj¬ 
više i najradije kao prijatelji u miru. Dubrovački historici prisva¬ 
jaju svojemu gradu još i tu čast, da je u njemu već odavna sjedio 
nadbiskup, kojemu da su podčinjeni bili istočni, bosanski i srbski 
krajevi. Kada to bi, u tom se današnji historici neslažu (sr. Knji¬ 
ževnik I. 202); Kukuljević pominje iz arkiva dubrovačkoga bulu 
pape Paskvala, kojom g. 1102 darova nadbiskupski plašt dubro¬ 
vačkomu biskupu Dominiku, staviv pod njegovu crkvenu vlast 
županstvo zahumsko (regnum zachulmiae), srbsko (r. serviliae) i 
trebinjsko (r. tribuniae), a dubrovački historik prošloga vieka, Gj. 
Rastić (Resti), piše u poviesti grada Dubrovnika, kako je g. 1189 
nadbiskup dubrovački Brnja „rukopoložio a Radagosta biskupa bo¬ 
sanskoga i taj ga pripoznao za svoga poglavara i porotio mu 
se jezikom slovjenskim. 

Evo dakle trostruke bijahu sveze, koje su slovjenski jug vezale 
na grad Dubrovnik: korist materijalna, obćenje kulturno i odnošaji 
religiozni. Za bogatstvo prirodno, kojim su obilovale istočne i južne 
zemlje našega naroda, vraćahu im Dubrovčani utakmice plodovima 
kulture, upoznavahu ih s ugladjenijim načinom života, dozivahu ih 
ili kao bjegunce primahu u svoj grad, uvršćujući ih u redove svojih 
vlastela i nadarujući sjajnimi palačami. Kako li ugadja čovjeku, 
kada u sred nebrojenih jada i nevolja, koje nigda nijesu prestale 
narod naš tištiti, vidi ovakvu blagu i mirnu, ali neumornu radinost 
grada Dubrovnika! Po tome je lako dokučiti, za što su se vrlo 
rano razvila tiesna odnošenja izmedju Dubrovnika i obližnjih slo- 
vjenskih knezova: čas ugovarahu savez ili iz nova utvrdjivahu 
staro prijateljstvo, Čas obnavljahu ugovore trgovačke, razjašnjujući 
ih ili popunjujući, a kadšto dodje baš i do riečanja i svadja. To 
su doduše stvari sa sviem obične u svietu, ali u našem slučaju 
postaju nenadano znatne tiem, što su povodom bile, daje narodni 
srbski jezik vrlo rano ušao u porabu književnu te se 
još do danas sačuvala liepa kita književnih starina, poznatih pod 
imenom srbskih listina, koje su tiem dragocjenije, čim su naj¬ 
starija, pače jedita svjedočanstva narodnoga srbskoga jezika u našoj 
najstarijoj književnosti. 

Tko bi danas znao reći, kada se po prvi put desila zgoda 
ili potreba, da Dubrovčani ugovaraju sa svojimi susjedi, pak da 
ugovor na pismo stavljaju! Dubrovački ljetopisci pominju 
doista već pod g. 831 ugovor mira i prijateljstva medju Dubrov¬ 
nikom i nekakvim banom travunjskim, koji oni upravo prvim i 
najstarijim zovu. Rastić i Appendini (I. 241) umiju takodjer po¬ 
tanko kazati uvjete onoga mira. Ali kad bi već i bilo njihovo pri- 
poviedanje istinito, književnog traga onomu ugovoru neima više; 
isto se tako ništa nezna ni za kakav tekst mnogieh drugieh ugo¬ 
vora, koje su Dubrovčani prije jedanaestoga vieka ugovorili s raz- 
nimi banovi i knezovi naroda srbskoga. Pripovieda se, da je god. 
1023 velik požar grada Dubrovnika uništio veću čest starieh pi¬ 
sama: tko zna, koliko je tada starina našega jezika propalo! Medju 
tiem Kukuljević nadje u dubrovačkom arkivu (Arkiv, knj. 4. str. 
326) listinu (da li izvornu?) od nekojega protospatara i stratiga 
srbskog i zahumskog, po imenu „Latovitta u , od g. 1030—1040, i 
umah za njom listinu velikoga župana zahumskoga Hranka od g. 
1044; za tiem opet dvie listine župana dukljanskoga i zahumskoga 
Deše od god. 1151 i dvie listine banova Slavogosta i Barića od 
g. 1152—1160 — ovimi se listinami daruju ili potvrdjuju nekoja 
imanja beneđiktinaca otoka Mljeta. Ovdje imamo dakle dvie listine 
iz prve polovice jedanaestoga vieka, i nekoliko ih iz 12. vieka, ali 
prije one od Kulin-bana: pisaše ih ljudi našega naroda. Današnji 
tekst ovieh listina jest doista latinski, ali nama nebi težko bilo i 
na tu se misao skloniti, da se je iz prva uz tekst latinski nalazio 
još i slovjenski (srbski). Ta i listina Kulina bana od g. 1189 nije 
pisana samo jezikom srbskim, već i latinskim. Nije li možda i 
ovdje bio stari običaj, da se bar nekoje isprave pišu u dva jezika? 
U listini bosanskoj od g. 1333 kaže se, da je bila pisana u četiri 
komada: „a tomuj su 4. povelje . . dvie latinsci a dvi srpscie . . 
dvie sta u gospodina bana Stefana, a dvie povelje u Dubrov- 
nici. u Da nije već iz prva tako bivalo! 

Ovo nesigurno nagadjanje dobiva sve to veću vjeru, kada se 
iz bliže promotre naše najstarije, ćirilicom pisane listine. To je 
listina Kulina bana od g. 1189, Nemanjina od g. 1199, prastara, 
ali bez godine, listina obćine popovske, i još stariji imenik dubro¬ 
vačkih ljudi, napokon dva podpisa kneza Miroslava od g. 1186 i 
1190. Ove su starine nekako u isto doba pisane, ili bar skorim 
jedna za drugom, a izlaze s raznieh krajeva našega naroda: jednu 

piša Radoje, dijak bana bosanskoga, drugu netko iz obćine po¬ 
povske (Popovo je u Hercegovini blizu Ljubinja), treću netko od 
družine srbskoga župana Nemanje, može biti na Sv. Gori; a ono 
ima ipak medju njima i u jeziku, što bas nije čudo, i u pra¬ 
vopisu, što je osobito znatno, tolika srodnost, pače jednakost, 
da nebismo mogli toga nikako pravo dokučiti, kad bismo se držali 
ovakova mišljenja, da je, recimo na priliku, listina Kulina bana 
od g. 1189 prvo i najstarije, što bi pisano ćirilicom a srbskim je¬ 
zikom. Tu se vidi tolika sigurnost i okretnost u pisanju jezika 
srbskoga slovi ćirilskimi; tolika emancipacija, da upravo veća 
nego li u potonje doba, od upliva crkvene slovjenštine, da nije 
moguće vjerovati, da nebi bili u Bosni, Zahumlju, Diokleciji i t. d. 
već davna prije Kulina bana počeli pisati ćirilicom a narodniem 
jezikom srbskim. Osobito valja na um uzeti jedinstvo u pisanju 
onieh srbskih glasova, kojih bugarski jezik neima: to su naš h i b* 
Mjesto prvoga pišu svi naši najstariji spomenici k: Tf^rao r €, homo Rt, 
trcsra listina Kulina bana, onhRHRe, R€tio, m*rhr € rnr k listina 
popovske obćine, nouoRHio, spAKAio listina Nemanjina; a mjesto 
drugoga dolazi već posebito slovo t (^) i u Kulinovoj listini: 
rpAtaMb (izgovori: rpa^au), i u Nemanjinoj : fcsptreBO. Listina 
obćine popovske piše: tfipb.&G&h (izgovori: ^yp^cB); njezin pisar 
nebijaše onako vješt, kao Kulinov dijak Radoje! 

Listine ćirilske nijesu nam samo tiem zavriedile, što su naj- 
davnije svjedočanstvo za književno upotrebljavanje srbskoga jezika, 
kako vidjesmo, čak prije vremena Savinih; nego po što je kasnije 
svakolika književnost srbska i duhom i jezikom prihvatila strogo- 
crkveni pravac, na koji je bješe naputio sv. Sava, ostaju nam od 
12. — 15. vieka još jedine listine, u kojih se očituje nešto više 
svjetskoga mišljenja i svjetskoga, t. j. prostonarodnoga jezika. Ni¬ 
jesu ipak sve listine u tom jednake. 

Dopisivanje bosanskih banova s republikom Dubrovačkom, 
počam od Kulina u 12. vieku i Matije Stjepana Ninoslava u 13. 
vieku, koji bijahu poznati privrženici bogomila, pak do Tvrdka i 
njegovieh nasljednika na bosanskom kraljevstvu u 14.—15. vieku, 
vodi se ispravnim jezikom i razgovietnim narodnim slogom; vidi 
se, da pisara nije vezao običaj na svakojake prazne formule ili 
dugačke biblijske fraze, kojih se je držala duhovna kancelarija 
vladara srbskih: istom po što se Tvrdko kraljem proglasio (1376), 
počeše se i bosanski logofeti — do tada bijahu dijaci — jače na- 

dimati i frazeologijom crkvene slovenštine razmetati. S bosanskimi 
se listinami slaže i ono nekoliko starih pisama 13. vieka, uprav¬ 
ljenih na Dubrovnik od knezova humskih i nekoje druge gospode, 
kao od Andrije kneza humskoga 1240—1249, od Radoslava hum¬ 
skoga 1254, od Črnomira 1253, od kneza Gjure i t. d.; za tiem 
sva kasnija pisma 14. — 15. vieka, koja pisaše republici dubro¬ 
vačkoj u raznih trgovačkih i novčanih poslovih gospoda bosanska, 
hercegovačka, primorska i dalmatinska, kao knez Vojislav, Balša 
i Balšić, Gjuragj konavaoski, Hrvoje spljetski, Jablanići i Sanko- 
vići, Sandalj Hranić, Radoslav Pavlović i sin mu Ivaniš i t. d. Ovo 
bosansko dopisivanje, osim toga što se odlikuje liepiem narodniem 
jezikom, kakova ćeš badava tražiti u strogo srbskih listinah, može 
se još uzeti kao neka naknada, koju nam daje Bosna za ono, što 
je inače u literaturi staroga doba zaostala; njezina burna prošlost, 
kolebanje medju istokom i zapadom i mienjanje mnogieh gospo¬ 
dara toli u državi koli u crkvi, nepružaše joj dovoljne dokolice, 
da bi uz mirno i kontemplativno življenje manastirsko zapodjenula 
onakovu radnju književnu, kakovom se zabavljahu manastiri srbski. 

Stara pisma dvora srbskoga počimaju s Nemanjom i njego¬ 
vom dinastijom. Najstarija je listina Nemanjina, kojom god. 1199 
daruje manastir ehilandarski *). Iz 13. i 14. vieka ima od svakoga 
kralja i cara srbskoga po više listina, počamši od Stjepana Prvo¬ 
vjenčanoga sve do cara Lazara; nekoje izmedju njih vrlo su ob- 
širne i radi bogate sadržine veoma znatne, kao n. pr. hrisovulja 
kralja Uroša ILI., kojom je god. 1330 osnovao manastir dečanski 
(sr. u 3. 8v, 7. knjige ruskih peterb. izvješća) ili hrisovulja cara 
Dušana oko god. 1348, kojom je osnovao manastir sv. Mihajla i 
Gavrila u Prizrenu (štampana u Glasniku knj. 15.). I poslije pro¬ 
pasti države srbske na Kosovu polju ima još dosta listina od srb¬ 
skih despota sve do pod konac 15. vieka. Listine srbskih vladara 
ako i nijesu niti u historiji srbske književnosti niti za srbski jezik 
onako znatne i potrebite, kao što bosanske i ostale zapadne, a ono 


*) Kako znamo, da je Nemanja prije svoga polazka na Sv. Goru mnogo 
hramova i manastira posagradio u domovini, to je jamačno i za njih 
pisao hrisovulje, koje su bile starije od listine chilandarske. To nam 
izriekom potvrdjuje sv. Sava u životopisu sv. Simeona, kada govoreći 
o manastiru ^tudeničkoin, koji je sagradio i bogato nadario Nemanja, 
navodi za svjedočanstvo „zlatopečatnu povelju" Neinanjinu kao i napis 
u crkvi na stieni. 

su tiem znatnije za poznavanje crkvenoga i državnoga života u 
samoj Srbiji, sto sa zahvalnošću priznaje nauka historijska. U onih 
listinah , kojimi se osnivaju ili daruju nekoji manastiri na Svetoj 
Gori i po Srbiji, vlada naskroz Crkveni, bogoslovni način pripo- 
viedanja, koji je obilato prepleten reminiscencijami iz sv. pisma i 
mnogieh otaca crkvenih; isto im je tako jezik posve na blizu 
crkvenoj slovenštini. Nasuprotiv u dopisih na republiku dubrovačku, 
ako izuzmeš biblijski uvod, u ostalome je i jezik one iste naravi 
svjetske t. j. narodan, kao sto predmet, o kojem se radi. Osobito 
se jasno vidi, kakova bješe nekoč razlika u Srbiji i u samom 
pisanju medju jezikom da tako rečem državnim iliti stilom kance¬ 
larijskim , koji je bio zajedno stil srbske crkve, i medju jezikom 
porabe privatne, kada se isporede po dva pisma od istoga vladara 
ali različitim svrham namienjena; a to se sada već može učiniti, 
po što imamo obilate zbirke srbskih listina u izdanju Miklošićevu 
i Pucićevu. U drugoj knjizi srbskih spomenika izdanja Pucićeva 
ima nekoliko sa sviem kratkih, ali originalnih pisama od srbskoga 
kralja Uroša II., Milutina II., Uroša III. i cara Dušana i t. d. na 
kneza i obćinu dubrovačku, koje se posve privatnih stvari tiču, 
po najviše novaca, te su pisane bez logofeta državnih, dakle izvan 
državne kancelarije, pa za to i jest ondje i jezik narodan i pravopis 
puno jednostavniji (bez u, često izostavlja k ili piše na narodnu a), 
nego li u drugih H$twkah i od istieh vladara izdanih. 

Ovoj naravitoj prostoti u stilu i pravopisu, koji nalazimo u 
bosanskih i bar u nekojih srbskih listinah, posluži najvećma grad 
Dubrovnik. Dubrovčani, prosti od obzira nabožnih i drugih koje¬ 
kakvih predrasuda, umješe već iz davna svoj vlastiti dobitak mudro 
spajati s korišću tudjom: tako se zbude te su po čitavom slovjen- 
skom istoku kao odlični susjedi veoma poštovani i svagdje s pre¬ 
velikom voljom dočekivani bili. Ali i Dubrovnik omilje sviem juž- 
niem Slovinjanom uljudnim postupanjem i prijateljskim držanjem: 
banovi, knezovi i kraljevi srbski i bosanski otimahu se o taj osobiti 
znak naklonosti i odlikovanja, da ih Dubrovnik upiše u redove 
svojih .vlastela te ugovarajući s Dubrovčanima mir i prijateljstvo 
nezaboraviše nigda isprositi si slobodno utočište u njihov grad, 
znajući da što oni jednom obreku, neće tako brzo poreći. Toga 
radi i bješe Dubrovnik vazda pun to sretnieh to nesretnieh susjeda: 
u nj sastajaše se upravo cviet hrvatskoga i srbskoga naroda; sve 
što ima plemenita po rodu i krvi, težaše ovamo, i samo tako može 

se protumačiti neiscrpiva sila duševna i ono čudo umnieh ljudi, 
koje ovaj jediti grad rodi na sviet kroz mnogo viekova. Kao što 
su trgovci dubrovački obilazili čitav poluotok, onako bi opet stranci 
sa svieh krajeva srbskih i bosanskih dolazili u grad, braći svojoj, 
da podmire razne potrebe života; pa kad se desila zgoda, da ba¬ 
novi, knezovi i kraljevi s njimi ugovaraju, pošiljahu u grad svoje 
pouzdanike i dijake. Zaradi ovieh držaše vieće o državnom trošku 
ljude vješte jeziku srbskomu i ćirilskomu pismu, koji su donesene 
povelje prepisivali ili prevodili te ih vrstali u javne knjige, a na ime 
vieća odgovore sastavljali. Ovoj se razboritoj brizi dubrovačkoga 
vieća imamo i zahvaliti za najveću čest srbskih listina, toli onieh, 
koje vieće piša na razne ljude u Bosnu i Srbiju, koli onieh, koje 
svana stigoše na vieće; jer da se nebude ono toliko staralo, da se 
originali i vjerni priepisi svieh ovieh starina sačuvaju u dubrovačkih 
arkivih, jedva bismo danas imali toliko mnoštvo ćirilskih listina, 
kao što ih zbilja imamo. Samo se kaže, da je kancelarija dubro¬ 
vačka uz neprestano primanje srbskih dopisa, koji su mnogo puti 
i sastavljani u Dubrovniku, kamo bješe običaj bosanskih knezova 
da dijake ili logofete sa sobom povedu radi ugovora, i uz odvra¬ 
ćanje potrebitih odpisa, mnogo zabavljena bila našim jezikom i da 
je najviše prilike imala izvještiti se u valjanom kancelarijskom 
stilu; a kako ovdje nijesu smetali onakvi uplivi, kao u kancelariji 
srbskoj, to i jesu zbilja listine dubrovačke pisane jedniem, vrlo 
razgovietnim i pravilnim jezikom. 

Po što se prava hrvatska književnost u Dubrovniku rodila 
istom pod konac 15. vieka, valjalo bi da nam dubrovačke listine, 
kojih ima od 13.— 15. vieka, posluže bar za ogled stare dubro¬ 
vačke proze; ali kada jezik ovieh listina isporedimo s jezikom prvih 
dubrovačkih pjesnika, opazit ćemo dosta znatnu razliku, koja se 
po mojem mišljenju samo tako može protumačiti, ako uzmemo, 
da listine dubrovačke nijesu baš ni pisane narječjem grada Dubrov¬ 
nika, koje bješe čakavsko a puno pomiešano s talijanštinom, nego 
narječjem onieh ljudi, s kojimi je Dubrovnik stajao u neprekinutoj 
svezi trgovačkoj te radi kojih i jesu one listine pisane. Držim 
dakle, da listine dubrovačke nijesu historijsko svjedočanstvo za 
narodni jezik, kojim bi u 14. —15. vieku govorio grad Dubrovnik, 
već za onaj jezik, kojim govoraše Bosna, Hercegovina i južni dielovi 
Dalmacije ispod Dubrovnika. To i jest, mislim, glavni razlog uz 
religioznu i političku razlikost, za što je republika dubrovačka 

10 


Digitized by v^,ooQle 



146 


STARO DOBA. 


Bvagda odjelito pominjala ljude i jezik „srbski 44 od ljudi i jezika 
dubrovačkoga, koji su obično zvali „slo vinskim 44 , redje „hrvatskim 44 
jezikom. Znamo osim toga, da su još i kasnije pjesnici dubrovački 
u Bosni i Hercegovini tražili čistiji i pravilniji govor našega jezika, 
nego li bješe njihov domaći dubrovački. 

Kada su Turci počeli kršćane balkanskog poluotoka razbijati, 
razgoniti i vlast im otimati, prebježe, kako iz historije znamo, silan 
narod iz Bosne i Srbije u Dalmaciju, hrvatsko primoije i dalje 
nutar u kraljevinu hrvatsku sve do Save. Odatle ima nekoliko 
ćirilskih pisama čak iz današnje Hrvatske, ali dakako istom od 
15. i 16. vieka, iz tako zvane uskočke dobe, osobito od familije 
Kegljevića. Pisana su jedrim jezikom prostonarodnim te su štam¬ 
pana medju listinami glagolskimi u zbirci Kukuljevićevoj (bit će jih 
valja da i više). Ono doba bijaše jezik srbski Čak jezikom diplo¬ 
matskim turskoga, ugarskoga i rumunskoga dvora, kada su štogod 
s Dubrovnikom ili medju sobom ugovarali: to nam dokazuju njihova 
pisma, koja se nalaze u zbirci srbskih listina kod Miklošića, kao 
n. pr. pismo Amurata n. od g. 1430 i 1442 na republiku dubro¬ 
vačku, pisma Mohameda II., Ali bega, Hamza bega, Bajazita H., 
Selima I., Sulejmana H.; pismo Matije kralja ugarskoga od god. 
1465 na fratra Aleksandra Dubrovčanina, pisma Ivana Zapolje na 
Mehmed bega, pismo Aleksandra, vojevode moldavskoga na Du¬ 
brovnik i t. d.! I slavni junak onoga doba Gjuragj Kastriot Sken- 
derbeg dopisivaše s Dubrovnikom na našem jeziku. 

3. Nemanja i sv. Sava. U ono isto doba, kada starohrvatski 
ljetopisac govori o Hrvatih, da su podloženi od volje u nevolju i 
od slobodnih u rabotu, stupi narod srbski energijom velikoga žu¬ 
pana Nemanje na novu snagu državnu, a sin mu sv. Sava utemelji 
na osnovu očine tečevine religiozno-kulturni i književni napredak 
srbskoga naroda. Nastojanje njihovo urodi toli sjajnim uspjehom, 
da se još i danas sav narod s ponosom sjeća svoje slavne proš¬ 
losti, koja bješe njihovo djelo. Već u staro doba priznavahu onako, 
kao mi danas što velimo, da je Nemanja, veliki župan srbski, ne- 
složnu i raskomadanu domovinu naroda srbskoga i opet složio i 
ujedinio, te joj granice znatno razmaknuo prema istoku i zapadu. 
Oba njegova sina, prvovjenčani kralj Stefan i sv. Sava, pisaše 
život slavnoga roditelja i oba se slažu u toj pomisli, da je Nemanja 
„obnovio očinu djedinu i veće je utvrdio pomoćju božjom i svojom 
mudrošću 44 te je napokon „odasvuda mir i tišina 44 zavladala u nje- 

govoj državi, jer je u istinu bio „divan i strašan u sviem svojim 
susjedom. Sto domaća žića biblijskim glasom pripoviedaju, isto po- 
tvrdjuju i ostala historijska svjedočanstva, da je Nemanja silan i 
postojan vladalac bio, koji je pregao državu svoju dići iz doja- 
košnje neznatnosti do slave, ugleda i jakosti. Ova se njegova težnja 
dostoji to većega poštovanja, što nebi tiem zadovoljan, da uskrisi 
domovinu silom oružja i hrabrosti, već je htjede preporoditi goje¬ 
njem duhovnoga života. 

U nekojih krajevih srbskoga naroda, osobito na istoku, koji 
Nemanji u mladosti dopade da njime upravlja, bijaše kršćanstvo 
još slabo i tek po imenu poznato; jošter nebiše izbrisani svi spo¬ 
meni staroga poganskoga života a i herezija bogorailska brojaše 
mnoštvo sljedbenika. Tu se dakle otvori revnosti Nemanjinoj pro¬ 
strano polje radnje. I zbilja već rano, dok je još kao mlad čovjek 
jedniem samo dielom srbske zemlje upravljao, poče se starati, kako 
bi narod utvrdio u vjeri hristovoj: uze dakle po običaju onoga 
vremena graditi crkve i manastire te umještati u njih zborove po¬ 
božnih kaludjera, koji će narod voditi po stazi kršćanskih kijeposti 
i u vjeri ga poučavati. Uz mnoge druge zadušbine Nemanjine spo¬ 
minju srbska žića ovoga svetitelja: manastir sv. bogorodice u To- 
plici, na rieci Kosalnici; manastir sv. Nikole na rieci Banjskoj 
blizu Toplice; kasnije svladav sretno zavidnu svoju braću, Bagradi 
u slavu pobjede hram sv. Gjurgja u Rasi, gdje je već od prije 
bila saborna crkva sv. Petra i Pavla, u kojoj je Nemanja po drugi 
put kršten obredom grčko - istočnim god. 1144; najslavnije ipak 
njegovo djelo, koje osnova malo prije odlazka na Sv. Goru, bješe 
crkva i manastir na rieci Studenici, u kojemu provede prve dvie 
godine svojega kaludjerskoga života. Sve ove zadušbine Nemanjine 
bjehu sjajno opravljene te obdarene ikonami, posvećenimi sudovi, 
knjigami, rizami i zavjesi: tako piše sv. Sava za Studenicu. 
Pače i preko granica svoje vlasti gradjaše Nemanja crkve te šiljaše 
bogate priloge u glasovita kršćanska mjesta, kao u Jerusolim, u 
Rim, Carigrad, Bar, Skoplje, Solun. A kako dozna g. 1188, da 
će car njemački Friderik kroz njegovu zemlju proći s krstonosnom 
vojskom na istok, odpravi preda nj poslanike u Jegar, da mu se 
poklone u njegovo ime pak da mu ponude ne samo slobodan 
prolaz kroz srbsku zemlju već i častan konak. Zapadne kroniste 
spominju to zbilja i hvale se, kako je Nemanja sjajno dočekao i 

ugostio cara, i kako je bogatimi darovi odlikovao njega i njegovu 

družinu: vinom, medom (medone) i stadom. (. . gratanter egre- 
diebantur obviam peregrinis, et maxime Imperatoris adventum, prout 
decebat, cum ingenti pompa et apparatu magnifico salutantes, hunc 
benignis stipant obsequiis. Singulis etiam principum boves, oves, 
vinum, frumentum et hordeum dividebant). 

Ovakovi fakti Nemanjina vladanja, koji su i onako nekoć 
sa sviem drugojačije značenje imali nego li bi danas, potekoše za 
cielo iz te plemenite želje srbskoga vladaoca, da državu svoju 
trgne iz dosadanjega mraka te je upozna s ostalom kršćanskom 
Evropom. 

Rječiti starosrbski književnik Domentijan sabra sve zasluge 
Nemanjine sa svojega religioznoga gledišta u ovu kitu pohvala: 
„togđa prčlbstbnyi mrakb idolbskyje lbsti mnogobožija otb nasb 
isčeze i molitvami prčpodobbnaago otbca našego (sc. Nemanje) po 
vbsemb otbčbstvč jego žare blagovčrija javiše se i kapišta (po¬ 
ganski oltari) razdrušiše se i crbkbvi hristovy postaviše se i idoli 
sbkrušiše se i ikony svetyihb javiše se, bčsi probegoše i vbsečb- 
stbnyi krbstb hristovb vbsu zemlju osveti . . . episkopi i sveštenici, 
popove i dijakoni, popečenijemb prčpodobbnaago javiše se beskrbvb- 
nuju žrbtvu vbznosešte Hristu bogu i vbsb klirosb sveštenyihb ukrasi 
se i vb velblčpotu odčjaše se svetyje crbkbvi ... i monastirije stase 
po vbsemu otbčbstvu prčpodobbnaago, mužije i ženy, malii i velicii, 
ubozii i bogatii, vbsi ljudije otbčbstva isplbniše svetjje crbkbvi 
hristovy“ . . . 

Ovo prekomjerno iznošenje religiozne strane, kako nam je 
ovdje u jezgri izložio Domentijan, preote do mala sa sviem mah 
u mišljenju i ocjenjivanju svieh djela vladalačkih i drugieh, pri¬ 
vatnih ili državnih dogodjaja, tako da o nutrnjem životu Nema- 
njinu i kraj obilatih životopisa jako malo znamo. Što su god Sava 
i kralj Stjepan o svome ocu pisali, što li poslije njih Domentijan, 
njima bijaše jednako više pred očima pobožni kaludjer Simeon, 
nego li slavni vladalac Nemanja. Tko taj korak Nemanjin, što se 
pod svoju starost pokaludjerio, najznatnijim u njegovu životu smatra 
te s religioznim entuziazmom pripovieda o ascezah njegove starosti, 
kao što to Čine naši starosrbski biografi, onome su dakako sva 
slavna svjetska djela ovoga vladaoca posve neznatna stvar; i za 
to nam kaže sv. Sava u žiću Simeonovu posve iskreno: „o vla- 
dyčbstvč jego i drbžavč neispisahomb po redu, jaže slyšahomb i 
vidčhomb, umnoženija radi slovesb u ! 

Ako se i zna, da je Sava primjerom svojim potaknuo oca 
Nemanju, da se pokaludjeri te je pod imenom monaha Simeona 
najprije preko dvie godine proveo u svojoj zadušbini, manastiru 
Studenici, g. 1195—1197, a poslije otišao u Sv. Goru (življaše iz 
prva u vatopedskom, kasnije u hilandarskom manastiru, f 1200); 
ipak bi krivo bilo istom od sv. Save izvoditi ono čudno naginjanje 
srbskih vladalaca na strogost manastirsku, ono suvišno i sniženo pod¬ 
laganje svega u životu pod forme religiozne. Taj se pojav opaža 
već kod Nemanje, što dovoljno svjedoče napried pomenuti znaci 
njegove pobožne odanosti prema crkvi i crkvenim institucijam. U 
tome stajaše Nemanja i čitav srbski narod istočne crkve pod silnim 
uplivom bizantinskoga pravca religioznoga, koji 6e već za rana 
zavezao u nenaravite stranputice, nastojeći, da bi kako vanjskim 
preljerivanjem nadomjestio nestadak živa uvjerenja te nutarnju tru- 
lost zali čio spoljašnjom sjajnošću. 

Neima sumnje, da su u tom duhu strogosti religiozne odgojeni 
takodjer sinovi Nemanjini, ako i neznamo ništa pobliže. Domen- 
tijan kaže samo obćenito: „i rodi syny i dbšteri, i vbspita ih vb 
vbsakom blagovčrii i čistotč, i vbsemu strahu božiju i prčvelikomu 
sbmčreniju davidbsky prčmudrosti nauči je u , a za mladjahnoga 
Rastka (Savu), koji bješe mezimac i ljubimac roditelja, dodaje još 
i to: „i polaty na prčbyvanije jemu sbtvoreny byše . . . roditelja že 
jego veliku ljubovb imušta na njemb, često prihoždaasta kb njemu, 
velika diva isplbnjajušta se o njemb ... i prčložista i na božiju 
volju, i svetyimb knjigamb naučista i. u Najbolje nas u tom 
utvrdjuje sam život Nemanjinih sinova. Stefan prvovjenčani kralj 
piša, kako znamo, život oca svoga jezikom slovjenskosrbskim te 
nadje uza svoje vladarske poslove još i tomu dokolice, da sastavi 
grčkim jezikom trinaest liturgijskih pitanja na nadbiskupa bugar¬ 
skoga Demetrija (nebi li to vriedno bilo bar iz poštovanja da se 
štampa ?); mladjega pak sina Rastka (Save) kosnu se taj religiozni 
pravac još življe, tako da je, kako znamo, i preko volje svojih 
roditelja prezreo svaku sjajnost svjetsku te namienjenu mu čast 
državnu ostavio i pobjegao u Sv. Goru. To se dogodi u 17. godini 
njegova života, dakle god. 1186, po što se uzima, da se Rastko 
rodio god. 1169. 

Sv. Sava nebijaše običan kaludjer, niti bi pravo bilo, da se 
tek njegovoj pobožnosti klanjamo, i njegovu religioznomu zanosu 
divimo. Istina pobožna osjećanja njegova nježna srca nemogoše odo- 

ljeti tihomu blaženstvu manastirskoga života, kako mu ga nahvali 
nekoji starac Svetogorac, rodom Rusin, a neće valjda biti pretje¬ 
rano ni ono pripovieđanje o strogom životu na Sv. Gori, gdje je 
najvećim stradanjem tielo mučio „vbsegđa suhb hlčbb jađy, i togo 
po malu, i vb mčru vodu pije, i vynu (vazda) žedaje, vina i masla 
po malu vbkusaje 4 *, kako Domentijan piše; ali osim ovieh svoj¬ 
stva, kojimi se doista nebi puno razlikovao od obična kalu- 
djera, pokazivahu se u njega već od početka i takove težnje, po 
kojih se vidi, da se je i kao monah u samotnoj ćeliji jednako 
opominjao svoga poriekla, znajući, da sin srbskoga vladaoca ima 
dužnosti ne samo prema bogu već i prema svojemu narodu, da 
mu valja gledati, da ličnu pobožnost posveti slavi božjoj tako, da 
će 8 tiem skopčan bit i napredak domovine: to su težnje, kojih 
običan monah i nepojima, težnje, za kojimi idu samo ljudi uznosita 
duha. Sv. Sava bješe doista uz veliku pobožnost, kojom je rasipno 
blago trošio na gradjenje i ukrasivanje svetogorskih hramova i mana¬ 
stira, takodjer svjestan Srbin, koji se staraše za sreću i slavu naroda 
svojega oniem putem, koji je sam sebi od početka života odabrao. 

Treba li tomu dokaza? ima ih izobila u njegovu životu, koji 
je čitav podieljen medju bogomoljstvo i koristi srbskomu narodu 
iskazane. Eno u Sv. Gori, po što je oniem zlatom, koje mu šiljahu 
roditelji, bogato obdario razne manastire te mnogo crkvi i ćelija 
posagradio, pomisli i na domovinu (žiča pripoviedaju, da ga je na 
tu misao doveo nekakav starac, ali to će biti samo tako izmišljeno), 
te umoli igumana, da mu „đit jedno mjestance zapušteno, da sa¬ 
gradi ćelijicu u svoje ime, da oni koji bi prihodili iz zemlje njegova 
otačastva, imaju svoj dom. u Ele ova molba nebi povoljna igumanu: 
igumenu ne godč bystb to i ne stvori volje jego, rieči su Domen- 
tijanove. Tako naidje već tada pravedna želja Srbina na odpor 
tudjinski! Ipak se Nemanja i Sava nedadoše u svojem zahljevu 
smesti niti odustaše od njega, dok im nijesu Grci najposlije zado¬ 
voljili, bojeći se da nebi tolika dva dobročinitelja ostavila Sv. Goru. 
Nemanja odabra Hilandar za srbsku lavru, jer mu je to mjesto, 
po što je čitavu Sv. Goru obašao, najvećma omiljelo. Kada je 
ovdje dojakošnja pustinja u raj pretvorena te velik manastir sa- 
gradjen i crkva krasno obnovljena, posla Nemanja sina svoga u 
Carigrad caru Aleksiju, neka bi mu ovo imanje potvrdio i još 
štogod priložio. Car im doda zbilja manastir Zig, a nekoje druge 
odkupiše od Grka za novce, tako da je sada do 14 manastira 

zajedno složeno i prozvano Hilandar. Taj u jedno sastavljeni pro¬ 
strani manastir srbski predan bi zaštiti velikoga župana Stefana 
i njegoviem nasljednikom. (Sr. Domentijan u životu sv. Save, izd. 
Danič. str. 168.) Ovdje življaše starac Nemanja (Simeon) još osam 
mjeseci do svoje smrti, koja se dogodi g. 1200. U to doba bro- 
jaše manastir još jako malo kaludjera, kao što se na jednome 
mjestu sam Sava tuži, ali skorim pod upravom Savinom „ot ne- 
javljenago i malago velelčpbno vbzraste, vb ravbnbstvo 8b pročiimi. u 

Darežljivošću starca Nemanje i sina mu Save posta Hilandar 
ne samo najbogatijim manastirom Sv. Gore, već upravo glavom 
svieh srbskih manastira. Mile uspomene na ovu dvojicu narodnieh 
svetitelja privlačiše sa svieh krajeva srbskoga naroda mnoštvo po- 
božnieh duša, da ondje i na onome mjestu bogu služe, gdje njihov 
otac Simeon i veliki učitelj sv. Sava. Kraljevi i carevi srbski ne- 
prestaše se opominjati Sv. Gore i srbske lavre hilandarske. U samom 
Hilandaru življaše jednako po više stotina srbskih kaludjera, koji 
su se kraj duhovnieh vježbanja bavili pisanjem knjiga. Hilan- 
darski manastir jest najveća tvornica starosrbskih 
knjiga: najljepše i najdragocjenije književne starine starosrbske 
literature biše ovdje sastavljene ili prevedene, ovdje pisane ili pre¬ 
pisane, odavle rasturene i razvučene po svoj Evropi. Što se za 
našu Hercegovinu kaže: Hercegovina sav sviet naseli a sebe ne- 
raseli, isto bi se moglo reći i za srbski Hilandar: sve knjižnice 
evropske napuni, al sebe neizprazni. Najnoviji putnik svetogorski, 
Dimitrijev Petkovič, nadje post tot discrimina rerum, ipak još 
preko 300 slov. rukopisa, po najviše srbske recenzije, u samom 
Hilandaru, u glavnoj knjižnici, a okolo 150 rukopisa u nekoj ma¬ 
lenoj ćelijici, sa strane; a kad se dodadu tomu još i ostali sveto¬ 
gorski manastiri, tada će broj srbskih spomenika, što ih još i danas 
ima u Sv. Gori, narasti na više hiljada! 

Da nije dakle sv. Sava ni što drugo učinio, nego što je ovako 
slavno i znamenito mjesto podigao, ostala bi mu ipak u nas uspo¬ 
mena neumrla; kamo li istom što znamo, daje upravo on i prvi 
srbski književnik toga znamenitoga mjesta. 

Sava napisa za manastir hilandarski skorim poslije smrti očine 
znamenit i obširan ustav (tniinke), pod oviem naslovom: Hciincannib 

N OlfKA^ANNK* SKHTHU €01fqi6ie Bb MAHACTblpH npt€K€THI€ BOrOpOAHIfE NACTAB- 
HHI|€ H flfr&AAN06 MNOIO rptUINNMb N CMHpGHUMb MHIKOMb C A B 0 IO BAMb 0 
ročno** Bb^AH>EAN»NA Y6ftA n BftATH6. Ovu dragocjenu starinu naše knji- 

ževnosti vidje Avraamović g. 1848 u Hilandaru te je opisuje, da 
je knjiga na koži u 8mini pisana, nestaje joj prvi list kao i listovi 
izmedju 36. i 38. glave; misli da je pisao po Savinu nalogu nekoji 
njegov učenik. Srećom ispisa Avraamović iz te knjige bar naslove 
svieh poglavlja, ima ih brojem 43; pa ako se i nemožemo ni u 
taj priepis sa sviem pouzdati, jer su nekoje pogrješke očevidne, 
to se ipak već iz kratkih odlomaka Avraamovićevih dovoljno raza¬ 
bira, koliko je izmienjen i pokvaren tekst istoga tipika u onom 
priepisu, koji je prošle godine štampan u Glasniku učenog društva, 
knjizi trećoj. Ovdje su žalibog izbrisane sve osobine starog srbskog 
pisanja, toli u pravopisu koli u gramatičkih oblicih; čitave rieči i 
rečenice tako su promienjene, da se mjesto starijega i boljega čita 
mladje i gore. Toga radi nevriedi tekst, koji je u Glasniku štampan, 
kao starina jezična, upravo ništa, te bi imala biti naša briga, koju 
ja preporučam učenomu društvu biogradskomu, da se iz nova po- 
staramo za vjeran priepis onoga kimeliona lavre hilandarske i staro- 
srbske književnosti. Kako svakojaki putnici navaljuju upravo u 
Hilandar, jer u njemu ima najviše slovjenskih, i to upravo srbskih 
starina, bojati se je, da nam nebi ta dragocjenost još kako i ne¬ 
stala ili bi je revnost kaludjerska od samoga straha i sumnje 
kamogod sakrila, gdje bi i propasti mogla. Za čudo mi je, što 
najnoviji putnik svetogorski, ruski Petkovič, nespominje našega 
tipika ni jednom riečju! a od Grigorovičeva priepisa nemojmo se 
mnogo nadati. 

Sadržaj hilandarskoga tipika dosta je zanimljiv. Najprije se 
pripovieda kratka historija onoga manastira; spominje se već i 
Nemanjina smrt, odakle znamo, da je tipik sastavljen istom poslije 
god. 1200; govoreći o tome, kako su Nemanja i Sava našli mjesto 
pusto te ga uljudili, manastir sagradili i crkvu ukrasili, dodaju se 
još i te znatne rieči: priložihomb že knigy. Za tiem dolaze 
potanke ustanove, kako treba da kaludjeri provedu pojedine ča¬ 
sove svakoga dana; što da rade, od čega li da žive, kakovo im 
jelo i pilo; kako da se izabira iguman, kojemu netreba carske 
potvrde, kako li drugi službenici itd. 

U 42. glavi tipika hilandarskoga pominje se ustavbcb ka- 
rejski ili orahovički, koji je već god. 1199 sv. Sava izradio za 
sebe i nakon sebe za onoga jednoga ili dvojicu kaludjera, koji bi 
htjeli u tom tihom mjestancu, u skrovnoj ćeliji, bogu služeći dneve 
provoditi. Taj je „ustavac a pisan na jednom komadu kože te se 

je uvijen dobro sačuvao, osim prva dva ređka, koja su jako strta. 
Avraamović kaže, da je isti tekst takodjer više vrata od ćelije u 
kamen urezan s mnogo kratica. Ovaj je tipik po prvi put čitav 
štampan g. 1840 u drugoj knjizi Golubice, po priepisu L. Mušic- 
koga ali posve iskvaren po novom ruskom čitanju. Ako se je to 
i moglo oprostiti još god. 1840, nemože se oprostiti dan današnji; 
a ono je ipak i pošljednji putnik svetogorski, napried spomenuti 
Petkovič, počinio istu ludu pogiješku, te je taj tipik prepisao bar¬ 
barskim iskvarenjem i pravopisa i gramatičkih oblika po današ¬ 
njem ruskom čitanju! Taj nagrdjeni priepis štampan je u Zapiskah 
car. peterb. akademije, tom G, knj. 2. Daničić nastojaše u Knji¬ 
ževniku od g. 186G, da po nekom novijem, ali vjernom priepisu 
dotjera tekst prema izvornoj starini. Željeti bi bilo svakojako, da 
se i od toga spomenika još jedan put dobije što vjerniji priepis. 

Već ovima djelima, i kada odustanemo ocjenjivati književno 
značenje, objavi Sava svoj organizatorski um, koji se je do skora 
puno znatnijim stvarima odlikovao. Jer po što je u Hilandaru o 
godišnjici smrti Nemanjine (dakle 1201) po želji skupljenieh otaca 
svetogorskih, napisao „kanone i stihiri i čudotvorenija u oca svojega, 
sada svetim proglašenoga Simeona (nemisli se, da bi današnja služba 
sv. Simeona bila ono prvo i izvorno djelo Savino); po što je po¬ 
stavljen za jereja i nakon kratka vremena za arhimandrita: ode 
po prilici početkom g. 1203 iz Sv. Gore u Srbiju, kamo bi pozvan 
od svoga starijega brata Stefana. On ponese sa sobom i tielo oca 
svoga Nemanje, da ga položi u hramu Studeničkom, koje je bila 
želja samog oca. 

Uzrok putovanja Savina bijaše koliko žalostan po domovinu, 
toliko častan po njega. Jer kada se Nemanja odrekao vladanja 
(1195), priedje velikožupanska vlast na najstarijega sina Stefana, 
kojemu je otac svečano predao pred sakupljenimi boljari i čitavim 
narodom; mladjemu pak sinu Vukanu (Vlbkanb zovu ga domaći 
ljetopisi), Stefanovu bratu, zapade Dioklecija i gornja Dalmacija 
8 naslovom: velikoga kneza (ijcahh KHC3b). Ali braća neživljahu 
za dugo u slozi i ljubavi; pomoćju stranaca (to bijaše kralj ugar¬ 
ski i rimski papa) usta Vukan protiv starijega brata i bi, kako 
sam Stefan piše u životu oca Nemanje „priestupnik zapoviedi oči- 
nih: izvede bo inoplemenike na otačbinu svoju i prognav brata iz 
zemlje, pretvori je u pustoš . . u Nije naš zadatak, da se ovdje 
oko nesretnog razdora izmedju rodjene braće zabavljamo; tek za 

dokaz, da su već naši stari književnici (kralj Stefan, Sava i Do- 
mentijan) živo osjećali nesreću naroda svoga, koja poteče iz onog 
razdora, napominjemo rieči Domentijanove, koje se na taj dogodjaj 
protežu: „vb sicevomb vraždevanii i gonjenii meždu bratoma vb 
velicčj nuždi, jako vb tčsnotč nčkojej zemlji odrbžimoj byvši i 
mnogymb plčnovanijerab i prolitijemb krbve zapustčvbši i neora- 
nijemb gladerab do konca pogybajušti, jako mnogymb po tuždej 
zemlji raziti se“, to će reći: radi takova razdora i gonjenja medju 
braćom bijaše srbska zemlja u velikoj nevolji, kao u nekakvoj 
Ijeskobi, te radi mnogoga plienjenja i proljevanja krvi opustje a 
.poradi neoranja pogibaše od gladi tako, da se je silan sviet u 
tudjinu razbjegao! 

Sred ovakieh nevolja, koje pritiskoše zemlju srbsku, sjeti se 
Stefan brata svoga na sv. Gori te ga pozva, da dodje kući, da 
izmiri rodjenu braću i da melemom svojih krjeposti zalieči rane 
domovine. Tiera počima nov odsjek u životu i radnji Savinoj: to 
je doba njegova prebivanja medju braćom, kadno upravljaše ma¬ 
nastirom studeničkim. Ako i bijaše Sava za sada samo arhimandrit 
studenički, blagi upliv njegova revnoga nastojanja rasprostiraše se 
ipak daleko izvan zidina manastirskih. On bo podupiraše iz svieh 
sila brata svoga u raznih poslovih državnih, obavljaše znamenite 
naloge političke te bijaše jednom rieči važnim posrednikom ne 
samo izmedju braće nego takodjer, gdje je trebalo Srbiju napram 
vanjskomu svietu zastupati; osobito pak nastajavaše, da postane 
u najodličnijem značenju duhovnim učiteljem i prosvjeti¬ 
teljem srbskoga naroda. Obilazeći po narodu, poučavaše ga 
u vjeri kršćanskoj, gradjaše crkve i manastire, velike i male, ka¬ 
mene i drvene, i da se poslužimo riečima njegova učenika Domen- 
tijana: „vbsakyj obrazb Svetyje Gory prčnese vb svoje otbčbstvo u . 
Već iz rana zamisli Sava i tu misao, da ustroji samostalnu, na- 
rodno-srbsku crkvu i hierarhiju. Toga radi poče uz pomoć brata 
Stefana graditi buduću stolicu srbske arhiepiskopije, sjajni manastir 
u Žiči. Ovamo bješe dozvao mnoštvo iskusnih graditelja iz grčke 
zemlje te im sam glavom nalagaše, kako će što uraditi i ukrasiti. 
A kad nadje, da je njegovo nastojanje u domovini dovoljno uspjelo, 
ostavi i preko volje brata svoga Srbiju te se povrati u sv. Goru, 
za cielo ne toga radi da bi u manastirskoj tišini mirovao a na do¬ 
movinu nepomišljao, nego da veliko djelo svoje, duhovni prieporod 
naroda srbskoga, na konac doljera. Do skora bo ode sa svete Gore 

u Niceju k svatu si, grčkomu caru Teodoru Laskaru te zamoli od 
njega, da dade srbskoj zemlji duhovnu glavu, arhiepiskopa, kojega 
bi po carskoj zapoviesti patrijarak carigradski posvetio. Car nadje 
samoga Savu najvrednijim tog visokog dostojanstva te zapovjedi 
patrijarku Germanu *), da ga posveti za arhiepiskopa srbskoga, sto 
se i dogodi g. 1221. A da bi samostalnost srbske zemlje podpu- 
nija bila, isprosi podjedno Sava od grčkoga patrijarka, da u na¬ 
predak arhiepiskopi srbski netrebaju dohoditi u Carigrad radi po¬ 
svećenja, već da novoizabrani arhiepiskop skupi oko sebe zbor 
svojih episkopa i da ga ovi izmedju sebe posvete. Ovako posta 
otačbina srbska, kako Domentijan veli, u crkvenom pogledu samo- 
osveštena, kao što je od prije u političkom samodržavna bila. 

Dok je još Sava arhimandritom i igumanom studeničkim bio 
(do 1215), staraše se za dobar ustav svoga manastira te sastavi 
za nj poseban tipik, naličan po svoj prilici na onaj od hilanđar- 
skoga manastira, o kojemu bješe napried govor. Taj tipik iliti 
obraZbnikb svetaago Savy srbbbskaago nije se u origi¬ 
nalu sačuvao, već u priepisu iz 17. vieka (od g. 1619), koji je 
po svoj prilici sa samoga originala Savina sačinjen; rukopisni 
zbornik, u kojem se taj priepis nalazio, imadjaše nekoč ŠafaHk 
kod sebe, on ga i opisa u Jahrbuch der Literatur 1831, Bd. 53. 
Anz. BI. 26 Nr. 71 (sr. u Gesch. der sudsl. Liter. III. str. 203, 
br. 108.), ali se danas više za nj nezna. Nije li može biti u Kar- 
lovcih? propao valjda nije, a vriedno bi bilo, da se i ta drago¬ 
cjenost objelodani. Do sada štampan je samo malen odlomak u 
Šafarikovoj knjizi: serb. Lesekorner. Nego u onom istom ruko¬ 
pisnom zborniku nadje se te je po njemu i štampano u Šafariko- 
vih: pamdtky dfrevniho pisemn. Jihoslavanfiv, žiće sv. Si m e ona, 
pisano od Save na istomu mjestu, na ime u Studenici, dok je 
Sava ondje igumanom bio, s ovakim naslovom: „caobo o bacah- 
&OBANHN CB6TAarO MONACTNpA C6rO (sc. Stuđenice) nfrtnOAOBNUHMIk OTb- 
196Mb MAlMHMb N JCTHTOpOMb, rO€nO&HBOMb ClfMOONOMb N 0 SKHTHH I6r0. u 
Evo imamo dakle dvojaki trag književnoj radnji igumana Save u 
Studenici: jedno je životopis oca Nemanje, kojemu je već odprije 
službu (officium) sastavio na sv. Gori, a drugo tipik za manastir 

*) Filaret u djelu CBHTie K»KHbixT> c^aBaHi I. str. 17. nota 23. svraća 
pozornost našu na hronologijske neprilike, koje se protive običnomu 
pripoviedanju. Car Teodor umrie g. 1221 a German posta patrijar- 
kom tekar god. 1226! 

Studenicu. Da li je povrh ove originalne radnje još štogod pisao 
kao iguman studenički, toga danas neznamo; ali to znamo, da 
kada se je kao arhiepiskop srbski preko sv. Gore i Soluna u do¬ 
movinu vraćao, svrati se uz put k svome davnašnjemu prijatelju, 
mitropolitu solunskomu Kostadiju, te se posavjetova s njime mnogo 
o stvarih crkvenih, a boraveći ondje neko vrieme u manastiru Fi- 
lokalu „knigy mnogy prčpisa zakonbnyje o ispravlje- 
nii včrč, ihbže trčbovaaše sbborbnaja jemu crbkbvi. a 
Kakove su to knjige bile, nije nam izvjestno; ali svakako mislim, 
da se medju njima razumieva i nomokanon za novo uredjenu 
crkvu srbsku. Jer kada je već kao arhiepiskop svečano uljezao u 
domovinu, bijaše mu prva briga, da ustroji hierarhiju; s toga 
odabra izmedju svojih učenika dovoljan broj razumnih i častnih 
ljudi te ih posveti za episkope i „raspisavb strany otbčbstva svo- 
jego i posbla kogoždo ihb vb jenoriju svoju po dostojaniju, jakože 
kogo znajaše, naučivb ihb bogopodobbnč i prčdavb imb komuždo 
knigy zakonbnyje. u Tu nam se dakle i opet pokazuje Sava 
podjedno kao organizator srbske crkve i kao početnik srbske 
književnosti. 

U arhiepiskopskom dostojanstvu, kojemu je za priesto odabrao 
sjajnu, sada već liepo priugotovljenu Žiču*), neprestajaše Sava 
jednako služiti bogu i domovini. Da bi narod srbski bolje utvrdio 
u vjeri Hristovoj, sabra umah sabor crkveni „od velikih igumana 
i častnih monaha, od popova i dijakona i svega naroda u te sam 
glavom u sjajnom arhijerejskom odielu propoviedaše sakupljenomu 
narodu evangjelje i tumačaše istine vjere hrišćanske; a svoje oda¬ 
brane učenike razašiljaše kao protopope na sve strane domovine, 
da „nedostatke ispunjuju a , da one koji su se bez crkvenoga blago¬ 
slova ženili, skupljaju u crkve, pak da ih vjenčaju i blagosilju: 
starce, sredovječne i mlade, muževe i žene, i djecu rodjenu u.braku 
bez zakonitog blagoslova. Starajući se ovako s jedne strane, da u 
narodu vjeru i moralnost podigne, bijaše mu s druge strane i pod- 
puna samostalnost državna na srcu. Ovoj se nemogaše nadati toliko 
iz Carigrada, koliko iz Rima. Toga radi obrati se na papu, s kojim 

*) U tom manastiru ima znamenit napis, kojim kralj Stefan i sin mu 
Radoslav daruju Žiči velike pravice, mnoga imanja i svakojake dra¬ 
gocjenosti, medju kojimi takodjer sveta evangjelja i mnoge 
knjige. Taj je napis štampan kod ŠafaKka i MikloŠića; sr. takodjer 
Glasnik XI. str. 158. 

je i brat mu Stefan nakon izmirenja s Vukanom u prijateljstvu 
'živio. Nema razloga, za što da nevjerujemo Domentijanu, koji nam 
o tome tako pripovieda, da je Sava odpravio u Rim svoga episkopa 
Metodija pišući pismo na papu, u kojem ga „prosi jako da posb- 
ljetb jemu blagoslovenije otb svetyju apostolu i otb togo samogo 
blagoslovenyj včnbcb, jako da vćnbčajetb brata svojego na kra- 
ljevbstvo po prbvomu otbčbstvu kraljevbstva ihb, vt 
njembžeiotbcb ihb rodi se po božbstbnomu sbmotreniju Vb 
mčstč rekomčmb Dioklitiji, ježe zovetb se veliko 
kraljevbstvo otb prbva.“ Odavle se vidi, da se je Sava, 
moleći od pape za brata svoga kraljevsku krunu, pozivao na ono, 
što su već od prije pape rimske srbskim vladaocem priznali, naro¬ 
čito u 11. vieku papa Grgur VII. gospodaru dukljanskomu Mi- 
hailu, a ne davna papa Inocencij Vukanu, kojemu u listu od 
g. 1199 bješe podao naslov: n regi Dalmatie et Dioclie. u I zbilja 
s veoma mudrih razloga ispuni papa želju Savinu te godine 1222 
krunjen bi Stefan vrlo svečano u Žiči za kralja srbskoga, odakle 
mu i osta naslov: prvovjenčani kralj. 

Smijemo za cielo reći, da je rodoljubivo srce Savino oviem 
postiglo, što je po najvećma željelo: on vidje kraljevskom krunom 
potvrdjenu državnu samostalnost domovine a nezavisnom hierar- 
hijom uredjenu srbsku crkvu, koja življaše u miru na lievo i 
desno te prijateljeva toli sa Carigradom koli s Rimom; on doživje 
tu veliku radost, da je svojima očima gledao liepe plodove svog 
neutrudivog nastojanja, koji su obilato uspievali na svakoj strani 
srbskoga kraljevstva. Na samrtnoj postelji zakaludjeri još brata 
svoga Stefana i dade mu ime Simon ; njegovo tielo sahraniše iz 
prva u Studenici, kasnije ga prenesoše u Žiču. Po očinoj smrti kru- 
nisa sina mu Radoslava za srbskoga kralja, g. 1228, i skoro za 
tiem naveze se u Dalmaciji na more te ode put istoka, da obhodi 
sveta mjesta. Na tome putu bješe svuda dočekivan s najvećim po¬ 
štovanjem i velikom svečanošću te se napokon preko sv. Gore, 
koju je i sada svu obašao, vrati u domovinu. Po treći put evo dodje 
on u svoju milu Srbiju, te posjeti odabrana mjesta: Studenicu i 
Žiču, na koja ga vezahu sladke uspomene od oca i brata; on pro- 
putova i opet razne dielove svoje domovine, a silan sviet sa svieh 
krajeva vrvljaše do njega, da se okriepi liepimi naukami svog ve¬ 
likog učiteja. On bijaše jednako i pod svoju starost učitelj naroda 
svoga, otac ubogieh, zaštitnik progonjenieh, prijatelj svega dobra 

a neprijatelj svega zla; često sabiraše oko sebe zborove episkopa 
i blagorazumnieh otaca te s njirai zajedno ponavljaše vjeru Hri- 
stovu, poučavajući ih u svakoj dobroti. Što je putujući istokom 
dobra našao u uredjenju crkvenom, to proučiv htjede i u svoju 
domovinu da presadi. Domentijan kaže o tome ovako: vbseljenb- 
skoje prbvčje prijemb zakonopoloženije, i vyše paky dostigb ijero- 
salimbskaago ispravljenija, i oboje dobrč sbloživbiotboboju 
lučbšeje prčbiraje utvrbžđaaše ispravljaje crbkovbnoje utvrb- 
ždenije i zakonbnoje ispravljenije. u 

Sava preživje nov prievrat državni u Srbiji, kadno se vlastela 
pobuniše protiv kralja Radoslava te morade uzmaći u Drač, a na 
kraljevski priestč sjede mladji mu brat Vladislav. Savi podje za 
rukom da utjesi Radoslava te ga napokon i nagovori, da se zakalu- 
djeri, primiv kaludjersko ime Jovana; poslije toga vjenča on sam 
po treći put na kraljevski priesto Vladislava, g. 1234. Ele napokon 
dotešča i njemu čast arhiepiskopska te je naumi povjeriti mladjim 
i snažnijim rukama. Našav za toliko dostojanstvo vriedna čovjeka* 
jeromonaha Arsenija, sazva u Žiču zbor crkveni i ovdje ga na 
svoje mjesto posveti za arhiepiskopa srbskoga, a sam se naveze 
po drugi put na more diokletijsko, te ode i opet da vidi sveta 
mjesta na istoku. Ovaj put obadje sav istok na daleko i široko, 
bi u Jerusolirau i svuda po Palestini, razgleda jerihonske krajeve 
i jordanske pustinje; vidje Aleksandriju, pustinju u Mareoti i Libiji, 
i Tebajidu, bi na gori sinajskoj te ode čak do Babilona. Ne samo 
kršćanske poglavice, nego i muhameđovski Sultani dočekivahu Savu 
s najvećom svečanošću: tako zapovjedi sultan babilonski, da mu 
se spremi za prebivanje posebna palača, u koju je sve potrebito 
iz sultanova dvora dobivao! Vraćajući se preko sirijskoga mora 
kući, spopade starca umorena od mnogieh putova još i morska 
bolest te se jedva dovezao do Carigrada. Probaviv ondje neko 
vrieme, gdje se je i sa carskimi majstori razgovarao, jamačno o 
nekojem novom djelu, koje bješe namienio svojoj miloj otačbini, 
svrati se uz put u bugarsku priestolnicu, Trnov grad, k bugar¬ 
skomu caru Joanu Asenju. Ovdje ga iznova uhvati još žešća 
bolest, a on odpremiv sve svete stvari crkvene, koje je s istoka 
sa sobom nosio, kući u Srbiju, te poručiv pozdrav i blagoslov 
srodnikom svojim, stadu svome i cieloj otačbini, oprosti se srdačno 
od svojih učenika te izdahnu noćju od subote na nedjelju, dne 
14. januarija g. 1237. 

Savino tielo pogreboše svečano u hramu svetieh 40 mučenika, 
pri rieci Jetri, u gradu Trnovu. Ali poslije nekoliko godina dodje 
kralj Vladislav sa sjajnom pratnjom te zaiska od tasta svoga, da 
mu preda sv. moći, da ih prenese u Srbiju. Car nehtjede umah na 
to pristati, jer mii je veoma žao bilo s tolikom se svetinjom ra¬ 
stati, dok ga, kako Domentijan pripovieda, neko strašno vidjenje 
noćno neskloni, da usliši molitvu Vladislavovu. Ovaj prenese tielo 
Savino svečano u Srbiju te ga položi u manastiru Mileševi, gdje 
je iz prva u grobu ležalo, a kasnije javno u crkvi izloženo, sve 
do god. 1595, kadno ga surovi Sinan Paša diže sa svog mjesta te 
spali na Vračaru pred Biogradom. I grčka i rimska crkva štuje 
Savu kao božjeg ugodnika te mu slavi spomen svake godine na 
dan 14. januarija. 

Nemogosmo mimoići ovog kratkog pripoviedanja iz života 
sv. Save, jer se bez toga nemože nikako dokučiti njegovo veliko 
značenje u historiji kulture i književnosti srbskoga naroda. Sva 
Savina djela potekoše iz jedne glavne misli, da proslavi boga i 
svoj narod, koja misao odsieva iz čitava njegova života kao iz 
sjajna ogledala. Ako bi mu tkogod prigovarao, da su njegove težnje 
suviše na jednu, i to religioznu stranu naklonjene, to nije njegova 
osobna krivnja, već ako jest kakova, a ono je krivnja okolnosti i 
vremena, u kojem je živio, kadno je naročito u bizantinskom car¬ 
stvu sav duhovni život ndr6d£ ovakim pravcem pošao. Pače smije 
se reći, da je Sava u mnogom obziru čak iza sebe ostavio tiesne 
ideje svoga vremena; za to ga mnogi historici još ni danas nerazu- 
miju. To se osobito tiče njegovieh odnošenja prema zapadu i rim¬ 
skome papi, u čemu je Sava prostiji bio od predrasuda i nerazložnih 
antipatija, nego li mnogi današnji pravoslavni historik, koji se ili 
uklanja svemu onomu, što se na to pitanje proteže te niječe ono, 
što domaći izvori potvrdjuju, ili pak bi svom silom htio, da od 
Save načini nesnosna fanatika. 

4. Obćeniti karakter starosrbske književnosti* Uza Savin 
život napomenusmo i njegova književna djela. Radi njihove 
važnosti povratiti nam se je opet k njima. Kao god što je Sava 
položio čvrst osnov uredjenju crkvenom u Srbiji, na kojem mogahu 
potonji srbski vladaoci dalje graditi, isto je tako i u literaturi za- 
sjekao stalan pravac, u kojem ga nasljedovahu svi potonji staro- 
srbski književnici. Sava stoji u starosrbskoj literaturi na čelu čitave 
škole, koja življaše do propasti državne samostalnosti srbske da i 

preživje tu katastrofu sve do konca 15. vieka. Njegoviem primje¬ 
rom ponukan piša brat mu Stefan, prvovjenčani kralj, život oca 
svoga Nemanje; u nj se ugledaše kao u svoga učitelja mnogobrojni 
učenici, koje več na sv. Gori skupljaše oko sebe te ih poticaše na 
marljivu radnju, a odabraniem izmedju njih povjeri kasnije i upravu 
srbskih episkopija. Tako odgaji on sam svojim uplivom i ugledom 
čitavu školu srbskih književnika, koja brojaše izmedju sebe i vla- 
dalačkih glava (Stefana, prvovjenčanoga kralja; Visokoga Stefana, 
despota Lazarevića) i velikieh crkvenih dostojanstvenika (arhiepi¬ 
skopa Nikodima, Danila), a po najviše skromnih kaludjera. Što u 
njihovoj književnoj radnji neima toliko originalnosti, koliko meha¬ 
ničke marljivosti, tomu nije uzrokom sam začetnik škole: ta njega 
je malo tko od njih i dostigao, kamo li nadvisio; već ono duhovno 
skrbničtvo obrazovanosti_iizantinske, od koje su svi starosrbski 
književniciT)aštiniitTdobra i zla svojstva kao njezina duhovna djeca. 

Svakoiika književna radnja tog odsjeka dade se svesti na 
nekoliko Iglavnieh načela, u kojih se slažu pojedini pojavi i po 
formi i po sadržini, te se u tome i sastoji obći karakter starosrb- 
ske književnosti. 

Jezik preuzeše srbski književnici, budući svi sveštenoga 
reda, iz crkve bugarske, od koje je donle srbski narod svoju hri- 
šćansku obrazovanost crpao. Da se je već mnogo prije Savina vre¬ 
mena srbskim jezikom pisalo, nastojasmo dokazati sprieda, na str. 
142.; ele pravac Savin bi ipak i u tome pogledu odlučan. Njego¬ 
viem pisanjem uzakoni se u srbskoj crkvi tako zvana srbska slo- 
vjenština, to će reći narječje crkve bugarske, dotjerano prema gla¬ 
sovnim zakonom jezika srbskoga, u koje se tek iz nepomnje ili 
neznanja miešalo sad više sad manje narodnieh rieči i oblika. 
Rekoh napried, da smo još uviek u takovoj nezgodi te nemožemo 
doći do originalnog jezika sv. Save; jer sve, što je njegova do 
sada sviet ugledalo, ili je u jeziku pokvareno ili je po kasnu prie- 
pisu naštampano. Niti izdanje života sv. Simeona, koje piša kralj 
Stefan, prem da je u ŠafaHkovoj knjizi izradjeno po rukopisu 13. 
do 14. stoljeća, koji je nekoč bio u Hilandaru a sada je u Parizu, 
nije ipak s filologijske strane sa sviem pouzdano. I tako književna 
djela ove dvojice najstarijih srbskih književnika nijesu još u onako 
vjernoj slici na sviet izdana, kako bismo željeli. 

Da bi rodjeni Srbin uzmogao pisati narječjem crkvenim, tre¬ 
baše mu nauke, koju su po najviše crpli iz marljiva čitanja 

crkveno-slovjenskih knjiga, manje iz ličnoga poučavanja. Kod ma¬ 
nastira, osobito na sv. Gori, bijaše dosta zgode, da se u tome poslu 
vježbaju. Ali nije svakomu lako bilo ni prepisivati sa bugarskoga 
na srbsko narječje. Evo kako se u rukopisu 14. vieka (od god. 
1374), u starosrbskom Triodu, koji je sada u Ruskoj, tuži prepisač 
Srbin: Sij triodi> . . ispisa se u svetoj Sinai rukoju rabb božjihb 
ijeromonahb ijakova i grčšni janikije svetomu arhistratigu 
crbkve srbbskyje u jerusolimč; izvoda svetogorskoga pravoga, vse 
na redu, i sb tipikomb i 8b ohtaikomb, ništa da ne lipsa; izvoda 
novoga m> istinb bugarskoga jezyka, terb bogb včstb, velma 
ni je bilo usilno prčstavlčti ga na srbbsky jezykb . . . 
i kako smo vb izvodč nahodili, takoj smo pisali: ni odlagali, ni 
prilagati.** (Uč. zapis. II. 102.) Osobito pak karakteriše ovako pre¬ 
pisivanje zapiska iz rukopisa 16. vieka u manastiru Hilandaru, gdje 
se kaže: „Vb lčto 7093 (1585) prčpisahb siju knjigu Josipa 
prčmudrago otb ruskaga izvoda, po nježe ne obrčtaše se šija 
knjiga Josipb našimb srbbbskymb jezykomb ni vb Svetčj Gorč vb 
srbbbskyhb monastyrčhb, ni vb srbbbscčj zemlji; po nježe mnogo 
iskahb i ispitovahb; nevčmb ašte gdč jestb vb blbgarbskyhb zem- 
ljahb, nb ne uznahb, po nježe i tamo pitahb; nb prinesena bystb 
otb russkyje zemlje. Velmi težbko bystb našemu srbb- 
skomu jezyku na čtenije, jako mnozčmb ne znati, 
čbto čbtutb, ruskyhb rččej ne razum čj uš te. Azb že mo- 
nastyrbskymb poslanijemb i vtoriceju byhb vb ruskyhb zemljahb . . i 
tako privikohb jeliko mi razumčti mnogyje ruskyje rčči vb sie knizč 
— i prčpisahb srbbskymi rččbmi vb pirgu svetago Savy vb kareahb** 
(sr. Petkovič, obzor ath. drev. str. 57.). Što ovdje prepisač sa sviem 
iskreno pripovieda, da mu je posao težak bio, onako su radili za 
cielo i mnogi prepisači starijega doba, već onamo od Savinih vre¬ 
mena. Po vremenu uobičaji se taj službeni jezik u srbskoj knji¬ 
ževnosti te posta zakonom, da se njime piše i ono, što nebi tre¬ 
balo da bude u tiesnoj svezi sa crkvom, kao n. pr. žića, ljetopisi 
i zakoni; dapače jezik najstarijih spomenika mnogo je još slobod¬ 
niji, okretniji i narodniji, nego li u kasnijih djelih. Iz svieh do 
sada štampanih književnih starina srbskih skupljeno je jezično blago 
u prekrasnom djelu Gj. Dani čiča: Rječnik iz književnih starina 
srpskih . Tri diela, u Biogradu 1862—1864. Ovim je rječnikom Da- 
ničić neizmjerno mnogo privriedio našoj naučnoj književnosti; njime 
je čvrst temelj položen historijskomu ispitivanju našega jezika. 

Buduć da je nauke i vježbanja trebalo, dok bi se u staro- 
srbsku književnost uveo jednoličan jezik crkveni, udeSen prema 
glasovnim potrebam srbskoga jezika, to se jošter u 13. vieku nalazi 
dosta spomenika, koji su na pola bugarski a na pola srbski, gdje 
se kao za uspomenu sačuvao po koji a m. € ili a m. oif 7 ili i m. a. 
Mjesto svieh napomenut ću za primjer samo evangjelje, koje piša 
starac Simeon svojemu gospodinu „velijemu županu Vlbku u Peći, 
u gradč Rasč a (oko 1200). U njemu se čita, po opisu tog ruko¬ 
pisa od Sreznjevskoga (Zapiski imp. ak. nauk, t. IX. knj. 1. str. 
29), slovo a pet puti, i pet puti, a i u vrlo često, i to obično 
ondje, gdje bi po pravilu jezičnom trebalo da bude a i a, ali % 
m. k posve riedko. Ovo su jasni znaci, da je starac Simeon svoj 
tekst prepisao sa originala bugarskog, i to iz takova rukopisa, u 
kojemu je već po običaju sređnjobugarskih spomenika glas a po- 
mieSan sa a. Kasnije (u 14. i 15. vieku) kada se je srbska knji¬ 
ževnost utvrdila a bugarska malaksala, dogodi se na protivno, da 
je upliv srbskoga jezika i pravopisa pomjerio nekoje spomenike 
bugarske. 

Kako su u starosrbskoj književnosti velikom većinom nesamo¬ 
stalna djela, to nemože biti pravo ni govora o načinu pisanja. 
Što je prepisivano, ondje su tek nekoje rieči ili oblici izmienjeni, 
ali slog i skladanje sintaktičko osta nepromienjeno. U prievodih, 
koji su redovito sa grčkoga jezika učinjeni, vladaju ista načela 
robske sapetosti, koja su se već odavna udomaćila u bugarsko- 
slovjenskoj književnosti. Prievodi se drže upravo na rieč svojih 
grčkih originala, po čemu je srbski tekst dosta puti posvema ne¬ 
razumljiv. Slobodnu kretanju jezika ili kakoviem zakonom, na 
koje bi se pazilo, neima skoro ni traga. A kraj tolikieh nedosta¬ 
taka, koji se pravom predbacuju većini starosrbskih prievoda, nije 
se čuditi, ako se i ona malina originalnih djela, sto ih nalazimo u 
starosrbskoj književnosti, nemogaSe oprostiti istieh pogijeSaka. Da 
kad pravo uzmemo, u starosrbskoj književnosti niti neima origi¬ 
nalnih djela, za Sto nije bilo nikakovieh originalnih misli. Svu ori¬ 
ginalnost mišljenja, koja bi se za cielo razvila bila u mladjahnog 
naroda srbskoga, zatre već u napredak matori i iznemogli pravac 
života bizantinskoga. Što tko htjede iz svoje glave pripoviedati — 
to bi bile stvari historijske — i to je tako zapleteno u pustu fra¬ 
zeologiju biblijsku, da ćeS čitajući riedko naići zasebice na nekolika 
redka prosta i razgovietna pripoviedanja o samoj stvari, a da se 

nezavrzeš u beskrajne periode, sastavljene iz raznih mjesta biblij¬ 
skih ili bogoslovnih. Za to je čovjeku i muka, dok se kroz ono 
golemo more od najobćenijih fraza provere do koje jezgrovite rieči, 
u- kojoj ima historijskog značenja. Od crtanja pojedinieh karaktera, 
slikanja situacija, istraživanja motiva i sveza uzročnih — nigdje 
ni slovca. Nigdje nećeš naći, da pisac sud drži nad vrednoćom 
kojega fakta ili kojega historijskoga lica; nigdje da prati dogo- 
- djaje 8 refleksijami na stanje i okolnosti naroda svoga. Sve što se 
zbude dobro, volja je božja, koja se u onome licu ili dogadjaju 
objavila na sviet; a što se zbude zlo, pakost je djavolska. I za 
to se pojedini fakti nepripoviedaju radi njih samieh, već kao do¬ 
kazi u jednu ruku milosrdja božjega, koje šalje na sviet dobro, u 
drugu zlobe paklene, kojom djavo ljude vara. Tomu za dokaz 
odabiru se samo oni fakti, koji se piscu dosta zgodni ili dosta 
važni čine, bez obzira na hronologiju ili na njihovu pravu svezu; 
njihova pak važnost mjeri se o to, tko je većma odan crkvi i 
njezinim vanjskim formam, naročito manastirskomu životu. 

Odatle se vidi, kako su se pisci silno odalečili od zdravog 
umovanja naroda svoga; oni nepoznavahu njegova života, neshva- I 
ćahu njegove naravi, zazirahu od svakoga doticaja sa svietom te 
smatrahu kao jedini cilj svoga bivanja, da se u samotnoj tišini 
manastirskoj dan i noć bogu mole. Kada su starosrbski književ¬ 
nici takvi bili, koje čudo, ako jednaki karakter kaludjerske samoće 
i jednostrana shvaćanja svieh svjetskih stvari odsieva takodjer iz 
njihovieh djela, i to iz jednieh više, iz drugieh manje! U historij¬ 
skom spisu sv. Save, to je život oca Nemanje, i u jednakom djelu 
kralja Stefana, napokon u djelima iječitoga Domentijana ima još 
po dosta historijskoga smisla, po dosta gradje za historiju, hrono¬ 
logiju itd.; to i jesu za cielo najzdraviji plodovi starosrbske knji¬ 
ževnosti. Potonji književnici izgubiše i ovo malo zdrava pogleda 
na život i ljude u svietu te se cjelovito zavezoše u misli teolo- 
gijske. U stilu sv. Save i kralja Stefana upotrebljena su za argu¬ 
mentaciju, za nakit i prispodobe mnoga mjesta iz sv. pisma, osobito 
rieči Davida proroka ili mudroga Solomuna i apostola Pavla; ali 
Savin način pisanja nije još toli obilat, kao brata mu kralja Ste¬ 
fana, u kojega ima puno dugačkih prielaza, iskićenih retorijskimi 
figurami pitanja i usklika, što su kao u mozaiku sastavljene iz samieh 
kamenčića teologijskih. Ipak i njega daleko nadmašuje obilati Do- 

mentijan, kojega je rječitost vanredna i on bi se smio punim pravom 

prozvati srbskim Hrisostomom. Njegov je stil tim većega poštovanja 
vriedan, ćim nije prost od neke osobite elegancije u izboru nakita 
retorijskih te se je umio ukloniti i prekomjernoj nadutosti i podlome 
hvalisanju, koje nam mnogo dosadjuje u velikom djelu arkiepiskopa 
Danila. Nego i u Danila i u svieh starosrbskih književnika, koji 
su štogod originalno pisali, ostaje nam bar jedno svojstvo, koje 
nekoliko vriedi da se prizna: to je neumorna marljivost u 
čitanju crkvenieh knjiga grčko - bizantinske literature. Njima se 
može za cielo to reći, da su bogatu teologijsku književnost bizan¬ 
tinsku onako strpljivo čitali i onako obsežno poznavali, kao rodjeni 
Carigradjani. Samo šteta, što nebi taj golemi trud u što koristni- 
jega uložen! Potanjoj ocjeni pojedinieh spisatelja moramo ostaviti, 
da iznadje izvore za svakoga napose, odakle je crpao onoliku građju 
biblijsku ili teologijsku. Po najviše bit će im u sastavljanju živo¬ 
topisa poslužio golemi zbornik grčki od Simeona Metafrasta, za 
tiem kojekakvi grčki prolozi, paterici itd. Vriedno je da se jednom 
dokaže i to, da li su mjesta iz sv. pisma, kojih toliko ima u sva¬ 
kome spisu, uvrštena u tekst po staroslovjenskom prievodu ili ih 
je svatko za sebe prevodio. 

Spoljašnjemu obliku starosrbske književnosti prilikuje posvema 
i izbor sadržine, koji se je dakako opeta ravnao po ličnom 
karakteru pisaca. Čitava starosrbska književnost jest crkvenoga 
karaktera, za što su i njeni književnici sami sveštenici. I ono što 
bi pisano osim crkvenieh knjiga (sv. pisma, teologije i prava cr¬ 
kvenog), ima zahvaliti svoj postanak nekojoj crkvenoj misli; a 
ako se i nadje štogod suviška, koji po svjetskome zaudara, taj se 
samo krišom i nehotice unutar uvukao. Već je sprieda izrečeno, 
da Sava i kralj Stefan nijesu pisali život oca svoga kao velikog 
župana Nemanje, već kao kaludjera Simeona; ista misao vodjaŠe 
i Domentijana, ista i Danila i sve druge. Iz istog izvora, istog 
uvjerenja potekoše takodjer razni ljetopisi, koji po najviše i nedo- 
laze u starosrbskoj književnosti kao samostalna djela za sebe, već 
kao prilozi uz koji drugi rukopis crkvenog sadržaja. 

Što prozvasmo karakter starosrbske književnosti crkvenim, 
možda bi još bolje označen bio riečima: kaludjerski ili ma¬ 
nastirski. Kaludjeri bijahu jedini književnici, pak i njihov knji¬ 
ževni rad sačinjavaše samo jednu stranu onoga duhovnoga vjež¬ 
banja, kojemu bi posvećen život kaludjera u manastiru. Prema 
idejam, koje njih oduševljavahu, po kojih se nadahu dotjerati do 


Digitized by v^,ooQle 



OBOI KARAKTER STAROSRB. KNJIŽEVNOSTI: IZBOR SADRŽINE. 165 


najvećega i bogu najmilijega savršenstva, poštovahu oni najvećma 
i najradije čitahu književna djela velikieh uzora svoga manastir¬ 
skoga života, glasovitijeh asketika iz reda kaludjerskoga. To i jest 
uzrok, za što su najvoljeli upravo asketičke knjige prevoditi, koje 
su svagda kod njih u najvećoj,cieni bile. Poučan primjer, kolik 
se je trud u takve stvari ulagao, pruža nam pripoviest o Branko- 
vićevoj ljestvici od Joana Klimaka. Već je kazano na str. 76. 
ove knjige, da prvi prievod Klimakove ljestvice spada medju knji¬ 
ževna djela starobugarske, Simeonove dobe; ali u 14. vieku nadje 
pobožni Gjuragj Branković, da taj prievod nije dostatan, i za to 
dade sa svieh strana dovući silu grčkih i slovjenskih rukopisa u 
Smederevo te dozva onamo kaludjera, stogodišnjih staraca, iz Hi- 
landara, koji su pod nadgledanjem braničevskoga mitropolita Sa- 
vatija sastavili nov, ispravljen i popunjen tekst ljestvice. Rukopisa 
ispravljenoga teksta ima ne samo u nas na jugu (u Krušedolu, 
Karlovcih), nego i u Rusa, u priepisih ruskoslovjenskih. Sr. Gor- 
skij, op. 2. 2. 216. Punim se je pravom već nekoč ŠafaHk tužio, 
za što nije tolik trud kojoj znamenitijoj knjizi posvećen, nego li 
je Klimakova ljestvica; ele u tome se upravo vidi karakter raz- 
nieh vremena i ljudi. Branković i njegovo vrieme nepoznavaše 
nesrećom prečih potrebština za duhovno dobro srbskoga naroda, 
nego što su ljestvice! 

Taj asketički pravac baštiniše naši književnici stranom od 
braće Bugara, iz njihove crkvene književnosti, a stranom ga i sami 
nastaviše u svojoj književnoj radnji. U četvrtoj glavi ove knjige, 
naročito na str. 57. — 77., bijaše rieč o književnih djelih starobu¬ 
garske literature, koja su prevedena izmedju 9. —12. vieka, tako 
da je literatura srbska već gotov posao našla te je samo valjalo, 
da ono što joj treba prepiše iz rukopisa bugarskih u srbske. Ondje 
je za tiem kazano, da se većina starobugarskih knjiga zbilja i na¬ 
lazi u srbskom priepisu; pače kadšto nije se ni sačuvao sam ori¬ 
ginalni prievod, već istom naš priepis. Ali mi znamo i primjera, 
naličnih gori navedenoj pripoviesti o Brankovićevoj ljestvici, da su 
književnici srbski iz nova prevodili ili bar znatno ispravljali nešto, 
što se već od prije nalazilo medju starobugarskimi prievodi. Evo 
samo nekolika dokaza takove dvojake radnje. Na str. 76. spome¬ 
nusmo starobug. prievod besjeda Gregorija nazianzen- 
skoga: po novijih rukopisih doznajemo, daje onaj prievod kas- 
nije popravljen, tako da su tamnije misli obširnijim opisom izjas- 

njene, tumačenje je podpunije, a u jeziku ima mnogo srbizama. 
Ispravljač bježe, kako najpouzdanije dokazuje sam tekst, ro- 
djeni Srbin, ali mu neznamo ni za ime ni za dobu. Rukopisa 
ispravljenoga teksta ima i u recenziji srbskoj (sr. Šaf. Gesch. der 
siidsl. Lit. III. br. 124., Vostokov, rumj. muz. br. 85.), i u prie- 
pisih ruskoslovjenskili, koji nijesu prosti od upliva srbskoga (Gor- 
skij, op. 2. 2. 96). Kao drugi dokaz spomenut ću kroniku Ge- 
orgija hamartola. Rekosmo (str. 70.), da se nezna pravo, kada 
je po prvi put prevedena na slovjenski jezik; nu kasniji tekstovi 
(iz 14.— 15. vieka) diele se u dva roda: jednoga je roda tekst 
bugarski ili staroruski, drugoga tekst srbski. Jednoga se roda 
rukopisi razlikuju u tekstu od drugoga roda; srbski tekst, 
Čini se, da je kasnije preradjen. Da nijesu naše književne sta¬ 
rine toli slabo poznate, umjeli bismo i više takovieh primjera na¬ 
brojiti; ali s vremenom bit će i to pitanje jasnije. 

Jošter je teže dokazati, koje su knjige istom srbski književnici 
prvi put prevodili na crkvenoslovjenski jezik. Gdje to nije 
izriekom spomenuto — a takovieh slučajeva ima vrlo malo — 
ostaje jedini kriterij u tekstu i jeziku. Ali ni taj kriterij nije sva¬ 
gdje dostatan; jer se može pomisliti, ili da su u starobug. prie- 
vodu kasnije izmienjene nekoje rieči i oblici, tako da prievod pri- 
likuje srbskomu spisatelju, ili pak da se srbski prevoditelj toli iz- 
vještio u crkvenom jeziku te se njegov prievod teško razaznaje od 
pravoga starobugarskoga. K svemu tomu dolazi još i to, da smo 
se dosele malo bavili potanjim ispitivanjem pojedinih rukopisa i 
najviše ako ih znamo pobrojiti ili kazati, gdje koji leži. Ipak pored 
svieh nedostataka možemo već iz dojakošnjih naučnih ispitivanja 
smjelo izvoditi taj rezultat, da su stari srbski književnici znatno 
obogatili crkvenoslovjensku književnost, ne samo nebrojenim mno¬ 
štvom priepisa već i mnogimi novimi prievodi, kojih zadatak bješe, 
da se teologijska literatura popuni. Škola Savina zaslužuje u tom 
pogledu, da se poredi s vrstnimi starobugarskimi književnici zlatnoga 
doba Simeonova. Napomenut ću za dokaz nekoliko primjera. Srbski 
književnici nadjoše gotov prievod čitave biblije; oni dakle nasta- 
više prevoditi tumačenja svetoga pisma, koja još nebiše preve¬ 
dena. Tako je uz šestodnev Joana eksarha preveden u 15. vieku 
šestodnev Ivana zlatoustoga (besjede Ivanove, koje tumače 
biblijske knjige od postanja). Taj je prievod djelo dvojice srb- 
skih kaludjera, Jakova i Benedikta, od g. 1426 na sv. 

Gori. Jedan od njih pripisa svojemu prievodu ove rieči: „vb lčto 
6. 9. 3. 4 (6934 = 1426) vb dni blagočbstivago i blagovčrbnaga i 
bogomb včnbčanbnago gospodina Vbseje srbbbskyje i pomorbskyje 
zemlje i mnogihb česti ugrbskyje i bosbnbskyje zemlje, mudrago i 
sladbčajšago i slavbnago despota Stefana, sije svetyje i božbstvb- 
nyje knigy, šestodnevnykb svetago ivana zlatousta prčpisa popb 
venediktb vb svetčj gorč odb grbčbskago jezyka na 
srbbbsky.“ Godine 1655 odoše te knjige u Rusku; sr. Gorskij, 
op. 2, 1, br. 61.—62. God- 1412 prevede u Hilandaru pop Gavril 
tumačenje knjige Joba od Olimpiodora i još nekieh. I 
na tome se prievodu vidi, da je Gavril bio rodom Srbin. Sr. Gor¬ 
skij op. 2, 1, br. 63. Ovo su dva primjera tekar iz 15. vieka; 
kamo li istom da nam je znati za ono, što je u 13. i 14. vieku 
prevedeno, kadno su u Srbiji puno prijatnije okolnosti bile za radnju 
književnu; da nam je znati za više onakovieh rukopisa, kao što je 
srbski nomokanon od god. 1262, gdje se vidi po rukopisnoj 
bilježci, da je nastojanjem episkopa zetskoga Neofita kao osobita 
ljubitelja srbske književnosti, pisan za njegovu sabornu crkvu, u 
Ilovici (potbštanijemb . . kyr Neofita, isplbnjajuštago vse ne- 
dostatbčnoje svetyihb pisanij). Jednako se može dokazati, 
da su starosrbski književnici dogmatičku i moralno-teologijsku litera¬ 
turu novimi prievodi popunjivali. Tako će biti srbsko djelo prievod 
Isaka sirskoga; jedan rukopis srbski iz 14. v. ima u Moskvi, 
jedan iz 15. v. u Beču (sr. Gorskij op. 2, 2, 156; Miklos. lex. 
comp. XI.); za tiem prievod Gregorija Palame i Nila, arhi¬ 
episkopa solunskih (sr. Gorskij op. br. 175.), a valjda takođjer 
prievod besjeda Gregorija dialoga: dva rukopisa bug. roda 
pominje Miklošić lex., a sr. Gorskij, op. 2, 2, 236. Može biti da 
se taj isti doojeslov razumieva pod rukopisom srbskoga roda, koji 
g. 1423 piša Gerasim „knjiga božbstvbnaja, glagoljemaja dia- 
logb a : taj rukopis vidje Petkovič na Sv. Gori (sr. zapis. VI. 2, 34). 
Vrlo su važni razlozi, s kojih se i prievod tako zvane Dama- 
scenove gramatike i dialektike odriče Ivanu eksarhu te 
po karakteru prievoda i jezika prisvaja nekojemu piscu našega 
naroda kao starosrbski prievod (sr. Gorskij, op. 2. 2. 311 do 
318). Već medju najranijimi starobugarskimi prievodi pominju se 
izabrana djela Ivana zlatoustoga (sr. str. 75); sudeći po množini 
rukopisa, bješe on i u starosrbskoj književnosti vrlo štovan, i po 
tome je sva prilika, da nijesu sva njegova djela već u starobugar- 

sko doba prevedena, nego da je nešto i srbskim književnikom 
preostalo. I zbilja Šafarik navodi bar jedan rukopis (u Gesch. der 
siidsl. Lit. br. 135.), za koji se kaže, da je istom 1451 s grčkoga 
jezika preveden; a kakav je tekst ostalieh rukopisa (n. pr. onoga 
od g. 1286, o kojemu Hilferding govori u ruskoj ,Besčdi* 1858, 
I. 109), to se jošter nezna. Isto se tako nezna za djela nekieh 
drugih teologijskih pisaca, koji se pominju medju rukopisima srb- 
skoga roda, gdje i kada su prvi put prevedena na slovjenski 
jezik, da li kod Bugara, Srba ili Rusa. Dakle i to pitanje, prem 
da je za karakter i vrednoću književnosti odlučne znamenitosti, 
spada ipak danas jošter medju ona, na koja se ne može van samo 
s nekoliko primjera od prilike odgovoriti. 

A kakav se karakter ogleda u onome, što su starosrbski knji- 
ževnici-kaludjeri originalno pisali? Starosrbskih originala ima 
prema ostaloj književnoj radnji vrlo malo, pak i ono što mislimo da 
je originalna svojina starosrbske književnosti, nezna se, gdje, kada 
i od koga je pisano. Mi samo znamo, da ako i u čem to je bio u 
originalnom pisanju sv. Sava uzorom svieh potonjih književnika. 
On piša, kako vidjesmo, službu svomu ocu Nemanji kao narod¬ 
nomu svecu Simeonu; piša njegov život, dakako i opet s gledišta 
crkvenoga, da mu pohvali zasluge za vjeru i crkvu kršćansku; 
piša napokon pravila ili tipike za novo uredjene manastire. Evo 
oviem je gotovo iscrpena sva originalna radnja potonjih srbskih 
književnika. Oni podjoše za primjerom svoga učitelja te pisaše 
živote i službe narodnieh svetaca, to će reći onieh ljudi, 
koji su radi znatnih'zasluga za pravoslavnu crkvu upisani iz za¬ 
hvalnosti medju svece. Znajući, da je u ono doba crkva bila jedino 
staranje i duhovnih i svjetskih ljudi, neće nam za čudo biti toliko 
upisivanje medju svece, ako ga samo na prosto shvatimo kao pri¬ 
znanje iskazano oniem ljudma na ime crkve i čitavoga naroda 
si’bskoga, koja su dva faktora tiesno spojena bila u tako zvanoj 
„samostalnoj srbskoj crkvi . u Dakle životi i službe srbskih svetaca 
— to je u našoj staroj književnosti izraz narodnoga ponosa i na¬ 
rodne sviesti, izraz onakav, kakav se samo mogao naći u doba, 
koje je sav život pokrenulo jednostranim pravcem religioznim. 
Kojim su stilom pisani životi (žitija), kazasmo već gori, gdje smo 
obćenito govorili o načinu pripoviedanja u starosrbskoj književnosti; 
rekosmo da ono nijesu prave historijske biografije, već religiozni 
panegirici. I kod sastavljanja služaba odredjen bi piscu vanjski 

oblik već samiem obredom crkvenim, a radi misli koje će izreći, 
mogaše se ugledati u obične službe grčke i starobugarske. Ipak 
ima jedno i drugo (žitija i službe) veće značenje od običnieh prie- 
pisa i prievoda, ako ni za što drugo a ono bar za dokaz, kolikom 
su vještinom umjeli domaći književnici štogod samostalno napisati; 
samo je šteta, što nam pri tome glavno nestaje: neznamo za imena 
svieh pisaca, koji su te živote i službe sastavljali. 

Sudeći po onoipe, kako je sv. Sava skorim po što mu se 
otac Simeun posvetio, pozvan bio od zbora svetogorskib otaca, da 
za nj službu sastavi, lako nam je doći na tu misao, nijesu li možda 
i kasnije bilo arhiepiskopi bilo igumani onieh manastira, gdje je 
koji svetitelj sahranjen, sastavljali službe i pohvalne besjede, i to 
u brzo kako se tko posvetio, što od svoje volje što po nalogu sve- 
šteničkih zborova. Ova misao, koju je prvi Daničić izrekao (gl. 
njegovu liepu lekciju: „Službe svecima Srbima a u Viđovu danu god. 
1862 br. 23. — 25.), vrlo je prilična istini, ali teško ćemo je igda 
utvrditi historijskimi svjedočanstvi, za što se u službah nespominje 
ime pisca. Nu onaj, koji službu sastavljaše, doda po najviše i 
kratak život te se po tome može s vremenom koješta doznati. 
Blagodatna desnica srbskih svetitelja bješe osobito prema Svetoj 
Gori okrenuta, gdje su u manastirih naporedo živjeli: Bugari, Sj*bi 
i Rusi. Toga radi prelažahu službe i prolozi (kratka žitija) srbskih 
svetaca veoma lako iz rukopisa srbskih u bugarske i ruske, kao 
što ima i protivnieh primjera. Tako je najstariji do sada poznati 
tekst službe sv. Savi i Jevstatiju odkriven u mineju bugarskoga 
roda iz 13. vieka (rkp. je u Biogradu), a to kako je samo po sebi 
znatno, još je znatnije tiem, što se služba sv. Savi u tom ruko¬ 
pisu posve razlikuje od one, koja se čita u kasnijih srbljacih a o 
službi Jevstatijevoj nije se do skora ni znalo. Kada se prouče 
stariji mineji, kojih ima po sv. Gori i drugdje, naći će se za cielo 
i ostalim službam, pohvalnim besjedam i životom stariji izvori od 
onieh, koje imamo danas, gdje se n. pr. služba prvovjenčanoga 
kralja Stefana, kaludjerskim imenom Simona, nemože potvrditi sta¬ 
rijim svjedočanstvom, nego li je u rukopisu manastira rakovačkoga 
od g. 1714. Koliko je puta negdje ta služba pripisivana, a valjda i 
preinačivana prije nego je ruka kaludjera Maksima unesla u rukopis 
igumana Teofana! Nekojim službam imamo već sada potvrde u 
dosta znatnih rukopisih. Služba kralju Milutinu i Stefanu Dečan- 
skomu čita se u rukopisu srb. roda 15. vieka, koji je u Biogradu 

(Glasnik, knjiga 11.), a zna se daje službu kralju Dečanskomu 
onaj isti Camblak pisao, koji mu sastavi i obširan životopis. Služba 
knezu Lazaru dolazi u rukopisu od g. 1092 i u još starijem ruko¬ 
pisu manastira Žitomišljića (nekoć u Sv. Gori), sr. Magaz. dalm. 1861 
str. 09. Službu sv. Gjurgju Kratovcu sastavi ujedno sa životom pop 
Peja (Glasn., knj. 21.). Za nekoje živote i službe imamo još jednako 
najstarije svjedočanstvo u štampanih srbljacih: najobilatiji ruko¬ 
pisni zbornik jest kodeks Teofanov od g. 1714. Tu su službe oviem 
srbskim svecem: Simeunu, Savi, Stefanu prvovjenčanomu, Milutinu, 
Stefanu Dečanskomu, caru Urošu, knezu Lazaru, despotu Stefanu 
Gjorgjeviću, ženi njegovoj Angjelini, njihoviem sinovima: Maksimu 
vladici i Jovanu despotu, i Stefanu Štiljanoviću. 

Ima takodjer samostalnieh života i pohvalnih besjeda, koje 
su odvojene od službe; njihov zadatak nebijaše, da se u crkvi 
čitaju, već su potekle iz pobožnoga nagnuća raznieh, poznatih i 
nepoznatih pisaca. Osim obšime kolekcije arhiepiskopa Danila i 
njegovieh nastavljača nalazi se takovieh spisa osobito u kasnije 
vrieme, koncem 14. i u 15. vieku, kada je rascviljeno srce pobožna 
Srbina ili Srbkinje u samotnom manastiru plakalo nad nesrećom 
domovine te jedinu uljehu tražilo u sladkom spomenu narodnieh 
mučenika, kakav bješe nesretni car Lazar. Za primjer takovieh 
djela da navedemo: pohvalu knezu Lazaru, iz rukopisa 14.— 15. 
vieka (štampao je Daničić u Glasn. knj. 13.), ili: znameniti zapis 
na pokrovu kneza Lazara u Ravanici, koji je zlatom i srebrom na 
svilu izvezla kaludjerica Jefimija; ali to nije carica Milica, kako 
je nekoč Safarik mislio, kad je taj zapis štampao, nego „kći ćesara 
Voihne, a nekoč despotica u , to će reći: žena despota Uglješe, brata 
Vukašinova (življaše koncem 14. vieka, sr. njezin drugi pokrov, 
poklonjen manastiru hilandarskomu sa zapisom, štampanim u Glasn. 
knj. 5. i kod Miklošića str. 245.). Taj zapis, u kojemu su oso¬ 
bitom vatrom izrečena bolna osjećanja čestite Srbkinje, našao se 
takodjer u rukopisu od god. 1092 poslije crkvenog pravila knezu 
Lazaru (Glasn. knj. 9.), a iz nekojih njegovih rieči izvede Daničić, 
što je vrlo prilično istini, da je taj zapis iz prva valjda bio po¬ 
sebna pohvala knezu Lazaru na čast pisana od Jefimije, koju je 
istom kasnije prepočela na onaj pokrov. Po tomo dakako nije ova 
pohvala ni u pomenuti rukopis upisana sa pokrova, već s neko¬ 
jega starijega rukopisa. O istom Lazaru ima još nekoliko, dosta 
obširnih ali u sebi veoma praznih životopisa: gl. u Glasniku knj. 

11., knj. 21. i u Hilferdinga, Bosna itd. str. 273. Lazarevu sinu, 
visokomu Stefanu, koji se i sam bavio književnošću — nekoliko 
odlomaka njegove književne radnje odkrio nam Daničić u Glasn. 
knj. 11. — piša dosta obširan životopis neki Konstantin, po imenu 
Filosof. Ako je vjerovati riečim staroga ljetopisca (u ŠafaHka str. 
63.) kao i razlaganju čuvenoga V. Grigoroviča (u izv. peterb. ak. 
VII. 3. 221), taj životopis ima znatnu stilističku i historijsku cienu; 
i za to bi valjalo da se što prije naštampa na korist nauke. Gri- 
gorovič pominje više recenzija toga životopisa, medju kojimi i naj¬ 
stariju srbsku, u rukopisu 15. vieka, za koji kaže da je u njega. 

Nevalja misliti, da smo tiem pobrojili sve plodove originalne 
radnje starosrbskih književnika; ima toga i više, za što mi ov čas 
ni neznamo, a nešto baš i mukom mimoilazimo, jer je odveć ne¬ 
znatno, kao n. pr. originalne srbske molitve, kojih ima u 
srbskih trebnicih (sr. članak u Glasniku, knj. 20.). Ali već iz toga, 
što je do sada napomenuto, razabrat će svatko, da se zbilja staro- 
srbska književnost vazda kretala u onome tiesnom krugu, koji joj 
već na početku sv. Sava radnjom svojom opisao. Sva ova djela, 
to već rekosmo, koliko su god štovanja vriedna kao originalni 
plodovi srbskoga duha, ipak kad se gleda na njihovu nutrnju vred- 
noću, nemogu se nikako porediti s vrstnimi temeljaci: Savom, Ste- 
fanom prvovjenčanim i Domentijanom. Da za uzrok tome čudno¬ 
vatom pojavljenju zapitamo, kao što je i vriedno, odgovara nam 
sa sviem istinito Gj. JDaničić u lekciji, štampanoj u Vidovu danu 
g. 1862, br. 18. oviem riečima: „Nemanja je sabravši ,pogybbšeje 
česti otbčbstva svojego* zadahnuo srpski narod novim životom dr¬ 
žavnim/ Taj je državni život jako pokrenuo i književnost. To se 
pokazalo u djelima književnim, koja sad imamo iz samoga početka 
toga novoga vremena, u književnim djelima Nemanjinih sinova. 
Ali odmah za sina Nemanjina, za prvoga kralja, već počeše na¬ 
stajati stvari, koje biše na štetu i na smetnju onome započetom 
veselijem razvijanju državnoga života a preko njega i književnom 
napredku. Prva je od tih stvari buna kneza Vukana na brata pr¬ 
voga kralja. Take su se smetnje činile i poslije bez prestanka, 
smetnje koje nedadoše narodu ojačati u državnom životu. Opome- 
nimo se prijegona izmegju Radoslava i Vladislava. Opomenimo se 
šta Uroš veliki nagje od sina Dragutina. Opomenimo se — može 
biti — zaslužene sljepoće Dečanskoga. Opomenimo se, kako nam 
prvi car dogje na prijesto. — Ti su potresi i prevrati činili te je 

državni život u samom narodu bez prestanka sve većina padao, 
pored svega što su se granice srpskoj državi jednako širile. One 
su se širile, jer je u narodu srpskom doista bilo snage za državu. 
Ali nije bilo drugoga, što osim fizičke snage treba državi, i od 
čega upravo i dolazi snaga, što snagu još većma razvija i čini još 
većom — a to je težnja pojedinih ljudi k jedinstvu narodnom; to 
je osjećanje u pojedinih ljudi, da su samo djelići jedne, cjeline, 
cijeloga naroda, koju cjelinu svi za jedno sobom čine a osim koje 
ni jedan nije ništa, kao što ni nje biti nemože bez one sveze iz- 
megju njih u njihovu osjećanju. Toga nije bilo; a što toga nije 
bilo, što se to neprestanim razdorima potiralo, što se unutrašnja, 
moralna sila, koja ragja fizičku, nije mogla razvijati; što je u nas 
tako bilo, što nije bilo težnje k jedinstvu i što je toj težnji sme¬ 
talo svašta, što se god pomisliti može: 8 toga je i naš državni 
život bez prestanka padao pored svega što se država širila.'Trto 
je uzrok te je i književnost našaJhila slabija u vrijeme^ u koje se 
čini da je država naša bila u najvećoj sili — slabija u to vrijeme 
nego što je bila u početku i njenom i svom; jer je u početku dr¬ 
žave naše bilo u narodu više života državnoga nego poslije. Kad 
| kažem: slabija književnost, ne mislim broj knjiga, nego vrijednost 
njihovu. — Tako držim u historiji našoj da više vrijedi vrijeme 
Nemanjino nego Dušanovo; više vrijedi županstvo Nemanjino nego 
carstvo Dušanovo; više znači što se za Nemanje Srbi ujediniše, 
nego što za Dušana uzimaše Carigrad. Iz županstva Nemanjina 
izagje kraljevstvo; iza Dušanova carstva mahom se otvori propast. u 

Starosrbska književnost po onome, kako joj ovdje izložismo 
obćeniti karakter, nije vjerno ogledalo duhovnoga života naroda 
srbskoga; u njoj ima tek jedno svjedočanstvo: o velikoj trudbi 
srbskih kaludjera, o marljivoj književnoj radnji u srbskih mana¬ 
stir ih. Sto je izvan toga kola — a to je sav ostali narod — taj 
niti se u književnosti pominje niti on za nju znade, kamo li da 
bi iz nje kakove koristi crpao za svoj umni razvitak. Istina po¬ 
božni srbski vladaoci, knezovi i boljari, gradjahu rado sjajne za- 
dušbine, crkve i manastire,' kojim uz ostale dragocjenosti prilagahu 
takodjer knjige; ali ti prilozi smatrahu se, što su upravo i bili, 
kao ures crkvi, ni po što kao plod srbske književnosti. Tako 
življaše narod mnogo viekova posve odieljen od književnosti, svojim 
posebnim životom, na koji se nijesu tadašnji književni ljudi baš 
ni malo obazirali; čega radi i neima u njihovih djelih ništa na- 

rodna. Starosrbska književnost i srbski narod — to su đvie stihije, 
koje su se u svemu životu jako malo sastajale, i to samo u crkvi, 
gdje je narod preko svojih sveštenika prihvatao nekoje ideje, što su 
izražene u starosrbskoj književnosti, ideje kršćanske s tumačenjem 
bizantinskim; pak i u tome smetaše im po nešto jezik, koji je bio 
narodu, ako ne sa sviem, a ono bar na pola stran i nepoznat. 

Nu i narod srbski imadjaše jednu veliku knjigu, u koju je 
sam svojim perom upisivao sve svoje zgode i nezgode, u koju je 
polagao plodove dugovječna iskustva, u kojoj je od naraštaja do 
naraštaja ostavljao tragove svog umnog razvitka —; ali nesrećom 
srbski književnici nijesu umjeli ništa iz te knjige čitati, ništa iz 
nje u svoju radnju presadjivatL Ona se samo ustmenim predava¬ 
njem nastavljala od oca na sina, od djeda na unuka; preinačivala 
se i izmjenjivala, pokraćivala i popunjala kroz mnogo viekova, 
dok se napokon prosviećeni devetnaesti viek na nju obazreo te 
naučio iz nje čitati svu onu krasotu, koja bješe predjašnjim vie- 
kovom skrivena. Tu su srbske narodne pjesme, pripo- 
viedke i poslovice. Mi govorasmo o njih već sprieda u ovoj 
knjizi (sr. osobito str. 93. — 117.), u koliko mišljasmo, da im se 
može bar nekoliko pisanieh, stranieh izvora naći u starosrbskoj 
književnosti. Ali i ono, što je od druge gradje gradjeno, što nije 
svana uljezlo u narodno pjevanje i pripoviedanje nego je narod 
sam svojom historijom priugotovio — i to življaše u narodnom 
spominjanju, i o tome pjevaše narod negda kao danas što pjeva, 
da o nečemu za cielo još i više negda, nego li danas. Nama je 
prilično lako prežaliti, što neimamo više onakih historijskih svje¬ 
dočanstva o našoj narodnoj poeziji, kao što je ono, što grčki hi- 
~ storik Gregoras Nikephoros pripovieda da je slušao na svome 
putu u Srbiju g. 1326 (vociferabantur et tragicis cantibus celebra- 
bant laudes veterum heroum); mi to bolje i pouzdanije znamo 
kako je bilo, iz samieh pjesama, u kojih se još i u onome novom 
obliku, kako ih je pokojni Vuk kod naroda zatekao, pominju na¬ 
rodni svetitelji i njihove krasne zadušbine iz davne dobe državne 
samostalnosti. Dakako danas je već posvem tamna uspomena na¬ 
rodna o tako davnih stvarih, kao što su dogadjaji vremena Nema- 
njina i njegove dinastije; ali ipak žica jošter zuji*): kamo li istom 

*) U narodnoj pjesmi „Sveti Savo“, br. 23. u 2. knjizi Vukovoj, pjeva 
se, kako su zbor zborila gospoda hriŠćanska kod biele crkve Graca- 
niče, te se pitaju, jedan drugoga, kamo je silno blago car-Nemanje? 

nekoč? Nekoč bijaše puno drugačije. I za to žalimo niti ćemo igda 
prež&liti, što nijesu naši stari književnici baš nikakova smisla imali 
za narodnu poeziju, nego su sa sviem mukom mimoišli ono, što 
su jamačno nebrojeno puta slušali i gledali, ali kao prosto i griešno 
— prezirali. 

5. Priegled književne radnje do preko konca 14, vieka, 

Prozvavši karakter starosrbske književnosti manastirskim, izrekosmo 
ujedno, gdje su naše stare knjige postajale i za koga su pisane 
bile. Tomu netreba boljih ilustracija, nego što su opisi slovjenskih 
putnika, koji putovaše po naših južnih zemljah, osobito onih, koje 
su i danas pod gospodstvom turskim. Oni nam pripoviedaju, da 
su još u naše dane, poslije toliko burnieh viekova, vidjali čitave 
hrpe starosrbskih rukopisa, i to ne samo na Sv. Gori, čemu se 
manje čudimo, za što ondje manastirski život jednako traje, već i 
po srbskih manastirih, u Bosni, Staroj Srbiji i Hercegovini, koje je 
surovost turska nebrojeno puta poharala i popalila, te su danas veći¬ 
nom pusti i razvaljeni. Za slovjenske rukopise, što ih ima Sv. Gora, 
dozna učeni sviet slovjenski prvi put izbliže preko knjige Gr i- 
gorovičeve: Očerk putešestvija po evropejskoj Turcii, u Kazanju 
1848. Medju tiem već i prije V. Grigoroviča obilažaše one krajeve 
naš zemljak, pokojni A. Mihanović, koji je marljivo skupljao 
slovjenske rukopise, od kojih znatan broj dopade napokon sretno 
njegovoj domovini, jugoslavenskoj akademiji u Zagrebu. Ima još i 
drugi čovjek našega naroda, koji piša o starinah Sv. Gore: to 
bješe Dim. Avraamović. Proputovav Sv. Goru kao umjetnik 
(slikar), napisa o njoj dvie knjige, koje su još i danas spomena 

Njima odgovara Nemanjiću Savo, da njegov roditelj nepotroši blaga 
na nadžake ni na buzdovane, ni na sablje ni na bojna koplja, ni 
dobrijem konjtna na ratove; 

Već je babo potrošio blago Drugu babo sagradio crkvu: 

Na tri slavna srpska manastira: Studenicu na Vlahu starome, 

Jednu babo sagradio crkvu: Krasnu slavnu majci zadužbinu, 

B’jel Vilindar nasred gore svete,Svojoj majci carici Jeleni; 

Krasnu slavnu sebe zadužbinu, Treću babo sagradio crkvu: 

Vječnu kuću na onome sv’jetu, Milješcvku na Hercegovini, 

Da se njemu poje leturgija Krasnu slavnu Savi zadužbinu. 

Onog sv’jeta, kao i ovoga; 

Obilatija je pjesma, koja u Vukovoj zbirci umah do ove sliedi, 
br. 24. Ondje je narodno spominjanje upravo sve znatnije srbske za- 
dušbine iz zahvalnosti prisvojilo car-Nemanji! 

vriedne: „Sveta Gora sa strane vere, hudožestva i povestnice u i 
„Opisanije drevnostij srbski u Svetoj Gori u , u Biogradu 1848. Iz 
novijega vremena ima o Sv. Gori nekoliko ruskih djela, ali meni 
je pri ruci samo: „obzor athonskih drevnostej u od Dimi tri eva-Pet- 
koviča, štampan u zapiskah peterb. ak. nauka, tom. 6., knj. 2. 
Tu se pobraja vrlo mnogo srbskih rukopisa, koji se nalaze u raznih 
manastirih Sv. Gore, ali je opis njihov sa sviem površan i nedo¬ 
statan. — Poznati naučnik ruski Hilferding putovaše god. 1857 i 
1858 zapadnimi krajevi turskoga carstva: Bosnom, Hercegovinom 
i Starom Srbijom te pripovieda na više mjesta svoje knjige, kako 
je nalazio gomile starosrbskih rukopisa! Tako u slavnoj nekoč pa- 
trijaršiji srbskoj u Peći (str. 176), u manastiru Taslidži (str. 327), 
u manastiru Dovolji (331); a za ponosite Dečane kaže izriekom: 
U trapezi dečanske crkve stoji ogroman sanduk, koji po širini i 
visini nalikuje na velik orman. Tu se čuvaju stare knjige i ruko¬ 
pisi. Nesrećom ih ovaj sanduk nebrani od miševa. Starinskih litur¬ 
gijskih rukopisa, na koži i artiji, pisanieh u Srbiji 13., 14. i 15. 
vieka, ima dosta mnogo, a mladjih još i više (str. 196). U mana¬ 
stiru Kolašinu, koji je već odavno pust, vidje Hilferding, kako je 
nekoliko rukopisa ležalo na trapezi, a mnoštvo ih se valjalo okolo 
oltara. Željno stadoh razmatrati, kaže putnik, te nesretne knjige, 
koje su radi vlage priličile masi čvrsto sliepljenih listova, i po 
onome: jus primi occupantis, odabirah, što mi se činilo znatnije; 
svega po nesreći nemogoh sobom ponieti već moradoh ostaviti za 
hranu miševa i pliesni ili pak budućemu putniku na dobitak čitav 
krug mineja i drugih liturgijskih knjiga. I u Prizrenu, u crkvi sv. 
Gjurgja, prikaza se njegoviem očima isti, pače još i gori, prizor. 
Ondje se, kaže, valjalo desetak-dva starieh rukopisa, zabačenih u 
nekakav tamni kut u gornjoj, ženskoj česti crkve, te pokrivenih 
polozima prašine. Rukopisi nijesu samo od prašine stradali; oni 
trunuše i od vlage te bijahu već odugo hranom miševa (str. 209). 

Ovo pominjem samo primjera radi, ne^a se zna, da ima 
još mnogo književnih starina srbskih, o kojih bar za sada nemože 
biti govora u historiji književnosti. Nu koliko dragocjenih starina 
naše književnosti propade u onakovu stanju, kako ga ovdje Hil¬ 
ferding opisuje? koliko ih uništi zloba i pakost ili pak nevolja i 
glupost ljudska? O sudbini studeničkih rukopisa pripoviedaše 
pokojni Vuk Šafariku, da kad su Turci nesrećne godine 1813 
zauzeli Srbiju i zapalili Studenicu, neki kaludjer Sofronije, koji se 

u isposnici nalazio (to je jedan sahat hoda, zapadno od manastira uz 
rieku Studenicu, pećina, u kojoj je nekoć sv. Sava samovao), po- 
bježe da glavu iznese, ali nemogući ponieti sa sobom rukopisa, 
koji su mu dani bili da ih čuva, a nehoteći ih ostaviti da padnu 
barbarom u ruke, nesmisli jadnik ništa bolje nego ih sve živoj 
vatri preda 1 

Ipak pored sve te nesreće i tegobe u istraživanju, probudjenoj 
sviesti slovjenskoj podje već za kratko vrieme od nekoliko dva¬ 
deset do trideset godina sretno za rukom, da iznese na sviet, što 
opisom što štampom, znatan broj književnih starina srbskih, oko 
kojih se već i sada puno bavi naša historijska i biologijska nauka 
te pomoćju njihovom osvjetljuje tamnu prošlost i naroda i jezika. 

Većina starosrbskih spomenika jest takova, da im neznamo 
ni za godinu, ni za mjesto gdje su pisani, ni za ime onoga koji 
piša: tako zahtievaše čednost „mnogogrješnieh 44 pisaca. Jedva po 
nekoliko starina iz svakoga vieka zapisano je godinom postanja, 
mjestom i imenom. Ove bilježke, prem da su kratke, veoma su 
zanimljive: preko njih znamo bar za nekoja imena naših starih 
književnika, a znamo po prilici i za mjesta gdje su živjeli i knjige 
pisali. Najveći broj starina dolazi sa Svete Gore; ali tomu bit će 
taj naravski uzrok, što ih se ondje najviše sačuvalo, za što ono 
mjesto nije jednako izloženo bilo zulumu turskomu, kao ostali ma¬ 
nastiri po Srbiji. Čini se ipak, da su nove stvari zbilja i postajale 
većinom na Sv. Gori, jer je ondje najviše sredstva i zgode bilo 
za takav posao; po Srbiji zabavljahu se obično samimi priepisi. 

a) Viek trinaesti. Najmanje ima spomenika iz 13. vieka, ako 
i jest 13. viek u starosrbskoj književnosti najviše uradio i najvrst- 
nijih stvari iznesao na sviet. Ali što dužina vremena što potonje 
nezgode naroda srbskoga prouzročiše, te nam je danas jedva de-. 
setak starina poznat koje svakako spadaju u 13. viek. Uza sv. 
Savu i brata mu kralja Stefana, o kojih bješe dovoljan govor na- 
pried, najpoznatiji nam je u tom vieku vrli Domentijan. On 
življaše na Sv. Gori u manastiru hilandarskom te se i sam prozva 
„posljednjim 4 * učenikom sv. Save; to će reći, on bijaše za cielo 
rodom Srbin, koji dodje u Sv. Goru kao jedan od najmladjih i 
posljednjih učenika Savinih, te je valjda samo kratko vrieme za¬ 
jedno sa sv. Savom proživio, ali kao mladić sa sviem se ugledao 
u uzorit život svoga učitelja. Skorim poslije smrti sv. Save, „vl 
dbni velikaago i blagovčrtnaago kirb Stefana kralja Uroša, vbnuka 

svetaago Simeona u (dakle poslije 1241), odabra on ćelijicu Savinu 
u Karejah, da u njoj samotan živi po kanonu, koji je učitelj 
osnovao, i tu napisa godine 1243 život (žitije) sv. Save. 
Izvorom tog životopisa bijaše i ono, što je sam znao ili vidio, i 
ono, što su mu drugi za sv. Savu pripoviedali. S toga kaže na 
jednome mjestu, govoreći o svom učitelju: „i otb tčhb svetyihb 
mužij ostavbši vb svetčj GorČ rčše mi, iže samovidbci byše 
pršslavbnyimb dčlomb jego, anbgela zemlbnaago i nebesb- 
naago človčka imenovahu i. u — Dvadeset godina kasnije bi Do- 
mentijan duhovnikom svega bratstva hilandarske lavre te njegoviem 
nastojanjem poče gramatik Teodor prepisivati starobugarski tekst 
Ivana eksarha (njegova djela: šestodnev) u redakciju srbsku; a 
tome poslu bijaše Domentijan ne samo praviem početnikom već i 
osobitiem zaštitnikom tako da bez njegove pomoći nebi bio Teodor 
nigda djela svojega dovršio: to je nov, krasan dokaz, kako se Do¬ 
mentijan starao za srbsku književnost, pak za to ga i zove Teodor da 
je „knjigoljubbCb u . U isto doba, kada je taj Teodor gramatik, 
bez sumnje i on rodjeni Srbin, prepisivao eksarhov šestodnev (god. 
1263), bješe sara Domentijan zabavljen pisanjem života sv. 
Simeona, oca Savina. Taj je život svršen god. 1264, dakle 
punu 21 godinu kasnije od onoga prvoga, i to ne u ćelijici karej- 
skoj, već u manastiru hilandarskom. Jedno i drugo djelo posla 
Domentijan, kako zapiske svjedoče, u Srbiju kralju Urošu. Jesu li 
to dvoje (žitije Savino i Simeonovo) jedina djela Domentijanova, 
to se nezna; moguće jest, da je još štogod sam pisao ili bar dao 
prepisivati ali danas neimamo ni o čem više historijskih viesti. I 
oba „žitija u Domentijanova sačuvaše se samo u poznijih priepisih, 
u mladjih rukopisih, i to kako se čini, život sv. Save bar u dvo¬ 
jakoj, ako nije i trojakoj redakciji; jedno se zna da je originalna 
radnja Domentijanova, a drugo je tekst Domentijanov preradjen 
od nekoga Teodosija. Po jedno ,,žitije u sv. Simeona i sv. Save, 
koje mislimo da je originalna radnja Domentijanova, jer je straga 
zapisano njegoviem imenom, štampao je Daničić g. 1865 u Bio¬ 
gradu : „Život svetoga Simeuna i svetoga Save, napisao Domentijan, 
na svijet izdao Gj. D. w , str. XXX. i 345. Ovo je izdanje uredjeno 
po nekom novijem (iz 16. v.) rukopisu bečkom; nekoč govoraše 
Šafarik, da je njegov rukopis mnogo stariji; ali sudeći po komadu, 
štamp. u Lesekomer, rieč njegova nestoji. Hilferding ispisa u svojoj 
knjizi (str. 2U7) nekoliko rieči iz života sv. Simeona po rukopisu 

dečanskoga manastira; on nekaže žalibog ništa, iz kojega je vieka taj 
dečanski rukopis, ali se tekst sa sviem slaže s oniem što je Daničić 
štampao. Reći bi dakle, da se je život Nemanjin (sv. Simeona) svuda 
u jednoj te istoj redakciji sačuvao, kako ga piša sam Domentijan. 
Ali od života sv. Save imamo bar dvojaku redakciju, dva teksta: 
jer uz onaj tekst, što ga sprieda spomenusmo, štampan je još i 
drugi tekst trudom Gj. Daničića g. 1860 u Beogradu, str. VH. i 
219. Za ovaj potonji valja nam izriekom spomenuti, da mu se u 
naslovu samo kaže: „žitije . . sbpisano prčpodobnymb Domenti- 
janomb u i ništa više, te ga je po tome i sam Daničić iz prva držao 
za originalnu radnju Domentijanovu. Nu već u starih rukopisih do¬ 
lazi ime nekakova Teodosija, koji je, kaže se, tekst Domenti- 
janov prepisao, a valjda i preradio. Dimitriev-Petkovič nadje u 
biblioteci hilandarskoj na Sv. Gori rukopis na koži, pisan godine 
1336, kao što svjedoči zapiska na rukopisu; piscu bijaše ime Teodul, 
a u naslovu se kaže, daje taj rukopis: „Žitije i podvizi ježe vl 
pustynji sb svojimb otbcemb i osobb hoždenija, a otb česti čudesb 
ispovčdanije iže vb svetyhb otbca našego Savy prbvaago arhiepi¬ 
skopa i učitelja srbpskoga, skazano prčpodobnymb Domen¬ 
tijan omb, inokom i prezvyteromb monastiri Hilandarb naricaje- 
mago, sbpisano že Theodosijemb mnihomb togo že mo- 
nastiri. a Odavle se vidi, da je Teodosije živio vrlo rano, svako¬ 
jako još prije g. 1336; jer se čini, da taj svetogorski rukopis nije 
autograf Teodosijev, već priepis nekoga ondje spomenutoga Tcodula. 
Nastaje samo pitanje, kakav je onaj tekst Domentijanova djela, u 
kojem se i Teodosije pominje? Da li je to isti tekst, koji je god. 
1860 Daničić štampao? U naslovu bar slažu se sa sviem rukopisi 
svetogorski i onaj iz turske doneseni, po kojem je Daničić uredio 
izdanje od god. 1860, samo što je u tom posljednjem izostavljeno 
ime Teodosijevo. Nu ako je tekst Daničićev od god. 1860 zbilja 
radnja Teodosijeva, tada se ni po što neslažemo sa sudom Safa- 
Hkovim o tom djelu; što Šafarik kori tekst Teodosijev, ono se 
nemože nikako reći o ovom djelu, koje po mojem uvjerenju jednako 
izvrstno kao i ono od god. 186o, pače u gdje čemu ima ono prvo 
još i više ljepota od ovoga drugoga. Ako je dakle Šafarik pravo 
imao, ako je tekst njegov zbilja tako rdjav, tad će ono biti nešto 
drugo, nego li je djelo, koje je Daničić izdao g. 1860. Svemu bi 
se tomu na kraj došlo, da nam tko prepiše bar jedan odlomak iz 
rukopisa hilandarskog od g. 1336; tada bismo vidjeli, podudara li 

se on s jedniem, i to 8 kojim od oba teksta Daničićeva. Vriedno 
bi bilo i to, da se još jednom razvidi onaj prekoreni tekst Šafa- 
rikov, koji je u metropolitskoj knjižnici u Karlovcih. Mi se po¬ 
nosimo djelima Domentijanovim, te kažemo, da je to najdragocje¬ 
niji do sada poznati plod originalne radnje u starosrbskoj književ¬ 
nosti: nebi li zar dostojno bilo, da se još nekoliko truda posveti 
njegovu imenu i preko onieh zasluga, koje si stekao Daničić dvojim 
krasnim izdanjem? Još ću spomenuti, da je Hilferding u svojoj 
knjizi naštampao nekoliko rieči iz života sv. Save od Domentijana 
(o Teodosiju neima ondje govora) po rukopisu od god. 1526, koji 
bi pisan u manastiru sopoćanskom, pak se taj odlomak posvema 
slaže s oniem, što je Daničić g. 1860 štampao! 

Ima li 13. viek još kakovieh originalnih djela osim onoga, 
što pisaše Nemanjini sinovi i Domentijan, to se nezna pravo; samo 
se može slutiti ako ni šta drugo, to bar da je u to doba sastav¬ 
ljena gdjekoja služba s prologom za srbske svece onoga vieka. 
Nam treba da je vazda na pameti, kako je sve ono što znamo o 
književnoj prošlosti našega naroda, osobito čak onamo iz 13. vieka, 
samo vrlo malena čestica od cjeline. Eno n. pr. kraljica Je¬ 
lena, mati kralja Milutina, življaše takodjer u 13. vieku, a za 
nju nam pripovieda Danilo (str. 68.), da.se neprestano starala za 
crkve i manastire: „vbsa jaže na potrčbu svetyimb crbkbvamb i 
monastiremb neštedbno podavaaše, knigy božbstbVbnyje vb 
domu svojemb sbstavljaj uš ti i izredbno pišušti. (Sr. 
takodjer liepu pripoviest o toj čestitoj gospodji, kako je djecu po¬ 
učavala u ženskih poslovih te ih kasnije udavala, u Danila str. 97.). 

Medju prievodima najodličnije mjesto zauzima srbski no- 
mokanon, koji piša g. 1262 u Ilovici nekakav Bogdan i to 
na zapovieđ biskupa zetskoga kir Neofita. Ova dragocjena sta¬ 
rina čuva se sada u zbirci Mihanovićevih rukopisa u Zagrebu; 
knjiga je pisana krupnim ustavom na koži, ima 398 listova ali to 
nijesu svi, jer je na*više mjesta iz sredine po nekoliko ih istrg¬ 
nuto. Na posljednjem listu čita se godina, mjesto i ime pisca. Bu- 
dnći dokazano (sr. Vostokov, op. rumj. muz. br. 232), da je god. 
1270 despot bugarski Jakov Sv^tbslav poslao u Rusku, kijevskomu 
mitropolitu Kirilu III., jedan eksemplar slovjenskoga (starobugar- 
skoga) nomokanona, koji su po zapoviesti despotovoj u 50 dana 
prepisala tri pisara (jedan se zvaše Dragoslav), a tekst i nutraje 

uredjenje onoga nomokanona još se i u kasnom ruskom priepisu iz 

16. vieka posvem slaže s tekstom našega nomokanona — to nam 
je dopušteno izvoditi, da je i Bogdan god. 1262 imao nekakav 
stariji original pred sobom, po kojemu je taj naš kodeks prepisan; 
samo je teško izreći, da li je Bogdanov original bio recenzije staro- 
bugarske, kao što Dragoslavov, ili pak recenzije srbske. Meni se 
čini prilično po onome, što nadjosmo već kod sv. Save spomen o 
prepisivanju zakonih Tsnjiga, da je Bogdan prepisivao iz starosrb- 
skog rukopisa; ali to se opeta poreći nemože, da je nomokanonu 
srbskomu izvorom bio starobugarski tekst. Nekoliko bugarizama 
ima još i u Bogdanovu priepisu; n. pr. koji put a ili a m. e, * 
m. k, i * m. «: ckHH^ouic ca pag. 1 ., ckBkKO^nH m a ca pag. 3., si 
JiHTk pag. 5., OYYHT 6 At pag. 6 . itd. 

Od knjiga, što su za crkvenu službu potrebite, znamo za 
evangjelje starca Simeona, koje piša knezu Vukanu u 
gradu Rasi, i to čini se prije smrti Nemanjine, dakle prije god. 
1200 . Izdanje tog rukopisa, koji je sada u Ruskoj, obeća nam da 
će pripraviti I. Sreznjevski u Peterburgu; on ga je i opisao dosta 
na obšimo u zapiskah peterb. ak. tom. 0 ., knj. 1 . Ima još jedno 
veoma znamenito evangjelje srbskoga roda u manastiru hilandar- 
skom na sv. Gori, koje piša, kako kažu, dijak Gligorije 
knezu Miroslavu, sinu Zavidinu. Petkovič nam je pri- 
obćio u svome „obzoru athonskih drevnostej u str. 08 . ovaj zapis 
sa konca rukopisa: a^k rptmiiuH TAHroptie ftBiAKk neftOCTOimu BAftcipB 
ce £B«AKk ^ACTAKHKk CHI€ €BABr6AH€ 2£AATOMk KB€^IO B6AHKOCAAB- 

n o m oy MNftocAABOV cbboy 2[abbahboy • . Zavid bješe, kako 
ljetopisi kažu, brat Nemanjin, ali po srbskih i latinskih listinah 
bio bi i Miroslav brat Nemanjin, a ovdje se kaže, da je Miroslav 
sin Zavidin: kako da to protumačimo? pa kad je to evangjelje 
pisano? Ja nemogu na ova pitanja ništa odgovoriti, jer ni o samom 
spomeniku ništa više neznam do onoga, što je o njemu Petkovič 
napisao; a on, reć bi, da nije ni slutio, koliko je taj rukopis za 
nas važan. — Koncem trinaestoga vieka, god. 1273 piša čbtbcb 
Kostandin evangjelje u Svrljigu za popa Radoslava: gl. o 
njemu (sačuvaše se samo komadi) u Glasniku knj. 20 . 

Bez godine i bez zapisa, tek po paleografskih znacih, pri¬ 
svajaju 13. vieku takodjer ova starosrbska evangjelja: evangjelje 
pećsko, koje nadje Hilferding u Peći, sa znamenitim prologom 
od nekakova filosofa Konstantina, za kojega mišljaše Hilferding, 
da je ono poznati naš apostol Solunjanin Konstantin; ali to će biti 

prije onaj drugi Konstantin bugarski, o kojem bješe govor na 
str. 68. U sinaksaru (koledaru) pećskoga evangjelja spominje se 
s osobito toplim osjećanjem smrt sv. Save i po tome drže nekoji, 
da je taj rukopis iz druge polovice 13. vieka; na suprotiv ima 
ih, koji ga ostavljaju tek 14. vieku. Gl. u ruskoj „Besčdi“ 1858,1. 
i izv. peterb. ak. VII. 2. Za tiem evangjelje prizrensko, koje 
tek u kratko Hilferding spominje na str. 209. svoje knjige; na 
dalje nekoja evangjelja iz zbirke Mihanovićeve (bar jedno, ako ne 
dva do tri) i iz knjižnice narodne i učenog društva u Biogradu. 
Ovi posljednji rukopisi nijesu još izbliže opisani. Evangjelje, što ga 
pominje Martinov da je u Parizu pod br. 25., sr. les Manuscrits 
slaves, p. 98. — nije roda srbskoga, već bugarskoga, i nije valjda 
van iz 14. vieka. 

Od ostalieh liturgijskih knjiga 13. vieka pominjemo: tri od 
iz zbirke Mihanovićeve, dva prologa: jedan norovski, opisan u 
kratko od Vostokova, uč. zap. 2. 2. 102; drugi rumjancovski, 
opisan u op. rum. muz. br. 319. Oba su ova prologa znatna s toga, 
što se u njima već i ruski sveci pominju, a od srbskih jedini 
sv. Simeon. To je dokaz, da su ovi rukopisi potekli iz bugarskih 
originala, što se na rurnj. prologu može već i po jeziku razabrati. 
Dok nije država bugarska oslabjela i propala, stajaše u puno tješ¬ 
njem odnošaju na prama ruskome narodu, nego li Srbija: odatle 
ruski sveci u bugarske rukopise, a preko ovieh i u srbske. I u 
Mihanovićevoj zbirci ima jedan prolog, koji je svakako iz 13. vieka, 
i ondje se pominje od srbskih svetaca jedini sv. Simeon s kratkim 
„žitijem a . Berberinski palimpsest bit će takođjer iz 13. 
vieka; to je rukopis na koži, gdje je preko slovjenskoga i grč¬ 
koga teksta iz nova napisan grčki tekst nekojih komada staroga 
zavjeta. U koliko se može pročitati onaj spodnji slovjenski tekst, 
na pola je recenzije bugarske a na pola srbske: po sadržini bit 
će to oktoich. Sr. uč. zap. 2. 2. 91. 

Iz bogoslovne književnosti već je kazano, da je god. 1263 
u Hilandaru gramatik Teodor prepisivao sa bugarskoga na 
srbski jezik šestodnev Joana eksarha. Hilferding pominje ne- 
kakova poučenija sv. Ivana zlatoustoga od god. 1286, u 
ruskoj „Besčdi a 1858, I., a u Mihanovićevoj zbirci nalazi se 
zbornik homilija, koji je po tome znatan, što ima u njemu 
stvari, koje su poznate već iz glagolskih starina Klozovih. Sr. 
str. 75. U onom rukopisu pariškom, gdje se nadje život sv. Si- 

meuna, za koji vele da je već iz 13. vieka, ima takodjer mnogo 
teolog ijske sad rži ne, koja nam inače nije poznata te ne- 
znamo, da li su ono originalni prievođi srbskih kaludjera ili samo 
priepisi sa starijih bugarskih prievoda. Opis rukopisa gl. u Glas¬ 
niku, knj. 6. str. 164. i Martinov les Manuscrits, str. 46. 

Napokon pripominje Vostokov u priegledu rukopisa, koje je 
za svoj rječnik upotrebio, nekakav Brbski ti pik iz 13. vieka 
kao svojinu cars. peterb. biblioteke. Kakav je taj tipik, nije iz- 
bliže kazano. 

b) Viek četrnaesti. U 14. vieku ukazaše se u državi srbskoj 
užasni plodovi onieh načela javnoga života, koja su već u pre- 
đjašnjem vieku iz Bizancije presadjena bila u mladjahnu državu. 
Organizam njezin nebijaše kadar odoljeti sili združenieh protivnika: 
zavidne Bizancije, nesložnoga feudalizma i — Turaka. Kada je 
država svana do najveće sjajnosti doprla te se njezin vladalac 
Dušan ponosito carem srbskim proglasio, bješe već iznutra pod- 
grizen korien tog mladog stabla; i za to neprodje nego samo po 
vieka a ona pade pod nožem turskim, koji joj primakoše stari pro¬ 
tivnici : zavist Carigradjana i nesloga domaća, nesloga silovitih bo- 
ljara srbskih. 

Taj u svome početku vele slavni a na izmaku vele nesrećni 
viek četrnaesti rodi u književnosti starosrbskoj znatan broj spo¬ 
menika; sudeći po onome, za što danas znamo, svakako mnogo 
više, nego li predjašnji 13. viek, samo što je književna radnja 
ovoga vieka sve bez iznimke odveć slabe ciene: to su plodovi, 
na kojih razgovietno razabiremo znakove bolestna vremena i iskva¬ 
rena pravca u životu duhovnom. Taj upadak najbolje se opaža na 
ono nekoliko primjera originalne radnje, što nam ib to doba ostavi. 
Najznamenitiji plod starosrbske književnosti 14. vieka jest svakako 
djelo arhiepiskopa Danila, koji piša živote srbskih kra¬ 
ljeva i arhiepiskopa, to će reći pohvalne besjede (jciMJib- 
NAtt skhthri, kako ih sam na više mjesta naziva), u kojih se sa 
strogo crkvenog gledišta samo ono pripovieda, što je koji vladalac 
ili arhiepiskop crkvi dobra učinio; osobito se pak i to upravo s us¬ 
hitom opisuje njihov privatni strogi život, koji ako je istina, što 
Danilo pripovieda, prilikovaše kadšto više kaludjeru nego li srb- 
skomu vladaocu. N. pr. u životu kralja Dragutina neumije Danilo 
rieči naći, kojimi će iskititi njegovu veliku pobožnost, kako je 
vazda imao pokraj sebe iskopan grob u zemlji, kako je na ka- 

menu, trnjem prostrtu, spavao itd. (Sr. izd. Daničićevo str. 39.) 
Tko je povrh toga još i sv. Goru nadarivao i nekoliko crkava sa¬ 
gradio, — a u tom nezna se, koji je vladalac bio darežljiviji; može 
se reći: u tome su si svi jednaki — onaj se u očima Danilovim 
posvetio, ma inače i najrazuzđaniji život vodio. Toga radi i jesu 
svi životi Danilovi vrlo nalični jedan na drugoga; svagdje se pri- 
povieda jedno te isto: kako su srbski vladari pobožni, kako se 
dan i noć bogu mole, kako grade crkve i manastire itd. Znamo 
n. pr. iz historije, da je kralj Milutin svakako jedan od najvećih 
vladara srbskih: u njega se pokazuje više mudrosti državne, nego 
li i u koga, bud prije bud poslije njega; ali pobožnost i moralnost 
nijesu bile njemu poznate kijeposti, van pod krajnu starost. A ono 
ipak nezna Danilo ni kod Milutina ni o čem toliko i s tolikom 
vatrom pripoviedati, kao o njegovoj pobožnosti, o njegovih bogu- 
ugodnih djelih za vjeru i crkvu. To hvalisanje ide čak tako da¬ 
leko, da kaže na str. 127. (izd. Danič.): „mnč grčšbnomu i nedo¬ 
stojnomu rabu Hrista mojego sbmčrenomu Danilu potbštavbšu se 
ispovčdati veličija neispo včdimy ihb čudesb gospo¬ 
dina mojego šego (sc. Milutina), pomyšljaju vb umč mojemb, 
otb kudu i šija glagolana mnoju, udobb bo strahomb odrbžimb 
jesmb hote mlbčati, ljuboviju že bogougodbnyihb jego dč- 
janij ujazvljajemb drbzaju pohvaly jego prinesti siloju prčsvetaago 
duha oboštrem> u — a malo niže dodaje, da bi poimence izbrojiti 
sva njegova dobra djela značilo izbrojiti zviezde na nebu i piesak 
u moru! Ovako jednostrano shvaćaše Danilo svoj zadatak, mjereći 
vriednost srbskoga vladaoca, ne mjerilom zasluga za dobro srb- 
skoga naroda već mjerilom bezuvjetne naklonosti prema manastir¬ 
skomu životu! I za to ćete badava tražiti u takovu djelu, kao što 
je Danilovo, da vam se bar jedna rieč kaže o stanju srbskoga na¬ 
roda, o odnošaju boljara naprama vladaocu, o nutmjem, političkom 
ili sudstvenom uredjenju države! Na protivno neće on zaboraviti 
a da nepripovieda i onakovih tajna bračnoga života, kao što je 
ono na str. 52. o kralju Dragutinu, tek ako ono biva pod vidom 
pobožnosti! Pravedan je dakle ukor, što ga izrekoše nad djelom 
Danilovim Šafarik (sr. Gesch. d. suđsl. Lit. IH. str. 240.) i Bački 
(Ocjena, str. 150.) kao kritički historici našega doba; ali mislim, 
da se onaj ukor neproteže toliko lično na Danila, koliko obćenito 
na duh čitavoga vieka; po svoj prilici bio bi isto onako pisao 
svaki drugi književnik četrnaestoga vieka u Srbiji. Ja nebih rekao, 

da je Danilo navlaš iz vraćao istinu; ta toga nije mu ni trebalo 
činiti, čim je u pohvalah već a priori isključeno sve ono, što se 
nemože hvaliti! Nasuprot držim, da se smije na preporuku nje¬ 
gove ljubavi prema istini spomenuti to, što nije o svakome kralju 
jednako na obširno pisao: ondje, gdje nije znao mnogo pripovie- 
dati, obavi posao posvem u kratko, kao n. pr. do kralja Uroša I. 
ono predjašnje tek što je s nekoliko rieči spomenuto; život kralja 
Uroša I., Dragutina i Jelene pripoviedan je nešto obširnije, ali opet 
najobširnije i kao jezgra čitavoga djela dolazi: život kralja Milu¬ 
tina i kralja Dečanskoga. Za izvore starijih vladalaca poziva se 
na ono: „jelika slyšahomb i razumčhomb ili nčkotorii otb drevb- 
niihb mužij sbvčdčteli byše delomb ihb, jeliko sbtvoriše vb dbni 
žitija svojego, i ti ubo vbzvčstiše namb w , str. 5.; u životu kralja 
Dragutina dolazi ' već i vlastito osvjedočenje: „imbže i my samo- 
vidbci byhomb u , str. 23., isto tako kod kraljice Jelene: „jako vbzvč¬ 
stiše mi prčžde mene suštei sbvčdčteli žitija seje blaženyje Jeleny, 
jelikože i azb očima mojima vidčhb, istinbno ispovčđaju w , str. 58. 

Cjelokupna djela arhiepiskopa Danila štampao je Daničić g. 
18(5(5: „Životi kraljeva i arhiepiskopa srpskih, napisa arhiepiskop 
Danilo i drugi, na svijet izdao Gj. D. u , u Zagrebu str. XV. 38G. 
Imajući ovako trudom Daničićevini ispunjeno ono, što je već odavna 
namjeravao i obećavao pokojni Safarik, lakše će se danas sutra 
riešiti pitanje, što ga takodjer već SafaHk stavio, na ime: koliko 
je u toj zbirci životopisa ruke Danilove, koliko li njegovieh na¬ 
stavljača? Da nije sve, što u rukopisu pod njegoviem imenom za¬ 
jedno dolazi, on sam pisao, tomu netreba dalje dokaza, čim znamo, 
da je Danilo živio do g. 1338, ovi pak životi idu kod kraljeva do 
cara Dušana (dakle medju 1330 i 1350, prem da život Dušanov 
nije podpun), a kod arhiepiskopa čak do god. 1370, tako da u toj 
zbirci ima i obširan život samoga našega pisca, arhiepiskopa Da¬ 
nila. čini se dakle, da je bar život cara Dušana, za tiem život 
arhiepiskopa Danila i patrijaraka: Janićija, Save i Jefrema (ova 
tri vrlo u kratko) pisao netko kao nastavljač djela Danilova. Ali 
nije još ni tiem pitanje riešeno. Pita se, kada i gdje je Domen- 
tijan pisao svoje djelo ? Sudeći po okolnostih i antecedencijah srbske 
literature, držim svakako na sv. Gori; ondje bijaše sjemenište srb- 
skih književnika, i Danilo se zove na nekoliko mjesta gojencem 
i učenikom sv. Gore; a to, ja mislim, da je pisao prije onoga 
vremena, kada posta arhiepiskom srbskim, prije god. 1325: sve 

pak što je poslije ove godine, nije po mojem mišljenju on sam 
pisao, već nekoji od njegovieh učenika. Po njegovu odlazku sa 
sv. Gore na visoko zvanje arhiepiskopa srbskoga, bi i njegova 
književna radnja prekinuta, jer su ga sada čekale druge, mnogo 
veće dužnosti u životu javnom, koji literarnoj radnji više smeta 
nego li što bi je podupirao. Ali njegovo djelo osta, kako ja mislim, 
u Hilandaru i ondje ga nastavljahu njegovi učenici, bilo jedan bilo 
ih više. Za ovu hipotezu ima dosta nutrnjih dokaza. Danilo govori 
u svojem djelu često puti sam o sebi,' i to vazda prvom osobom, 
te neupotrebljava drugačijih izraza, nego „grčšbnyj u ili „sbmč- 
renyj u Danilo (sr. str. 39., 58., 104., 319.), ili, kako se čita na 
str. 234.: „azb sbmčrenyj i nedostojnyj narešti se Daniilb“, sr. 
takodjer str. 292. A kako govori njegov biograf o sebi? On se u 
životu našega arhiepiskopa nezove nigda drugačije, nego li: „azb 
grčsbnyj i nedostojnyj rabb jego (sc. Danila) u , a o Danilu govori 
vazda: „gospodinb moj, prčosveštenyj arhiepiskopb kirb Da- 
niilb u (sr. str. 329.) te se na str. 330. izriekom prozvao „nedostoj- 
nyimb učenikomb jego u . Ako se dakle na ovom mjestu izriekom 
kaže, da je život Danilov pisao jedan njegov učenik (a mi znamo, 
da ih je imao više), koji Danila vazda zove svojim gospo¬ 
dinom, dodavajući k tomu podpuni arhiepiskopski naslov i sve 
druge pohvalne predikate — to mislim da neće biti daleko od istine, 
ako i za ostala mjesta ove pod Danilovim imenom sačuvane ko¬ 
lekcije ustanovimo to načelo, da ih nije pisao sam Danilo već da 
je od ruke njegova učenika sve ono, gdje pisac govori o Danilu 
kao o svome gospodinu te mu dodaje obilate pohvalne naslove, u 
obće gdje ga hvali, kako nebi Danilo nigda sam sebe hvalio. 
Takav način pripoviedanja nevlada samo u životu arhiepiskopa 
Danila, koji, to se već po sebi razumije, nije on sam o sebi pisao, 
niti samo u životu cara Dušana, gdje se n. pr. na str. 219. čita: 
„i gospodinb moj, prčosveštenyj kirb Daniilb u ; nego i život kralja 
Dečanskoga nepominje Danila nigda u prvoj osobi, nego se uviek 
govori o njemu ovako po prilici: „kb semu gospodinu mo¬ 
jemu prčosveštenomu w , str. 165., ili u kraće: „sb gospodinb 
moj u , str. 166., 202., 203.; a gdje se pisac na toga svoga gospo¬ 
dina poziva, kao na str. 172., pripovieda o njemu oniem načinom, 
kojim nebi nigda Danilo sam o sebi pisao; n. pr. na str. 173.: 
„zčlo bo hudogu i razumbnu mudrostb imčaše vb srbdbci svojemb u , 
sr. takodjer 204 — 206. Ja kažem dakle, i to prilično pouzdano, 

da ni život kralja Dečanskoga, bar onako kako je sada, nije Da¬ 
nilo pisao, već nekoji njegov učenik; neću reći da je to morao 
biti upravo onaj isti učenik, koji i Danilov život piša, ali je lako 
moguće. Nu da još i dalje podjemo, niti predjašnji životi Danilovi 
nijesu prosti od tudjih interpolacija, kojim je na svu sreću vrlo 
lako u trag ući. Eno u životu kralja Milutina, gdje Danilo dosta 
sam o sebi govori, dolazi na jedan put pod konac, na str. 150., 
155— 158., takovim načinom govor o Danilu, da onoga nikako 
nije sam pisao, već je netko kasnije umetnuo. Isto je tako oče¬ 
vidna interpolacija u životu kralja Dragutina ono, što se govori o 
Danilu, počamši od str. 43., gdje mu se već i predikat arhiepi- 
skopski daje „sb prčosvešteni 44 , prem da znamo, da je tada bio 
tek igumanom hilandarskim. 

Već iz ovoga kratkoga izlaganja razabiremo, da književna 
radnja Danilova jošter nije na čistac dovedena i da bi nam na 
veliku korist bilo, da se kojom srećom nadju stariji rukopisi od 
ona tri, po kojih je Daničić djelo Danilovo štampao. Ov čas nezna 
se više ni za onaj rukopis hilandarski, iz kojega su učinjeni u 
prošlom vieku priepisi karlovački. Koliko vrieđi onaj rukopis 16. 
vieka, koji nadje Hilferding u manastiru Dovolju (sr. Bosna, str. 
302., op. 2.), nije nam poznato: ono nekoliko rieči, što ih je u 
svojoj knjizi naštampao, pokazuju recenziju srbsku, a rieči su teksta 
one iste, koje u starijem karlovačkom priepisu. 

Da li je Danilo još štogod pisao? Nezna se, ali kao da jest; 
jer u životu kralja Dragutina, u onoj interpolaciji, koje kako rekoh 
nije sam Danilo pisao, pripovieda nepoznati pisac o Danilu, kako 
se boraveći na sv. Gori odreče staiješinstva hilandarskoga te ode 
u Sa vinu ćelijicu u Karejah, i „na mnozč tu živuštu jemu bogu- 
ugodbnaja myslb vbziđe naumbjemu, sbstavivb pisanija đu- 
aepolbznyihb glagolb i šija vbslati kb . . kralju Ste- 
fanu; i jeliko pomyslilb bč, tako i sbtvori: vbsa sii sbvrbšivb 
i sb vbsčmb srbdbčbnyimb blagoslovenij emb i gla¬ 
gol bogoizbranyimi i piBanii čbstbnyimi vbsa sii 
sbstavivb u , posla to preko starca Atanasija na dvor kraljevski 
u Dabrac. Iz tieh se rieči nemože pravo razabrati, da li je to puka 
poslanica na kralja bila, ili kakovo moralno - filosofsko djelo. Isto 
je tako obćenito kazano, 4 a 8e nemože pravo znati, što biograf 
Danilov o njemu hvali, „knigy že mnogočislbnyje sbstavljaje i iz- 
obrčtaje prčžđe ne byvbšeje nikoliže u str. 367. Medju tiem, bilo 

kako mu drago, koliko mi danas poznajemo Danila iz njegova 
djela kao i iz biografije njegova učenika, dužni smo ga pribrojiti 
najznatnijim ljudma naroda srbskoga u 14. vieku, radi njegova 
revna nastojanja o kulturi i prosvjeti stare Srbije. 

Več je uz Danila spomenut jedan od njegovieh učenika 
kao pisac onoga pohvalnoga „žitija u na svoga učitelja, koje je 
štampano medju djeli Danilovimi, u izdanju Daničićevu str. 328. 
do 377. Samo je šteta, što tome srbskom piscu neznamo za ime, 
jer je već po onom, kako piša život učitelja svoga, svakoga što¬ 
vanja vriedan; kamo li istom, ako je to jedan te isti čovjek s oniem, 
koji je u ostalih čestih djelo Danilovo nastavljao i popunjivao. Nu 
ja mislim, da učenik Danilov nije osim života učiteljeva ništa drugo 
pisao, nego život kralja Dečanskoga i cara Dušana; u ta se dva 
života vrlo mnogo govori o „njegovu gospodinu 4 *, arhiepiskopu Da- 
nilu te se sa sviem razumije motiv njegove radnje, na ime: što¬ 
vanje prema svome učitelju. Nasuprot ostala tri života, što su još 
u zbirci Danilovoj, na ime o patrijarku Janićiju, Savi i Jefremu, 
kako su vrlo kratki i neznatni, a u načinu pripoviedanja od svega 
pređjašnjega puno različiti — držim da ih je kasnije netko dodao 
u zbirku Danilovu, ali nijesu vriedni njegova učenika. Danilov 
učenik nebi bio za cielo onako prezirno pripoviedao o caru Dušanu 
i njegovoj promjeni crkvenoj, što je arhiepiskopa srbskoga podigao 
na čast samostalnog srbskog patrijarha, kao što čitamo u izd. 
Danič. na str. 381. — 382. 

ŠafaHk pominjaše (sr. Gresch. der siidsl. Lit. IH. 242.), a 
Daničić potvrdjuje, da se u starijem karlovačkom priepisu djela 
Danilova, ispod života Dušana, čita zapis, koji govori o nekojem 
obširnijem životu istoga cara, nego li je onaj u Danilovoj kolekciji, 
a taj tekst da se nekoč nahodio u Studenici: cero BAAroY6CTHRAra 
N np6RUC0KAr<i> KpAAA Cl6$ANA OBfttTAeTCA SRHTH6 HftOCT|>ANIItllM6 RO OBH- 

T€ah Ctba6Iihykoh, a toyhio ce haimcahno. Mi neznamo pravo, tko 
je prvi taj zapis pripisao; neznamo, da li se već u hilandarskom 
originalu čitao ili ga je tko kasnije pridodao. Toga radi i neznamo, 
tko je i kada je pisao onaj obširniji život cara Dušana? Nije li to 
možda onaj život, koji piša o caru Dušanu i njegovu sinu Urošu 
arhiepiskop i patrijarak pećski Paisije (življaše istom na početku 
17. vieka)? ali opet zar da nije o životu toli slavnog cara nitko ništa 
pisao prije 17. vieka? To mi tiem manje vjerujemo, čim znamo, 
ako se i nemože poimence dokazati, da je u 14. vieka kao i na 

početku 15. vieka bilo u Srbiji vrlo mnogo biografa, tako da kod 
nekojih srbskih svetitelja znamo još i danas za više pohvalnih žitija; 
čemu po mojem mišljenju pripomože vrlo mnogo primjer toli ugledna 
čovjeka, kao što bješe arhiepiskop Danilo.. Mi znamo n. pr. osim 
onoga, što Danilo piša o Dragutinu i Milutinu, jošter u rukopisu 
15. vieka, koji je u Biogradu, za „žitije i žiznb blagočbstivago kralja 
Stafana srčmbskago, monaha Theoktista u (to je kralj Dragutin) i 
za „pametb iže vb svetyhb i vb blagočbstiji velikaago i Vb milosti 
izeštbnago bogonosbnago Stefana, praveštago skyptri kraljevbstva 
vbseje srbbbskyje zemlje i pomorbskyje w (to je kralj Milutin). Tko 
je ova dva teksta po prvi put sastavio i kada, to se nezna; može 
biti da su samo preradjeni po Danilovu djelu, jer umah za tiem 
dolazi u istom rukopisu i život kraljice Jelene, Milutinove majke, 
koji je upravo rieč po rieč izvadjen iz Danila (sr. Glasn. knj. 11.). 
Nu to još nije nikakav dokaz, za što u istom rukopisu imamo na¬ 
pokon i život kralja Dečanskoga: „žitije i žitelbstvo svetago veliko- 
mučenika vb carehb Stefana srbbbskaago, iže vb Dččahb“. Taj život 
nije puki priepis iz Danila, već ga piša samostalno, sliedeći više 
izvora, čovjek znatan koliko u historiji književnosti srbske, toliko 
i još većina u historiji duhovne obrazovanosti naroda ruskoga, na 
ime Grigorije Camblak. 

Grigorije rodi se negdje u Bugarskoj, ali bijaše neko vrieme 
igumanom dečanskim i u to doba piša pomenuto „žitije w kralja 
Dečanskoga (ujedno sa službom): izdano je po rukopisu srb. roda 
u knj. 11. Glasnika, a po iskvarenoj bugarskoj redakciji u knj. 4. 
Arkiva. God. 1379 (nezna se, da li prije ili poslije svoga iguman- 
stva u Dečanih) sastade se u trnovskog patrijarka Evtimija s ruskim 
mitropolitom, rodom Srbinom, Kiprijanom, kad je taj na putu u 
Carigrad, pohodio i svoju otačbinu Srbiju, Bez sumnje upozna 
ovdje Kiprijan velike umne darove mladoga Grigorija te ga pozva, 
da dodje u Rusiju. Istom kasno, po što je prije razne časti obavljao 
u Srbiji i Moldavskoj, odazva ise Grigorije pozivu svoga sunarod¬ 
njaka Kiprijana te ode zbilja u južnu Rusiju, ali nenadje više 
zaštitnika svoga medju živimi (umro je Kiprijan g. 1406 u Kijevu). 
Od onoga časa, što je Camblak prešao u Rusiju, prestaje biti Sr¬ 
binom te radi na korist naroda ruskoga. Kolikih si je on ondje 
zasluga stekao za duhovno obrazovanje naše sjeverne braće, o tom 
umiju liepih stvari pripoviedati ruski historici; sr. Filaret, obzor 
duhovnoj literatury u uč. zap. ak. nauka Dl. str. 90. i članak „o 

Grigorije Camblakč, mitropolita kievskom u od episkopa Makarija 
u izv. peterb. ak. t. G. str. 97. Ovaj potonji karakteriše našega 
Grigorija u kratko ovako: „Grigorije spada medju najznatnije naše 
spisatelje staroga perioda. Tečajem dvaju viekova, četrnaestoga i 
petnaestoga, kadno on življaše, nenadje se u Rusiji nijedan spisa¬ 
telj-propovjednik, koji bi se mogao s našim porediti u rječitosti i 
nutrnjoj vriednosti svojih djela. Da i jače kažemo: tečajem prvieh 
pet viekova naše crkve, negledeć na velik broj njezinih spisatelja, 
jedva smo kadri pokazati dva-tri duhovna besjednika koji bi jed¬ 
nako pravo imali s Grigorijem, da dobiju mjesta u historiji ruske 
literature . u Ova pohvala o Srbinu 14. vieka nesluži samo narodu 
našemu na čast, nego se smije ujedno uzeti kao dokaz, koliko su 
još u 14. vieku Srbi i Bugari u duhovnoj obrazovanosti napredniji 
bili od Rusa, kada su Rusiji dali tako znamenite ljude, kao što 
bješe mitropolit Kiprijan (od 1376— 1406) i Grigorije Camblak 
(f 1419). — Danas se znade do 25 djela od Grigorija Camblaka, 
većinom duhovne propoviedi, koje su u Ruskoj u prkos nepovolj¬ 
nome glasu, koji stiže njihova pisca, mnogo čitane i uvažavane 
bile; nekoje čini se da su svakako sastavljene, dok je još na jugu, 
medju svojim narodom živio. Nas zanima osim života kralja De- 
čanskoga, jošter: besjeda o prienosu sv. Petke u Srbiju (nije još 
nigda izdana); vele da je on preradio takodjer život sv. Petke, 
sastavljen patrijarhom Evtimijem (koji je štampan, neznam odakle, 
u Glasniku, knj. 8.); za tiem pohvala njegovu sunarodnjaku Kipri- 
janu i pohvala patrijarhu trnovskomu Evtimiju. Što se u Glasn. 
knj. 11., str. 37. i „žitije w sv. Romila našemu Grigoriju prisvaja, 
toga noviji biografi Camblakovi nepotvrdjuju, ali hronologija pro- 
računana iz života Romilova, gdje se govori o despotu Uglješi, 
dopušta pomisliti, da bi onaj u žitiju napomenuti pisac Grigorije 
mogao biti naš Grigorije Camblak. 

Grigorijeva srbska radnja spada upravo pod konac 14. vieka; 
on i jest posljednji iz 14. vieka, o kom nešto po bliže znamo: 
imena drugieh starosrbskih pisaca, razumije se takovieh, koji su 
pisali originalnih stvari, nijesu nam poznata. Neznamo na primjer, 
tko piša ono nekoliko pohvala na kneza Lazara, o kojih bješe već 
napried govor; samo nam se sačuvalo ime Jefimije, koja sastavi 
poznati zapis na pokrovu Lazarova groba u Ravanici. Ali neima 
sumnje, da su i one druge pohvale o knezu Lazaru sastavljene 
svakako već pod konac 14. ili početkom 15. vieka. 

Svakomu je poznato, da se junačkom smrću Lazarevom za¬ 
ključuje jedno a otvora drugo doba u životu naroda srbskoga. Boj 
na Kosovu bijaše boj za samostalnost i cjelokupnost države srbske: 
ona propade ne od sile turske već od nesloge domaćieh knezova, 
od izdajstva feudalnih renegata. Odsele moradijaše Srbija služiti 
interesom, ne svojim već tudjim: strašna bijaše osveta sudbine, 
koja stiže sinove kneza Lazara i Vuka Brankovića, kad su morali 
narod svoj voditi u ratove za slavu gospodstva osmanlijskoga te 
proljevati krv srbsku, da tiem sebe i narod jačimi okovi šapnu. 
Ovu nesreću srbskoga naroda oplaka dostojnije sam narod u svojoj 
poeziji, nego li njegovi učevni ljudi u starosrbskoj književnosti, 
koji nijesu i u napredak prestali šutjeti o jadih i nevoljah svoga 
naroda a s velikim bombaš tom pohvaljivati pojedine primjere po- 
božnieh ljudi iz kneževskoga koljena. Takovu pohvalu zadobi 
Stefan Lazarević od svoga biografa, Konstantina filosofa; takovu 
kasnije despot Stefan Gjorgjević i žena mu Angjelina, takovu na¬ 
pokon i njihovi sinovi: Maksim arhiepiskop (f 1516) i Ivan despot 
(f 1503). Imena njihovieh biografa nijesu nam poznata. Tekstovi 
ovieh kasnijeh pohvala štampani su u srbljacih; život arhiepiskopa 
Maksima štampan je još posebice u Glasniku, knj. 11. 

Dva su razloga, s kojih smo ova n žitija a i „pohvale w na 
prvom mjestu spominjali: jedan, što je to zbilja i najznatnija knji- 
ževnja radnja čitavoga vieka; drugi, što je dokazano, da su ove 
biografije srbskih ljudi izvorom i gradjom bile za neku drugu 
radnju, koja je svakojako već u 14. vieku odpočela, pak se na¬ 
stavljala u 15., a najvećma evala u 16. i 17. vieku. To bijahu 
srbski ljetopisi. 

Srbska hronografija, uzevši tu rieč u najširem značenju, razvi 
se sa sviem na osnovu grčkom; kao u svemu, tako bijahu i u 
tome plodovi književnosti srbke puka imitacija i vjerno ogledalo 
književnosti grčke. Oni isti ljudi, koji su prevodili ostale crkvene 
i teologijske knjige, sveštenici i kaludjeri, smatrahu i taj posao 
bogougodnom zabavom svojega manastirskoga života. Najstarija 
radnja u tome pogledu bijaše prevodjenje grčkih ljetopisaca. U to 
doba biše u grčkoj, a po tome i u slovjenskoj književnosti naj¬ 
većma poštovana ova četiri grčka ljetopisca: Joan Malala, Ge- 
orgije hamartolos (giješnik), Joan Zonara i Konstantin 
Manasije. 0 prvome bijaše rieč na str. 70.; za srbski tekst 
njegova prievoda nezna se danas da bi igdje bio. O drugome već 

smo govorili na str. 70. i 166. Sudeći po množini rukopisa, u kojih 
se još i danas nalazi slovjenski tekst Georgija hamartola, smijemo 
izvoditi, da su ga svi slovjenski književnici, a napose i naši staro- 
srbski, vrlo mnogo i vrlo rado upotrebljavali. Kada je nekoji spi¬ 
satelj, rodom Srbin, djelo Georgijevo budi iz nova preveo budi 
bar preradio dojakošnji prievod starobugarski, to se pravo nezna; 
ali rekao bih negdje u 14. vieku, za što su svi do sada poznati 
srbski rukopisi najranije iz 14. vieka. Jedan rukopis vidje Avraa- 
mović u manastiru sv. Pavla na Sv. Gori; taj je pisan medju g. 
1376 i 1389 (sr. u njegovoj knjizi str. 118.); drugi rukopisi, nekoć 
hilandarski, danas u moskovskoj sinodalnoj knjižnici, pisanje g. 
1386; treći rukopis, nekoć Šafarikov, danas u praškom muzeju, 
prisvajaju god. 1389; ćetvrti je rukopis bečki iz 14. vieka, a peti 
rukopis rumjancovskoga muzeja iz 15. vieka. Šteta, što nam nijesu 
ovi rukopisi iz bliže poznati; kaže se, da u Ruskoj pripravljaju 
izdanje slovjenskoga teksta, po što je Muralt izdao tekst grčki 
god. 1861. Ljetopisac Joan Zonara čini se da je prvi put origi¬ 
nalno preveden na srbski jezik, i to valjda takodjer u 14. vieku; 
rukopis knjižnice karlovačke, u kojem se nalazi slovjenski tekst 
Joana Zonare, spada u 15. viek, ali je ono samo priepis iz stari¬ 
jega originala. Prievod ljetopisca Konstantina Manasija pripada 
bugarskoj književnosti; za srbsku redakciju neznamo ništa da je 
igda bila. 

Ova četiri ljetopisca, od kojih kako vidjesmo jedan sa sviem 
a drugi bar na pola pripada starosrbskoj književnosti, znatna su 
ne toliko samiem sobom, koliko osobito tiem, što je iz njih crpena 
gradja za tako zvani hronograf, to će reći zaobćeniti lje¬ 
topis o dogadjajih, crkvenih i svjetskih, iz historije: jevrejske, 
sirske, macedonske, grčke i rimske, uza što će se naći i nekojih 
dodataka iz historije slovjenske. Takovieh hronografa nalazi se u 
slovenskoj književnosti vrlo mnogo, naročito u redakcijah ruskih 
iz 16. vieka. Prem da ima i u nas nekoliko hronografa (Šafarik 
pominje u svojoj knjizi: Gesch. d. siidsl. Lit. IH. 236 — 237, tri 
rukopisa; znatniji je onaj tekst srbskoga hronografa 15. vieka, koji 
je negdje u ruskoj a pominje ga Lazarevski u izv. peterb. akad. 
t. 8. str. 387.), ipak si neuze još nitko do sada truda, da bi ih 
potanko ispitao; samo na jedno pitanje, što ga nekoć stavi Šafarik, 
odgovara nam Lazarevski: da je hronograf srbski stariji od ruskoga, 
i daje ruski bar neke dielove svoje sadržine crpao iz srbskoga. N. pr. 


Digitized by v^,ooQle 



192 


STARO DOBA. 


po istraživanju Lazarevskoga bio bi hronograf ruski uzajmio iz srb- 
skoga svu gradju Joana Zonare, odlomke iz Josifa Flavija, iz stare 
bugarske i grčko-slovjenske historije itd.. a može biti da je nekoč 
upravo čitav srbski hronograf presadjen u Rusiju. Ali kako i kada 
postaše srbski hronografi? da li su izvoran trud srbskih književ¬ 
nika ili već prije njih djelo bugarsko? i napokon da li se počeše 
u našoj staroj književnosti ranije baviti pisanjem hronografa nego li 
srbskih ljetopisa, što bi veoma prilično bilo vjerovati? To su sve 
pitanja, na koja se ov čas nemože još sigurno odgovoriti. 

Mi samo znamo, da se srbski ljetopisi u užem značenju 
sastoje svagda iz dvie polovice: jedna je polovica obći diel ljeto¬ 
pisa, koji negovori o domaćih stvarih; druga je polovica posebni 
diel, koji pripovieda stvari domaće, iz domaće srbske historije. Obći 
diel srbskih ljetopisa čini se da je crpen iz hronografa, kao što se 
pouzdano zna za posebni, domaći diel, da su mu izvorom bile po 
najviše domaće biografije, n. pr. djelo sv. Save, Domentijana, Da¬ 
nila, Camblaka i t. d. Nu po tome što mislimo da su srbski ljeto¬ 
pisi postali kao izvadci, pokupljeni iz hronografa i originalnih ži¬ 
votopisa, valjalo bi nam reći, da je i doba njihova postajanja 
sliedila istom nakon oni eh. Pa tako će i biti; nigdje se nepominje 
srbski ljetopis stariji nego li iz petnaestoga i šestnaestoga vieka, 
a dalje redom sve do postanka narodne književnosti koncem proš¬ 
loga vieka. To se može donekle već i okolnostima vremena rastu¬ 
mačiti: istom u 15. vieku dodje narod srbski u takovo stanje, da 
je počeo mjesto nesretne sadanjosti živjeti u razmišljanju sretnije 
prošlosti; istom tada uzeše njegovi književnici uz pomoć obćih 
ljetopisaca i domaćih „žitija u sastavljati genealogijske prieglede o 
8ubdini svoje gospode, svojih knezova. Pri tome smije se kao pra¬ 
vilo izreći, da čim je ljetopis stariji, tiem je obširnija njegova prva 
strana, nesrbski dio; tiem većma naliči na obći hronograf. Kasniji 
nastavljači, po što se je nakupilo više domaće gradje, počeše u 
prepisivanju prvi dio pokraćivati, ili ga čak sa sviem izostavljati. 
Za primjer obširna nesrbskog diela stavlja se ljetopis biogradski, 
koji je štampao Vukomanović u Glasn. knj. 10., s naslovom: no- 
BtCTk 0 Tb EMTHtft it m tftCApbCTBHpb 8AC6£b poAORb. Ovdje već i naslov 
pokazuje, da piscu nije bilo do same srbske historije, nego je to 
zbilja pravi hronograf, samo što je u prvom dielu nešto pokraćen 
a u drugom dotjeran do novijih vremena (1517). Držim da bismo 
se o tome pođpunoma uvjerili, da nam je moguće prvu stranu ove 

„povčsti a sravniti s kojim drugim, starijim hronografom, ili n. pr. 
s onom „povčsti u rimskih i grčkih careva od Pompeja do Kon- 
stantina (1028), koju Safarik pominje po rukopisu krušedolskom 
i® 15. vieka, i koja nije nego jedan odlomak iz hronografa (sr. 
Oesch. der siidsl. Lit. HI. str. 215.). 

Ni prvi (obćeniti) ni drugi (srbski) dio srbskih ljetopisa ne- 
odlikuje se baš nikakovimi vrlinami; pripoviedanje niti je razlo¬ 
žito niti podpuno, neide preko nizanja golieh imena u redove ge¬ 
nealogijske, samo je uza svakoga znatnijega čovjeka — to su 
članovi vladalačke kuće po redu nasljedstva — još po koji do- 
gadjaj iskazan, koji se dogodio njemu ili bar pod njim. Tiem na¬ 
činom neizlazi dakako država ili narod nigda u svojoj organskoj 
cielosti na vidjelo. Kao god što su jednostranim pravcem pisana 
srbska „žitija a , upravo onako i njihove kopije, srbski ljetopisi, 
samo što se ovdje našao pisac po pojmovih sredovječne hrono- 
grafije još u toj golemoj neprilici, kako će u svoju historijsku 
gradju uvesti red genealogijski: to je ona okuč, u kojoj morade 
njihovo znanje zapeti. Što se u srbskom narodu zbivalo prije Ne- 
manje, o tom neznaju ljetopisi ništa pripoviedati; pače niti genea¬ 
logije Nemanjine neumiju u red dovesti, nego ga zovu praunukom 
cara Konstantina! Bijaše već i pitanje, koji je tomu uzrok, da 
naši ljetopisi neznaju za ono, što je dalje odNemanje; a ja držim, 
da netrebamo s Hilferdingom strogoga pravoslavlja, koje bi tobože 
zaziralo od vrem6n£ prije Nemanje, ondje u pomoć pozivati, gdje 
je dovoljan razlog već i to, što znamo, kako su se kasno počeli u 
nas pisati ljetopisi: ta oni su plodovi kasnijih vremena, kada je 
već znatno spala kultura i obrazovanost 13. i 14. vieka; a po što 
nemogosmo baš mnogo hvaliti ni starijih djela, kamo istom da se 
čudimo mladjim, što nevriede mnogo: što će znati pripoviedati o 
davnoj prošlosti srbskoga naroda ovfe mladje kompilacije, kad neima 
ništa o tome ni u onih starijih izvorih, koji su ipak bliži bili 9., 
10., 11. i 12. vieku! 

Do sada se našlo do dvadeset i pet raznieh rukopisa, u kojih 
ima što kraćih što dužih srbskih ljetopisa. Najstariji bit će, od 
konca 14. ili početka 15. vieka, tako zvani koprivnički ljetopis, 
koji je ŠafaHk našao u rukopisu krušedolskom od g. 1453; onamo 
je upisan za cielo iz nekojega starijega rukopisa, a vriedno je spo¬ 
menuti, da se ljetopis svršuje smrću kralja Vukašina, god. 1371. 
Ovomu je vrlo naličan ljetopis pećski, koji Hilferding nadje u 

Peći, u nekojem rukopisu 15. vieka; taj dopire nešto malko dalje, 
t.,j. do god. 1391 (sr. Hilf. Bosna, 271). Svi ostali dopiru preko 
konca 14. vieka, pače ako izuzmemo ljetopis sečenički, koji se 
našao u menologu od god. 1501, neima nijednoga, koji nebi išao 
čak do šestnaestoga ili sedamnaestoga vieka, da nekoji su nastav¬ 
ljeni i do osamnaestoga vieka. Nebi ipak pravo bilo, kada bismo 
mislili da ni u jednom novijem ljetopisu neima o starijoj dobi (do 
konca 14. vieka) obširnijih viesti, nego li je ono, što se nalazi u 
ljetopisih starijih. Više puti sačuvaše upravo mladji ljetopisi o gdje 
kojem dogadjaju starijega vremena veoma znamenitih viesti, kojih 
bismo badava tražili u starijih, istome dogadjaju po vremenu puno 
bližih izvorih: to nam je dokaz, da su nekoji inače posve mladi 
ljetopisi za starije viekove srbske prošlosti crpli svoje viesti iz 
izvora (valjda opet ljetopisa), kojim neima danas ni traga ni glasa. 
Tako spada po konačnoj redakciji medju najmladje plodove staro- 
srbske književnosti ljetopis tronoški (štampan je u 5. knj. Glas¬ 
nika): god. 1791 prepisa ga u manastiru Tronoši nekakav jero- 
monah Josip tronošac. Original toga priepisa bi takodjer u 18. 
vieku pisan, jer pisac pominje nekoje zgode svoga vremena, koje 
se dogodiše o polovici 18. vieka. Ali kada se pomnije gleda, nije 
teško razabrati, da je taj ljetopis u 18. vieku samo od nekoga 
preradjen i popunjen, a starija njegova redakcija dopiraše samo 
do prve polovice 16. vieka, naročito do g. 1526. Hilferding nadje 
još u dva rukopisa tekst upravo takova ljetopisa u Peći (i De- 
čanih): i njegov je jedan tekst istom iz 18. vieka, a drugi nešto 
stariji (sr. Hilf. Bosna, 264). Taj tronoški, ili po Hilferdingovoj 
redakciji, pećski ljetopis pripovieda neke stvari (n. pr. o Kosov¬ 
skoj bitci) iz starijih vremena toli liepo i obširno , da ih onako 
razložito pripoviedanih neima ni u kojem starijem ljetopisu. Odakle 
njemu tolika vrlina? Piscu bijahu za cielo pri ruci takovi stariji 
izvori, o kojih mi danas ništa neznamo. 

Većina do sada poznati eh ljetopisa već je naštampana. SafaHk 
u svojih „pam<'itkah u , naročito u onoj česti, gdje su „ok&zky ob- 
čanskćho pisemnictvi 44 (u Pragu 1851), sastavi deset ljetopisa u 
jedan tekst pod naslovom: o cpbBbCKuja rocnoAWb a i 

TonHCbifb ročnog cftbsi*CKMH,xi» a ; u prvoj polovici spojeno je u jedno 
obširnije kazivanje dvaju ljetopisa: koprivničkoga i karlo¬ 
vačkoga, u drugoj dolazi kronologijskim redom kompilacija kraćih 
viesti iz ostalieh osam ljetopisa. Načelu ŠafaHkova izdanja neima 

se šta prigovarati, dapače samo oniem se načinom i može istak¬ 
nuti historijska vrieđnost srbskih ljetopisa; ali god. ,1851 nebijaše 
jošter poznat ili bar nauci pristupan dovoljan broj rukopisa, da bi 
bio mogao Šafarik od njih stvoriti tekst kritičan i ispravan. Za 
dokaz tomu možemo se pozvati na ispravke Vukomanovićeve u 
Glasn. knj. 11. str. 158, na mnoge ispravke u Daničićevu iječ- 
niku, i na ono, što sam ja po Kukuljevićevu rukopisu popravljao 
u Književniku Dl. str. 122. Medju tiem od god. 1851 znatno je 
narastao broj štampanieh ljetopisa te bi se danas mogao s većim 
uspjehom upotrebiti Šafarikov način izdanja srbskih ljetopisa. U 
Glasn. knj. 5. štampan je ljetopis tronoški (sr. k tomu Hilferđing 
Bosna, 264), u knj. 10. gori pomenuti hronograf (nortCTh OTb rutu ta), 
u knj. 11. Vukomanovićev ii^Tonitcb ijapeub cpkBkCKUHMk, u knj. 20. 
ljetopis ravanički, u knj. 21. poAOCAOKie cepBCKm i|Ap€H ; u knjizi 
„Dečanski spomenici u od S. Ristića (u Biogradu 1864): ljetopis 
dečanski (bez kritike), u Arkivu knj. 3. latinski prievod Branko- 
vićeva ljetopisa, u Knjiž. m. 122. obširan izvadak Kukuljevićeva 
ljetopisa itd. Još o nekojih željeli bismo, da budu ako ne čitavi 
naštampani, a ono bar poredjeni s najsličnijimi si od onieh, koji 
već jesu štampani, da bi se tako mogle medjusobnim poredjivanjem 
ispravljati pogrješke i tamna mjesta izjašnjivati: to se osobito tiče 
onoga Hilferdingova ljetopisa, koji se nadje u rukopisu pećskom, 
sr. u njegovoj knjizi str. 271. I u manastiru Žitomišljiću ima, kako 
piše Mag. Dalm. 1861, nekakav carostavnik, koji bi pisan g. 
1634 u Hopovu; da li je ono srbski ljetopis ili hronograf, neznam. 

U ono isto doba, kada su ovaki ljetopisi postajali, biše pri- 
padom zapisane još i nekoje druge sitnice, historijskoga sadržaja, 
kojim se čas u ovom čas u onom rukopisu u trag ulazi. Tako je 
„inok Isaija u uza svoj prievod Dionisija Areopagitskoga pripisao 
pripoviedčicu o smrti kralja Vukašina (god. 1371); tekst se našao 
u nekom mladom rukopisu bugarskog roda, a čini se, da je i sam 
lsajia bio rodom Bugarin (sr. Mikl. homil in ramos palm. str. 69.). 

U 14. vieku piša patrijarak trnovski Jeftimije život sv. Joana 
rilskoga; taj rukopis nije sam po sebi znamenit a i nespada pravo 
u književnost srbsku već u književnost bugarsku. Ali uz ovo djelo 
Jeftimijevo dolazi u rukopisih obično i dodatak o tome, kako biše 
mosti Joana rilskoga prenesene iz Trnova natrag u manastir rilski. 
Taj dodatak bi pisan „poslčdbnjimb vb diacčhb Vladislavomb 
gramatikomb. w Budući da je ono prenošenje bilo g. 1469, to 

znamo, da Vlađislav nije mogao živjeti prije druge polovice 15. 
vieka; ali nije ni kasnije, jer je on tako pisao da bi se teško 
moglo vjerovati, da nije prenošenje sam gledao. Osim toga bit će 
na str. 199. ove knjige spomenut panegirik rilski, koji piša naš 
Vlađislav g. 1479 te se još i po tome vidi, u koje je doba živio. 
Daničić je u jednoj lekciji, štampanoj u Vidovu danu god. 1863 
br. 11. —12. podpuno ocienio djelo Vladislavovo te dokazao, da 
je Vlađislav bio razuman i učen čovjek, a njegovo pripoviedanje 
sadržaje mnogo važnih historijskih stvari iz najbližega onome dogo- 
djaju vremena. Videći iz kratkog izvoda Daničićeva, koliko krasnih 
stvari ima u pripoviedanju gramatika Vladislava, željeli bismo, da to 
djelo izađje u dostojnom obliku na sviet Osim biogradskog rukopisa 
ima, što ja znam, i na Sv. Gori jedan, sr. Petkovič, obzor str. 61. 

U rukopisu od g. 1619, u kojem se nadje Savin život sv. Si- 
meona, ima kratko kazivanje o Carigradu, kako ga sagradio Kon- 
stantin a g. 1453 zauzeli Turci: nije još izdano. U Glasniku knj. 11. 
štampao je Daničić kao prilog k historiji srbske crkve: cka^anic 
o appieiiHCKvnejak cpbBhCKhi,xb ttrce sb ne«H RhiBiuitvb. 8 vremenom naći 
će se još mnogo takovieh stvari, koje koliko i mogu ili nemogu 
izjasniti historiju našega naroda, ipak se samo tako može podpu- 
noma dokučiti karakter i vriednost starosrbske književnosti, kada 
se sve te malenkosti pokupe te iz njih sastavi jedna cjelina kao 
ogledalo duhovnog života starosrbskih književnika. 

Ovo spominjanje srbskih ljetopisa odvede nas daleko preko 
granica 14. vieka, a to s toga, što su oni u potonjih viekovih staro¬ 
srbske književnosti zamjenici predjašnjih ,žitija‘, a nekošnja žitija 
nastavljahu se docnije u formi srbskih ljetopisa. Da sad priedjemo 
k, ostaloj književnoj radnji 14. vieka. 

Medju knjigami porabe crkvene pominjemo na prvome mjestu 
tipik sv. Save jerusolimskoga, koji prevede s grčkoga na 
srbski jezik arhiepiskop Niko dim. Još kao iguman hilandarski 
dodje on jednom u Carigrad, gdje boravljaše upravo on čas patri- 
jarak antiohijski i jerusolimski, i tu vidje njihov ustav; poslije uz¬ 
višen na arhiepiskopsku stolicu poželi i svojoj otačbini takav tipik 
te posla u Carigrad po grčki tekst i kaže „prčložihb vb našb jezykb 
otb pismenb grbčbskaago jezyka a : to bi g. 1319. Taj je spomenik 
naše književnosti, kako valja, ocienio Gj. Daničić u Glasn. knj. 11. 
Nu iz 14. vieka pominje se još nekoliko tipika, ako se i nezna, 
koliko se slažu s Nikodimovim; tako bijaše u ŠafaKka srbski tipik, 

pisan m. 1357 —1367, sada svojina praškoga muzeja; nekakav 
tipik hilandarski iz 14. vieka bijaše nekoč „u selo Brodarb u Bosnč u , 
poslije svojina Vukova (sr. Miklošić lex. XX.), a u Ruskoj u novo- 
jerusolimskom manastiru ima takodjer srbski tipik, pisan na koži 
u 14. vieku; ondje dolazi i zapis: „ch THfiHKb lepoMOiiapa a«anaciitt 
K^ATOKkifs p^OMuca hoiia h mat€^€ iero w , sr. izv. V1H. 4. 272. — Po 
zapoviesti upravo pomenutoga arhiepiskopa Nikodima piša g. 1324 
crnorizac Damijan poznati rukopis apostola šišatovačkoga 
u Peći u gradu Ždrielu: taj je dragocjeni spomenik štampao 
Miklošić god. 1853 u Beču; istomu se vremenu, ako nije starije, 
prisvaja evangjelje šišatovačko. Veoma je znatno evan- 
gjelje nikoljsko, što ga je Daničić štampao g. 1864 u Bio¬ 
gradu (misli se da je priepis s glagolskoga teksta); na Sv. Gori 
pominje se evangjelje karejsko od god. 1316 i evangjelje 
Pavlova manastira od g. 1329 (o njima govore Grigorović i 
Avraamović); za tiem nekoliko (najmanje četiri) evangjelja hi- 
landarska: jedno je pisano g. 1337 „povelčnijemb i popečeni- 
jemb prčpodobbnaago otbca našego igumena kyrb Arsenija, vb dni 
blagočbstivago i prbvago cara Srbbljemb kyrb Stefana u , drugo g. 
1356 (sr. Petkovič, obzor, 58.). Neki Athanasije priloži god. 1365 
apostol hilandarski (Petkovič, 57.), a od g. 1372 ima evan¬ 
gjelje bečko (odlomak je štampan u Kopitarovoj knjizi: gla- 
golita Clozianus). Iz 14. vieka, ali bez godine, bit će još 2 ili 3 
evangjelja zbirke Mihanovićeve u Zagrebu, a isto toliko ima ih 
knjižnica narodna u Biogradu; i ondje i ovdje čuva se takodjer 
po jedan apostol na koži iz 14. vieka. 

Prema tolikomu broju rukopisi s tekstom novoga zavjeta 
vrlo je siromašna starosrbska književnost na tekstu staroga za- 
vjeta; ja i neznam, da se je do sada našao koji takav rukopis 
srbskoga roda a da bude stariji od 15. vieka! Za to se može 
davnijemu tekstu staroga zavjeta, bar za pojedine dielove, primjera 
naći u starinah glagolskih, nego li u starinah ćirilskih. Istom iz 
15. vieka znatan je rukopis krušedolski, u kojem ima pet 
knjiga Mojsijevih, knjiga Isusa Navina (Jozua), o sudijah i o ca¬ 
revih. U Mihanovićevoj zbirci nalazi se jedan rukopis staroga za¬ 
vjeta (pet knjiga Mojsijevih i još nekoji đielovi), ali na papiru, 
pisan istom pod konac 15. ili 16. vieku. Godine 1544 kažu da je 
pisan srbski stari zavjet, što je sada u Grigoroviča; taj rukopis, 
po onome kako ga često pominju ruski književnici, čini mi se da 

je vrlo znamenit. Hoće li igda izaći na sviet? Po Što već imamo 
naštampan priličan broj tekstova evangjelja (ostromirovo, asse- 
manovo, nikoljsko), a štampan je i jedan apostol (šišatovački): 
bilo bi vrieme, da se napokon nauka lati izdanja tekstova sta¬ 
roga zavjeta. 

Izmedju ostalieh liturgijskih knjiga 14. vieka odabiremo samo 
najznatnije, osobito gdje se baš za godinu ili ime pisca znade: 
oktoih norovski piša grješnik Metodije y za kralja Uroša; ra- 
zumieva se po svoj prilici kralj Milutin, 1275—1321. sr. uč. zap. 
2. 2. 101. 0 triodu sinajskom, koji je pisan g. 1374, bijaše 
rieč na str. 161., gdje je naštampan zapis iz tog rukopisa; god. 
1359 pisanje triod karejski „rukoju mnogogrčšbnaago Maka- 
rija mniha w , a piša ga „carbstvujuštu Stefanu Urošu, blagoslove- 
nijemb igumena hilanbdarbskago kyr Dorothea i povelčnijemb starbca 
Mihaila karejska. a Ovaj rukopis bješe namienjen ćelijici Savinoj, 
kako se dalje čita u zapisu, kod Petkoviča, str. 6. U Biogradu 
ima u narodnoj knjižnici oktoih na koži i komadi postnoga 
trioda (sr. Novaković, istor. srp. knjiž. str. 37.). Vostokov opisuje 
u rumjanc. muzeju br. 400. srbski rukopis: „ustavb božbstvbnyje 
službby u , koji bi pisan na Sv. Gori, valjda g. 1386, a Hilfer- 
ding spominje u svojoj knjizi, na str. 168., dva rukopisa, što ih 
je vidio u nekoj crkvi blizu Peći, te ima u njih liturgijskih stvari. 
Medju prolozima četrnaestoga vieka znatan je prolog biograd¬ 
ski, koji je opisao Daničić u Glasn. knj. 10.; u zbirci Mihano- 
vićevoj ima radoslavov prolog od g. 1370 sa zapisom: „mno- 
gogrčšni dijakb Radoslavb Skopčićb (cKOiibVHKb) u ; još se 
pominje u Mikloš. rječniku prolog vukov, sada je u Berlinu. 
Vrlo je obširno opisan sinaksar Stanislavov od g. 1330, u 
knjizi Lamanskoga: „o slavjanskih rukopisih u , u zap. peterb. akad. 
tom 6. knj. 1. sr. takodjer Glasn. knj. 16. Istina, po recenziji taj 
rukopis pripada rodu bugarskomu, samo prvieh 70 listova pisano 
je srbski; ali isti Stanislav piša god. 1332, dakle dvie godine za 
tiem, min ej srbski, po zapoviesti vojevode Olivera, odakle ga i 
zovu: oliverski minej. Po tome dakle imamo od istoga čovjeka 
i na istome mjestu pisana dva rukopisa, svaki svojom recenzijom: 
Stanislavov sinaksar pripada rodu bugarskomu, Stanislavov mmej 
rodu srbskomu. To je spomena vriedan slučaj te pokazuje, kako 
je upravo u 14. vieku, kadno je srbska država težila k jugu, medju 
krajeve bugarske i grčke, literatura srbska u tiesnoj svezi stajala 

s literaturom bugarskom. I oba zapisa, bugarski u sinaksaru a 
srbskž u min ej u, vrlo su zanimljiva, kada se porede jedan s drugim. 
Sr. u Lamanskoga str. 19. i 165. — Znamo još nekoliko mineja i 
paterika iz 14. — 15. vieka: tako se u Mikl. iječn. navodi paterik 
bečki 14. vieka, koji je nekoč u zografskom manastiru bio; u 
Vrdniku ima znatan paterik iz 14. — 15. vieka, a nalazi ih se 
mnogo i po drugih manastirih sriemskih; Hilferding nadje u Pri- 
zrenu min ej za mjesec Decembar, pisan za kneza Lazara (dakle 
do 1389); sr. str. 209. njegove knjige i zapis, ondje štampan, po- 
redi sa zapisom mineja pariškoga (u Glasn. knj. 6., str. 162.) 
te ćeš se uvjeriti, da su prizrenski minej i pariški minej, nekoč 
od istoga čovjeka, na ime župana Sime, poklonjeni manastiru sv. 
Nikole. Obširniji opis pariškoga mineja naći ćeš u Martinova, les 
Manuscrits slaves, p. 89. Za mjesec August ima minej na koži 
u narodooj knjižnici biogradskoj (Novaković, ist. srp. knj. 37.). 

Iz 15. vieka, i to od g. 1479, zna se za minej ili panegirik 
rilski: to je zbirka života od bugarskih i srbskih svetica, koju 
piša gramatik Vladislav, naš vriedni pisac 15. vieka. Po 
njegovu tekstu štampan je život sv. Ćirila u knjizi Šafarfkovoj. 
Iz 16. —17. vieka ima još mnogo više mineja kojekuda po knjiž- 
nicah i manastirih. Za nas je osobito važna njihova slovjenska 
čest, to su životi slovjenskih svetaca. Šafarik je, kako rekoh, po- 
moćju mineja štampao život sv. Ćirila; Sreznjevski je ove godine 
u zapisk. peterb. akad. t. 11. knj. 1. po dva rukopisa 14. vieka 
(jedan je bugarski, drugi ruski) naštampao pohvalu sv. Cirilu 
od episkopa Klimenta; i tako će se s vremenom moći još mnoge 
do sada nepoznate stvari iz takovieh knjiga iznieti na vidjelo. 

U bogoslovnoj književnosti pominjemo biogradski rukopis 
Efraema Sirskoga od g. 1337, koji je obšimo opisao Lamanski u 
zap. peterb. ak. tom 6. knj. 1.; istoga je vieka i drugi rukopis 
Efraema Sirskoga u zbirci Mihanovićevoj; god. 1344 kažu, da su 
pisane na Sv. Gori nekoje besjede Ivana zlatoustoga. Tomu vieku 
pripadaju za tiem srbski priepisi: antiohovih pandekta (sada u 
Beču), Damascenove teologije (u Krušedolu), djelo Isaaka sirskoga, 
o kojem smo sprieda govorili, na str. 167.; na dalje velik zbornik 
homilija, koji sada ima knjižnica bečka, itd. A kao što su to po 
najviše samo priepisi, tako ima od nekojih bogoslovskih pisaca 
priepisa istom iz 15. vieka, gdje za starije srbske tekstove neznamo 
niti su nam poznata imena prevoditelja. Medju takova djela bro- 

jimo dioptru Philipovu (srb. rukopis 15. vieka jedan u Ljubljani, 
jedan u Sišatovcu), prievod knjige Andrije ludoga: „o mytarbstvč a 
(srb. rukopis 15. vieka u Ljubljani), djela Leontijeva (srb. rukopis 
15. vieka u Ljubljani) i t d. 

Još su većina voljeli naši stari kaludjeri iz raznieh pisaca 
sastavljati kompilacije u jedan rukopis, tako da si u njemu mogao 
naći svega i svaćesa: to bijahu enciklopedije njihova vremena i 
njihova načina. Takovieh zbornika ima za čudo mnogo, te ćeš koji 
put upravo ovdje odkriti najzanimljivijih stvari: medju raspravami 
iz teologije i filosofije naći ćeš srbskih ljetopisa, srbskih listina, po 
koju pripoviedku, odlomaka iz fiziologije, medicine, astrologije itd. 
To je baš sa sviem način bizantinski: da se iz stotinu knjiga i 
najrazličitijih stvari sastavi jedina cjelina, ali to nije organska cje¬ 
lina, već najčudnovatija mješavina. 

Kako su rano počeli starosrbski književnici sastavljati ovake 
zbornike, vidimo odatle, što ih ima već iz 14. i 15. vieka. U 
knjižnici karlovačkoj nalazi se rukopis 14. vieka, pisan na pa¬ 
mučnoj artiji, u kojem dolaze ovi članci: a) pravilnik Matije Vla- 
stara (taj Vlastar iliti Blastares življaše u 14. vieku te sastavi g. 
1335 grčkim jezikom: o^/rav^a, zbirku zakona i pravila crkvenih, 
koja bi skorim iza toga prevedena na starosrbski jezik); b) arhi¬ 
episkopa Dominika iz Mljetaka poslanica na Petra patrijarka an- 
tiohijskoga; c) odgovor na istu poslanicu; d) Mihaila sincela jeru- 
solimskoga o pravoj 'vjeri; e) poslanica patrijarka carigradskoga 
Mihaila na patrijarka antiohijskoga Petra; f) pape Grgura ispovie- 
danje vjere latinske, pisano patrijarku carigradskomu; g) patrijarka 
carigradskoga Germana odgovor; h) patrijarka antiohijskoga Ana- 
stasija i ćirila aleksandrijskoga razlaganja o vjeri hrišćanskoj u 
pitanjih i odgovorih; i) Mihaila sincela jerusolimskoga razlaganje 
na simbolum fidei; k) tumačenje nekojih crkvenih pjesni; 1) tuma¬ 
čenje simbolum fidei; m) razlaganje očenaša po Ivanu zlatoustom; 
n) iz trebnika o primanju jeretika u crkvu; o) razgovor arhiepi¬ 
skopa aleksandrijskoga Ćirila s jeretikom Nestorijem. Ovaj se 
zbornik, kako mu članci svjedoče, najviše bavi dogmatikom, ima¬ 
jući pri tome na umu razliku medju istočnom i zapadnom crkvom. 
Drugačijega je karaktera zbornik, koji bivši nekoč u ŠafaHkovim 
rukama (sr. Gesch. der siidsl. Lit. IH. 221, br. 162.), dodje poslije 
njegove smrti s ostalom ostavštinom u knjižnicu nar. muzeja u 
Prag. Taj zbornik po računu ŠafaHkovu bi pisan medju g. 1390 

do 1408, a ima u njemu 21 članak! Evo ih: a) izvod iz Vlasta- 
rova pravilnika; b) pravila Joana jejunatora; c) nekoji zakoni Ju- 
8tinijanovi; d) zakonik cara Dušana; e) zakoni i pravila sedam 
crkvenieh sabora i crkv. otaca; f) historijsko kazivanje o sedam 
obćih sabora; g) razlaganje stiha: gospodi bože naš, pomiluj nas; 
h) služba sv. pričesti; i) tumačenje azbuke; j) pjesni u strofah; 
k) horoskop poroda preko pojedinieh mjeseci, za dječake i dje¬ 
vojke; 1) o temperamentih; m) domaći ljekar; n) zbirka molitava; 
o) o budućih stvarih rieči Lava mudroga; p) nagovieštanje buduć¬ 
nosti iz trzanja udova; r) paralelizam izmedju znakova zodiaka i 
udova čovječjega tiela; s) proricanje po grmljavini; t) proricanje 
po danu poroda; u) krug mjesečni od g. 1399— 1408; v) molitve 
večerne. 

Zbornika, kao što su ova dva ovdje za primjer navedena, 
ima u našoj književnosti od 15. — 17. vieka vrlo mnogo, sr. u 
ŠafaHkovoj knjizi: Gesch. der siidsl. Lit. IH. rukopise pod bro¬ 
jevima: 95., 102., 105., 130., 147., 159., 161., 163., 164., 168. i 
•194.; za tiem rukopise, što bijahu nekoč Šafarikova svojina a sada 
su u Pragu (catalogus librorum etc.), osobito pod br. 15.: zbornik 
šišatovački od g. 1541 i pod br. 19.: zbornik li), vieka, napokon 
zbornik knjižnice Kukuljevićeve, koji se opisuje u Književniku HL, 
str. 121.; a koliko ih ima, do kojih jošter nedodje ruka čovjeka 
od nauke! U tih zbornicih naći ćete traga svemu, što igda bijaše 
kod starosrbskih književnika predmetom čitanja, pisanja i izučanja; 
ni u čem se nevidi tako razgovietno karakter starosrbske književ¬ 
nosti, kao kad se takav rukopis, takova enciklopedija, u ruke uzme. 
Pored članaka iz teologije, pored tumačenja liturgijskih, 
pored duhovnieh besjeda i panegirika s pripoviedanjem 
o čudesih raznieh svetaca, osobito se ističe crkveno i svjetsko 
pravo (sr. rukopise pod br. 159., 160., 161., 163., 164., 168. i u 
Šaf. catalog. 15.), za tiem historija biblijska i obćenita, 
n. pr. o kralju Assi i o Nimrodu u br. 95., pitanja i odgovori iz 
biblijske historije u br. 105.; odlomci iz biblijske i rimske histo¬ 
rije, isto ondje; biblijska historija i historija rimskih i grčkih 
careva od Pompeja do Konstantina VIII. u br. 147.; na dalje 
srbski ljetopisi i tekst Dušanova zakona; pojedince 
dolaze kojekakve apokrifne pričice (sr. u br. 95., 147., i u 
Šaf. cat. 19), rasprave o koledaru i hronologiji (sr. u br. 
105. i 159.), po nešto o astrologiji (n. pr. gromovnik u br. 

102. i 105., jedan je rukopis u Beču) i o medicini (n. pr. do¬ 
maći ljekar u br. 162.), nešto iz filo sofije (n. pr. rieči grčkih 
filosofa u br. 95.) i iz gramatike, n. pr. u br. 95. ok$ijar 7 t. j. 
o akcentuaciji i abrevijaciji slov. rieči; to je isto možda i u ruko¬ 
pisu kod Saf. catal. br. 19. Zna se, da je nešto gramatičkoga pisao 
u 15. vieku Konstantin filosof, što je Grigorovič naštampao 
u knjizi: Ctutlm KacaiomiHCH C-iaBHHCKaro H3biKa, god. 1852 u 
Kazanju. Žalibog ja neznam o tome ništa više kazati, jer Grigo- 
rovičeve knjige u nas neima. St. Novaković pripovieda, da ima u 
nekojem rukopisu srb. učenog društva takodjer: grčko-slovjen- 
ski rječnik! 

Već je sprieda na jednom mjestu ove knjige (na str. 89.) 
istaknuta važnost ovieh književnih pabiraka radi onoga, što ima 
u njih svakojakih biblijskih i grčko - istočnih priča, i apokrifnih 
članaka, u koje se, kako ondje rekosmo, najlakše uvukao po koji 
elemenat narodnoga vjerovanja i pričanja: a sada nam je ovdje 
reći još i to, da je upravo iz tieh zbornika crpao Safarik ono, što 
i jest u njih za našu prošlost najvažnije, na ime tekst zakona 
Dušanova. Da nije marljiva ruka SafaHkova sve te rukopise 
premetnula, nebismo još ni danas imali kritična izdanja tog drago¬ 
cjenog svjedoka o državnom razvitku srbskoga naroda u 14. vieku. 
Istina niti SafaHkovo izdanje nije onakvo, kako bi ga on sam želio 
bio, jer se žalibog još jednako badava čeka da nadjemo podpun 
tekst Dušanova zakona u onoj formi, u kojoj mislimo da je to 
djelo izašlo prvi put iz kancelarije državne. Svi dojakošnji tekstovi? 
kako sam ŠafaHk pripovieda, biše odkriveni u zbornicih rukopisnih, 
o kojih smo upravo govorili ;* onamo ih upisa ruka kaludjerska na- 
poredo s pravilnikom Vlastarovim, ulomcima nomokanona i koje- 
kakvimi raspravami crkveno - historijskoga, teologijskoga i liturgij¬ 
skoga sadržaja. Prepisačem nebijaše, kako se iz svega vidi, do 
toga, da čitav zakon prepišu, već kako je komu koja čest trebala, 
ono prepisa a drugo ostavi. Toga radi i jesu tekstovi tog spome¬ 
nika vrlo različiti; Safarik ih podieli u dva razreda: medju kraće 
i duže; u starijih je rukopisih kraći, u mladjih duži tekst. Ali niti 
stilizacija pojedinieh paragrafa nije svagdje jednaka, nego u jednih 
kraća i jezgrovitija (u starijih), u drugih raširena i obnovljena (u 
mladjih). Proučiv ovako Šafank narav tekstova (imao je pri ruci 
do deset priepisa), odabra za temelj svog izdanja onaj rukopis, 
kojeg smo sadržinu napried spomenuli, jer je najstariji, t. j. od 

konca 14. vieka m. g. 1390—1408; a gdje njegov tekst prekida, 
nadostavi ga rukopisom rakovačkim od god. 1700. Safarikovo iz¬ 
danje osniva se u istinu samo na dva rukopisa: na onom kraćem 
ali starijem iz 14. vieka, i na dužem ali mladjem od god. 1700. 
Žalimo, što Šafarik nenaštampa iz drugieh rukopisa bar varijante 
pod odabrani tekst svog izdanja; tiem bi puno veću vriednost za¬ 
dobilo. Dao Bog te bi nam se ta želja skorim ispunila. Izdanja 
starija, nego li je Safarikovo, imadu tek historijsko značenje; ali 
g. 1859 preštainpan je u srb. ljetopisu još jednom onaj tekst, koji 
bijaše nekoć Raiću pri ruci, samo vjernije. Ondje su štampani 
takodjer odlomci iz zakona cara Konstantina i Justinijana, koji u 
rukopisu dolaze pred zakonom Dušanovim. A ja mislim, da nebi 
bilo još ni sada suvišno, da se naštampaju svi ostali tekstovi Du- 
šanova zakona, do kojih se može doći; neka bi filologija sa svoje 
strane što obilatiju gradju pružila nauci slovjenskoga prava, ko¬ 
jemu će kada u ispitivanju dalje postupi, trebati prije svega kri¬ 
tičnih tekstova. 

Da govorimo o velikom značenju Dušanova zakona, bile bi 
suvišno trošene rieči. Cim smo glasniju žaobu podizali, što u staro- 
srbskoj književnosti nenadjosmo vjerna izraza narodnog duha i 
mišljenja, tiem nam je dragocjeniji taj svjedok, koji umije mnogo 
pripoviedati o tadašnjem društvenom, državnom i religioznom, gra- 
djanskom i vojenom stanju srbskoga naroda. Koliko može zakon 
Dušanov historiju srbskoga naroda i koliko mladu jošter nauku 
slovjenskog prava pomoći i osvietliti, dokazuju nam ona novija 
djela, u kojih je već taj spomenik dostojno uvažen, kao u historiji 
srbskoga naroda od Majkova, u historiji slovjenskoga prava od 
Maciejow8koga, u knjizi Jirečkovoj o pravu zemlje Češke; za tiem 
posebni članci o tom zakonu od Palackoga i od Krstića (u Glas¬ 
niku). S gledišta historije literarne priznati nam je ipak, da taj 
spomenik neima jednaka značenja za literaturu kao za historiju i 
pravo; pače za literaturu nije ni onoliko .znatan, koliko napried 
pomenuti statuti dalmatinsko - hrvatskih obćina. Istina jezik Duša¬ 
nova zakona većma je narodan, nego li obične starosrbske knjige: 
može se reći, da su rieči skrozimice narodne, samo se oblici mie- 
šaju narodni sa crkveno-slovjenskimi; ali stil i način pisanja neima 
onieh vrlina narodnog pripoviedanja, koje pohvalismo u listinah i 
u hrvatskih statutih (n. pr. u poljičkom). Tomu je za cielo taj 
uzrok, što je zakon Dušanov s višega mjesta gradjen te mu je sti- 

lizacija udešena sa sviem na način grčki; car Dušan ugledao se 
kao u svemu tako i u gradjenju zakona u primjer careva grčkih. 
Naslov mu glasi: „sb že zakonbnikb postavljajemb otb pravoslavb- 
nago sbbora našego sb prčosveštenymb patriarhomb kyr Joanikiemb 
i vbsemi arhierci i crbkovniky, malymi i velikymi, i mnoju blago* 
včmymb Stefanomb i vbsemi vlasteli carbstva mi, malymi že i 
velikymi w ; odatle se vidi, koji su državni faktori utjecali u sa¬ 
stavljanje, koje nebijaše sa sviem novo, jer se već iz samog teksta 
nekojih paragrafa (n. pr. §. 130.) može razabrati a i posve je na- 
ravito, da je Dušan po # najvećma samo stare običaje zakonom 
utvrdio ili pak ponovio zakone svojih predhodnika, koji su već 
od prije poznati bili. Stariji tekstovi Dušanova zakona dopiru samo 
do §. 130., u novijih ima paragrafa 205; nije još za sigurno do¬ 
kazano, da li je sve to zbilja Dušanov zakon. Nu da i uzmemo 
da su svi paragrafi današnjega teksta upravo od Dušana potekli, 
nije ipak ni tiem iscrpeno sve što treba: ovo su sve jednako tek 
odlomci, uz koje življahu mnogi pravni običaji srbskoga naroda u 
podpunoj kijeposti ali ih zakon nespominjaše, jer su se kao sami 
od sebe razumievali. Kako je fragmentarna čitava zbirka, možemo 
već po tome suditi, što je u dva maha sastavljana: g. 1349 i 1354. 

